
CUVINT ÎNAINTE 


Ca o ramură oarecum laterală a lingvisticii, s-a constituit, de multă 
vreme, studiul numelor proprii, adică, în linii mari, al numelor geogra- 
fice — al toponimiei, cum i se mai zice — și al numelor de persoane, numit 
uneori antroponimie. Este o ramură aparte, deoarece și materia studiată, 
numele, se deosebește de materia principală a lingvisticii, cuvintele și 
frazele. Limba se compune din fraze, iar acestea exprimă ideile oameni- 
lor. Fiecare frază şi fiecare element al unei fraze comportă un înțeles, iar 
între grupul de sunete care formează corpul sonor al cuvîntului — com- 
plexul sonor, cum i se mai zice — şi între înțelesul lui există o relație 
care se fixează si se păstrează mai mult sau mai puţin neschimbată la 
transmiterea limbii din tată în fiu. În general noi nu avem posibilitatea 
de a interveni în mod arbitrar pentru a modifica această relaţie. Dacă 
cineva dintre noi ar dori să zică „pisicii“ geam — complex sonor de care 
prin tradiţie este legată altă noțiune — sau flir — complex sonor nefo- 
losit pînă acum de limba noastră — n-ar putea-o face, în primul rînd 
pentru că ascultătorii n-ar înţelege ce vrea vorbitorul să spună, și deci 
acesta ar pierde posibilitatea de comunicare cu semenii săi, în al doilea 
rînd pentru că, chiar dacă pînă la urmă s-ar înţelege că intenţia vorbito- 
rului este să dea alt nume „pisicii“, compatrioții lui ar refuza să-l urmeze 
pe această cale, deoarece n-ar avea nici un interes să o facă. 

Dimpotrivă, cînd e vorba de nume, acestea se fixează — cel puţin 
în parte — prin voința indivizilor. Lucrul e mai puţin net pentru numele 
geografice, deși pot fi și ele date sau schimbate prin voința oamenilor, 
fie că e vorba de eliminarea unui nume devenit neplăcut sau chiar odios 
(Cristiania, Trujillo etc.), fie că se introduce un nume pe care oamenii îl 
găsesc pe placul lor (Leningrad, Vietnam, Mali, Republica Arabă Unită 
etc.). Numele de familie, care n-au existat totdeauna la toate comunită- 
file, pot fi schimbate astăzi numai cu respectarea anumitor forme legale, 
pe cînd în trecut înlocuirea lor depindea numai de bunul plac al vorbi- 
torilor. Cît privește prenumele, sau numele de botez, acestea, pentru 
fiecare persoană în parte, sînt fixate prin voința părinților: sîntem: 
liberi să numim pe fiul nostru nou-născut Ion sau Gheorghe — deci cu 
nume existente de mai înainte — sau, dacă cineva ar avea cheful — Flir, 
deci cu un nume inventat special. Nici într-un caz, nici în celălalt, nu avem. 
a fine seamă în vreun fel de voinţa altora. 

Această situaţie are consecinţe pentru metodele de studiu. Putem 
stabili etimologia unui cuvînt, pentru că urmărim, istoricește atît forma 
lui — complexul sonor — cât și înțelesul lui, pe care le comparăm си 
forma și cu înțelesul altui cuvânt, din aceeași limbă sau dintr-una strá- 
iná. În natura unui obiect nu se găseste de obicei nimic care să impună 
un anumit nume și nu altul; deci, dacă două limbi ajung pe cale indepen- 
dentă una de alta să stabilească un nume pentru același obiect, sînt 

toate șansele ca fiecare din ele să aleagă alt complex sonor. Dacă, dim- 
potrivă, constatăm că pentru același obiect două limbi folosesc același com- 
plex sonor, este aproape inevitabil să credem cá una din ele l-a preluat de Іа 
cealaltă, dacă nu cumva amândouă l-au luat de la o a treia (o legătură 
între cele două limbi există în ambele cazuri). 

Dar ca să ajungem la această concluzie, trebuie să avem coincidență 
atît între formele sonore cit și între înțelesuri. De exemplu, cînd consta- 
tăm că avem în românește cuvîntul cor, folosit în muzică, iar in ungu- 
rește cuvîntul kor, cu înțelesul de „vîrstă“, nu vom explica pe unul dintre 
ele prin celălalt, nici pe amîndouă printr-o sursă comună, deoarece înțe- 
lesurile lor nu au nimic asemănător între ele și nu există nici un motiv 
care să împiedice cele două limbi de a folosi, cu un înțeles oarecare, un 
complex sonor atît de comod cum este cor: deoarece fiecare din ele a legat 
de acest complez alt înțeles, nu avem de ce să credem că a fost nevoie în 
prealabil de stabilirea unei atitudini comune. De asemenea, constatînd 
că noi avem noțiunea de „fereastră“ si că maghiarii au aceeași noţiune, 
exprimată prin cuvîntul ablak, nu vom încerca să susţinem că fereastră 
provine din ablak, sau viceversa, sau că amândouă cuvintele аи o sursă 
comună, deoarece formele lor sonore nu seamănă de loc între ele, iar 
existenţa noţiunii de „fereastră“ este impusă de modul de viaţă al oame- 
nilor, indiferent de limba pe care o vorbesc. 

Dacă însă găsim în romînește — în Transilvania — cuvîntul dărab, 
care înseamnă „bucată“, iar în ungurește există darab, cu același inte- 
les, atunci va trebui să acceptăm ideea că una dintre cele două limbi a 
adoptat cuvîntul de la cealaltă, căci altfel nu am putea să ne explicăm 
cum au ajuns ambele popoare să folosească exact același complex sonor 
pentru exact aceeaşi noţiune. În fapt, romînii din Transilvania, trăind 
de multă vreme alături de unguri, au adoptat de la aceștia cuvîntul dărab. 

În cazul numelor proprii, situația nu este aceeași. Din nou vom con- 
stata o oarecare diferenţă între numele geografice și cele de persoane. Pen- 
tru a descoperi originea celor dintii, mai putem uneori folosi înțelesul. 
Dacă, de exemplu, constatăm că Lacu-Sărat este numele unui lac care 
are apă sărată, nu vom avea nici o greutate să-i stabilim etimologia. Deci, 
în cazul acesta, avem o situație asemănătoare cu a substantivelor comune, 
în sensul că numele propriu este constituit din două complere sonore, 
legate de un înţeles, iar limba cunoaște, în calitate de cuvinte comune, cele 
două complexe sonore, legate de același înțeles ca numele propriu. 

Dar această situaţie este departe de a corespunde tuturor numelor 
geografice. Dacă, de exemplu, vrem să știm de unde vine numele rîului 
Siret, ne vom izbi de faptul că grupul de sunete siret nu are nici un înţe- 
les propriu-zis, este numai o etichetă pentru un curs de apă si nu avem 
nici un mijloc să ştim ce va fi însemnat pe vremea cînd era folosit ca 
nume comun. Chiar atunci cînd complexul sonor este cunoscut și ca 
nume comun, deci cu un înţeles, putem uneori să ne îndoim de explicaţia 
dată numelui geografic. Dacă, de exemplu, un lac se numește Calu, 
putem crede că avem de-a face cu substantivul comun cal; dar de ce acest 
substantiv a ajuns să fie folosit ca nume al unui lac? În lipsa unui docu- 
ment care să ne-o explice, lucrul este foarte greu, dacă nu imposibil de 
ştiut, iar dacă, printr-o întîmplare extraordinară, l-am ghici, n-am avea 
mijlocul să dovedim că soluția găsită de noi este cea justă. Mai există 

totdeauna şi altă posibilitate, pe care nu trebuie să o neglijăm, anume 
aceea ca numele să aibă cu totul altă origine și să nu aibă nimic de-a face 
cu romînescul cal, de vreme ce nimic nu dovedeşte cá a avut vreodată 
о legătură cu noțiunea de „cal“. (Ar putea fi slav. Kal „lut“.) 

Cu atît mai grea este situația numelor de persoane, unde se poate 
spune că în general în limbile europene nu există nici o corespondență 
între complexul sonor și un înţeles oarecare exprimat prin cuvintele lim- 
bii comune. Pe cineva îl cheamă Linu: trebuie să pornim, pentru a afla 
originea numelui, de la adjectivul lin „încet“, sau de la substantivul lin, 
numele unui pește, sau de la alt substantiv lin, numele vasului în care 
se store strugurii? Nu cumva e mai curînd o formă alintătoare a numelui 
Ilin? Sau poate e un masculin refăcut de la femininul Lina (cum crede 
N. A, Constantinescu)? Pînă la urmă, dacă dăm de vreun document isto- 
ric care să ne arate în ce împrejurări a apărut numele, s-ar putea să 
constatăm că nici una din presupunerile noastre mu e justificată, cá de 
exemplu, personajul care poartă numele este de origine italiană și că 
trebuie să pornim de la cuvântul italian lino „in“. Documentul care ne pune 
pe urma etimologiei poate fi și oral, adică poate fi constituit de o infor- 
matie păstrată în cercul familiei sau al cunoscujilor. De exemplu perso- 
najul numit Linu ar fi putut afla de la părinţi că bunicul său, numit Dinu. 
își pronunţa greșit numele în copilărie, zicînd Linu în loc de Dinu, iar 
colegii săi de joacă au adoptat ca poreclă forma greșită, păstrată apoi 
toată viața de cel în cauză și transmisă și urmașilor. Este clar că o aseme- 
nea etimologie nu poate fi ghicitá. 

Am inventat acest exemplu? pentru a face mai clară situația. Iată 
acum cazuri reale (în capitolul despre porecle se vor găsi și altele). Mai 
întâi un caz cunoscut de mine personal. Un grup de elevi, în excursie la 
țară, se întîlnesc cu un pădurar, care întreabă de numele unuia din ei. 
Acesta, pe nume Rudi, pronunţă rău pe r, astfel că la inițială se aude ca 
un fel de hr, iar pădurarul repetă numele, zicînd Hrudi. Elevul îl corec- 
tează, spunînd fáhrá has (adică „fără h“), iar pădurarul înțelege, si re- 
produce, Farcas. De atunci porecla elevului a rămas Farcaş. Cine ar fi 
putut reconstitui această istorie fără să i se povestească întîmplarea? 

Numele de familie Socor a fost explicat printr-un cuvînt turcesc, 
care înseamnă ,chior*. Să fie oare corectă această explicaţie? Dintre 
cei care poartă numele nimeni nu are defecte de vedere. Totuși avem 
un fir călăuzitor, deoarece în familia cu acest nume se vorbește despre 
un strămoș care ar fi călătorit după treburi cu o căruță trasă de un cal 
chior. Valoarea etimologiei depinde întru totul de valoarea acestei înfor- 
mafii, pe сате nu ne putem bizui fără rezerve. Într-adevăr, în această 
materie se impune să fim prudenţi, deoarece se cunosc destule cazuri de 
povești inventate special pentru a justifica etimologii fanteziste. Iată cî- 
teva exemple, privitoare la nume geografice. 

Numele satului și mănăstirii Nămăieşti a fost explicat, desigur mai 
întîi în glumă, prin latinescul nemo est, care înseamnă „nu e nimeni“. 


1 Pentru numele de autori саге apar aici fără titlul operei, vezi Indicafiile 
bibliografice (p. 13 şi urm.) şi Lista prescurtărilor (p. 16). 

2 După ce am redactat acest pasaj în forma lui aproape definitivă, am observat 
că numele Linu există si e inserat de N. A. Constantinescu, cu o explicaţie la care eu 
nu mă gîndisem. 

De aici s-a născut povestea despre un preot catolic, care, intrind în mă- 
nastire și constatind că e goală, ar fi exclamat nemo est, iar călugării, 
care se vede că totuși erau acolo, au prins aceste cuvinte și au înţeles că 
acesta este numele mănastirii si satului lor, pe care ar fi fost normal să-l 
cunoască dinainte si să nu-l afle de la un străin. În realitate, Nămă- 
iesti, ca toate numele formate cu sufixul -esti, este derivat de la un 
nume de persoană, anume de la Nămaie, iar acesta este cunoscut ca 
substantiv comun, cu înțelesul de „oaie“ si provine din lat nescul (plural) 
animalia „animale“ (vezi la p. 134 alte nume formate la fel). 

Un corespondent din apusul Olteniei îmi comunică etimologia дай 
pe acolo numelui comunei Șimian: un țăran ar fi arătat că într-un anu- 
mit loc і s-a rupt o roată la căruţă, iar alt țăran i-ar fi răspuns si mie ап, 
adica „și mie mi s-a rupt anul trecut“. 

Pentru a da și un exemplu de nume de persoană: se cunoaște de toată 
lumea povestea cu Romulus și Remus, alăptaţi de o lupoaică, pentru ca 
mai târziu să zidească Roma. Dar e clar de la prima vedere că Romulus 
este derivat de la Roma și nu invers. Roma este, după toate probabilitățile, 
un nume de origine etruscă, iar povestea a fost inventată numai după 
ce s-a răspîndit numele localităţii. 

Am pomenit mai sus de numele de familie care provin adesea din po- 
recle. Cînd însă este vorba de numele de botez tradiţionale, folosite și 
astazi, acestea, de cele mai multe ori, sînt total îninteligibile pentru masa 
vorbitorilor. Chiar dacă lingvistul știe de unde vin și ce au însemnat 
la origine numele ca Maria, Ion, Vlad etc., părinţii nu-și pun niciodată 
probleme etimologice atunci cînd aleg un nume pentru copiii lor. La cu- 
viniele comune, după cum am văzut, se poate face etimologia fără docu- 
mente, prin simpla comparare pe de o parte a formei sonore, pe de al а 
parte a infelesului a două cuvinte. O vacă tînără este numită în romî- 
nește neleapcă; în slavă există urme ale unui substantiv neletka „vacă 
(tînără) fără vițel“. Deoarece în romineste neleapcá nu poate fi descom- 
pus în elemente inteligibile, pe cînd în slavă putem recunoaște pe ne- 
„nu“, let- „ап“ și sufixul, bine cunoscut, -ka, e ușor de admis cá terme- 
nul românesc a fost preluat din slavă. La numele de persoane, deoarece 
de obicei nu există o definiţie a infelesului, nu ne putem folosi de ace- 
eași metoda. Dacă n-am avea documente scrise care ne arată că numele 
Ion vine din ebraică, n-am avea cum demonstra acest lucru. 

Trebuie să mai adaug că nu numai cînd e vorba de porecle, ci chiar 
și în cazul numelor de persoane tradiționale putem ezita între două sau 
mai multe explicaţii: Dan poate fi o scurtare de la un nume de felul lui 
Bogdan, dar și de la Daniel. Mira se poate explica în cel puţin șase feluri: 
lat. mira „minunată“; v. gr. myrrha „parfum“, v. gr. moira „destin“ (am- 
bele se pronunţă azi mira); scurtare din ebraicul Miriam (care e la baza 
numelui Maria); scurtare din provensalul Mireille; sl. mir „pace“, „lume“, 
sau „vestit“ (vezi p. 37. Mira ar fi scurtare de la un nume ca Liubomira). 
Iată şi un nume de familie: -cota în numele de familie Caracota poate fi 
o prescurtare a lui Constantin, existentă în limba noastră, dar de aseme- 
nea poate fi cuvîntul grecesc kot(t)a „găină“, deci numele întreg poate 
însemna „Constantin cel negru“ sau „găină neagră“. Fără date supli- 
mentare nu avem mijlocul să decidem care e adevărul. Scrierea cu doi t 
(Caracotta) ne trimite spre cea de-a doua explicaţie. 

Urmează din cele arătate că există trei situaţii posibile: 

1. Originea e clară pentru lingviști, căci numele provine dintr-o 
limbă unde înţelesul cuvîntului e transparent (rom. Floarea; rom. Bog- 
dan înseamnă în slavă „dăruit de Dumnezeu“). 

2. Originea poate fi aflată graţie unui document din trecut, care 
arată în ce împrejurări a fost creat numele și de la ce înțeles s-a pornit 
(Ion e din ebr. Iehohanan „Dumnezeu e milos“ (vezi p. 28); Nicoară Pot- 
coavá și-a căpătat acest nume pentru că era în stare să îndoaie 'o pot- 
coavă cu mâna). 

3. Originea nu poate fi nici măcar ghicită, pentru că nu avem decît 
existența numelui, fără nici o indicație asupra întelesului primitiv pe care 
l-a avut cuvîntul de bază (gr. Nestor; lat. Horatius). 

Se vede de aici că studierea etimologiei, cînd e vorba de nume de 
persoane, comportă greutăţi serioase. Ea prezintă totuşi interes din nume- 
roase puncte de vedere. Numele constituie o părticică din traditia, din 
istoria ţării, ele dau informatii asupra culturii și asupra modului de viață 
în general, al celor care ne-au precedat. Nu întîmplător numele vechilor 
germani sînt atît de războinice. Bazîndu-ne pe numele de persoane, putem 
trage concluzii asupra populațiilor, de exemplu asupra oamenilor care 
au colonizat la un moment dat o anumită regiune. Procedînd cu pru- 
denfá, putem afla chiar originea cutărei sau cutărei persoane. E nevoie 
de prudenţă, deoarece, dintre toate elementele limbii, cele mai legate de 
evoluţia societăţii sînt numele de persoane, ele se înlocuiesc mult mai 
ușor decît numele comune. Vocabularul cuprinde un fond principal lexi- 
cal care nu se schimbă decît cu mare încetineală (n-am putea părăsi în 
cursul cîtorva generatii cuvinte са a face sau frig), pe cînd numele de 
botez se pot înnoi complet într-o sută de ani. De aceea analiza unui 
nume nu este suficientă ca să ne arate de unde vine purtătorul lui. Pe de 
o parte, dacă un român dă astăzi numele de Robert fiului său, acesta nu 
devine prin aceasta german; pe de altă parte, dacă cineva poartă numele 
de familie Coman. aceasta nu dovedește că e de origine cumană: Coman 
a fost și este folosit ca nume de botez si este cel mai usor lucru ca un 
prenume să devină nume de familie. Nu este mai puţin adevărat că exis- 
tența numelui Coman păstrează amintirea populațiilor turco-tătare care 
au locuit odinioară în fara noastră. 

Deoarece adesea numele de persoane provin din nume de locuri s 
viceversa (vezi N. A. Constantinescu, Rapports entre toponymes et anthro- 
ponymes dans l'onomastique roumaine, în volumul colectiv Contributions 
onomastiques, București, 1958, p. 115—123), studiul celor dintîi poate ajuta 
pe al celor din urmă, după cum si contrariul este adevărat: un nume de 
localitate ca Berivoiești arată cá la noi a existat cîndva numele de per- 
soană Berivoie; Snagov, nume de localitate, reproduce un nume de per- 
soană (derivat de la substantivul slav sneg- „zăpadă“). Se ajunge în felul 
acesta si la reconstruirea, din nume de locuri, a unor nume de persoane 
(vezi Svoboda, p. 25—31), de exemplu Ploieşti ne trimite la un Ploaie 
care va fi întemeiat localitatea. 

Și din punctul de vedere al cunoașterii limbii numele de persoane 
pot fi interesante. Sînt cazuri cînd ne putem face o idee cu privire la o 
limbă numai după numele proprii păstrate întîmplător. Este cazul limbii 
trace, vorbite în antichitate pe teritoriul ţării noastre si al Bulgariei. 

Despre această limbă avem foarte puţine informaţii in afara numelor 
proprii, dar acestea sînt suficiente ca să ne putem convinge cel puţin de 
caracterul indo-european al tracei. Nu este aici o contradicție faţă cu cele 
spuse mai sus, anume că nu se poate face etimologie fără a cunoaște 
înțelesul cuvintelor? Nu este contradicţie, deoarece e vorba de o situație 
specială. Avînd în vedere că în vremea mai veche numele de persoane 
nu se împrumutau decît în mod cu totul excepțional, şi că ele se formau 
exclusiv din cuvintele curente, în general combinate cîte două, cum se 
va arăta mai departe, analiza numelor de persoane ne permite să dega- 
jăm şi unele cuvinte comune, măcar în ce privește aspectul lor. 

Mai mult decât atîta, nici înțelesul elementelor de compunere nu ne 
este absolut necunoscut: pe de o parte e relativ ușor să stabilim anumite 
sfere de noţiuni care stăteau mai des la baza numelor de persoane, de 
exemplu „fiu“, „născut“, „bun“, „viteaz“ etc. pe de altă parte sistemul 
de formare a numelor în limbile indo-europene necunoscute, era, fără 
îndoială, paralel cu cel din limbile cunoscute, deci asemănarea formală 
pe care o găsim în acestea din urmă ne permite să emitem ipoteze vala.- 
bile pentru cele dintîi. Primii lingvisti comparatisti, în secolul trecut, 
avînd nevoie să determine si să claseze limbile indo-europene, au fost 
siliți să studieze numele din limbile de la care nu ne-au rămas texte 
scrise şi au ajuns la anumite rezultate (desigur nu fără unele greșeli). De 
exemplu numele trac Mucapor, analizat ca Muca-por, ne prezintă un prim 
element Muca, întâlnit și în alte compuse trace și chiar ca nume simplu 
în aceeași limbă, si un al doilea element, -por, care de asemenea mai 
apare, ca al doilea termen al compunerii, în alte nume de persoane. Acesta 
a fost considerat, desigur just, ca avînd înţelesul de „fiu“, paralel cu lat. 
puer „copil“ si cu sanscr. putrás „fiu“ (îl găsim, de exemplu, în numele 
Brahmaputra, care înseamnă „fiul lui Brahma“). 

Se știe cá nu ni s-au păstrat texte rominesti mai vechi decît seco- 
lul al XVI-lea. De aceea numele de persoane românești întâlnite în docu- 
mentele slavone dinainte de secolul al XVI-lea constituie primele măr- 
turii scrise asupra unor cuvinte din limba romînă. De exemplu găsim, 
într-o vreme din care nici un cuvînt comun românesc nu ne este atestat 
în scris, nume de persoane ca Ureacle „Ureche“, Neatedulova „al lui 
Netedul“, bazate primul pe un substantiv comun, al doilea pe un adjec- 
tiv. Putem astfel constata că pe vremea cînd a fost scris documentul 
româna mai păstra pe l muiat, care apoi a fost eliminat din limbă. Mai 
mult, datorită faptului că numele de persoane sînt declinate, putem 
scoate din documentele slave informaţii asupra morfologiei românești 
din secolul al XV-lea: Marincăei este genitivul de la Marinca (azi Ma- 
rincăi), lui Bucur se zicea încă de pe atunci etc. 

Chiar numele din limbile actuale ne pot aduce unele informaţii ling- 
vistice prețioase. Sub formă de nume de persoane se păstrează uneori 
cuvinte care, ca nume comune, au încetat de a fi cunoscute de vorbitori. 
Mușat a fost cîndva adjectiv, cu înțelesul de „frumos“ (se mai păstrează 
astfel la aromîni), iar astăzi nu mai circulă decît ca пите de persoană. 
De asemenea Bucur a fost cîndva adjectiv, cum se mai întîlnește astăzi 
numai în albaneză, pe cînd în romînește înţelesul nu se mai păstrează 
decît în derivatele bucurie, bucuros, a bucura. În frantuzeste este bine 
cunoscut numele de familie Sueur, cu varianta Lesueur, îar vorbitorii 

francezi neinifia]li nu mai știu că în evul mediu sueur însemna „cizmar“ 
(din lat. sutor, a cărui rădăcină se regăsește în neologismul sutură și, cu 
o oarecare modificare, în cuvântul, moștenit de noi, cusătură). 

Numele de persoane păstrează uneori trăsături fonetice şi morfo- 
logice pe care limba comună le-a pierdut, de exemplu numele franțuzesc 
Vavasseur, care astăzi este neînțeles, reproduce un grup de cuvinte din 
franceza medievală, care provin din lat. vassus vassorum „vasal al vasa- 
Шот“. S-a păstrat aici formatia de genitiv plural latinească, ре care noi 
o mai avem în câteva cuvinte, ca mult-or, cel-or, dar francezii nu o mai 
au în nici un cuvânt al limbii comune. 

Numele proprii (atît cele de persoane, cît si cele geografice), indi- 
ferent dacă sînt create pe terenul limbii proprii sau luate din altă limbă, 
o dată ce întră în folosinţa generală, urmează, în ce privește sunetele, 
aceeași evoluţie ca si cuvintele comune. În secolul trecut era un loc comun 
afirmația că numele proprii sînt tratate altfel decît cele comune, ceea ce 
permitea să se formuleze ipoteze fanteziste cu privire la originea unor 
nume interesante pentru istorie. Adevărul este că numele proprii nu pre- 
zintă aceeași evoluție cu cele comune, dar aceasta numai în cazul cînd 
nu s-au păstrat în tradiţia directă, ci, după ce s-au pierdut în întrebuin- 
tarea curentă, au fost reluate din cărți, cu scrierea și, cel puţin în parte, 
cu pronunțarea din vremea cînd erau folosite de toată lumea sau, even- 
tual, cu pronunţarea dată de vreo altă limbă. Astfel, dacă numele lati- 
nesc Traianus s-ar fi păstrat neîntrerupt în românește, el ar fi trebuit 
să fie pronunţat astăzi Tráin. Dar deoarece numele s-a pierdut și a fost 
reluat de curînd din cărți, el are 1а noi o formă mult mai apropiată de 
cea latinească. Dacă numele latinesc Basilius s-ar fi păstrat în românește, 
el ar fi trebuit să se pronunţe cu s; deoarece însă a fost împrumutat de 
curînd din franțuzeşte, am adoptat și pronunțarea cu z, ca în franfuzeste. 
Aceeași este însă şi situația cuvintelor comune: latinescul ventus a deve- 
nit normal în romînește vint, dar ventilaţie, fiind reluat de curînd, păs- 
trează o formă mai apropiată de cea latină. 

Marele public este interesat să cunoască originea numelor, sensurile 
lor primitive. M-am străduit, în lucrarea de față, să prezint, pentru fie- 
care categorie discutată, exemple numeroase, alegind în primul rînd 
nume romînești, iar dintre cele străine, ат dat preferinţă celor care se 
pot întîlni şi în јата noastră sau sînt purtate de personaje bine cunoscute 
în istorie sau în mișcarea culturală actuală. Cu ajutorul indicelui de la 
sfîrşitul cărţii, cititorii vor putea ușor găsi pasajele în care e vorba de 
numele înteresante pentru ei. 

Ținând seama de faptul că lucrarea este destinată unui public larg, 
am evitat scrierea cu alte caractere decît cele latine $i, pe cît posibil, si 
semnele diacritice. Am dat adesea între paranteze pronunțarea numelor 
din limbile scrise cu caractere latine, dar cu sistem etimologic. Se înţe- 
lege că pronunţarea indicată nu poate fi decît aproximativă. 

Să-mi fie îngăduit să mulţumesc aici lu? Marius Sala, care a citit o 
corecturü a acestei lucrări şi mi-a sugerat unele îmbunătăţiri. 

numeroase alte limbi au dispărut fără să fie consemnate în scris sub forma de docu- 
mente întinse, astfel încît principalul material pentru a ne putea da seama de carac- 

deşi ne sînt bine cunoscute astăzi, nu dispun de texte mai vechi de secolul al IV-lea 

din limbile germanice, şi le-a supus unui studiu amănunţit. La p. 333—334 şi la 
p. 573 se găsesc cîteva date, astăzi complet depăşite, asupra numelor rominesti. 

Un bogat inventar de nume greceşti a alcătuit August Fick în lucrarea Die 
griechischen Personennamen, Göttingen, 1874, a cărei primă parte, foarte amplă 
(aproape 220 de pagini), discută formarea numelor în greacă, celtică, germanică, slavă, 
iranică, sanscrită şi în indo-europeana comună. 

Franz Miklosich a publicat, între 1860 şi 1874, în Memoriile Academiei 
din Viena, lucrarea Die Bildung der slavischen Personen- und Ortsnamen, reimpri- 
mată la Heidelberg în 1927. Pe linga numele slave, se întilnesc aici si nume ro- 
minesti. 

în 1904, la Berlin, a apărut lucrarea de mare răsunet a lui Wilhelm 
Schulze, Zur Geschichte lateinischer Eigennamen, mult criticatá astázi, desigur nu 
totdeauna in mod just. Pentru a explica numele latinesti, autorul face apel in mare 
măsură la limba etruscă si, cel puţin in parte, are desigur dreptate. 

Numele celtice au fost adunate de A. Holder în Altceltischer Sprachschatz, 
Leipzig, 1896 şi urm. Ele au fost supuse unui examen etimologic de G. Dottin, 
La langue gauloise, Paris, 1920. 


În ce priveşte limbile vechi, merită să fie citate lucrările mai apropiate de timpul 
nostru si rămase in uzaj: M. Schönfeld, Wörterbuch der altgermanischen 
Personennamen, Heidelberg, 1911; F. Solmsen—E. Fraenkel, Indogermani- 
sche Eigennamen als Spiegel der Kulturgeschichte, Heidelberg, 1922. Apoi o carte 
in care sint adunate numele negrecesti (printre altele si trace) din oraşele vechi gre- 
cesti din nordul Márii Negre: Ladislav Zgusta, Die Personennamen griechischer 
Städte de nördlichen Schwarzmeerküste, Praga, 1955. 

În sfîrșit, o lucrare recentă care după titlu ar putea părea străină de subiectul 
mostru, dar în realitate conţine vederi originale care ne interesează de aproape 
este Etude sur Pepigraphie latine, Lund, 1952, de Hilding Thylander. 

O mentiune specialá meritá studiul asupra hipocoristicelor, publicat de F. Stark 
în 1866, în Comunicările Academiei din Viena, LII, p. 257 si urm. si LIII, p. 433 si urm, 
care trateazá problema din punctul de vedere al limbii germane, dar contine indi- 
catii metodologice cu caracter general. 


Iată acum cîteva lucrări privitoare la cite o singură limbă, dintre cele cu care 
am avut sau avem relaţii mai strînse. 


Pentru franceză, s-au publicat numeroase lucrări cu caracter general sau limi- 
tate la o regiune și chiar la o epocă. Mă mulțumesc să trimit la lucrările de largă 
popularizare ale lui Albert Dauzat: Les noms de personnes, Paris, 1925; Les 
noms de famille en France, Paris, 1945; Dictionnaire des noms de famille et pré- 
noms en France, Paris, 1951, toate republicate in ediţii noi. La acestea adaug pe 
Paul Lebel, Les noms de personnes, Paris, 1946. 


Pentru engleză, E. G. Withycombe, The Oxford Dictionnary of English 
Christian Names, ed. a doua, Oxford, 1953. 


Pentru germană, adaug la indicaţiile de mai sus pe Rudolf Kleinpaul, 
Die deutschen Personennamen, ihre Entstehung und Bedeutung, Berlin u. Leipzig, 


1916. Multe date interesante se gásesc ín cartea lui Wolfgang Fleischer, Die 
Deutschen Personennamen, Berlin, 1964. 

Pentru neogreacă, Athanasiu Kh. Butura, Ta neoellinika kyria onomata 
istorikos ke glossikos erminevomena, Atena, 1912. 

Pentru bulgară, avem articolul lui G. Weigand, Die bulgarische Rufna- 
men, ihre Herkunft, Kürzungen und Neubildungen, publicat în Jahresbericht des 
Instituts für rumänische Sprache zu Leipzig, XXVI—XXIX (1921) p. 104—192. Gá- 
sim apoi liste instructive în revista /zvestiia za bülgarski ezik, şi anume: Iordan 
Dobrev ne dá lista numelor proprii din satul Krivnea, raionul Razgrad (vol. V, 
1957, p. 419—436), iar S. Ilcev, numele de botez si de familie din raionul Botev- 
grad (vol. VII, 1961, p. 307—357). 

Pentru cehă, JosegBeneS, O ceskajch prijmenich, Praga, 1962, şi Jan Sv o- 
boda, Staročeská osobni jména a naše příjmení, Praga, 1964. 

Mai adaug cá revista Zeitschrift für Ortsnamenforschung, publicatá la Berlin 
s-a transfonmat, de la numărul XIV (1938), in Zeitschrift für | Namenforschung, 
deoarece a început să trateze, pe lîngă numele de locuri, și pe cele de persoane. 


În romineste trebuie semnalate două cărți, inegale ca valoare si ca domeniu 
de cercetare. Prima este opera unui lingvist, St. Pasca: Nume de persoane si de 
animale din Țara Oltului, Bucureşti, 1936, iar a doua, opera unui istoric, N. A- 
Constantinescu: Dicţionar onomastic românesc, Bucureşti, 1963. Cartea lui 
Pasca e limitată ca obiectiv, ea contine un studiu asupra numelor proprii si un 
amplu glosar cu privire la un teritoriu restrîns, dar, cum numele nu diferă radical 
de la o regiune la alta, ea poate aduce foloase şi celor care studiază numele din 
alte părţi ale ţării. Cartea lui N. A. Constantinescu îmbrățișează întregul domeniu 
geografic, dar este si ea limitată în timp: autorul nu se ocupă de numele actuale, 
ci numai de cele intilnite în documente mai vechi. Ea este utilă pentru lingvisti, 
întrucît se bizuie ре un amplu material documentar, cu ajutorul căruia se poate 
demonstra vechimea numelor şi, adesea, li se poate stabili etimologia Pe de altă 
parte, autorul nefiind lingvist, cartea trebuie folosită cu prudenţă. 

Diverse articole privitoare la chestiuni de amánunut, din limba romînă sau 
din alte limbi, vor fi citate în diferite capitole. Mai adaug numai că, pentru pro- 
blemele de toponimie, avem acum lucrarea acad. Iorgu Iordan, Toponimia 
vominească, Bucureşti, 1963, în care cei interesaţi vor găsi, pe lîngă tratarea proble- 
melor teoretice, indicaţiile bibliografice privitoare la numele de locuri. 


NOTĂ 


Nu am putut utiliza articolele enumerate mai jos, care au apărut, în Cercetări 


de lingvistică, IX (1964), după ce manuscrisul prezentei lucrări fusese predat la 
editură: 


Aurelia Stan, O problemă de antroponimie: derivarea cu sufixe diminu- 
tivale a prenumelor din ALR (р. 97—108). 


Doina Grecu, Forme hipocoristice ale prenumelor din comuna Berzovia 
orașul Reșița, Regiunea Banat (p. 109—116). 


O. Vinfeler, Porecle din satul Căptălan (Raionul Aiud, Regiunea Cluj) 
4p. 117—125). 

INTRODUCERE 


Tráind ín colectivitate, oamenii au simtit din totdeauna nevoia de 
a vorbi unul despre altul. Cit timp cel despre care se vorbea era prezent, 
el putea fi desemnat într-un anumit fel si fără a avea un nume propriu- 
zis (prin gesturi, prin mimică etc.). Dar cînd cel pus în discuţie era absent, 
era indispensabil ca el să fie diferențiat printr-un semn oarecare de ceilalţi 
oameni, prin urmare s-a ivit imediat nevoia ca fiecare persoană să aibă 
un nume. Nu dispunem de nici un material care să ne permită să cunoas- 
tem felul cum oamenii primitivi se numeau unul pe altul. Dar judecînd 
prin prisma datelor mai noi privitoare la populaţiile înapoiate și mai ales 
folosindu-ne de metoda deductivă, ajungem la concluzia са primele nume 
nu puteau fi decît cuvinte ale limbii comune. Oamenii erau desemnati fie 
prin indicarea vreunei particularităţi fizice — calitate sau defect —, fie 
prin vreo întîmplare deosebită din viaţa lor, în același fel în care se dau 
astăzi poreclele. 


Aceasta presupune că numele apăreau numai la persoanele cît de 
cît înaintate în vîrstă, pentru că de cele mai multe ori un copil nou-născut 
nu se distinge prea mult de ceilalți copii din punct de vedere fizic, iar 
de întîmplări din trecutul lui nu poate fi vorba. Singurul lucru care ar 
fi putut interveni ar fi fost circumstanţele privitoare la data nașterii, 
așa cum se întîmplă de fapt într-o perioadă mai apropiată de vremea 
noastră: o fată e numită Venus sau Venera pentru că s-a născut într-o 
vineri, un băiat e numit Dominic sau (pe grecește) Chiriac pentru că s-a 
născut duminică; Natalia înseamnă „de Crăciun“ (vezi p. 38), Teofana 
„la Bobotează“ (vezi p. 35), Pascale „de Pasti“ etc. (vezi si Benoni la 
p. 28, Lucius, Manius, Servius la p. 39). Dar şi pentru a da astfel de nume 
era nevoie de o societate mai organizată. Numai cu timpul, după ce s-a 
creat deprinderea de a avea un nume pentru fiecare persoană adultă şi 
s-a format astfel conștiința că orice ființă umană trebuie să aibă o denu- 
mire, oamenii au început să dea nume copiilor chiar de la naștere. În 
Odiseea lui Homer, cînd Ulise ajunge în ţara feacienilor, regele acestora, 
Alcinoos, îl întreabă: cum te cheamă?, „căci nu există nici un om fără 
nume, chiar din momentul nașterii, fie el om de rînd sau nobil“. 

Acum intervine un nou criteriu de formare a numelor: bucuria pă- 
rintilor că au un copil (vezi de exemplu numele lui Benvenuto Cellini: 
ben venuto înseamnă în italienește „bine venit“), speranţele pe care si le 
pun în odrasla lor. De aici înainte nu mai e vorba de faptele pe care le-ar 
îi făcut purtătorul, ci de dorinţa părinţilor de a-l vedea manifestindu-se 
într-un anumit fel demn de laudă. Primitivii cred în forţa magică a nume- 
lui. Își închipuie că, cu ajutorul lui, stabilesc destinul viitor al copilului 
(Svoboda, p. 43). Apar deci nume măgulitoare, dar nu totdeauna justificate 
de conduita ulterioară a celor care le poartă. 

Zic: nu totdeauna; dar oare in unele cazuri alegerea unui nume rásu- 
nátor influenţează asupra comportării viitoare a copilului? Este absurd 
să atribuim numelui o putere magică, dar nu este exclus ca cineva să con- 
sidere că numele său îl obligă la o anumită purtare. Un roman în fascicule, 
pe care l-am citit în copilărie, prezenta un personaj feminin, o tînără ger- 
mană cu numele ludita, care ar fi încercat să-l asasineze pe împăratul 
Napoleon. Acesta trăgea concluzia că greșesc părinţii care dau copiilor lor 
nume cu rezonanţă eroică, pentru că le dau în același timp názuinta de а 
egala pe primul purtător al numelui (în mitologia ebraică, Iudita l-a omo- 
rit pe Holofern). 

Ín orice caz chiar dacá nu admitem nici un fel de influentá a nume- 
lui asupra caracterului celui care-l poartă, este adevărat, într-o oarecare 
măsură, că numele își au individualitatea lor. Aceasta se poate dovedi 
străbătind calea inversă, cea urmată de scriitori, care nu pornesc de la 
nume ca să descopere însușirile omului, ci, după ce și-au fixat în minte 
trăsăturile de caracter ale unui personaj, îi aleg un nume potrivit cu ele. 
Să ne gîndim numai la eroii lui Caragiale si să ne aducem aminte cît de 
expresiv ni se pare un nume ca al lui Trahanache (diminutiv de la gre- 
cescul trahanas agris cu lapte“). Desigur, autorul n-ar fi fost de acord să 
numească astfel pe Rică Venturiano (Ventura e tot grecesc, provenit din 
italianul Buonaventura „soartă favorabilă“). Dandanache e și el excelent 
ales (diminutiv de la dandana). Vezi apoi nume transparente ca Brínzo- 
venescu etc. În comediile din trecut se dădeau adesea personajelor nume 
care arătau de la început genul rolului: Pungășescu pentru un escroc, 
Cotonogescu pentru un bătăuș etc. În apusul Europei este astfel cunos- 
cut personajul Matamor, soldat fanfaron (span. mata „omoară“ si moro 
,maur*). 

Alt caz unde se poate face o legătură între nume si caracterul celui 
care-l poartă e constituit de pseudonime, despre care va fi vorba mai 
pe larg într-un capitol aparte. Fiind alese de cei interesaţi, ele ne dez- 
văluie un aspect al caracterului lor, ne arată cum ar dori ei să fie priviţi 
de public. Cită diferenţă între un pseudonim modest ca Mark Twain 
(pentru Samuel Clemens) si pretentiosul Svensk (,suedez^ în limba 
suedeză), adoptat de un profesor romin acum cîteva decenii, numai pen- 
tru că fusese o dată în Suedia! 

În sfîrşit, dacă numele actuale, nefiind alese de purtătorii lor, nu 
ne pot lămuri asupra caracterului acestora, în schimb ele ne pot da o 
indicație asupra mentalitátii părinţilor. Unii 151 numesc copiii simplu, 
Maria, Ion, iar alţii aleargă după falsa strălucire a unor denumiri pom- 
poase ca Rosalindo sau Cunigunda. 

În ce măsură numele pot deveni caracteristice pentru purtătorii lor 
ne arată faptul că unele dintre ele devin tipice pentru un popor, desigur nu 
numai pentru că sînt foarte frecvente în fara respectivă, ci si pentru alte 
motive. Astfel prin Ivan înţelegem „rus“, prin János „maghiar“, prin 
Fritz „german“, prin Jim Crow „negru din S.U.A.“ (în englezeste crow 
înseamnă „cioară“), prin Popescu „romîn“. Patrick este numele tipic 
al irlandezului (vezi p. 79), Marius al provensalului (Marius este numele 
generalului roman care a cucerit sudul Galiei; situaţia lui în această parte 
a Franţei are oarecare asemănare cu a lui Traian la noi, desigur si cu a 
lui Jules, de la Iulius Caesar, în nordul Franţei), Ali al turcului, Danciu 

al copilului ţigan (vezi Bogrea, DR, IV, 1927, р. 1049, n). În timpul pri- 
mului război mondial s-a răspîndit numele Tommy pentru „soldat englez“, 

La un moment dat un nume de persoană poate ajunge să fie folosit 
în locul numelui poporului sau chiar al ţării: Michel în Germania înseamnă 
„poporul german“, Mariana reprezintă Franţa, John Bull Anglia (bull 
în englezește înseamnă „taur“), iar Unchiul Sam e totuna cu Statele 
Unite ale Americii (probabil după inițialele U.S., prescurtare pentru 
United States), 

Am văzut pînă acum primele două faze în evoluţia numelor de per- 
soane. Ele au o caracteristică comună: atit cele care pornesc de la însu- 
șiri ale personajului, cît şi cele care exprimă speranţele părinţilor, sînt 
în mod obligator analizabile, vorbitorii le înțeleg așa cum înţeleg orice 
cuvînt al limbii comune. Asemenea nume se mai folosesc si astăzi in 
diferite limbi si ele sînt cunoscute cititorilor din romanele și filmele 
care prezintă pe indienii din America. Aceştia poartă nume ca Vulpe 
șireată, Lupul preriei, Nor argintiu etc. În oarecare măsură putem ínte- 
lege mecanismul formării acestor nume dacă ne gîndim la personajele 
din basmele noastre: Sfarmă-piatră, Strimbü-lemne ete., numite astfel 
din cauza însușirilor sau activităţilor care Ji se atribuie. De fapt, nu sîn- 
tem prea departe de sistemul nostru de porecle, numai că, într-o vreme 
cînd oamenii poartă un nume oficial şi incolor, poreclele sînt date adesea 
cu intenţie de batjocorire (Frige-linte, Soarbe-zeamă), ceea ce nu e cazul 
în societăţile primitive, unde formulele de felul celor citate sînt sin- 
gurul mod de denumire. 

Fiind nume comune, primele nume de persoane nu fac diferenţă 
între băieţi şi fete, decit eventual prin ceea ce ne închipuim că cores- 
punde mai bine unui personaj feminin decît unuia masculin sau vice- 
versa: dacă Vulpea șireată ar putea fi tot atit de bine bărbat și femeie, 
Lupul sângeros va fi mai curînd bărbat. Nici pînă astăzi nu poti cunoaște 
dacă un nume chinezesc aparţine unui bărbat sau unei femei. Este însă 
adevărat cá, în parte cel puţin, situaţia este aceeaşi pentru numele neana- 
lizabile. Pînă aproape de 1700, în Anglia se întilneau fete cu nume mas- 
culine, de exemplu Gilbert, Basil, Edmund (înţelesul lexical nu punea 
nici o piedică nici în vremea cînd era cunoscut de vorbitori). Numele 
Maria se dă pînă azi la băieţi în Franţa, Anglia, Germania etc., alăturat 
la alte nume de botez (Rainer Maria Rilke, José-María de Heredia etc.). 
Există şi nume la care nu se poate cunoaște dacă sînt de bărbaţi sau de 
femei, de exemplu fr. Claude, rus. Sanea (în romanul Doi căpitani, de 
Kaverin, un frate si o soră, Alexandru si Alexandra, poartă amindoi în 
familie prenumele Sanea). Am cunoscut o fată romîncă cu numele Sava. 
Din raionul Hirgova mi se semnalează o femeie cu numele Stoica. Dar 
Stoika este un nume feminin răspindit în Bulgaria, masculinul fiind 
Stoiko (Izvestiia, VII, 1961, p. 350). 

Ріпа aici nu s-a pus nici o problemă specială nici a existenţei, nici 
a folosirii numelor de persoane: se foloseau cuvinte gata formate. Aces- 
tea apar o dată cu noţiunile: comparînd diferite obiecte, omul constată 
că ele au o sumă de însușiri comune; nesocotind ceea ce le desparte, el 
alege numai trăsăturile comune și esenţiale și formează astfel un tip 
abstract, căruia i se subsumează toate exemplarele individuale. De 
exemplu, comparînd între ele mai multe animale, constată că unul e 

negru, altul roșcat sau alb, că unul e mai mare si altul mai mic, unul mai 
aproape si altul mai departe etc. însușiri neesentiale. În schimb toate 
animalele comparate se hrănesc cu iarbă, au copita nedespicată etc., deci 
au trăsături comune, care sînt esențiale. De aceea omul le grupează pe 
toate la un loc şi, cu ajutorul unui cuvînt cu care le denumește, cal, le 
diferenţiază de toate celelalte ființe si lucruri. Toate numele comune 
au această însușire, cá sînt formate prin eliminarea trăsăturilor neesen- 
tiale ale diverselor exemplare si prin generalizarea trăsăturilor lor comune 
si esenţiale. 

Primele nume de persoane, fiind în realitate cuvinte ale limbii co- 
mune, sînt formate în același fel, pentru că înainte de a fi folosite ca 
nume de persoane, ele au fost formate ca nume comune. După ce însă 
oamenii s-au deprins să dea un nume copiilor chiar de la naștere, s-a 
putut ajunge la nume transmise de la o persoană la alta, în așa fel încît 
ele se pot păstra in uzaj si după ce cuvîntul comun care le stă la bază 
a încetat de a mai fi înţeles, prin urmare se ajunge la nume care, în afară 
de faptul că denumesc o persoană, nu mai au nici un alt înţeles!. Sîntem 
în faza a treia, şi aceasta caracterizează, cu rare excepţii, situația actu- 
ală la noi. Acum nu mai poate fi vorba de eliminarea unor trăsături si 
de generalizare: dacă pe doi oameni îi cheamă Ion, acest nume nu li s-a 
dat pentru că ei au anumite trăsături comune, ci pur şi simplu pentru 
cá aga li s-a părut potrivit părinţilor, care de cele mai multe ori nici nu 
cunosc înţelesul initial al numelui. Aceasta si face ca studiul numelor de 
persoane să prezinte un interes special, căci dacă înţelesul tuturor nume- 
lor ar fi transparent, ar fi suficient pentru lingvist să studieze vocabula- 
rul în general. 


Cum se alege numele care va fi dat unui nou-născut? Sînt diferite 
p.ocedee la diversele popoare si în diversele epoci. La unele populaţii 
inapoiate numele este fixat prin credinţe superstitioase. Astfel la eschi- 
mosi se crede cá în corpul copilului care se naște se încarnează din nou 
sufletul ultimului mort din familie, de aceea copilului i se dă în mod 
obligator numele mortului. La evreii habotnici copilului i se dă numele 
bunicului, indiferent dacă acesta este în viaţă sau a murit. (În apus, în evul 
mediu, foarte adesea copiii primeau același nume ca tatăl lor, numai cu 
o oarecare modificare fonetică sau morfologică.) La creștini, numele e 
adesea dictat de calendar: copilul capătă numele sfîntului serbat în ziua 
nasterii sau a botezului, considerîndu-se că noul-născut se va bucura de 
piotecţia patronului său din cer. E adevărat că apare și altă situaţie: se 
evită alegerea numelui unui sfint cunoscut, „ca să nu se dea de băut 1а 
ziua numelui“ (Pasca, T. O., p. 24). Adesea o persoană care își asumă 
rolul de nag dă numele său copilului, astfel încît oamenii mai cu dare 
de mînă si cu dorinţa de a-și face relaţii au numerosi fini si răspîndesc 
larg propriul lor nume de botez. La slavii vechi se dădeau uneori nume 
urîte, părinţii încercînd astfel să evite invidia zeilor (bulg. Durko „prost“, 


1 Vezi rezervele exprimate de O. S. Ahmanova, Le ,nom propre" en tant 
que categorie linguistique, în CL, III (1958), supliment (Mélanges linguistiques 
offerts à Emil Petrovici), p. 13—18. 

ceh. Nelepec ,urit* etc), sau, pentru ca nu cumva zeii să cunoască nu- 
mele copilului si sà capete astfel putere asupra lui, i se zicea pur si 
simplu cu un derivat de la cuvintul ,copil^ (Svoboda, p. 44). 

Atitudine umilitá in fata lui Dumnezeu au luat unele secte crestine 
si mai tirziu, in special protestantii. Citeva exemple gásim adunate de 
Hans Rheinfelder, Der übersetzte Eigenname (1963): la puritanii englezi, 
Be Faithful „Їйї credincios“, Kill Sin „omoară păcatul“, Hope-For „speră 
în aceasta“, iar la pietistii germani, Fürchtegott ,teme-te de Dumnezeu“, 
Leberecht „trăiește corect“ etc. Mai multe exemple găsim la Withycombe, 
p. XXXVII—XXXVIII (sec. XVI—XVII): Praise-God „laudă pe Dum- 
nezeu*, Much-Merceye „mare mulțumire“, Sin-denie „respinge păcatul“, 
Fear-not „nu te teme“, Earth „pămînt“, Dust „praf“, Ashes „cenușă“, 
The Lord is near „Domnul e aproape“ etc. O fetiţă găsită a fost botezată 
Misericordia-adulterina (ibid, p. XL). dar și copii legitimi au fost bote- 
таў de părinţii lor cu nume ca Sorry-for-Sin, „regret păcatul“, No-merit 
„nici ип merit“ (ibid, p. XXXIX). Bieţii copii! 

Kleinpaul (p. 66) citează cazul unui pielar englez din secolul al 
XVII-lea, numit If-Jesus-Christ-had-not-died-for-thee, thou-hadst-been- 
damned. Barebone („даса Iisus Hristos n-ar fi murit pentru tine, ai fi fost 
condamnat, Barebone“; de observat, că numele de familie Barebone în- 
seamnă „os gol“), si cazul unui coleg al acestuia, numit What-ever-may- 
contrive-those-which-are-you-contrarious-praise-God  Pimpleton („orice 
ar născoci cei care sînt contra ta, laudă-l pe Dumnezeu, Pimpleton“, nu- 
mele de familie Pimpleton însemnînd oarecum „bubosul“). 

Si fără a fi religiosi, unii părinţi își marchează pe toată viața copilul, 
impunindu-i un nume care simbolizează concepțiile lor politice, filozofice, 
eventual foarte onorabile. Cazul cel mai nevinovat este al părinţilor 
care-și botează toţi copiii cu nume latinești (Expectatus „aşteptat“ etc); 
într-o familie toţi băieţii, numeroşi, au primit nume de scriitori latini 
(Horaţiu, Ovidiu, Virgiliu etc.). În cazurile acestea, atmosfera se creează 
prin alăturarea tuturor acestor nume în aceeaşi casă; cum însă fiecare 
dintre copii va trăi în viitor în propria sa familie, iar în cele mai multe 
situaţii exterioare ei nu se vor prezenta împreună, faptul că numele lor 
alcătuiesc un dicţionar de nume latinești nu-i poate jena prea mult. 

Mai rău este cînd numele unei persoane, luat individual, este suficient 
pentru a reproduce o anumită atmosferă. În copilăria mea, trăia la Bo- 
toșani un cetăţean numit Emile-Zola Gutman, pentru că tatăl lui, cu nu- 
mele de familie Gutman, fusese entuziasmat de intervenţia scriitorului 
francez Emile Zola în afacerea Dreyfus. Un părinte italian care, prin 
1915, era partizan al neangajării Italiei în primul război mondial și-a bo- 
tezat fata Neutralità; un romin care se distingea prin anglofilie i-a zis 
fetei lui Anglia (trebuie să adaug că astăzi se întîlnesc nume de femei ca 
Elveţia, Marsilia, Venetia), altul, care dorea unirea Ardealului cu Romí- 
nia veche, şi-a botezat băiatul Ardeluș. 

Si W. Fleischer citează astfel de nume din Germania: femininele 
Blücherine (după mareșalul Bliicher), Gneisenauette (după generalul Gnei- 
senau, dar -ette e sufix franţuzesc!), Katzbachine (după bătălia de la 
Katzbach, care înseamnă ,,piriul pisicii“), Landsturmine (de la Landsturm 
„trupele formate din oameni de peste 45 de ani“), masculinul Waterloo, 
toate acestea si altele asemănătoare la începutul secolului trecut, iar în 

vremea noastră o fată a fost numită  Hindenburgia, după  maregalut 
Hindenburg. 

În timpul celui de-al doilea război mondial, un cetăţean cu orientare 
fascistă a botezat un copil cu numele de Rommel, după un cu- 
noscut general hitlerist. În piesa Prietena mea Pix, de V. Em. Galan, un 
personaj și-a botezat băiatul Cain. 

Chiar si sentimentele gingaşe ale părinţilor pot avea rezultate neplá- 
cute. Mi s-a vorbit de curînd de un copil numit Dulcin (poate ca masculin 
de la Dulcineea, dacă nu pur și simplu ca derivat de la dulce). Desigur, 
pentru relaţiile copilului cu adulţii din familie, acest nume nu produce 
neajunsuri. Dar copilul va crește mare, va imbátrini, si va avea să su- 
porte toată viaţa ironiile cunoscutilor pe seama unui nume саге de la o 
vîrstă înainte nu mai e potrivit. 

Cazuri mai curioase sînt adunate de A. Dauzat în Les noms de per- 
sonnes, p. 50 si 58; un pastor engleza jurat că, dacă va avea un fiu, 
îi va da primul nume pe care-l va intilni deschizind Biblia, și astfel пе— 
norocitul băiat s-a chinuit toată viaţa cu prenumele Belzebut („regele dra- 
cilor“!). În timpul Revoluţiei Franceze, s-au găsit îndrăzneţi care să dea 
copiilor lor numele de Café Billard „cafenea cu biliard“, Racine de la Li- 
berte „rădăcina libertăţii“, Régénérée Vigueur „regenerata vigoare“. 

Pentru a termina cu acest tip de nume, mai amintesc că un inginer 
şi-a botezat băiatul Agir, pentru că Asociaţia Generală a Inginerilor din 
Rominia {іпиѕе un congres în orașul lui (Pușcariu, DR, VI, p. 528), şi cá 
la noi au apărut nume ca Libertina (саге nu înseamnă „liberă“, ci „destră- 
bálatá^), Violanda (probabil o combinaţie de Violeta si Yolanda; dar în 
latineste violanda inseamná „саге trebuie sá fie violatá*). Їп aceste ca- 
zuri greseala provine evident din ignorantá. Dar ce sá zicem de cazul, 
citat tot de Dauzat, op. cit., p. 67. al unui copil francez botezat cu trei 
prenume, Maur-Pie-Yon, ceea ce se citeste morpion si se confundá astfel 
cu numele unei insecte parazite care nu poate inspira decit dezgust? 
Aici nu mai e vorba de ignoranță, ci de inconstientá. 

Altă sursă obişnuită pentru alegerea numelor este istoria. La numele 
personajelor celebre din trecut, reluate de părinţi ambitiosi pentru copiii 
lor, se adaugă nume mai recente. În timpul primului război mondial, 
mulţi francezi şi-au numit băieţii Joffre și fetele Joffrette, după numele 
mareșalului Joffre, care comanda armata franceză (A. Dauzat, Zeitschrift 
fiir Namenforschung, XIV, 1938, p. 119, n.; tot acolo se arată că în aceeaşi 
vreme multe fete franceze au primit prenumele France). 

Si geografia poate interveni. Florence Nightingale (1820—1912), care 
s-a făcut cunoscută între altele prin înființarea unui institut pentru 
educatoare, își datorează numele faptului că s-a născut la Florenţa. Numele 
de fată Shirley, de care va fi vorba mai jos, este la origine tot un nume 
de localitate. 

Multe пите îşi datorează răspîndirea unor opere literare sau unor 
actori care le-au făcut cunoscute peste tot. Părinţii romantiosi preiau din 
carte sau de pe ecran numele eroilor sau ale interpreţilor: Laura vine de 
la Petrarca, Romeo de la Shakespeare, Virginia de la Bernardin de 
Saint-Pierre, Norma din opera cu acelaşi nume a lui Bellini, Tatiana de 
la Pușkin, Mireille, de la Mistral. Janina s-au numit numeroase fete, prin 
1930, după un film american a cărui eroină purta acest nume, astfel că 

este aproape sigur cá cine poartá acest nume s-a náscut їп perioada amin- 
Ша. In cartierul Tottenham din Londra, in 1938, cel putin 20 la sutá din- 
tre párinti au ales pentru copiii lor nume de artisti de cinema, printre care 
cele mai frecvente erau Gary si Shirley (Withycombe, p. XLV), dupá 
actorii Gary Cooper si Shirley Temple. Primul exemplu pentru numele 
Shirley apare într-o nuvelă de Charlotte Brontë (1849): e vorba de o fată 
care, fiind unic copil si moștenitoare a averii párintesti, a primit „nume 
de bărbat“. Numele a devenit apoi frecvent în sudul S.U.A., iar mai tîr- 
ziu. după mica actriță de cinema Shirley Temple, s-a răspîndit în Anglia 
(Withycombe). 

Sînt cazuri cînd un nume se ráspindeste si se menţine, deşi opera 
literară care i-a dat naștere a încetat de mult de a mai fi citită. Astfel 
numele Malvina si Selma, folosite si azi, au fost inventate de Macpherson, 
autorul unui poem pretins vechi irlandez (în realitate redactat în seco- 
lul a] XIX-lea). Cît timp s-a crezut în autenticitatea ei, cartea s-a bucu- 
rat de interes, pe cînd astăzi e cu totul ignorată. 

La noi s-au răspîndit numele Rodica sub influenţa lui Alecsandri, 
Răzvan, de la Hasdeu, Sorin, de la N. Beldiceanu, Monica a ajuns la 
modă în Franţa prin 1920, după un roman al lui Victor Margueritte, iar 
la noi, ceva mai tîrziu, după romanul La Medeleni al lui Ionel Teodo- 
reanu (S. Pușcariu, Limba română, Bucureşti, 1940, p. 302, sustine că 
„aproape toate fetiţele născute în anii din urmă, la Cluj, se numesc 
Rodica. După apariţia «Medelenilor» lui Ionel Teodoreanu, foarte multe 
fete au fost botezate Monica“: este fără îndoială o exagerare). 

Din cele arătate pînă aici s-a văzut că numele se pot şi inventa. În 
general, nu din nimic, ci tot pe baza cuvintelor limbii, eventual ale unei 
limbi străine. Astfel în Anglia, în secolul al XVI-lea și al XVII-lea era 
curent numele feminin Tace, care înseamnă „taci“ pe latineste. În vre- 
mea aceea, unei femei i se cerea numai să fie frumoasă și să tacă. În 
Franţa, în timpul romantismului, a fost inventat numele Coralia (de la 
coral). În piesa lui Shakespeare Poveste de iarnă, apare o fată cu numele 
Perdita, adică „pierdută“ pe latineşte: fusese considerată pierdută, apoi 
regăsită; pînă astăzi acest nume se mai folosește în Anglia. 

Un american din Chicago si-a numit copiii One, Two, Three, Four, 
adică „Unu“, „Doi“, „Trei“ si „Patru“ (Kleinpaul, p. 11). Noroc că 
oamenii nu se înmulțesc ca iepurii! 

Pînă aici, după cum se vede, se pornește de la cuvinte existente. Iatá 
cazuri ceva mai deosebite. Împăratul Frederic al III-lea al Germaniei a 
inventat pentru fiul său numele Maximilian, combinind pe Maximus 
(Q. Fabius Maximus) cu Aemilianus (Scipio Aemilianus): de obicei se 
spune mai pe scurt Max. Dar sint si nume formate pur si simplu din 
sunete răzlețe. Pamela, folosit pînă astăzi in Anglia, este inventat de 
scriitorul Philip Sidney (1590). Thelma, de asemenea folosit pînă astăzi 
în Anglia, a fost inventat de scriitoarea Marie Corelli (1887). Toate 
exemplele din acest alineat au fost culese din Dicţionarul lui Withycombe. 

Numele de familie Breal, purtat de un cunoscut lingvist francez, a 
fost inventat de tatăl acestuia, prin tragerea la sorţi a cinci litere ale 
alfabetului. Acesta este un caz extrem și poate chiar unic în istoria 
numelor de persoană. În linie generală, astăzi în Europa se dau copiilor 

nume existente de mai înainte, iar cină cineva își schimbă потеіе dè 
familie pornește tot de la ceva cunoscut. 

Aceasta nu înseamnă însă că inventarul numelor dintr-o limbă nu suferă 
schimbări, dimpotrivă, moda joacă aici un rol foarte important. Mar- 
cel Cohen, în Nouveaux regards sur la langue francaise, Paris, 1963, 
p. 181, arată că a găsit într-un singur sat din Franţa multe zeci de nume 
neobișnuite mai înainte, ca Annick, Bernadette, Ghislaine, Jocelyne, 
Roselyne, Florestine, Milady, Olinda pentru fete si Clotaire, James, Joel, 
Léonce, Ulysse, Waast pentru băieţi. Si la noi s-a semnalat în diverse 
ocazii pătrunderea la tară a numelor occidentale (vezi amănunte la p. 54). 

Primenirea numelor este un fenomen natural, de vreme ce ele sînt 
folosite în societate, iar societatea e în necontenită prefacere. Nu e mai 
puţin adevărat că unele nume exotice, sforăitoare, ca Gontran, Gonzague, 
Izolda trădează pretenţia părinţilor de a se arăta altfel decît toată lumea. 
Mai ales produc efect ridicol numele pretenţioase asociate cu unul banal 
sau vulgar, în genul lui Napoleon Mügüreafá, cunoscut din anecdote. În 
perioada dintre cele două războaie mondiale, evreii din Bucureşti exce- 
lau în alegerea de nume nobiliare franţuzești, care produceau un efect 
curios cînd erau asociate cu nume de familie evreieşti banaie: Bercovici 
Solange, Braunștein Tristan etc. Dar și numele de botez rustice sună 
ridicol cînd sînt asociate cu nume de familie boierești și mai ales de origine 
străină: Neacșu Catargi sau Paraschiva Devoissoux. Si aici, ca peste tot, 
aste nevoie de măsură. 

As mai adăuga că numele neobișnuite pot fi salvate de aspectul lor 
neplăcut sau nretentios atunci cînd purtătorul ajunge celebru: nu sîntem 
deprinși să se zică unei fete Arta, totuși acceptăm numele Arta Florescu, 
care a fost popularizat de binecunoscuta noastră cintáreatá. Toată pro- 
blema este dacă părinţii pot avea garantia cá nu gresesc în toate cazurile: 
апа aleg pentru copiii lor astfel de nume. 

| 
SISTEME DE NUME DIFERITE DE AL NOSTRU 


Мите chinezesti 


Dintre toate sistemele de nume pe care le cunoastem, probabil cel 
mai diferit de al nostru este cel chinezesc, de aceea incep cu el. Їп prin- 
cipiu, orice chinez, bárbat sau femeie, are trei nume; nimic nu deo- 
sebeste numele masculine de cele feminine. Fiecare dintre cele trei nume 
este format dintr-o singurá silabá; de altfel, in general, ín chinezeste 
fiecare silabă are un înţeles, desi nu este exactă ideea că chineza este o 
limbă monosilabică (căci din reunirea mai multor cuvinte de cîte o sin- 
gură silabă rezultă cuvinte de mai multe silabe, adesea cu înţeles destul 
de deosebit față de fiecare din elementele componente). 

Noi transcriem si pronuntám adesea greşit numele chinezeşti, căci 
sistemul de transcriere a fost preluat din alte limbi (fie din engleză, fie 
din rusă), uneori aceste limbi, din lipsa unui sunet sau a unei litere 
potrivite cu sunetul chinezesc, s-au depărtat de pronunţarea reală, iar 
noi am mers pe aceeaşi linie, deși aveam sunetul si litera respectivă. De 
exemplu ă chinezesc e redat la noi prin e în nume ca Thu Dă (scris la 
noi Ciu De), pentru că englezii nu au litera ă. Deoarece în rusește nu 
există u consoană, acest sunet a fost redat prin v, iar noi am făcut la 
fel, deşi avem pe u consoană; scriem deci Van ceea ce ar trebui scris 
în unele cazuri Uan, în altele Uang. De asemenea scriem iu în loc deü, 
pentru că în ruseste nu există această din urmă literă. 

Alteori transcrierea în rusește este corectă, dar noi am infeles-o 
greșit. Numele chinezesc $$ e transcris în rusește $2, deoarece după ș nu 
se scrie î, ci î, dar se citește î, deci rușii citesc corect șî, pe cînd noi, 
transcriind $i, citim greșit cu î. Sunetul chinezesc čž este transcris corect 
în rusește wc, iar noi am transcris cij (neavînd o literă pentru č) si 
astfel facem două silabe dintr-una cînd pronuntám Cijou in loc de čžou 
(mai potrivit ar fi să pronunțăm giou). 

Unele sunete chinezești nu le putem pronunţa, de exemplu $, tran- 
scris de ruși prin s, iar de englezi prin ks, este de fapt un fel de é mol- 
dovenesc (moldovenii pronunţă sur pentru ciur). Sînt însă și cazuri unde 
chinezii nu fac deosebire între două sunete ale noastre, de exemplu 
pentru ei b e același sunet cu p si tot asa d cu t sau g cu k. De aceea 
noi auzim același cuvînt pronunțat cînd da, cînd ta, prin urmare îl 
putem transcrie în ambele feluri. 

Dintre cele trei nume, primul este al familiei, si el se mosteneste 
din tată în fiu. Al doilea nume aparţine tuturor copiilor acelorași părinţi, 
este numele generaţiei. Al treilea nume aparţine numai individului. De 
“exemplu Li Hung-ceang: Li este numele moştenit de la tată, Hung se 
numește personajul nostru si de asemenea toţi fraţii si surorile sale, iar 
ceang este rezervat numai pentru el. În familie se folosesc numai ultimele 

douá nume sau chiar numai ultimul, eventual cu un adaos care inseamná 
„тіс“, Există si cazuri cînd cel de-al doilea nume lipseşte, personajul are 
numai două nume, de exemplu Cen I. De asemenea există cazuri rare de 
nume formate din patru silabe, de exemplu al dramaturgului Uian 
Iüi-tzean. 

In englezeste toate cele trei nume se scriu separat si cu iniţială 
majusculă (Sun Yat Sen); în rusește al treilea nume se transcrie cu ini- 
tialá minusculă si se leagă prin trăsătură de unire cu al doilea (Sun 
Iat-sen) si aceastá din urmá redare s-a incetátenit 51 la noi. 

Femeile își păstrează si după căsătorie toate trei numele, astfel încît 
în familia soţului ele pot fi denumite si cu numele de familie, căci acesta 
e suficient ca să le diferentieze de cumnati, copii etc, (copiii primesc ca 
prim nume numele de familie al tatălui). Astfel pe soţia lui Sun Iat-sen 
o cheamă Sung Tíing-ling (Sung, transcris de englezi Soong, este un cuvînt 
cu totul diferit de Sun). 

Toate trei numele au un înţeles în limbă şi adesea sînt nume de 
fiinţe sau de lucruri (de exemplu Uang, transcris de englezi Wang, 
înseamnă „rege“, Cen înseamnă „perlă“ etc.). Nu există nume de botez 
tradiţionale, fiecare alege ce-i place. De multe ori întîlnim denumiri 
care la noi nu s-ar putea da ca nume de botez, de exemplu „centru“, 
„cuţit“, „mlaștină“. În aceste condiţii, s-ar părea că posibilitatea de a varia 
numele chinezeşti este nelimitată şi că ar trebui să nu se găsească nicio- 
dată doi chinezi numiţi la fel. Realitatea este alta: numai un număr 
relativ mic de cuvinte, aproximativ 3000, sînt admise prin tradiţie ca 
nume de familie. Numărul maxim, stabilit în timpul dinastiei Ming, a 
fost de 3600, dar nu toate se întrebuințează. Deci se găsesc sute de mii 
de persoane cu acelaşi nume de familie şi printre ele nu se poate să 
nu fie unele cu același nume de botez. 

Mai trebuie adăugat că de multe ori două cuvinte folosite ca nume 
se rostesc exact la fel (desi au înțeles deosebit) şi diferenţierea lor se 
poate face numai în scris. Am numărat astfel 15 nume Li (desigur, nu 
le-am găsit pe toate). Avînd în vedere că cuvintele chinezești se deose- 
besc între ele nu numai prin sunete, ci si prin intonatie (astfel că același 
grup de sunete poate însemna lucruri total deosebite după cum e pro- 
nuntat cu o intonatie sau alta), aceste 15 nume se grupează de fapt în 
3 serii de omonime: 1. „folos“, „forţă“, „fructul unei plante“, „numele 
unei localități“, „a se strădui“, „castan“, „secretar“ şi „frumos“, deci 
8 cuvinte care sînt formate din aceleași sunete, 1-2, si care se pronunță 
cu aceeași intonaţie; 2. „plug“, „a reteza“ si un cuvînt rămas numai cu 
valoare de nume de persoană formează un al doilea grup de cuvinte 
li, fără diferenţă de intonatie între ele; 3. un al treilea grup este format 
din patru cuvinte: „sat“, „lege“, „prun“ si „gheată“, iarăși intonate toate 
la fel. 

Si în alte limbi există nume care se pronunţă la fel şi se scriu diferit 
(deși numărul lor nu este atît de mare ca în chineză). De exemplu în 
franțuzeşte numele a doi lingviști se pronunţă briino, dar al primului se 
scrie Brunot, iar al celui de-al doilea, Bruneau. Francezii au posibilitatea 
să enunte literele, ei zic briino o t sau brüno e au, astfel încît ascul- 
tătorul înţelege de care din cei doi omonimi e vorba. Chinezii nu pot face 
aceasta, deoarece, după cum se ştie, ei nu scriu cu litere, ci cu semne care 

reprezintă cuvinte întregi (în momentul de față se experimentează o 
metodă de transcriere cu litere latine). De aceea adesea, cînd un chinez 
se prezintă altui chinez, nu se mulțumește să-și rostească numele, ci, în 
acelaşi timp, el desenează cu degetul în palmă semnul cu care se scrie 
numele său, căci numai așa convorbitorul va putea afla care este adevá- 


ratul nume. 
жз E ZR 


gă „normă“, la „a trage", и „cioară“, ór „tu“, 
(Numele Graur transcris în chineză) 


Sistemul numelor din chineză s-a extins asupra mai multor limbi 
din Extremul Orient, printre care coreeana, vietnameza $i birmana (deşi 
coreeana nu este nici de departe înrudită cu chineza). Japoneza are alt 
sistem de nume, de mai multe silabe, deci întrucîtva mai asemănător cu 
al nostru. 

Íncá douá amánunte care pot eventual interesa pe cititori. Limba 
chineză este împărţită într-o serie de dialecte, destul de diferite între ele. 
Rușii au făcut întîi cunoştinţă cu dialectele din nord, dintre care cel de 
la Pekin constituie baza pentru unificarea actuală a limbii literare; englezii 
au fost admişi la început numai la Canton, deci au făcut cunoștință cu 
un dialect din sud, de aceea pînă astăzi ei transcriu după pronunţarea de 
la Canton semnele care reprezintă numele chinezești (scrierea este iden- 
tică în întreaga Chină, indiferent de pronunțare). Asa se face că în presa 
noastră apare numele Cean Kai-și, pe cînd englezii scriu Chang Kai Shek 
(ultimul element, care înseamnă „piatră“, se pronunţă la Pekin $$, iar la 
Canton sek). 

Nepotrivirile de transcriere pot face uneori să fie greu de recunos- 
cut că e vorba de acelaşi nume: în presa noastră se vorbea de dictatorul 
coreean Li Sîn-man, al cărui nume se scrie în apus Sing Man Rhee. Iată 
cum se explică aceste nepotriviri: chinezii nu pot pronunța pe r şi îl 
înlocuiesc cu ¿ (si pronunţarea lor a ajuns pînă la noi); scrierea Rhee, cu 
h si cu doi e în loc de un à, se explică prin ortografia limbii engleze; 
de asemenea englezii, neavînd sunetul î, au transcris vocala numelui al 
doilea cu š; în schimb rușii marchează caracterul velar al lui n prin faptul 
că îl scriu cu n simplu (englezii adaugă un g: Sing), pe cînd pe n anterior 
îl scriu cu semnul moale după el (ceea ce face ca la noi să apară uneori un 
i suplimentar, inmultind astfel silabele: chin. Sin Uen se transformă în Sini 
Veni). În sfîrșit, noi redăm numele ca în original, începind cu cel de 
familie, iar englezii au inversat ordinea, începînd cu numele individual. 

Si chinezii aranjează după modelul limbii lor numele europene, de 
«exemplu Tretiakov devine pentru chinezi Te Ti-ko, în loc de Panaitescu 
zic Păn Lai-dă, iar Dorobanţu devine Thon Lo. Mie îmi zic Gă La U бт 
(ultima silabă fiind o vocală asemănătoare cu felul englezesc de a-l pro- 
munfa pe 7 în anumite poziţii). 

' Nume semitice $i turcesti 


Grupez aici cîteva informaţii asupra numelor ebraice şi arabe, deoa- 
rece populaţiile purtătoare sînt din aceeași familie, a limbilor semitice. 
Numele ebraice sînt importante, deoarece, prin intermediul creștinismu- 
lui, s-au răspîndit în toată lumea și deci și în ţara noastră. Desi turcii 
aparţin altei familii de limbi (turco-tátare) am adăugat aici și numele 
turceşti, pentru cá multe dintre ele sînt împrumutate din arabă. Prin 
intermediul turcesc au ajuns pînă la noi multe nume de origine arabă. 

La vechii semiti se pot observa trei tipuri de nume de persoane. În 
feniciană, în ebraică si în arameană găsim atît nume formate dintr-un 
singur cuvînt, cît si nume compuse din două cuvinte. Cartaginezii, care vor- 
beau limba feniciană, aveau nume ca Hamilcar „darul zeului Melcart“, 
Hannibal „darul zeului Baal“, Asdrubal „ajutat de Baal“ etc. În ebraică 
intlnim apoi un tip de nume, care par mai vechi, constituite din 
adevărate fraze. Astfel Eliyahu (Elie, rom. Ilie) înseamnă „Dumnezeul 
meu este Iehova“; Eliezer (Lazăr) „Dumnezeu a ajutat“; Elisabeth ,Dum- 
nezeu e bucuria“; Immanuel (rom. Emanoil) „Dumnezeu e cu noi“; Isaiia 
„lehova e mîntuirea“; Iacob „tine călciiul“ (după legendă, era frate 
geamăn cu Esau si s-a născut ţinîndu-se de călciiul acestuia), lehohanan. 
(rom. Ion) „Dumnezeu e milos“; Mihael „cine-i ca Dumnezeu?"; Ruben 
„Vedeţi, un băiat!“ (exclamatia de bucurie a mamei); Zacharias „Iehova 
şi-a amintit“ etc. 

Nume compuse: Abraham „tatăl marii mulţimi“; Bartholmai (rom. 
Bartolomeu, Vartolomei) „fiul lui Tholmai“; Beniamin (rom. Veniamin) 
„fiul míinii drepte“, adică „al norocului“, numit mai întîi Benoni „fiul 
suferinţei“ (deoarece mama lui a murit din naştere); Ieremia „Iehova să 
înalțe“; Matthiah (rom. Matei) „darul lui Iehova“, Moses „scos din apă“, 
Simeon (în greacă Simeon, deoarece grecii nu aveau sunetul s) „împlini- 
rea dorinţei“ etc. 

De notat cá Tholmai, care face parte din compusul Bartholmai, a 
primit la inceputul sáu articolul egiptean p- si ә format astfel numele 
pe care-] cunoastem sub forma lui greceascá: Ptolomaios, sau, mai obis- 
nuit, Ptolemaios (pentru cá grecii l-au pus jn legáturá cu grecescul 
polemos, ptolemos „război“). 

Nume simple: Aaron „gură“, adică „profet“; Adam „roșu“, adică 
„pămînt roșu, lut“; David „iubitul“; Deborah „albină“; Eva „viaţă“; 
Hanna (rom. Ana) „îndurare“; Levi „ataşament“; Malka „regină“ (cf. mai 
noul rominesc Regina, în Ardeal Reghina); Manasseh „care face să uiţi“; 
Miriam (Maria e refăcut din Mariam, luat drept acuzativ latinesc) „amă- 
răciune“, sau, după alții, „dorită“ (ca fr. Desiree), Martha „stăpînă“ (cf. 
rom. Domnica, cu același înțeles), Nahum (rom. Naum) „care consolează“; 
Noah (rom. Noe) „lung“ (scurtat din „a trăit mult“), Rahel (fr. Rachel, 
pronunţat raşel) „oaie“; Rebecca (rom. Reveca, Reveica, Raveca) „juncă“; 
Salomo (rom. Solomon) „paşnic“; Samson „са soarele“; Sara „prinţesă“ 
(cf. galezul Gladys „prinţesă“, folosit ca nume de femeie anglo-saxon); 
Saul „cerut“; Șușannah (rom. Suzana) „crin“; Thomas „geamăn“ (tradus 

in greceste prin Didymos) etc. De observat cá femeile poartă nume de 
acelaşi fel cu bărbaţii. 

Printre numele citate, unele prezintă o coincidenţă, care poate părea 
uimitoare, cu datele Bibliei: Abraham, Adam, Eva, Moses, Salomo. Aceasta 
s-ar putea explica prin faptul că numele, analizate, au dat naștere legen- 
dei, dar e mult mai probabilă explicaţia contrară: după ce s-a creat 
legenda, s-au inventat nume care să o justifice (vezi mai sus exemplul 
lui Romulus). 

După cum s-a văzut gi din exemplele de mai sus, multe nume încep 
cu I- sau cu El-, sau se termină cu -el; atît I- cit si El- reprezintă numele 
lui Dumnezeu, primul fiind o prescurtare a lui Iahve (Iehova), iar al 
doilea un „pseudonim“ al lui Dumnezeu, numele pe care preoţii îl con- 
siderau adevărat fiind ţinut secret, căci cine cunoștea numele putea să-l 
invoce şi astfel căpăta o oarecare putere asupra purtătorului. Nume cu 
I- sau cu -el mai sînt foarte multe, de exemplu: Iehoiachim (rom. Ioa- 
chim, Achim) „Dumnezeu să înalțe“; Iehosua (rom. Iisus) „Dumnezeu e 
salvarea“; Iițehak (Isaak) „Dumnezeu să ridá^, adică „să fie blind“; 
Ionathan „dar al lui Dumnezeu“ (la fel gr. Theodoros, lat. Deodatus, fr. 
Dieudonné, sl. Bogdan); Ioseph (rom. Iosif) „Dumnezeu să înmulțească“; 
Daniel „judecătorul lui Dumnezeu“; Gabriel „eroul lui Dumnezeu“; Israel 
„luptătorul lui Dumnezeu“; Natanael „dar al lui Dumnezeu“; Rafael 
„Dumnezeu a lecuit“; Samuel „auzit de Dumnezeu“ etc. 

În limba vechilor evrei au pătruns cu timpul si nume de origine 
străină, în special în limba pe care au vorbit-o evreii creștinați. Latinesti. 
Luca (scurtat din lat. Lucanus sau Lucianus); Marcu (din lat. Marcus, pen- 
tru un personaj care mai înainte ar ћ purtat numele de loan). Grecesti: 
Andrei (gr. Andreas), Magdalena, formaţie grecească de la numele geo- 
grafic Magdala (ebr. Migdal „turn“), Magdalena fiind „cea din Magdala“. 
Unele nume au fost traduse din ebraică în greacă sau latină: Eva a fost 
înlocuit de evreii din Alexandria cu grecescul Zoe „viață“; Kifa (ebr. 
kifa „piatră“) a devenit gr. Petros, lat. Petrus (de la gr. petra, lat. petra 
„stincă“, „piatră“); o largă discuţie asupra acestui caz se găseste la Hans 
Rheinfelder, Der übersetzte Eigenname, München, 1963. În schimb, în 
limbile vorbite de crestini au fost formate nume din cuvinte ebraice: 
Serafim, pluralul ebraicului seraf ,inger*, Sion, de la numele muntelui 
palestinean Sion etc. 

Cu numele ebraice se aseamáná їп oarecare másurá cele din limba 
arabá, vorbitá astázi nu numai їп Arabia, ci si in Siria, Irak, Liban, in 
Egipt, Libia, Tunisia, Algeria, Maroc etc. Nume arabe gásim si la popu- 
latii care vorbesc limbi din alte familii, dar au suferit influenţa culturală 
a arabilor. Nouă, multe dintre aceste nume ne sînt cunoscute mai de mult, 
în special de la turci, care au adoptat multe dintre ele. (Nu numai turcii 
otomani, ci și popoarele de limbă turco-tátará din U.R.S.S.) De exemplu 
Mohammed, cu diferite variante dialectale (Mehmet, Mahomet etc.), în 
arabă înseamnă „lăudat“, Geafer înseamnă „rîu“ etc. Unele nume sau cu- 
vinte turcești de origine arabă sint folosite si la noi, cel puţin ca nume 
de familie: Gelep „negustor de vite“ si altele. 

Numele de origine arabă se disting foarte uşor în turcește, prin 
aceea că nu respectă armonia vocalică: în turcește, prima vocală a cu- 

wintului decide timbrul celor următoare. Vocalele sint grupate în patru 
serii: 
e o ó 
i i u ü 


si in general in acelasi cuvint nu se tolereazà vocale din serii diferite. 
De exemplu, dacà prima vocalà este e, in silabele urmàtoare nu vom gšsi 
decît e sau 2. Astfel un nume ca Ali se vádeste dintr-o dată ca străin 
(în arabă înseamnă „înalt“). Alte nume de acest fel: Ahmed „lăudat“, 
Fatme „pui de cămilă intárcat*, Gelal „mărime“, „glorie“, Gemal ,fru- 
museţe“, Kemal „maturitate“, „perfecţie“, Murat „dorit“, Muhtar „ales“ 
(numele scriitorului sovietic Muhtar Auezov) Mustafa „ales“, Osman 
„pui de dropie“, Regep „luna a șaptea“. ° 

Existá insá si nume arabe la care, intimplátor, vocalele se potrivesc: 
Enver „cel mai strălucitor“, Hassan „frumos“, Ismet „curăţenie“, Selim 
„Voinic“, Talaat „înalt“. Urmează de aici că, dacă toate numele care nu 
respectă legea armoniei vocalice sînt sigur preluate dintr-o limbă străină, 
în schimb nu toate cele care o respectă sînt sigur turcești autentice. 

Se înţelege că inventarul, relativ sărac, al cuvintelor comune între- 
buinfate ca nume de persoane nu este suficient pentru a diferenţia între 
ele numeroasele personaje care se incrucigeazá în viața arabă, desi de 1а 
o {ага la alta sînt deosebiri de pronunțare cauzate de destrămarea dia- 
lectală (Gamal, Giamal etc.). De aceea, destul de curînd, au apărut nume 
mai complicate. Cel mai cunoscut este adaosul ben „fiu“: pus înaintea nu- 
melui tatălui, ben ajută la deosebirea a două personaje care au același 
nume personal, de exemplu Ali Ben Hassan „Ali, fiul lui Hassan“, față de 
Ali Ben Ahmed „Ali, fiul lui Ahmed“. În oarecare măsură, în felul acesta 
se înlătura posibilitatea de confuzie. Cunoaștem astăzi numele oameni- 
lor politici algerieni Ben Bella, Ben Khedda etc. 

Am văzut mai înainte că si vechii evrei au folosit pe ben ca element 
de compunere al numelor (Beniamin, Ruben), dar au format cu ele nume 
personale, nu de familie. Mai tîrziu, evreii care au trăit printre arabi 
au împrumutat şi tipul arab, adică au folosit pe ben înaintea numelui ta- 
tălui, formînd astfel nume de familie: Bendavid, Benezra (Ezra înseamnă 
„ajutor“, Bensimon, Bension etc. În treacăt fie zis, prin arabi, nume 
ebraice (biblice) au ajuns pînă la turci: Daud (David), Ibrahim (Abraham), 
Iusuf (Ioseph), Suliman (Solomon) etc. 

Alt fel de a diferentia numele de persoane: unora dintre ele li se 
adaugă la început Abd El „servitorul lui“, alipit la un epitet al lui Dum- 
nezeu. Abd El se schimbă, după dialecte si după consoana cu care începe 
cuvîntul următor, în Abdul, Abder, Abdur: Abdul Hamid, ultimul sultan 
al Turciei (arab hamid „lăudat“, deci numele întreg, inseamná „servito- 
rul lăudatului“), Abdel Káder „servitorul atotputernicului“ si Abdel Krim 
(Kerim) „servitorul generosului“, ambii cunoscuţi șefi ai mişcării alge- 
riene de eliberare din trecut, Abder Rahman sau Abdur Rahman ,servi- 
torul milostivului“, numele mai multor şefi din diverse părţi ale lumii 
arabe etc. Abdallah sau Abdullah este de fapt Abd Allah „servitorul lui 
Allah“. 

Înainte de Abd se mai poate pune încă un nume și astfel se formează 
serii mai complicate, ca Gamal Abdel Nasser (arab năsser ,ajutátor^*), si 


3e 


www.dacoromanica.ro 


de fapt nici asa numele presedintelui egiptean nu e complet. Se poate 
ajunge la pume foarte lungi, de exemplu numele complet al lui Abdel 
Kader este Sidi el Hagi Abd el Kader Uled Mahiddin (ultimul cuvînt în- 
seamná „învietor“, vezi numele sovietic Muhitdinov mai jos). În Mahiddin 
se remarcă elementul final -din care înseamnă „religie“, „credință“, pre- 
zent în numeroase formaţii arabe (și turcești): Aladdin „înălţimea reli- 
giei“, Nassreddin (rom. Nastratin) „ajutătorul religiei“, Nureddin „lumina 
religiei“, Saifuleddin „sabia religiei“, Salaheddin (> Saladin) „binele reli- 
giei“, Samsutdin „soarele religiei“ etc. 

Turcii au luat si din persană elementul zade, care înseamnă „fiu“ 
(vezi împrumutul rominesc beizadea „fiu de bei“) si au format si cu 
ajutorul lui nume ceva mai lungi: Tursunzade, poet tadjic. 

N-am vorbit de nume propriu-zise turcești, pentru că în general de 
la turci am preluat aproape numai ceea ce ei, la rîndul lor, preluaseră de 
la arabi si de la persani. Totusi turcii au folosit și propriul lor cuvînt 
pentru „fiu“: oglu, cu care au format nume cunoscute și la noi: 

Bacaloglu „fiul bácanului* (bakkal „băcan“); 

Ceaușoglu „fiul ceaușului“ (çavuş ,sergent"), 

Culoglu, din turc. kul oglu „soldat de infanterie“ (la început acești 
soldati erau aleși dintre robi, iar turc. kul înseamnă „rob“); 

Davidoglu; 

Pazvantoglu, numele unui general rebel, de pe la 1800, ai cărui sol- 
daţi făceau mari prădăciuni. Înseamnă „fiul paznicului de noapte“ (turc. 
pazvant, de origine persană, înseamnă „paznic de noapte“). 

De origine turcească este și elementul cara- (turc. kara „negru“) pus 
înaintea unor nume de botez: 

Carabatac, turc, karabatak „cormoran“ (turc, batak „baltă“); 

Carabogdan, Caracostea; 

Caracaș ,sprinceaná neagră“ (turc. kas ,sprinceaná^), nume răspîndit 
printre armeni; 

Caracotta (vezi mai sus), Caragheorghe; 

Caragiali, Caragiani, Caraiani, formate cu variante greceşti ale nu- 
melui „Ilon“, vezi şi forma, cu varianta romînească, Carazon, cu varianta 
bulgărească, Caraivan. De la Caraiani provine numele de familie grecesc 
Caraianopol sau Carianopol; 

Caraman, la origine nume de bou negru, de vacă neagră etc. (în tur- 
ceste „cîine negru“, „oaie neagră“ etc.). De la numele de regiune Kara- 
man derivă numele de familie grecesc Karamanlis; 

Caramihai, Caramurat; 

Carapancea, la care al doilea element este un diminutiv slav de la 
Pantelimon, Panait etc. 

Cuvîntul turcesc karabaş „cap negru“, „călugăr“ a devenit și el nume 
de persoană in romineste, dar, fiind complet asimilat, a căpătat varianta 
romînizată Cărăbaș. 

Se înţelege însă că nu orice nume care începe cu cara- conţine neapă- 
rat elementul turcesc „negru“. La armeni este frecvent numele Garabet 
(pe care-l purta si Ibrăileanu); acesta reproduce turcescul karabet, care 
înseamnă „apropiere“ şi e de origine arabă. 

Nume africane 


Numai cîteva indicaţii, la drept vorbind destul de vagi, pentru cá în 
Africa se vorbesc numeroase limbi destul de puţin studiate şi mai ales 
pentru că pînă de curînd relaţiile noastre cu populaţiile africane au fost 
cu totul întîmplătoare. 

În primul rînd este de remarcat că şi la populaţiile de culoare au 
ajuns numele arabe (de altfel nordul Africii e locuit de popoare care vor- 
besc araba). Scriitoarea de limba romînă Kalanga Abdala, originară din 
Ruanda, are numele de familie de origine arabă (abd Allah „servitorul lui 
Allah“), iar prenumele, în limba de baștină, înseamnă „alun“. 

În general, oamenii politici africani pe care-i cunoaștem din presă 
poartă un nume de familie din limba lor, pe cînd prenumele lor este 
francez sau englez, după cum ţara lor a fost colonie franceză (belgiană) 
sau engleză: Patrice Lumumba, Antoine Gizenga, Moise Chombe, Cyrille 
Adoula sint nume cunoscute din Congo (fostă colonie belgiană). Kenneth 
Kaunda, liderul partidului unit al independenţei naţionale din Rhodesia 
de nord, poartă un prenume scoţian. 

Se poate uşor ghici că Tanganika a fost pînă la primul război mon- 
dial colonie germană, după faptul că primul ministru al ei, Nyerere, 
poartă un prenume german Julius. 

După cum englezii poartă adesea prenume care au fost înainte sau 
sînt si astăzi nume de familie sau nume geografice, tot asa fac si africanii 
care au fost sub dominaţia englezilor: Milton Obote, primul ministru al 
Ugandei, are ca prenume numele de familie al poetului englez din seco- 
lul al XVII-lea John Milton; patriotul sud-african Nelson Mandela are ca 
prenume numele amiralului englez Nelson, adversar al lui Napoleon I: 
Hastings Banda, primul ministru al Nyassalandului, are ca prenume nu- 
mele localității din Anglia Hastings, unde la 1066 normanzii au zdrobit pe 
anglosaxoni, cucerind Anglia (prenumele Hastings apare în piesa lui 
G. B. Shaw Casa inimilor sfürimate). 

II 
NUMELE IN LIMBILE INDO-EUROPENE VECHI 


Aproape toate limbile vorbite azi în Europa: romanice (provenite 
din latină), slave, baltice, germanice, celtice, greaca, albaneza, și multe 
din cele asiatice: armeana, persana, indiana, sînt înrudite intre ele si 
derivă dintr-o limbă unică, vorbită acum cîteva mii de ani si denumită. 
prin convenție, indo-europeană. Un studiu comparativ ne arată că toate 
aceste limbi (cu excepţia latinei, asupra căreia voi reveni) au sau au 
avut în trecut același sistem de formare a numelor de persoane, ceea ce 
ne face să credem că au moştenit acest sistem din limba comună primi- 
tivă. Orice om avea un singur nume, de obicei compus din două elemente, 
fiecare din ele cu înţelesul lui. Legătura de înţeles între cele două ele- 
mente nu este totdeauna destul de clară. 

Iată mai întîi cîteva exemple de nume indiene (care se mai folosesc 
51 astăzi): 

Ceandragupta „protejat de lună“ (ind. ceandra „lună“ și gupta- „pro- 
tejat“); 

Dașarathas „cel care are zece care“ (eroul unei epopei adaptate în 
romînește de Coșbuc; ind. daşa „zece“ si ratha „car“; e vorba, bineînţeles, 
de care de luptă); 

Kalidasa „sclav al zeiţei Kali“ (ind. dasa „sclav“), numele unui cu- 
noscut poet; 

Mahatma ,suflet mare“ (ind. maha- „mare“ si atma- „suflet“), pre- 
numele lui Gandhi; 

Radhakrșnan, numele unui om politic actual, este format din Radha 
»pástoritá iubită de zeul Krsna si zeificată“; r vocalic se pronunţă astăzi 
aproape са ri, de aceea în Europa se transcrie adesea Krişna (deci Radha- 
krișnan). 

Rajendra (pronunţat ragendra) „cel mai bun dintre regi“ (ind. ragea- 
„rege“ si Indra, numele unui zeu), prenumele lui Prasad, om politic 
actual. 

În unele cazuri apar si nume dintr-un singur element, for- 
mat cu un sufix: 

Șakuntala, eroina piesei cu același nume a lui Kalidasa, derivă de 
la ind. șakunta- „pasăre“, 

Asemănătoare cu numele indiene sînt cele vechi persane: 

Artakhșatra (devenit în greceste Artaxerxes) „domnie curată“ (pers. 
arta „curat“ si khșatra ,,domnie^); 

Khșayarșa (devenit în greceşte Xerxes) „bărbat domnitor“ (pers. 
khșaya „domnitor“ si arsan „om“); 

Mitradates „dăruit de zeul Mitras“; 

Viștaspa (devenit în grecește Hystaspes) „cel care are 20 de cai“ (pers. 
vista „20“ si aspa „cal“); 

Zarathustra „cămilă de aur“ (pers. zarath- „de aur“ si ustra- „că- 
milă“). 

Si aici apar nume formate dintr-un singur element: 

Darayawaus (în grecește Dareios, in latineste Darius, in romînește: 
Darie) „stăpînitor“. 

Din pers. kuru „tron“ e format numele regelui numit în grecește 
Kyros, în latineşte Cyrus. 

Nume greceşti se cunosc la noi în foarte mare număr, unele din isto- 
rie, din mitologie, altele mai sînt folosite pînă azi ca nume de persoane 
în ţările cu care avem legături strînse si chiar si la noi în ţară. 

Numele de zei, de eroi din legende sînt adesea neanalizabile pentru 
cunoscătorii limbii grecești, fie pentru că elementele de formaţie nu s-au 
păstrat ca termeni izolaţi, fie, mai probabil, pentru că aceste nume apar- 
tin de fapt unei civilizaţii preelenice: Achilles, Artemis, Helene, Hermes, 
Leda, Odysseus etc. Numele Hector a fost explicat ca „cel care ţine“ (de, 
la verbul ekho „a ţine“), ceea ce unora li se pare nesigur, iar mie mi se 
pare sigur fals. Numele Homeros este interpretat uneori ca „orb“, alteori 
ca „ostatec“, pornindu-se de la cuvinte greceşti dialectale asemănătoare 
ca formă. Mai curînd însă și acest nume este preelenic, iar asemănarea cu 
cuvîntul care înseamnă „orb“ este întîmplătoare și a dat naștere legendei 
care prezintă ca orb pe autorul celebrelor epopei grecești. 

Marea majoritate a numelor grecești sînt compuse, în același fel ca 
cele indiene si iraniene. Voi da aici câteva elemente de compunere, cu nu- 
mele cele mai cunoscute pe care le formează, urmînd ca în capitolele ur- 
mătoare să mai inserez, cu diferite ocazii, nume romínesti de origine 
grecească. 

Nume grupate după primul element de compunere: 

andro- „bărbat“: Androkles (kleos ,glorie^), Andromakhe (makhe 
„luptă“), Andromeda (med- „sfat“), Andronikos (nike „victorie“); 

aristo- „cel mai bun“: Aristeides (eidos ,jinfátisare"), Aristippos 
(hippos „cal“), Aristophanes (phan- „apariţie“), Aristoteles (telos „scop“): 

Dio-, rădăcina numelui Zeus: Diodoros (doron „dar“), Diodotos (-dotos 
„dat“), Diogenes (-genes „născut“), Diomedes (med- „sfat“); 

doro-, dosi- „dar“: Dorotheos (prin slavă a ajuns la noi sub forma 
Doroftei), Dositheos (prin slavă a ajuns la noi sub forma Dosoftei; al doi- 
lea element e theos „zeu“); 

eu „bun“; Euangelos (angel- „vestire“; de aici Vanghele), Euanthes 
(anthos „floare“; de aici Evantia), Eudokia (dokeo „a socoti“; de aici 
(Ev)dochia „bunăvoinţă“), Euphemos (pheme „faimă“: de aici Eufem, Efi- 
mita), Eustratios (stratos „armată“; de aici Istrate), Euthymos (thymos 
„spirit“; de aici Eftimie); 

kalli- „frumos“: Kallimakhos (makhe ,luptá^), Kalliope (ops „уосе*), 
Kallistratos (stratos „armată“); 

pant-, pan-, pam- „tot“: Pamphilos (philos „iubit“), Pankrates (kratos 
„putere“; de aici Pangrati), Panteleemon (eleemon „milos“; nume creștin); 

philo- „iubitor“: Philadelphos (adelphos „frate“), Philaretos (arete 
„Virtute“), Philippos (hippos „cal“). Din această rădăcină este numele 
modern Filoti, 

poly- „mult“: Polybios (bios „viaţă“), Polydoros (doron „даг“) Poly- 
krates (kratos „putere“), Polyxene („care primeşte mulți oaspeți“; xenos 
„străin“); 

theos „zeu“: Theokritos (kritos „ales“), Theodulos (dulos „sclav“), 
Theokhares (kharis „graţie“), Theophanes (phan- apariție“), Theophilos 
{philos „iubit“). 

Nume grupate după al doilea element: 

agora „adunare publică“: Anaxagoras (anax „rege“), Aristagoras 
(aristos „cel mai bun“), Protagoras (protos „cel dintîi“), Pythagoras 
(Pythios „Apollo“); 

aner, genit. andros „bărbat“: Alexandros (alexc „a ajuta“), Kassan- 
dros, fem. Kassandra (kassi- „distins“ ?), Kleandros (kleos „glorie“), 
Leandros (laos „popor“), Lysandros (lyo „a distruge“?), Menandros (menos 
»curaj^). Aici se adaugă o serie de nume terminate in -anor, -enor: Agenor 
(ago „а conduce“), Antenor (anti „împotrivă“), Nikanor (nike „victorie“); 

arkhos „conducător“: Aristarkhos (aristos „cel mai bun“), Hermarkhos 
(Hermes, nume de zeu), Hipparkhos (hippos „cal“), Plutarkhos (plu- 
tos „bogăţie“); 

bios „viaţă“: Makrobios (makros „lung“), Polybios (polys „mult“), 
Zenobios (Zen, variantă a numelui Zeus); 

doron „dar“: Antidoros (anti „în schimb“), Apollodoros (Apollo, nume 
de zeu), Diodoros (Dios, genitivul de la Zeus), Heliodoros (Helios „soare“), 
Isidoros (Isis, numele unei zeițe egiptene), Menodoros (Men „luna“; de aici 
rom. fem. Minodora), Pandora (pan-,tot“), Polydoros (polys „„mult“), Theo- 
doros (theos „zeu“); 

genos „neam“: Athenogenes (Athena, nume de zeiţă; de aici rus. 
Afinoghen), Diogenes (Dio-, rădăcina numelui Zeus), Hermogenes (Her- 
mes, nume de zeu), Eugenes („bine născut“); 

hippos „cal“: Antippos (anti „împotrivă“), Aristippos (aristos „cel mai 
bun“), Arkhippos (arkho „a conduce“), Kratippos (kratos „forță“, krateo 
„а stăpîni“), Khrysippos (khrysos „aur“), Lysippos (lyo „a dezlega“), Phi- 
lippos (philos „iubitor“), Xanthippos (xanthos „blond“), Zeuxippos (zeug- 
„a înhăma“); 

kleos „glorie“: Androkles (aner „bărbat“), Empedokles (empedos 
„ferm“), Eteokles (eteos „adevărat“), Herakles (Hera, nume de zeiţă), Kha- 
rikles (kharis „graţie“; de aici Hariclea), Perikles (peri „superior“), 
Sophokles (sophos ,intelept"), Themistokles (themis „dreptate“); 

kratos „forță“: Hippokrates (hippos „cal“), Isokrates (isos „egal“), 
Pankrates (pan- „tot“), Polykrates (polys „mult“), Sokrates (so- „teafăr“); 

medo- „sfat“: Andromeda (andro- ,bárbat*) Arkhimedes (arkhi- 
,supra-^) Diomedes (Dio-, rădăcina numelui Zeus), Ganymedes (gany- 
„care bucură“), Nikomedes (nike „victorie“), Palamedes (pala- „a apuca“); 

nike „victorie“: Andronikos (andro- „bărbat“), Eunike (eu „bun“), 
Kallinikos (kalli- ,frumos"), Laonikos (laos „popor“), Stratonikos (stratos 
„armată “); 

phan- „a apărea“: Aristophanes (aristos „cel mai bun“), Metrophanes 
(meter „mamă“; de aici rom. Mitrofan), Theophanes (theos „zeu“; de aici 
femininul Teofana, Tofana) Xenophanes (xenos „străin“); . 

stratos „armată“: Herostratos (Hera, nume de zeiță), Kallistratos 
(kalli- „frumos“), Lysistratos (lyo „a dizolva“), Peisistratos (peitho „а 
convinge“); 

theos „zeu“: Dorotheos (doron „dar“, cf. şi formaţia inversă, Theodo- 
ros), Dositheos (do- „a da“, cf. şi formaţia inversă, Theodosios), Philotheos 
(philos „iubit“; prin filieră slavă a ajuns la noi Filofteia), Timotheos (timao 
„a onora“; de aici, prin filieră slavă, Timotei, Timojte), 

Femeile aveau adesea nume formate ca si ale bărbaţilor, numai că, 
bineînţeles, cu terminatie feminină: Eunike (eu „bun“, nike ,,victorie^), 
Eurydike (eurys .amplu*, dike „justiţie“), Iphigeneia (iphi- „puternic“, 
genos „neam“), Kleopatra (kleos „glorie“, pater „tată“), Klytaimnestra 
(klytos „celebru“, mnester „peţitor“), Lysistrate (vezi mai sus masculinul 
Lysistratos). 

În alte cazuri însă găsim nume formate dintr-un singur termen: 
Agathe „bună“, Aglaia „strălucită“, Aspasia „plăcută“, Delia „din insula 
Delos“ (închinată zeului Apollo), Eirene „pace“ (de aici rom. Irina), Khloe 
„verdeață“ (in onoarea zeiţei agriculturii, Demeter), Korinna „fetiţă“ 
(vezi p. 125), Kynthia „de pe muntele Kynthos" (tot în onoarea lui 
Apollo) Phryne „broască“ (?) Zoe „viaţă“, Multe dintre ele vor fi fost 
prescurtări, cum vom vedea mai departe că existau şi pentru masculine, 
dar unele ar putea fi şi porecle. 

În celtică situaţia e cam aceeași, numai că informaţiile noastre sînt 
mai slabe. Ca al doilea element al compunerii găsim adesea, în limba 
galică, pe rix „rege“: Cingetorix (cingeto- „viteaz“), Dumnorix (dumno-, 
după unii „lume“, după alţii „adînc“), Orgetorix (orgeto- ,,omoritor* ?). Tot 
în galicá găsim un al doilea termen mar- „vestit“: Indutiomarus, Sego- 
marus (sego- „zimbru“). De origine celtică este şi numele Brigita, cu sen- 
sul primitiv de „înaltă“. Un celtic *Dubno-walos (*dubno- „lume“ si *wa- 
los „puternic“) trăieşte în numele scoţian actual Donald. 

În germană lucrurile se prezintă ca în greacă, dar cu unele diferenţe, 
explicabile prin cauze istorice. Numele germanice le cunoaştem la o dată 
mai tîrzie decît pe cele greceşti, iar pe de altă parte germanii din evul 
mediu erau la un nivel cultural și economic mai scăzut decît grecii din 
antichitate. Iată în primul rînd cîteva exemple grupate după primul ele- 
ment de compunere: 

ad (el)- „nobil“: Adalbert, Albert, Albrecht (berht „glorie“), Adalfuns 
(mai mult sub forma spaniolă Alfonso, Alonso: funs ,,prompt^), Adolf (wolf 
,lup^); 

audo- (engl. ed-) „bogat“: germ. Ottokar, engl. Edgar (gari „lance“), 
engl. Edith (v. engl. gyth „război“), Edmund (mund „protector“), Edward 
(ward. „păzitor“), Edwin (-win „prieten“); 

berht „strălucire“, „glorie“: Bertold (wald ,sàpinire“), Bertrand (rand 
„scut“). Vezi şi numele de femeie Berta; 

frid- „pace“: Friedrich (rich „bogat“), cu formele scurtate Fritz, fem. 
Frieda; engl. Humphrey (huni „uriaş“; latinizat in Onuphrius, rom. Ono- 
frei); 

gari „lance“: Gerhard (hard „tare“), it. Garibaldi (bald ,indráznet^); 

hlod-, hrod- „vestit“: Clotilda (hild- ,luptá^), Hrodgari (> fr. Roger; 
germ. gari , lance"), Lothar, Luther (hari „armată“), Ludwig (wig „luptă“), 
Robert (berht „strălucire“), Rudolf (wolf ,lup^); 

sig- „victorie“: Siegfried (frid- „pace“), Sigmund, Sigismund (mund 
s protector"), 

Nume grupate dupá cel de-al doilea element: 

bald „îndrăzneț“: Archibald {ercan „simplu“), Humboldt (huni 
„uriaș“), Leopold (liut- „popor“). Vezi si Baldwin (-win „prieten“); 

berht „strălucire“, „glorie“: Albrecht, Adalbert, Albert (adel „nobil“), 
Gilbert (gisil ,,garantie^), Herbert (hari „armată“), Humbert (huni „uriaș“), 
Lambert, Lampert, Lamprecht (land ,tará*), Robert (hrod „vestit“); 

frid- „pace“: Gottfried, Godfrid (god „zeu“), Manfred (mana „bărbat“); 

gari „lance“: Oscar (os „As“, zeu nordic); 

hard „tare“: Bernhard (bero „urs“), Gerhard (gari ,lance*), Leonard 
(levon „leu“), Rikhard (rich „bogat“); 

hildi „luptă“: Brünhild (brünne ,armurá*), Chlothihilda (hlod- ,,ves- 
tit“), Kriemhild (anglo-sax. grima „coif“). Matilda (mahti „tare“; de aici 
engl. Maud si numele de familie Madison); 

mund „protector“: Edmund (engl. ed- „bogat“), Raginmund (ragin 
„sfat“; de aici fr. Raymond); 

rich „bogat“: Alaric (ala „tot“), Dietrich (thiut- „popor“), Friedrich 
(frid- „pace“), Haganrich (hagan „proprietate“; de aici germ. Heinrich, 
fr. Henri, it. Enrico), Ulrich (wulf „lup“); 

wald „putere“: Arnold (arin ,vultur*), Harold (hari „armată“), Os- 
wald (os „Аѕ“); : 

wulf „lup“: Adolf (ad- „nobil“), Radwulf (rad „sfat“, de aici fr. Raoul, 
engl. Ralph), Rudolf (hrod „vestit“). 

Iată alte cîteva nume germanice curente: Conrad (chuon „îndrăzneţ“, 
rad „sfat“, Hermann (hari „armată“, manna „bărbat“), Warinheri (war- 
„a apăra“, hari „armată“; de aici germ. Werner), Wolfgang (wulf „lup“, 
gang ,,mers*^). 

În slavă, în vremea veche, numele de persoane se formau prin ace- 
leași procedee ca la celelalte populaţii de limbă indo-europeană pe care 
le-am trecut în revistă în paginile precedente. Trebuie spus totuși că 
slava se folosește în general mai puţin de compunere si a dezvoltat în 
schimb larg procedeul formării cuvintelor cu sufixe. De aceea găsim nu- 
mai două elemente larg ráspindite ca al doilea termen al compunerii: 

-mir, a cărui valoare nu este destul de clară (unii îl traduc prin „pace“, 
alţii prin „lume“ si mai ales prin „vestit“): Branimir, Brankomir (brani 
„luptă“), Dragomir (drag „drag“), Kazimir (kaz- „a învăţa pe altul“, sau 
kaz- „a distruge*?), Liubomir (liub- „iubit“), Radomir  (rad- ,,voios^), 
Strașimir (strah- „spaimă“, Svoboda, p. 87; greşit la Constantinescu din 
Evstratie), Tihomir (tih- ,liniste*^), Vladimir (vlad- stápinire"); 

slav- „glorie“: Borislav (bor- „luptă“), Miroslav (тіт- „lume“?), 
Radoslav (rad- ,voios“), Stanislav (sta- „a dura“), Svetoslav (svet- „lume“, 
„lumină“), Vladislav (vlad- „stăpînire“; în forma rusă, volod, îl găsim în 
Vse-volod „atotstăpînitor“). 

Desigur, există nume slave formate și cu alte elemente, de exemplu, 
Bogdan („dat de Dumnezeu“: bog „dumnezeu“ si dan „dat“; în ucraineană, 
ca substantiv comun, bohdan a ajuns să însemne „copil nelegitim“). 

În evul mediu, în limbile slave de răsărit şi de sud au intrat nume- 
roase nume de origine grecească. Multe dintre ele vor fi văzute în para- 

graful care tratează numele grecești in epoca feudală. Dau aici cîteva 
nume specifice ruseşti, împrumutate din diverse limbi. Bisericesti: Tatiana, 
după o sfintá din Asia Mică; Natalia, cu diminutivul Natasa, de la lati- 
nescul Natale Domini „naşterea domnului“ (egal deci cu Crăciun), este 
numele unei sfinte din calendarul grecesc; Vera, cuvînt rusesc cu ínfele- 
sul de „credință“. Împrumutate din scandinavă: Igor din scand. Ingvarr, 
Olga din norv. Helga ,sfintá^ (de aici a fost refăcut masculinul Oleg). 
Dintr-o limbă turco-tătară, Boris. 

Din familia indo-europeană făcea parte si limba tracă, vorbită la 
nordul și la sudul Dunării, cu diferite aspecte dialectale (dacă, getă, 
moesianá etc.) Desi nu cunoaștem suficient această limbă pentru a inte- 
lege sigur sensul elementelor de compunere a numelor (încercări s-au 
făcut, dar nu există încă un consens asupra valorii lor), totuși un lucru 
este clar: că numele trace erau şi ele formate prin compunere, de 
exemplu Dece-balus (terminația e latinească, dacii pronunţau desigur 
altfel ultima vocală), Buri-bista (vezi și Muca-por mai sus). 

Fleischer, p. 17—18, face pentru limba germană o observaţie care, 
cel puţin parţial, este valabilă si pentru celelalte limbi indo-europene de 
care am vorbit pînă aici. Cele două elemente ale compusului nu trebuie 
privite ca determinîndu-se unul pe celălait, ci în general este vorba de 
doi termeni, folosiți ambii în numele de persoane, alăturaţi pur si simplu. 
Astfel în grecește Nikolaos nu este nici „învingătorul poporului“, nici 
„poporul învingător“, nici altceva de acest fel, ci pur si simplu alăturarea 
unui element care înseamnă „victorie“ sau „a învinge“ și a altui element 
care înseamnă „popor“. De aceea adesea m-am mulțumit să traduc 
separat fiecare din cei doi termeni ai compusului. Fleischer mai observă 
apoi că unele elemente sînt specializate ca prim termen, altele ca al 
doilea termen, de exemplu, în grecește am citat elementele -krat-, -med- 
numai ca al doilea termen, eu-, pant- numai ca prim termen si situaţii 
asemănătoare ne intimpiná si în germană si in alte limbi. Apoi Fleischer 
noteazá cá se evitá imperecherea a douá elemente care incep cu acelasi 
sunet sau care se termină la fel: nu găsim în germană nume ca Herhart 
sau Waldbald. În schimb era obiceiul ca numele tatălui și al fiului sau 
numele fraţilor să rimeze între ele sau să înceapă cu acelaşi sunet. De 
exemplu în poemul Hildebrandslied constatăm că Hadubrant este fiul 
lui Hiltibrant, iar acesta, la rîndul său, al lui Heribrant. Pe această linie 
s-a ajuns apoi ca unul din fii, eventual chiar doi, să poarte același nume 
ca tatăl lor, cum se va vedea la p. 55. 

Am lăsat la urmă latina, care are o situaţie aparte. Deși limbă indo- 
europeană, latina nu cunoaște sistemul de nomenclatură pe care l-am 
descris pînă aici, ci după cît se pare, împreună cu ilira (limbă indo-euro- 
peană dispărută încă din antichitate) a adoptat sistemul etrusc al celor 
trei nume. Iată din ce consta acest sistem. Fiecare copil de sex masculin 
căpăta un prenume personal, la care se adăuga numele ginţii, urmat de o 
poreclă (primul nume era individual, al treilea era al familiei, iar al doilea, 
care avea intrebuintarea cea mai largă, era al întregii ріпи). 

Din cauză că numele individual, pe care copilul îl primea îndată după 
naștere, se punea înaintea celorlalte, i s-a zis praenomen, adică prenume 
sau „ceea ce se pune înaintea numelui“, adevăratul nume fiind socotit 
al gintii. Existau in totul numai 18 prenume, corespunzătoare numelor 

de botez ale creștinilor: Appius, Aulus, Decimus, Gaius, Gnaeus, Kaeso, 
Lucius, Mamercus, Manius, Marcus, Numerius, Publius, Quintus, Servius, 
Sextus, Spurius, Tiberius, Titus. Aceste nume erau redate în scris în 
întregime numai cînd erau folosite izolat, adică fără numele de familie 
şi de gintă; altminteri ele nu se scriau aproape niciodată în întregime, 
ci se prescurtau astfel: Ap., A., D., C., Cn., K., L., Mam., M' (sau AV) M., N., 
P., Q., Ser., Sex., Sp., Ti. (sau Tib.). Am înșirat prescurtările in ordinea în 
care au fost date mai sus numele întregi, ceea ce a produs unele abateri 
de la ordinea alfabetică. De notat în special cá numele Gaius si Gnaeus 
se prescurtau C. si Cn., pentru că într-o vreme mai veche romanii nu 
deosebeau în scris pe c de g, iar modul de prescurtare stabilit atunci s-a 
păstrat şi mai tîrziu. ; 

Іа unele dintre prenume se poate vedea cum au fost formate: 
Quintus înseamnă „al cincilea“, Sextus „al şaselea“, Decimus „al zecelea“, 
prin urmare la început aceste nume au fost date după ordinea în care s-au 
născut copiii din aceeași familie. Mai tîrziu însă nu s-a mai păstrat legătura 
cu sensul primitiv, numele au devenit tradiţionale, astfel încît s-a putut 
zice Decimus şi primului născut. Lucius era cel născut pe lumină (lux „lu- 
mină“), Manius cel născut în zori (mane „dimineaţă“), dacă nu cumva 
aceste nume vor fi fost împrumutate dintr-o limbă străină și aranjate 
așa încît să capete un înţeles pentru romani. Servius era cel salvat (servo 
„a salva“) cînd mama murea din naștere. Spurius înseamnă „bastard“, dar 
pare de asemenea probabil că numai din întîmplare numele de persoană 
a ajuns să fie la fel cu adjectivul comun (nu este totuşi în întregime 
exclus să se fi dat un astfel de nume pentru a înșela pe zeii invidiogi sau 
vreo boală, vezi p. 105). Tiberius ar putea fi cel pus sub protecţia fluviului 
Tibru (lat. Tiberis) Pentru celelalte prenume nu se pot face decît pre- 
supuneri şi mai puţin întemeiate. 

Mai important mi se pare alt amănunt: dintre cele 18 prenume, cîteva 
erau rare (Appius, Aulus, Manius, Numerius), iar altele se păstrau nu- 
mai în amintirile istorice (Kaeso, Mamercus). Erau deci curenie numai 
10 prenume, ceea ce înseamnă că în fiecare localitate, chiar minusculă, 
erau totdeauna mai mulţi oameni cu același prenume. Pentru a-i dife- 
renţia, se folosea al doilea nume, al gintii, corespunzător numelui nostru 
de familie. Acest al doilea nume se termina absolut fără excepţie in -ius, 
care forma adjective: toate numele de gintă aveau valoare de adjectiv. 
Foarte multe dintre ele au fost adoptate in romineste ca prenume, în ul- 
timele două secole, de aceea voi da aici mai multe exemple și numai 
dintre cele cunoscute la noi: Aemilius (rom. Emil) Aurelius, Caecilius, 
Claudius, Cornelius, Duilius, Flavius, Fulvius, Horatius, Iulius, Laurentius 
(magh. Lőrincz), Livius, Lucilius, Lucretius, Marius, Octavius, Ovidius, 
Silvius, Terentius (slav. Terente), Ulpius, Valerius, Virgilius (Vergilius), 
Vincentius (magh. Vince), Vinicius, Virginius. 

Un caz aparte este constituit de numele Antonius, rămas in între- 
buinţare la greci, trecut de la aceștia la slavi si ajuns Ја noi са nume 
popular, mai vechi decît cele pomenite mai sus. 

În general aceste nume nu au etimologie în latineşte, ceea ce íntá- 
reste convingerea cá sînt de origine străină, mai precis etruscă. Totuși 
pentru unele dintre ele se pot face presupuneri: Aurelius ar putea fi pus 
în legătură cu lat. aurum „aur“, Caecilius cu caecus „orb“, Claudius cu 

claudus ,schiop*, Cornelius cu cornu „corn“, Duilius cu duellum „luptă 
in doi“, Flavius cu flavus „blond“, Fulvius cu fulvus „brun“, Lauren- 
tius cu laurus „laur“, Lucilius cu lux „lumină“, Marius cu numele zeu- 
lui Mars, Octavius cu octo „opt“, Silvius cu silva „pădure“, Valerius cu 
verbul valere „а fi sănătos“, Vincentius cu verbul vincere „a învinge“. 
Păcatul este că în nici unul din aceste cazuri nu avem indicaţii asupra 
infelesului primitiv al numelui. Romanii sprijineau etimologiile de acest 
fel cu povești care par mai curînd inventate special spre a explica numele, 
de exemplu istoricul Titus Livius ne spune că personajul legendar Silvius 
(fiul lui Ascanius, care la rîndul lui era considerat fiul lui Aeneas) a fost 
numit așa pentru că din întîmplare s-a născut în pădure. Acest fel de 
poveşti constituie mai curînd un motiv de scepticism decit de încredere 
în exactitatea etimologiei. 

Dar două nume nu erau de ajuns. 

Dată fiind putinátatea prenumelor, se întîmpla foarte des ca în 
aceeași gintă să fie două persoane cu același prenume, de exemplu doi 
Caius Fabius sau Publius Terentius sau Tiberius Claudius, cu atît mai 
mult cu cit de obicei primul náscut avea acelasi prenume ca tatál sáu. 
De aceea, pentru orice roman era obligator si un al treilea nume, cog- 
nomen, adică poreclă. La început acest al treilea nume va fi fost indi- 
vidual, pierind odată cu cel care-l purta, dar cu timpul el devine fix si 
se transmite din tatá in fiu. Multumità faptului cá provine dintr-o po- 
reclá, cel de-al treilea nume este foarte adesea analizabil, astfel cà ne 
putem da seama de înţelesul lui primitiv, de exemplu Ahenobarbus 
înseamnă „barbă de aramă“; Dolabella e diminutiv de la dolabra „secure“; 
Flaccus înseamnă „bleg“. Putem face astfel multe ipoteze destul de 
plauzibile cu privire la porecle care au ajuns să fie folosite la noi ca 
prenume: 

Agrippa „născut cu picioarele înainte“, Caesar „pletos“ (dictatorul 
C. Iulius Caesar era chel; porecla a putut fi primită, de un strămoș al 
lui, eventual în ironie), Camillus, în limba etruscă, era băiatul din fami- 
lie nobilă care ajuta la efectuarea sacrificiilor, Cato probabil ,siret“, 
Catullus „căţel“, Cicero „cel cu o alunitá*, Cincinnatus „cu zulufi“, 
Coriolanus de la oraşul Corioli, Hadrianus de la Marea Adriatică, Mar- 
cellus de la Mars, zeul războiului, Maximus „foarte mare“, Naso „năsos“, 
Paulus (de unde Paul si, prin filieră greco-slavá, Pavel) „mititel“, Sabi- 
nus „din fara sabinilor* etc. 

Putine din aceste explicatii sint complet asigurate, de exemplu a lui 
Coriolanus, poreclit asa pentru cá a cucerit orasul Corioli. Totusi in cazu- 
rile pomenite avem cel puţin presupuneri, pe cînd intr-altele nu avem 
nici atit, deoarece multe provin din limbi stráine (de exemplu Caecina, 
Maecenas, Porsenna sînt de origine etruscă), altele sînt formate de la 
cuvinte latinești învechite sau de la cuvinte regionale nestiute de noi. De 
exemplu nu stim ce insemna la origine cognomenul Traianus, nici Nerva, 
nici Maro (al treilea nume al poetului Virgiliu). 

Am vázut cá primul nume se scria mai totdeauna cu prescurtare, iar 
al doilea si al treilea nu se prescurtau aproape niciodată. Iată exemple 
de nume complete: P(ublius) Ovidius Naso; L(ucius) Domitius Aheno- 
barbus. Ordinea in care erau exprimate era: praenomen, nomen, cogno- 
men, ceea ce înseamnă cá prenumele își merita pe deplin denumirea. 

Intr-un singur caz se putea face o intervertire, anume, dacá nu se folo- 
sea prenumele: in cazul acesta, lui Caius Aristius Fuscus i se putea zice 
БЇ Aristius Fuscus, si Fuscus Aristius. 

Pe inscripţii se intercala adesea, înainte de al treilea nume, „fiul 
lui...“ si uneori si „nepotul lui...“, de exemplu P. Cornelius, P. fil, 
L. nep., Scipio, Africanus. 

Cu timpul se poate ajunge ca doi oameni din aceeasi familie, cu 
acelasi cognomen, sá aibá, si acelasi prenume, de exemplu erau doi 
Lucius Calpurnius Piso. Pentru a-i diferenţia, se adaugă unuia din ei, 
sau chiar ambilor, cîte o nouă poreclă. ceea ce face ca, la început rar, ce 
e drept, să existe oameni cu patru nume. Se mai cunosc cazuri de alipire 
a unui al patrulea nume, nu pentru a diferenţia un personaj de altul nu- 
“mit la fel, ci pentru a cinsti o activitate glorioasă. De exemplu Publius 
Cornelius Scipio, cucerind Africa, primește porecla de Africanus, iar fratele 
său Lucius devine apoi Asiaticus pentru succesele obţinute în Asia. Alte 
exemple de același fel: L. Calpurnius Piso Frugi (frugi înseamnă „cum- 
secade“), M. Valerius Messala Corvinus (de la corvus „corb“: după legendă, 
intr-o luptá, a fost ajutat de un corb). 

In timpul imperiului destul de multi oameni de vazá poartá patru 
nume. Dar de obicei se folosea unul singur, si anume al patrulea (se zicea 
Africanus si se înţelegea P. Cornelius Scipio Africanus). Existau prenume 
Spccifice unei familii, astfel încît tatăl si fiul, uneori chiar doi frati, pur- 
tau același prenume și erau diferentiati cu ajutorul unui cognomen, de 
exemplu pe fiii împăratului Vespasian îi chema T. Flavius Vespasianus 
(cunoscut de noi ca Titus) şi T. Flavius Domitianus (cunoscut de noi ca 
Domițian). Folosindu-se unul singur dintre cele trei sau patru nume, se 
pregătește trecerea la situaţia din evul mediu, cînd, după cum se va vedea, 
oamenii poartă un singur nume. 

Copiii adoptați (erau destul de multi) părăseau ginta tatălui natural, 
cum şi cele trei nume pe care le aveau dinainte, și adoptau în întregime 
numele tatălui adoptiv (cu prenume cu tot). Astfel tînărul Aemilius Pau- 
lus, fiind adoptat de P. Cornelius Scipio, primeşte de aici înainte numele 
de P. Cornelius Scipio, întocmai ca si tatăl său adoptiv. Totuşi fiii adop- 
tivi au un semn distinctiv: la cele trei nume ale tatălui adoptiv se adaugă 
vechiul nume gentilic urmat de sufixul -anus, deci în exemplul nostru 
numele complet este P. Cornelius Scipio Aemilianus. La fel C. Octavius, 
adoptat de C. Iulius Caesar, devine C. Iulius Caesar Octavianus. În epoca 
imperială adopţiunile devin frecvente, iar regulile nu mai sînt păstrate 
cu stricteţe, astfel că numele în -ianus se înmulţesc, fiind purtate si de 
neadoptati; multe din ele au început să fie folosite, în ultimele două 
secole, ca prenume romînești: Aurelianus, Claudianus, Iulianus, Lucia- 
nus, Marianus, Martianus, Valerianus, Vespasianus. Tot din epoca impe- 
rialá dateazá cele mai multe dintre numele їп -inus, ca Augustinus, Con- 
stantinus, Iustinus, Martinus, Valentinus, folosite la noi astázi ca 
prenume. 

Sclavii nu aveau nume, ci numai poreclá. Dacá erau eliberati, luau 
de obicei prenumele si numele gentilic al fostului stápin, la care adáugau 
porecla din timpul sclaviei, drept cognomen, de exemplu sclavul Tiro, 
eliberat de M. Tullius Cicero, devine M. Tullius Tiro. Scriitorul Terentius, 
pe numele intreg P. Terentius Afer, fusese sclav, cu numele Afer, adicá 

„africanul“ (era de origine din Africa). Scriitorul ©. Horatius.Flaccus era 
fiul unui sclav eliberat, care purtase numele de Flaccus. 

Mai rámine sá discutám numele feminine, La Roma, fetele nu pri- 
meau nici un nume la naștere. Dacă era în casă o singură fată, ea era 
desemnată prin substantive comune ca „fetița“, „mititica“ etc.; dacă erau 
mai multe fete, erau diferențiate prin „cea mare“ şi „cea mică“ sau prin 
porecle care indicau însușiri: culoarea pielii, vreun defect fizic etc. Nu- 
mele oficial era, în mod obligator, forma feminină a numelui gentilic al 
tatălui, de exemplu pe fata lui M. Tullius Cicero o chema Tullia, pe 
fata lui C. Iulius Caesar o chema Iulia etc. 

În momentul cînd fata se mărita si intra în familia soţului ei, ea 
purta, bineînţeles, numele său oficial, de exemplu mama lui Ti. Sempro- 
nius Gracchus şi a lui C. Sempronius Gracchus se numea Cornelia, pen- 
tru că era fiica lui P. Cornelius Scipio. Cum în general nu se întîmpla ca 
în aceeași casă să fie două matroane provenite din aceeaşi gintă, nu mai 
era nici un pericol de confuzie. Iată cîteva nume feminine romane care, 
în ultimele două secole, au fost adoptate la noi ca prenume: Aemilia, 
Aurelia, Caecilia, Claudia, Cornelia, Flavia, Fulvia, Iulia, Livia, Lucretia, 
Octavia, Valeria, Veturia. Dacá numele masculin este folosit la noi, 
femininul poate fi fácut si in romineste, de exemplu Cornelia, Livia ar 
putea fi formate la noi dupá modelul lui Corneliu, Liviu. Dar este posi- 
bil si fenomenul invers, desi unele feminine, ca Caecilia, Fulvia, Veturia, 
nu au in romineste corespondent masculin. 

Spre sfirsitul republicii, apar in circulatie si nume grecesti, ca Co- 
rinna, Cynthia, Delia, Lesbia, Myrrha, Neaera: cele astfel numite erau 
străine, dacă nu cumva era vorba de personaje fictive create de poeti. 
Acest fel de nume sînt puţin folosite la noi (cu excepţia numelui Corina, 
ceva mai răspîndit). 

În epoca imperială, $i numele feminine încep să respecte mai puţin 
regulile. În familiile imperiale au loc numeroase adoptări, căsătorii între 
rude, astfel că apare necesitatea de a diferenţia numele femeilor din 
aceeași gintă. Atunci începe să se folosească şi femininul de la cogno- 
men: Agrippina, Iuliana, Messalina, Paulina (dar numele noastre de felul 
lui Iuliana ar putea fi formate si în romíneste, după modelul masculi- 
nului). 

În epoca creștină au început să pătrundă în latineste nume străine, 
în primul rînd din Vechiul si din Noul Testament, unele in forma lor 
originară, altele traduse sau adaptate la structura limbii latine, apoi 
nume grecești. Ce e drept, nume grecești existau de mai înainte, folosite 
de sclavii liberati si de alte categorii sociale, dar numai rareori, și numai 
ca poreclă, de romani autentici. Creștinismul aduce numele biblice ca 
Abraham, Maria, apoi traduceri ca Petrus (gr. Petros) pentru ebraicul 
Kifa „piatră“, Iordannes din abr. Iordan „apă curgătoare“. Apoi nume 
greceşti, ca Demetrius (la origine „închinat zeiței agriculturii“, care se 
numea Demeter), Georgius de la gr. georgos „agricultor“, Nicolaus (gr. 
niko „a învinge“ şi laos „ророг“), apoi Basilius de la gr. basileus „rege“, 
Sebastianus de la gr. sebastos (care este traducerea în greceşte a lat. 
Augustus „venerat*), Elena etc. 

Pronuntarea si scrierea numelor 
latinești și grecești vechi 


Urmează cîteva cuvinte privitoare la felul cum sînt adaptate la 
limba noastră numele latinești (si grecești) din antichitate, reintroduse în 
circulaţie de cărturari, în epoca noastră. În toate limbile se găsesc unele 
fluctuații de pronunțare si de scriere, pentru care cele mai clare exemple 
le vom întâlni în frantuzeste. Acolo s-a stabilit ca o regulă că numele 
care au fost cunoscute și au circulat printre intelectuali în evul mediu 
sînt redate astăzi în forma pe care au căpătat-o in rostirea de atunci, pe 
cînd cele care nu s-au bucurat de răspîndire în trecut păstrează o formă 
mult mai apropiată de cea originară. Ca un singur exemplu, în timp 
ce istoricului Suetonius i se spune Suétone (de remarcat, în scris, prezenţa 
accentului), medicului veterinar Pelagonius i se spune Pelagonius (scris 
fără accent). . 

Si in romineste există asemenea situaţii. În secolele trecute multe 
nume, venite prin filieră slavă, primeau o terminatie diferită de cea din 
latină si din limbile romanice, de exemplu Plinius era transformat în 
Plinie. Astăzi acest tip a dispărut cu totul. Începînd din secolul trecut, 
se înmulţesc numele latinești primite din limbile apusene moderne, dacă 
nu chiar direct din latineste. Avem acum nume de personaje masculine, 
mai puţin cunoscute de marele public, pe care nu le folosim niciodată 
fără s final, de exemplu numele poetului Varius sau al eruditului Nigi- 
dius Figulus; altele, pe care aproape niciodată nu le rostim cu s final, 
de exemplu Terenţiu, ba unele pierd în mod obișnuit si pe -u-: Plaut, 
Tacit, iar dacă înainte de -u- este un -i-, în mod obișnuit dispare și acesta: 
Aurel pentru Aurelius, Emil pentru Aemilius, Octav pentru Octavius. De 
la unele nume întîlnim două forme, de exemplu Cornel si Corneliu, Ovid 
și Ovidiu, Virgil si Virgiliu, pe cînd altele circulă sub o singură formă: 
Salustiu, Properfiu (niciodată Propert). În Ardeal sînt ceva mai răspîndite 
numele scurtate (Valer pentru Valeriu; sub influenţă germană, Horat реп 
tru Horaţiu), dar si acolo frecvența acestor forme e în scădere. Se zice 
Саш, dar filologii clasici preferă pronunţarea Catullus; mai rar se intil- 
neste Tibul pentru Tibullus. 

De remarcat că la numele scurte -us nu dispare mai niciodată, de 
exemplu Brutus, Sextus, Titus, Marius (acesta din urmă nu pare să aibă 
vreo variantă, pe cînd forme ca Tit au existat în trecut). În schimb nu 
se zice decît Martial, l'uvenal, niciodată Martialis, Iuvenalis. În secolul 
trecut exista tendinţa de a se zice Catone, Cicerone, Nerone, Varrone etc., 
pornindu-se de la forma cazurilor oblice, probabil după model italian. 
Această tendinţă a fost aproape complet anihilată, și se păstrează în toate 
aceste cazuri forma de nominativ: Cato, Cicero, Nero, Varro (cel mult, pen- 
tru Cato, întîlnim forma franceză Caton) Se fac unele greşeli de accent 
(de exemplu se zice Seneca în loc de Seneca) si de despărţire în silabe 
(Cla-udiu pentru Cláu-diu). 

Numele grecești au fost si ele cunoscute mai întîi prin filieră slavă, 
cu pronunțare apropiată de cea din greaca modernă (vezi p. 49 si urm.), 
apoi ne-au venit din nou, de astă dată, din apus, trecute prin filiera 
latină, astfel încît astăzi regula generală este că numele greceşti din 
antichitate sînt tratate exact ca cele de origine latină: se pierde adesea 

s final (Socrate sau chiar Socrat in loc de Socrates), iar la numele ín -os, 
dacá se pástreazá terminatia, apare de obicei forma latinizatá -us (Apol- 
lonius) dar mai adesea terminația se pierde (Homer pentru gr. Homeros, 
lat. Homerus) Apar uneori formatii inverse, de exemplu Edipos pentru 
Edip (in greceste acest nume nu se terminá їп -os). Si la numele grecesti 
se pune problema accentului, care in latineste a fost mutat adesea pe 
altă silabă decît în grecește. Cîteodată accentul nostru coincide cu cel 
grecesc (desigur nu fără influenţă franceză), de exemplu în Antigona 
(gr. Antigóne, lat. Antigone sau Antigona), alteori coincide cu cel latinesc 
(poate iarăși sub influenţa franceză), de exemplu Anollodór (gr. Apollódo- 
ros, lat. Apollodórus) dar nu sînt rare cazurile cînd accentul nostru nu 
concordă nici cu cel latinesc, nici cu cel grecesc (dar concordă cu cel fran- 
cez): Sofocle (gr. Sophoklés, lat. Sóphocles), Democrit (gr. Demókritos, lat. 
Demócritus). : 

Fluctuatiille de pronunțare si de scriere au făcut necesară o їпсег- 
care de reglementare, саге s-a introdus în ultimele ediţii ale Indrepta- 
rului ortografic si ortoepic. Regulile privitoare la numele latinești si gre- 
cești au fost elaborate de Traian Costa si Petru Cretia. Ele nu au izbutit 
să mulțumească pe toată lumea (de exemplu mulţi filologi clasici nu se 
împacă cu scrierea Cezar pentru Caesar), si de fapt cuprind o serie de 
fluctuații curioase (de exemplu grecescul kh este redat prin h ín Arhi- 
mede, prin c în Caron si prin ch în Eschil). Ca şi în franţuzește însă, 
fluctuațiile oglindesc situaţia reală și nu se datorează Îndreptarului. În 
linii generale se poate spune că numele grecești sînt adaptate la scrierea 
noastră, pornindu-se de la formele pe care le-au căpătat in latineste. 
Iată în această privinţă cîteva amănunte: 

Diftongii ai si oi, transcrigi în latineste ae si oe, au devenit la noi e 
(Esculap, gr. Aisklepios, lat. Aesculapius; Febus, gr. Phoibos, lat. Phoebus). 

k e transcris prin c, iar g (pronunţat si în grecește si in latineste ghe) 
e transcris prin g (pronunţat de noi ge) (Calimah, gr. Kallimakhos, lat. 
Callimachus; Diogene, gr. si lat. Diogenes). 

ph e transcris prin f (Aristofan, gr. si lat. Aristophanes). 

y e transcris prin i (Ciprian, gr. Kyprianos, lat. Cyprianus). 

Ш 
NUMELE EUROPENE IN EPOCA FEUDALA 


Numele de botez 


Odată cu răspîndirea creștinismului si cu prăbuşirea imperiului ro- 
man, numele de persoane în ţările europene încep să prezinte, în același 
timp, elemente de diversificare si elemente de unificare. Diversificarea 
provine de acolo că fiecare limbă își pune pecetea pe rostirea unor nume 
care provin dintr-un izvor comun. lată cîteva exemple. 

Iohannes devine in franţuzeşte Jean (citit jan), în spanioleste Juan 
(citit huan), în italienește Giovanni, în englezeşte John (citit gion), în 
nemfeste Johan (citit iohan), în limba galeză Evan, în rusă si bulgară 
Ivan, în cehă si polonă Jan (citit ian), în maghiară János (Citit ianoș), în 
greacă Iannis, în romînă Ion. 

Iakobus devine în franfuzeste Jacques (citit jak), în spanioleste Iago, 
în italieneste Giácomo, în englezeste James (citit geims), în slavă Iakov, 
în maghiară Jakab, în romineste Iacob. 

Un nume care se scrie aproximativ la fel dar se citeşte diferit este 
Eugenius: їг. Eugene (citit ójén), sp. Eugenio (citit euhénio), it. Eugenio, 
engl. Eugene (citit îugin), germ. Eugen (citit oighén), rus. Evghenii, magh. 
Jenő (citit iénóÓ) rom. Eugen. 

lată si un exemplu de nume mult modificat, nu numai de fonetica 
diferitelor limbi, ci si prin faptul cá am introdus și cîteva diminutive 
si hipocoristice: Elisabeth devine in frantuzeste Isabel, Elise, Lise, Ba- 
bette etc., in englezeste Betty, Bessie, Lizzie, in maghiará Erzsébet (citit 
erjébet), in greceste Lisaveta, Saveta, Veta etc. 

Unificarea provine în primul rînd din faptul cá ţările romanice 
părăsesc sistemul latin şi chiar baza etimologică latină a numelor, şi oame- 
nii încep din nou să fie numiţi cu un singur nume. În Franţa nu s-a 
păstrat nici un singur nume celtic sau latin din fondul vechi, în locul 
acestora introducindu-se în primul rînd nume creștine. Creștinismul 
primitiv vedea în botez un mijloc de dizolvare a societăţii vechi, păgîne, 
de aceea numele introduse acum sînt în mare parte de origine ebraică, 
apoi şi greacă, în sfirgit chiar latine, dar altele decit cele din timpul repu- 
blicii romane. Astfel, afară de cele cîteva văzute mai sus, se răspîndesc 
Anna, Gabriel, Iosephus, Maria, Michael etc., de origine semitică, apoi 
găsim peste tot in ţările creștine pe Andrei, Gheorghe, Leon, Petru de 
origine greacă, iar de origine latină pe Anton (fost nume gentilic), Paul 
(fost cognomen) si Marcu, reluat din Noul Testament. Fac aici abstracţie 
de diferenţele de pronunțare de la o limbă la alta. 

În Anglia numele din Vechiul Testament s-au răspîndit foarte mult 
după cruciade: cei întorşi din Palestina au adus cu ei numele aflate acolo; 
apoi aceste nume au intrat încă o dată, masiv, după Reformă. Avînd în 
vedere că biserica protestantă consideră cultul fiinţelor ca o formă de 

idolatrie si deci a eliminat numele de sfinţi, s-a făcut apel la numele 
biblice, deci ebraice, folosite pînă astăzi în mod curent. 

În toată lumea apuseană s-a folosit si traducerea numelor biblice, 
astfel că au apărut noi nume latinești sau romanice, specifice pentru 
creştinism, de fapt copii ale numelor din Vechiul Testament: Baruch 
„binecuvîntat“ a fost tradus in latineste prin Benedictus, devenit în fran- 
fuzeste Benoit, în italieneste Benedetto, în germ. Beinisch (ceh. Beneš); 
Hayyim „Viu“ (nume dat unui copil al cărui frate mai mare а murit!) a 
fost tradus în spaniolă prin Vidal; Ionathan a devenit ín latineste Deo- 
datus, iar în frantuzeste Dieudonné. 

Mai trebuie adăugat apoi cá biserica și-a creat si propriile ei nume, 
de exemplu Ursula, diminutiv de la lat. ursa „ursoaică“; Veronica din 
lat. vera iconica (lat. vera „adevărată“, ¿conica „făcută după natură“). Au 
devenit nume de persoane creştine, unele substantive comune sau nume 
de locuri care amintesc de evenimentele apartinind Noului Testament, 
dar care în antichitate nu erau folosite ca nume de persoane: Olivier 
„măslin“ (în Franţa si în Anglia, cu varianta engleză Oliver), după Mun- 
tele Máslinilor; Sidonia де la gr. sindon „pînză“ (în care a fost înfășurat 
Iisus Hristos pentru a fi înmormîntat, vezi Withycombe; astăzi numele e 
înţeles ca fiind în legătură cu orașul fenician Sidon, cu atît mai mult cu 
cît Virgiliu, în Eneida, o numeşte pe Didona Sidonia); Iordan (vezi p. 42). 
Prin religie au reapărut sau au apărut nume latinești care se părăsiseră 
de mult, de exemplu Clara, femininul unui nume de sfint Clarus „stră- 
lucit“, care nu se mai folosește ca nume de bărbat. 

Alt important element de unitate în apus constă în faptul că numele 
de origine germanică se răspindesc și la populaţiile de limbă romanică, 
de exemplu in frantuzeste Alice din vechiul german Adalheidiz (adal) 
„nobil“, haidu ,neam"); paralel cu germanul Heinrich, găsim în frantu- 
zeste pe Henri şi în italieneste pe Enrico (vezi p. 37). Se vede și la numele 
de origine germană diferenţierea fonetică. Numele germanic Karl (care 
însemna „bărbat“), popularizat de Charlemagne (sau Carol cel Mare), a 
devenit în frantuzeste Charles (citit sárló), in englezeste Charles (citit 
cearlz, in spaniolá Carlos, in italianá Carlo, in cehá Karel, in maghiará 
Károly (citit karoi) iar in romíneste a fost introdus de curînd sub forma 
Carol. 

Si in ce priveste numele de origine germanicá a intervenit biserica 
crestiná, care le-a dat trecere prin canonizarea unor personaje cu astfel 
de nume: germ. Hlodowiko, devenit Ludwig (vezi p. 36), fr. Louis (citit 
lui), it. Luigi etc. 

De remarcat cá numele de origine germaná nu dovedesc originea 
germanică a celor care le poartă. În Franţa, încă din secolul al IX-lea, se 
constată că toate numele care au putut fi identificate în nordul ţării si 
cel puţin jumătate din cele din sudul ţării sînt de origine germanică. 
Dacă toţi purtătorii lor ar fi fost germani, nu ne-am putea explica fap- 
tul că astăzi în Franţa nu se vorbeşte o limbă germanică, ci una roma- 
nică. Deoarece însă populaţia, in marea ei majoritate, nu cunoştea ger- 


1 În același fel la evrei s-a dat numele Alter unui copil născut după ce un 
frate al lui a murit: părinţii au încercat să se înșele pe ei înșiși, căci alter, pe 
nemfíeste, înseamnă „cel vechi“. 


46 


www.dacoromanica.ro 


mana, şi uzajul acestei limbi s-a pierdut curînd în întregime, nu s-au 
mai putut construi noi nume compuse germane, de aceea ele se împu- 
Tineazá treptat si sînt tot mai mult înlocuite cu nume din calendar. 

Si in Anglia, după cucerirea normandă, n-au trecut decit două sau 
trei generaţii şi vechile nume germanice au dispărut aproape fără urmă. 
La 1590, un preot a putut refuza să înscrie un copil cu numele Richard, 
sub cuvînt că acesta nu se găseşte în scriptură. Totuşi, în secolele apro- 
piate de noi, au fost reluate unele nume vechi englezești, de exemplu 
Edith, din vechiul englez Eadgyth (vezi p. 36). De asemenea au pătruns 
în engleză nume din irlandeză si scoțiană: Douglas (sensul initial este 
„albastru-închis“: dou „negru“ şi glas „albastru“), Duncan din v. irl. 
Dunecan hipocoristic din dunechadh „luptător“. Si în sudul Franţei, 
unde este un fel de mindrie locală, pentru că acolo colonizarea romană 
e mai veche decît în nord şi a fost precedată de o colonizare grecească 
(Marsilia, de exemplu, a fost întemeiată la anul 600 înaintea erei noastre), 
s-au răspîndit nume laice de inspiraţie clasică: Marius, vezi p. 18, Her- 
cule, Sophocle etc. 

Biserica a ajuns repede să-și impună numele, indiferent de originea 
lor, pe de o parte prin faptul că copiii trebuiau botezați de preot, pe de 
altă parte prin faptul că biserica a început să ţină registre de botez'si 
prin aceasta a putut face oficiul de stare civilă, ceea ce servea cui avea 
probleme de moștenire şi altele de acest fel. Desigur, părinţii puteau da 
copiilor şi nume laice, dar de cele mai multe ori preoţii izbuteau să im- 
pună nume religioase, foarte adesea numele sfintului sărbătorit în ziua 
în care s-a născut copilul sau numele sfîntului protector al bisericii, even- 
tual al profesiunii. Ritualul catolic spune textual că, primind nume de 
sfinţi, copiii igi cîștigă bunăvoința acestora. 

În ţările anglo-saxone sînt frecvente numele de familie folosite ca 
nume de botez (la origine, uneori, stă numele de familie al unui bunic 
matern sau al altui strămoș, dar se folosesc și numele de familie ale per~ 
sonajelor ilustre): Lincoln, Washington, Edison, Luther etc. (mai ales în 
America apar numeroase nume de acest fel). În schimb în alte ţări se 
ajunge cu timpul la stabilirea prin lege a inventarului din care se pot 
alege nume. În Germania, în principiu, nu se poate da un nume care nu 
a mai fost folosit. 

În Franţa, în cele din urmă, s-a limitat prin lege dreptul de a alege 
numele de botez: sînt permise numai numele din calendar si cele din 
istoria veche (legea din 11 germinal, anul XI, inserată în Codul Civil, 
art. 57). Este adevărat că această lege nu este totdeauna respectată, și 
astfel apar nume ca Violette (nume de floare), Muguette (femininul de 
la muguet ,lácrámioará^) etc. Totuşi unii ofiţeri ai stării civile se tin de 
dispoziţie si intră în conflict cu părinții. Am citit cîndva într-un ziar cá 
un tată a declarat-o pe fiica sa nou-născută cu numele Henriette, dar 
acest nume i-a fost refuzat, deoarece nu există nici în calendar, nici în 
istoria Franţei, deși a existat în Anglia, fiind introdus acolo de o regină 
de origine franceză (sec. XVII), și chiar în Franţa este destul de răspîndit 
astăzi, ca feminin al lui Henri, căci alti ofiţeri ai stării civile sint mai 
liberali. Fácind proces, pentru a obţine dreptul să dea numele pe care-l 
dorea, cetățeanul a pierdut acțiunea, căci legea era categoric împotriva 
lui. Se citează cazul unui tată esperantist, care, neizbutind să-și boteze 

copilul Esperanto, a descoperit in calendar un obscur sfint Espérat şi a 
obţinut înscrierea acestui nume în actul de naștere. 

Dar nu numai în Franţa și nu numai în baza unei legi se încearcă 
uneori să se interzică un nume din cauză că nu place cuiva. În „Scînteia“ 
din 29. IX. 1962, p. 5, col. 3, se arată că „Un tată din micul oraș belgian 
Châtel-sur-Moselle a vrut să pună fiului său numele de Fidel Castro. 
Autorităţile au refuzat să înregistreze sub acest nume pe noul-născut, 
pretextînd cá «nu prezintă nici o asemănare cu primul ministru al Cubei» “. 
Ca şi cum dacă ar fi fost botezat Vercingetoriz ar fi prezentat vreo asemă- 
nare cu adversarul lui C. Iulius Caesar! 

Chiar gi fără a se legifera în mod special limitarea dreptului de ale- 
gere a numelor, în general sursele din care provin ele în Europa sînt de 
cele mai multe ori calendarul si manualul de istorie. 

În ungureşte, numele rămase din epoca anterioară crestinárii (de 
exemplu Arpád) sînt rare. Marea majoritate: a maghiarilor poartă nume 
din calendar sau de origine apuseană (în primul rînd germană), mai rar 
de origine slavă. Aceste nume sînt însă de obicei adînc modificate, sub. 
influenţa foneticii maghiare sau a diferitelor „accidente“: András (citit 
andraș) „Andrei“, Antal, „Anton“, Béla „A(dajlbert“, Dénes „Dionis“, 
Dezsó (citit dejó) „Dezideriu“, Domokos „Dominic“, Ern6 „Ernest“, Fe- 
renc (citit ferenf) „Franz“ (dintr-un mai vechi Francisc), Fülóp „Filip“, 
Gábor „Gabriel“, Gergely (citit gherghei) „Grigore“, Gyórgy „Gheorghe“, 
Gyula „Iuliu“, Imre „Emeric“, István „Ştefan“, János „Ion“, Jenő „Eugen“, 
Lajos „Ludovic“, László „Vladislav“, Lőrincz „Laurenţiu“ (germ. Lorenz), 
Lukács (citit lukaci) „Luca“, Mátyás „Matei“, Mihály „Mihai“, Miklós 
„Nicolaie“, Pál „Pavel“, Sándor (de unde la noi Șandru, Sandrea) ,,Alexan- 
dru“, Vince (citit vinfe) „Vincențiu“, Zsigmond „Sigmund“. 

Cîteva nume feminine (acestea sint mai puţin schimbate): Ilona 
„Elena“, Katalin „Ecaterina“, Margit „Margareta“, Sarolta „Charlotte“, 
Teréz, Terezia „Tereza“, Zsuzsánna (pronunţat jujana) „Suzana“. 

Maghiarii au obiceiul de a traduce numele de botez ale străinilor, 
de exemplu zic Boaló Miklos pentru Nicolas Boileau (si polonii o fac 
adesea: am citit în ziare despre Henryk Dinant, fiind vorba de scriitorul 
elveţian Henri Dinant). Se merge şi mai departe: Victor este redat prin 
Geza (Hugo Geza), pentru că acesta din urmă seamănă cu maghiarul 
gyózó „învingător“, iar Victor în latineste are același înţeles. Trebuie 
să adaug însă că maghiarii traduc şi propriile lor nume cînd folosesc o 
limbă străină: Petófi Sândor devine astfel Alexandru Petófi. S-au tra- 
dus uneori si numele de familie: Molnâr-Piuaru (vezi p. 96). 

Mai mult ne vor interesa, aici și în capitolele următoare, numele 
grecești, pe de o parte pentru că unele din ele reproduc nume din anti- 
chitate, cunoscute nouă din capitolele precedente (pe acestea nu le voi 
relua aici decît pentru a arăta unele modificări pe care le-au suferit în 
decursul timpului), pe de altă parte pentru cá, cu multe schimbări inte- 
resante, ele se regăsesc de obicei în romîneşte (în general venite printr-un 
intermediar slav). 

Iată în primul rînd cîteva nume necunoscute sau vag cunoscute în 
epoca clasică : Andreas „bărbătesc“, Anghelos „înger“ (de fapt pentru 
arhanghel), Apostolos (înlocuieşte pe Petru şi pe Pavel), Arghiris „argint“, 
Ekaterini (de origine nu tocmai clară), Gheorghios (adjectiv derivat de la 

gheorgos „agricultor“), vag cunoscut si în antichitate, Grigorios „care 
veghează“, Leon „leu“, Pantazis „care trăieşte mult“, Paskalis, derivat de 
la „Paște“, Polihronos, Polihronis „care trăieşte mulţi ani“, Polizos „care 
trăiește mult“, Ruxandra din Roxana, iar acesta de origine persană (,,strá- 
lucitoare“), Sofia „înţelepciune“, Sotir „mîntuitor“, Stamatios, Stamatis 
„ferm“ (care rămîne în viaţă), Stavros (de la cuvîntul care înseamnă 
„cruce“), Stefanos „coroană“, Sterghios „solid“ (rom. Sterie, Stere), Ster- 
ghianos (derivat de la precedentul, rom. Sterian), Stilianos ,,stilpnic*, Vast- 
lios „regal“, Zisos „să trăiască“, Zosimos „care trăieşte“. 

Apar în romînă, provenind din greacă, o serie de masculine în -a, 
întîi unele de origine străină, ca Sava din ind. Sabbas, ebraice, ca Ana- 
nia (ebr. Hananiah „pe care Dumnezeu, în mila lui, l-a dăruit“), Ieremia 
(ebr. Ieremiah), de origine latină, ca Luca, apoi chiar de origine grecească, 
de exemplu Kosma (de la kosmos „ordine“, „podoabă“), Kuza, scurtat din 
Kantakuzinos, Leonida (vezi mai jos, p. 83), Nichita (gr. Nikitas ,invin- 
gător“). 

Multe feminine se termină în -i; (în greaca veche era -e): Атей „vir- 
tute“, Caliopi „voce frumoasă“ (numele unei muze), Chiriachi, femininul 
de la gr. Kiriakos „domnesc“, „de duminică“ (cu diminutivul rominesc 
Chiriachița). Adesea terminația s-a schimbat in romîneşte, de exemplu 
Ecaterina (vezi mai sus), Zoe (ca în greaca veche) pentru Zoi „viaţă“. 

Mai importante sini faptele de fonetică. Chiar si din exemplele date 
pînă aici, cititorul a putut vedea că adesea numele grecești prezintă 
variaţii de pronunțare, desi din antichitate și pînă azi scrierea a rămas 
în linii mari aceeași. 

După cum s-a văzut din paginile precedente, numeroase nume de 
botez folosite astăzi la noi provin din grecește, fie că e vorba de nume 
formate în grecește, fie că ele au fost împrumutate de greci de la vechii 
evrei, apoi, la rîndul lor, grecii ni le-au transmis nouă, fie direct, fie mai 
ales printr-un intermediar slav. Pe de altă parte, încă din antichitate, de 
la greci le-au împrumutat romanii, de la care apoi le-au primit popu- 
laţiile apusene, iar de la acestea au ajuns și la noi. Foarte adesea, între 
numele luate din grecește direct sau prin intermediar slav, și cele luate 
prin intermediar apusean sînt diferenţe de ordin fonetic atît de însem- 
nate, încît uneori s-ar putea crede că e vorba de nume diferite. Cauza 
este următoarea: romanii au transcris numele aşa cum erau pronunţate 
în grecește, iar apusenii le-au luat de obicei din cărţile latinești, fără să 
schimbe scrierea, ceea ce la rîndul nostru am făcut si noi cînd le-am pre- 
luat din apus. În grecește, pronunţarea a evoluat, iar slavii le-au preluat 
Si le-au transcris tinind seama de pronunţarea ре care o cunoşteau din 
practică. La fel am procedat și noi cu aceste nume. Pentru a ne explica 
fiecare diferenţă în parte, trebuie să cunoaştem felul cum s-au schimbat 
sunetele în greaca din primele secole ale erei noastre. 

În materie de vocale: e lung a devenit î, de aceea găsim perechile 
următoare (primul nume e popular, grec sau slav, al doilea e livresc, venit 
din apus). lată mai întîi cîteva nume de origine ebraică terminate în -el: 
Daniel—Daniil, Emanuel—Emanoil, Gabriel—Gavril, Micaela (numai femi- 
nin, masculinul fiind Mihail), Rafael—Rafail, Samuel—Samoil. De notat 
că pentru toate acestea există variante de origine slavă terminate în -ă: 
Dănilă, Gavrilă, Mănuilă, Mihăilă, Rafailă, Samoilă (mai sînt si altele, ca 

Natanailă). Alte nume care prezintă alternanța e/i: Demetru— Dimitrie 
(vezi si varianta romînească Dumitru), Elie—Ilie, Gregoriu—Grigore, Iere- 
mia—lrimie, lozej—losif, Irena—lrina, Magdalena—Mă(gydălina, Nico- 
dem—Nicodim si multe altele. 

Diftongii au si eu au devenit av si ev (iar înainte de o consoană surdă, 
af si ef): Eugeniu—Evghenie, Laurentiu——Lavrentie (în grecește e de ori- 
gine latihă), Mauriciu—Mavrichie (cf. si Mavru, iar în germană Moritz). 
Aici se pot adăuga Eftimie (din vechiul grecesc Euthymios, care nu e 
reprezentat la noi) si Efimiţa, paralel cu masculinul occidental Eufem. 
Numele latinesc Paulus a devenit în grecește Pavlos, de unde apoi la noi, 
prin filieră. slavă, ca nume de botez, Pavel, în timp ce sub forma latină, 
pe diverse căi, ne-au venit Paul, Paula si Paulina, apoi din franţuzeşte 
forma cosmopolită Pol (direct din grecește, ca nume de familie, au venit 
Pavlu, Pavlid). 

Încă din antichitate eo a devenit u, de aceea avem pronunţarea Tudor, 
Tudose, dar apare astázi si varianta cu eo: Teodor, Teodosie. 

În slavă, a scurt s-a schimbat in o si această schimbare a atins si 
numele greceşti intrate mai demult, care astfel au ajuns la noi cu o în 
loc de a: Hortolomei din Bartholomaios, Macovei din ebraicul Macha- 
baios. 

Finala grecească -eos (-aios) e redată în slavă prin -ei, de unde si în 
romíneste -ei in nume ca Andrei, Doroftei, Dosoftei, Macovei, Matei, Ti- 
motei, Zevedei. | 

Iată acum cîteva date în legătură cu consoanele. Vechiul b s-a schim- 
bat în v: Bartolomeu—Vartolomei, Barbara—Varvara, Bazil—Vasile, Be- 
niamin— Veniamin, Bessarion—Vissarion, Elisabeta—Lisaveta, Gabriel— 
Gavril, Machabaios—Macovei, Rebecca—Reveca, Sabba—Sava. Adjectivul 
vechi grecesc sebastos a devenit nume de persoană grecesc şi a dat în 
romineste Sevastos, cu femininul Sevasta (vezi si p. 42). 

Sunetul th, pronunţat în antichitate ca un t urmat de un k, a devenit 
o consoană interdentalá (virful limbii se plasează între dinţii de sus si cei 
de jos, ca la th englezesc). În rusă e redat prin f si cîteodată prin ft. În 
romineste găsim în general t: Lefter (din Eleutherios, cu eu devenit ef), 
Marta, Matei, Timotei, Toma, Tudor, Tudose; dar apar si forme cu f, luate 
din rusește: Feodor, Feodosie, Foma, Marfà și chiar cu ft: Doroftei (vezi 
varianta feminină apuseană Dorothea), Dosoftei, Maftei, Timofte. Numele 
grecesc Agathon a devenit la noi Agafton. 

Spiritul aspru, care nota un suflu înaintea unora dintre vocale la 
începutul cuvintelor, a fost redat de romani prin h, iar greaca l-a pier- 
dut apoi în pronunțare. De aceea am primit fără k initial nume care în apus 
sînt scrise și adesea chiar pronunţate cu h-: Elena, Ileana, Ermil, Ilarie, 
fatá de Helene, Hermyllos, Hilarios din antichitate. 

Grupul nt a devenit nd, iar nk a devenit ng: Andon alături de Anton, 
Costandin alături de Constantin, Pandele din Pantelimon, Pangrati din 
Pankrates. 

În grecește k şi g și-au păstrat pronunţarea și cînd erau urmaţi de e 
sau i, pe cînd în limbile romanice, în această situaţie, k a devenit č iar g 
a devenit ў. Astfel avem din greacă (sau din slavă) nume ca Anghel, Chi- 
prian, Chiril, iar din sursă apuseană variantele Angela, Ciprian, Ciril. 

(Cyprian e de la numele insulei Cipru, iar Ciril de la kyrios  ,stápin^, 
„Dumnezeu“). 

În sfîrșit, în grecește, ca si în romíneste, s între două vocale s-a 
păstrat, pe cînd în limbile apusene a devenit de obicei z, ceea ce explică 
existenţa paralelismului între Iosif si Iozef, Vasile si Bazil. 

Mai rămîne de tratat un singur fenomen, şi anume suprimarea voca- 
lelor initiale în greaca modernă. Fenomenul apare si la substantivele 
comune în grecește (stridie e din neogrec. stridi, față de vechiul grecesc 
ostr-), dar e deosebit de frecvent la numele de botez, care si asa au ten- 
dinfa de a fi folosite sub forme scurtate. Íntilnim astfel: Lizandru, Leca 
de la Alexandru, Năstase de la Anastasie, Postolache de la Apostol, Tă- 
nase de la Atanasie, Catrina de la Ecaterina, Leana, Lenuța, Lina de la 
Elena, Lefter de la Elefterie, Lisaveta (scurtat în Saveta, Safta) de la Eli- 
saveta, Manole, Manea de la Emanoil, Vanghele de la Evanghelos. Nu 
intră aici numele Smaranda, care de la început n-a avut vocală inițială, 
forma occidentală Esmeralda fiind explicată prin faptul că în spaniolă s-a 
adăugat o vocală înaintea grupului de consoane iniţial. 

Să notăm că în unele cazuri s-a pierdut mai mult decît o vocală: nu- 
mele începătoare cu eu-, transformat în ev-, ef-, au ajuns să piardă con- 
soana, v sau f, cînd silaba următoare începea cu v sau cu f, astfel că, la 
suprimarea vocalei e, n-a mai rămas nimic din grupul iniţial eu-: Eufrosina 
a devenit Evfrosina, apoi Frusina; și înainte de alle consoane v a putut 
dispărea, de exemplu Evdochia a devenit Vdochia, Dokia, Evstatios (din 
vechiul grecesc Eustatios, de unde fr. Eustache) a devenit Stati. 

Adaug aici cíteva date despre numele armenesti, desi Armenia nu 
este in Europa. Tin însă seama de faptul cá la noi în {ага trăiesc sau au 
tráit destul de multi armeni si numele lor sint in oarecare másurá cunos- 
cute de romîni. În limba armeană a avut loc o mutație a consoanelor, 
astfel că găsim b, d si g în loc de p, t si k în Bedros pentru Petros („Petru“ 
pe greceste), si la fel constatăm diferente la Agop pentru lacob, Kapriel 
(pentru Gabriel) Kirkor (pentru Grigore) Tavit (pentru David) Alte 
transformări au suferit Hovsep pentru Ioseph, Ovanes pentru Iohannes. 


Numele de botez rominesti 


În paginile precedente am avut adesea ocazia să citez nume romí- 
nesti, mai exact nume care circulă la noi în ţară. A fost vorba aproape 
exclusiv de nume împrumutate, mai de curînd sau mai de mult, dar 
împrumutate. Nu este nimic de mirare în aceasta, deoarece scopul pe 
care mi-l propuneam era să prezint sistemul de nume al unor popoare 
străine, ilustrat cu acele exemple care pot fi uşor recunoscute de citi- 
torii romini. Dar nici în cele ce urmează nu vom putea intilni nume ră- 
mase din antichitate. 

Au încercat unii lingviști, de exemplu Alexandru Philippide, să 
descopere їп romînește nume moștenite din latinește, ba chiar și din limba 
tracilor. Dar aceste încercări au eșuat, și pînă si un amator de elemente 
latinești ca Sextil Puşcariu a fost silit să recunoască (DR VI (1931), p. 525) 
că nu avem nici un singur nume care să fie sigur moştenit din latineste 
Tot Pușcariu, în Limba romînă, I, 1940, p. 301, combate pe Philippide 
care credea că numele Cîndea reprezintă pe latinescul Candidus, iar Lufu 

(din Vasilutu sau Gavrilufu) ar fi lat. Lucius. După cum spune Pușcariu, 
încercarea este apriori sortită eșecului, deoarece „o continuitate între 
numirile oficiale ale romanilor păgîni și ale romînilor creștini nu există“. 

Lucrul n-ar trebui să ne mire, dacă ne aducem aminte că nici în Franţa 
nu s-a păstrat nici un singur nume de origine galică si, de asemenea, nici 
un nume moștenit din latineste, desi legăturile cu latinitatea nu s-au intre- 
rupt niciodată pe teritoriul actualei Republici Franceze. Numele de origine 
latină pe care le folosim astăzi sînt toate relativ recente, marea lor majo- 
ritate fiind introduse de curentul „latinist“ de la începutul secolului al 
XIX-lea încoace. 

Există totuşi, mai cu seamă printre numele de sfinţi (folosite mai 
ales pentru a denumi sărbătorile), unele care prezintă modificări fonetice 
asemănătoare cu cele suferite de cuvintele comune moștenite din lati- 
neste: Sîngeorz „sfîntul Gheorghe“, Sînvăsii „sfîntul Vasile“. Nici aces- 
tea nu sînt însă moștenite, cum arată, de exemplu, v de la cel din urmă 
(dacă ar fi fost păstrat din latinește, numele acesta ar trebui să se prezinte 
în romineste sub forma Băsei, căci b din Basilius trebuia să se păstreze, 
ca în biserică din basilica, iar primul î, fiind scurt, trebuia să devină e, 
iarăși ca în biserică). Sînmedru ,sfintul Dumitru“ arată un tratament 
neașteptat al lui t (ar fi trebuit să sune Demetriu), iar Sînnicoară si, ca 
nume de botez, Nicoară, face impresie puternică din cauza schimbării în 
r a lui 1 intervocalic și din cauza diftongării lui o, dar accentul îl dă pe 
faţă ca relativ recent, căci dacă în grecește era accentuat Niko'laos, са în 
romineste, în latineste ar fi trebuit să fie accentuat Nicola'us si deci forma 
așteptată in romineste era Nicurau. Ceva mai convingător este Sînchetru, 
cu palatalizarea lui p, ceea ce dovedeste sigur că e popular, dar poate 
totuşi nu latin. Singurul care are multe șanse să fie recunoscut ca moştenit 
este Sínziene, care este interpretat ca lat. sanctus dies Iohannis „sfinta 
zi a lui Топ“, cu lat. dies pástrat de genul masculin, pe cind rom. zi e 
feminin. Dar esie vorba, in fapt, de un nume de sárbátoare, nu de un 
nume de persoaná. 

S-a mai fácut incercarea de a se gási in romineste nume de origine 
veche germanicá, deoarece se stie cá in antichitate $n tara noastrá au 
locuit triburi germanice, C. C. Diculescu, în lucrarea sa Die Gepiden, 
I, Leipzig, 1922, prezintă ca germanice numele Aldea, Badea, Manea, Onea, 
Saraba si altele. În recenzia pe care i-a făcut-o (DR, III (1924), p. 
966—971), G. Giuglea se mulțumește să formuleze rezerve, iar N. A. Con- 
stantinescu acceptă fără obiecţii originea germanică a lui Aldea. Dar ar fi 
trebuit să ţină seama de recenzia total negativă a lui Ov. Densusianu, din 
Grai și suflet, Y (1823), p. 347—353, de explicaţia sigur justă a lui Aldea prin 
slavă (vezi Pasca Т. O., p. 33—34) si mai cu seamă de faptul că apriori 
nu este verosimilă păstrarea unor nume atît de vechi. 

Și la noi, în foarte multe cazuri, numele au fost impuse de biserică, 
insuflîndu-se părinţilor credința că sfinţii trebuie să protejeze pe copiii 
care le poartă numele. Avînd în vedere că limba oficială a bisericii a 
fost timp de multe secole slavona, preoții au botezat copiii cu nume bise- 
ricești în forma lor slavonă: Gheorghe, Mihail, Niculai, Vasile. Dar nici 
la noi, ca şi în Franţa, originea numelor nu are nici o legătură cu apar- 

*enenfa etnică a celor care le purtau: cei care se numeau Vladimir sau 
Vladislav nu ştiau adesea nici un cuvînt slavon. La fel stau lucrurile cu 
numele grecești: cineva se poate numi Stamate sau Vanghele, fără ca 
vreunul dintre strămoșii săi să fi fost grec. 

Există totuşi un număr relativ mare de nume de botez formate în 
romînește (ce e drept întrebuințate pe scară destul de redusă) si acestea 
sînt singurele neîmprumutate. Ele sînt formate eventual din cuvinte 
comune de origine latină, mai ales botanice (nume de flori sau de fructe) 
şi zoologice (nume de animale). 

lată mai întîi cîteva exemple pe care trebuie să le eliminám de pe 
listă, deoarece ele se regăsesc la fel în grecește si există cel puţin bánu- 
iala că și acestea au fost împrumutate din greacă: Crina (femininul 
de la crin), Mărgărit, Sîrma (gr. Sirma), Sultana, Trandafir (gr. Trianda- 
fillos, vezi numele de familie Triandaf). 

Formate sigur în romineste, de la nume de plante: Brăduț, Brîndușa, 
Bujor, Busuioc, Cireaşa, Crenguța, Mugur, Rodica (dacă nu e de la Iro- 
dion, cum arată N. A. Constantinescu; vezi si gr. Rodifa), Viorica (și mas- 
culinul Viorel, format de la feminin). Aici se clasează și Sînziana: numele 
de sărbătoare a devenit si numele unei plante care înflorește cam de sfîn- 
tul Ion (i se mai zice și drăgaică, şi sărbătorii la fel), deci pluralul sînziene 
a dat naștere unui singular refăcut sînziană, care a devenit nume de fe- 
meie, folosit, de altfel, numai în basme. La toate acestea trebuie adăugat 
numele generic Floarea (Florica), de la care si masculinul Florea (acesta 
traduce desigur, cel puţin în unele cazuri, pe slavul Tvetko (Sfetcu), deri- 
vat de la v. sl. fvet „floare“). 

N-am inserat aici pe Gherghina, care ar putea reprezenta floarea cu 
acelasi nume (pentru care vezi p. 158). Mi se pare totusi mai probabil cá 
este femininul de la Gheorghe (care are si varianta Gherghe; de altfel 
si floarea isi trage numele lot de la Gheorghe). Numcle feminin apare si 
în bulgáreste (vezi Izvestiia, V, 1957, p. 426, si VII, 1961, p. 323; de altfel 
şi floarea poartă același nume în bulgărește). Mălina apare si el in bul- 
găreşte (Weigand, p. 140). Bg. Bosilko (Weigand, p. 137) mi se pare ceva 
mai departe de rom. Busuioc. Si Brăndușa există in bulgăreşte (Weigand, 
р. 137), dar e fără îndoială împrumutat din romineste. 

De la nume de animale: Albina, Lupu (după sl. Vlk ?), Mioara (dacă 
nu e scurtare din Marioara), Păun (vezi totuși gr. Pagonis), Puiu, Puica, 
Ursu (alte exemple la Pușcariu, în pasajele citate). 

De la alte nume comune: Alin (de la verbul alina), Barbu (de la barbă, 
dacă nu e cumva de la Barbara, cum susține N. A. Constantinescu, după 
I-A. Candrea), Codrea, Doina, Domnica (diminutiv de la doamnă, cu mas- 
culinul Domnel; Domnika a trecut si in bulgáreste, vezi Izvestiia, VII, 1961, 
p. 328), Doru, Luminiţa, Norocel, Noru (probabil însă nu de la nor, ci refá- 
cut din femininul Nora, care e scurtare din Eleonora), Soare (cu derivatul 
recent Sorin) Numele Dorin a fost interpretat in diverse feluri (vezi 
A. Stan, Contributions onomastiques, p. 63): de la dor, de la Teodor, ca 
sà nu mai pomenesc de explicaţia prin Doroftei; după părerea mea este 
masculinul de la Dorina (se intilneste si Corin de la Corina, desi acesta, 

la origine, înseamnă „fetiță“; de asemenea apare uneori masculinul Irin 
de la Irina, deși acesta este în grecește un substantiv feminin, cu înţelesul 
de „pace“; Irîn există si în bulgărește, vezi Weigand, p. 125. Multe din 
exemplele citate se explică prin caracterul romantios al părinţilor. 

Printre numele de formație romînească se trec și cîteva provenite 
de la nume de sărbători. Cel mai clar este Crăciun, apoi Pascu (de la 
Paște; vezi A. Stan, loc. cit., care inserează aici si pe Florea, Floarea, so- 
cotite ca derivate de la Flor). 

Cred necesar să subliniez că, desi cireașă, sînziene, floare, dor, soare, 
albină, lup, păun, pui, urs etc. sînt cuvinte moştenite din latineşte, ca 
nume de persoane ele nu pot fi socotite de origine latină, căci nu au deve- 
nit nume de persoane decît la mult timp după ce, conform periodizárit 
acceptate, pe teritoriul nostru nu se mai vorbea latina, ci romina. Ele 
sînt deci nume de origine romînească, în aceeași măsură ca Norocel, de 
exemplu, care are la bază un nume comun de origine slavă. 

Am arătat în Introducere că multi părinţi aleg pentru copiii lor nume 
pretentioase, adesea străine. Aceasta este probabil principala sursă a depla- 
sărilor pe care le suferă baza de formare a onomasticii în ultima vreme, 
asa cum vedem cînd cercetăm istoria numelor în diverse limbi europene. 
Există curente care se răspîndesc si care, în interval de citeva generaţii, 
pot transforma radical nomenclatura unei populaţii. La noi, numele la- 
tinesti din antichitate au fost părăsite la un moment dat ca efect al unei 
mode care aducea în loc nume slave și biblice, apoi a venit moda numelor 
grecești, înlocuită cu moda numelor latinești. Au apărut nume de zei și 
eroi din mitologie și din istoria veche, ca Aurora (simţit ca egal cu 
Aurelia?), Diana, Didona, Duiliu, Eneas, Flora (egal cu Floarea), Hector, 
Lavinia, Minerva, Traian, Venera (egal cu grecescul vechi Afrodita şi cu 
grecescul creştin Paraschiva, vezi şi p. 62) etc. 

În Ardeal, în timpul stápinirii maghiare, rominii au umblat după 
astfel de nume, nu numai pentru a-și afirma prin aceasta atașamentul la 
lumea latină, ci pentru a nu permite traducerea în ungurește a numelor 
de botez: dacă declarai copilul Ion, funcţionarul maghiar, deprins cu tra- 
ducerea numelor, scria automat János. Cînd însă declarai nume ca Traian, 
Cassiu, Enea, Veturia, nu găsea nici o paralelă maghiară si era silit să 
scrie numele în forma propusă. 

În secolul al XX-lea, în parte încă din secolul al XIX-lea, s-au 
introdus nume de origine occidentală si această modă mai dăinuie si azi. 
Apar nume ca Ascanio (italian, de origine latină), Ernest, Rihard, Ro- 
bert (de origine germană) etc. Desigur tot din germană vine Liana, nume 
de plantá. Mi 5-а vorbit ín tinerete de un sat їп regiunea Bucuresti, 
unde multi copii de ţăran au primit astfel de nume de la o mogiereasá 
romanţioasă, care, imediat ce citea un roman, dădea numele eroilor lui 
copiilor din sat. Nu ştiu dacă aceste nume s-au extins la generaţiile 
următoare. În DR, VII (1934), p. 56, n. 1, se arată că la o anchetă (făcută 
probabil în Transilvania) ţăranii au declarat singuri că acum preferă 
pentru băieţi nume ca Viorel, Virgil, iar pentru fete Amalia, Letiţia, 
Reghina, în locul celor tradiționale, Pentru vremea mai apropiată de 

actualitate, vezi informaţiile furnizate de Sabina Teiuș, Tendinfe noi în 
sistemul prenumelor din comuna Cuzdrioara (raionul Dej), în CL, VI 
(1961), p. 415—420. 

Dar se merge si mai departe si se adoptá numele occidentale cu scri- 
erea și pronunţarea străină, înlocuind varianta mai veche romînească, de 
exemplu Angela elimină pe Anghelina; se răspîndesc scrieri frantuzesti 
ca Elie (pronunţat Elí) pentru Ilie, Jean, Nicolas (pronunţat Nicolá); alte- 
ori scrierea urmează pronunţarea, de exemplu Jorj (fr. Georges) pentru 
Gheorghe, Mişel (fr. Michel) pentru Mihai, Stepan pentru Ștefan. Se 
adoptă si nume саге nu au echivalent mai vechi în romineste: Béatrice, 
Denise, pronunţate frantuzeste (beatris, dóniz). lată si un caz de mixtură: 
Mihaela păstrează pe h de la Mihai, dar a luat sfîrșitul de la fr. Michaela 
(pronunţat Micaelă; vezi si p. 49). 

Deoarece forma din calendar nu mai prezintá astázi mare interes, 
se dau ca nume oficiale diminutive, trecute astfel în acte: Ionel, Marioara. 
Este aici un semn si că părinții sînt mai tandri cu copiii. 


Prenume duble 


La nobilii apuseni a apărut obiceiul de a se da unui copil două 
şi chiar mai multe nume de botez, ceea ce se poate explica în mai multe 
feluri. Pe de o parte al doilea prenume devenea necesar cînd mai multe 
persoane din aceeaşi familie căpătau același nume de botez, ceea ce se 
întîmpla destul de des: era obiceiul să se dea copiilor același nume ca 
tatălui, pentru a marca astfel legătura familială dintre ei, dar implicit 
se crea confuzie pentru că nu se știa la cine din ei se referea vorbitorul, 
si această confuzie se elimina prin adăugarea unui al doilea nume, care 
era diferit pentru fiecare personaj. Pe de altă parte, dînd copilului mai 
multe nume, părinţii îl puneau sub protecţia mai multor sfinţi, eventual 
a mai multor personaje în viaţă ale căror nume le purtau. O sursă pentru 
prenumele duble poate fi și înţelegerea greșită a derivatelor, de exemplu 
de la Maria s-a format Marion, Marian, acesta din urmă fiind apoi înţeles 
ca Marie Anne, după care model s-a format și Marie Jeanne şi altele la fel. 

Cu timpul, uitîndu-se cauzele 'iniţiale ale înmulţirii prenumelor unei 
singure persoane, faptul de a avea mai multe numea început să fie 
privit ca un semn de distincţie, de noblețe. (Fleischer, p. 59, arată са 
o arhiducesă austriacă născută la 1891 a primit nu mai puţin de 20 de 
prenume, desi autorităţile, in mai multe rînduri, au încercat să îngră- 
dească dreptul de a da mai mult de două prenume.) 

Această modă a fost treptat adoptată de burghezi şi chiar de ţărani 
Si ea s-a introdus si în răsăritul Europei. La noi, printr-un articol al 
unui decret din 1950, este interzis a da un nume format din mai mult 
de două cuvinte, ceea ce înseamnă implicit că sînt permise prenumele 
duble. 

De cele mai multe ori, unul dintre ele este banal $i, prin adăugarea 
celui de-al doilea, se încearcă o oarecare diferenţiere. Fleischer, loc. cit., 
arată că într-o localitate din Germania, la un număr de 90 de băieţi, 

77 aveau prenume duble, iar printre aceştia, toti afară de unul aveau ca 
prim nume de botez Hans. Din 114 fete cu prenume dublu, s-au numărat 
79 de Anna si 27 de Maria. 

Cum se folosesc numele multiple? Există mai multe situaţii: 

1. Se pronunţă toate, de exemplu Johan Sebastian Bach, Wolfgang 
Amadeus Mozart, Savinien-Hercule de Cyrano de Bergerac. În frantuzeste, 
unde numele sínt de obicei scurte, sint frecvente prenumele duble rostite 
complet, ca Jean-Jacques, Jean-Pierre, Anne-Marie etc. În italieneste ade- 
sea cele două prenume se contopesc într-unul singur, de exemplu Gian- 
carlo, Gianbattista (Gian e o prescurtare din Giovanni „Ion“, iar Battista, 
ca si fr. Baptiste, reproduce pe vechiul grecesc baptistes care însemna 
„botezător“). 

2. Unul dintre prenume este dat uitării și se folosește numai celălalt, 
de exemplu Alexandru Cuza pentru Alexandru Ioan Cuza, 

3. Se lasă la o parte numele de familie si se folosesc numai două pre- 
nume. Este adesea cazul suveranilor, de exemplu Friedrich-Wilhelm, Vic- 
tor-Emanuel, dar si al unor artisti, ca Michelangelo (Buonarotti), al unor 
scriitori, ca Jean-Jacques (Rousseau) Jean Paul (pentru Johann-Paul- 
Friedrich Richter). 

IV 


HIPOCORISTICE ȘI DIMINUTIVE 


In sistemul indo-european, numele compuse erau de cele mai multe 
ori destul de lungi, de patru și mai multe silabe. Am văzut cá în unele 
limbi (sanscrita, celtica) întîlnim si compuse cu mai mult de doi termeni. 
Sint si unele limbi moderne, de exemplu basca, unde numele sînt mult 
mai lungi. Un basc stabilit la Buenos Aires se numea /turriberrigorricoerro- 
taberricoechea, ceea ce înseamnă „casa noii mori de la noua fintiná roşie 
de sus“ (G. Lacombe, Bulletin de la Société de Linguistique de Paris, 102, 
1935, p. XXVIII). Se înţelege cá în viața de familie este greu de folosit 
asemenea nume, si ele, prin diferite procedee, sint adesea scurtate. For- 
mele reduse sînt cunoscute în lingvistică sub denumirea de hipocoristice. 
Gramaticul indian Purușottamadeva (purușa „om“, uttama „cel mai bun“, 
deva „zeu“) era pomenit de obicei sub forma Purusottama, deci cu supri- 
marea ultimului element al compusului. Avînd în vedere că hipocoristicele 
erau folosite în familie, în opoziţie cu numele complet, solemn si oficial, 
ele capătă o coloraturá mingiietoare. 

O tendinţă în aparenţă opusă dar cu unele efecte similare este aceea 
de a forma diminutive de la numele de persoane. Este opusă, deoarece 
acum e vorba nu de scurtarea, ci de lungirea numelor, cu atit mai mult 
cu cît adesea se formează diminutive de la alte diminutive, de exemplu, 
în frantuzeste, Jeanne devine Jeannette, iar acesta Jeanneton; de la Marie 
se formează Marion, apoi Marionette; la fel in romineste, de la Maria, 
Marioara, apoi Mariorel (vezi p. 66). Rezultatul este adesea același, în 
sensul că diminutivele au si ele coloraturá mîngiietoare, ре de o parte 
pentru că sint întrebuințate pentru copii, pe de alta pentru că însăşi 
ideea de a prezenta pe cineva micșorat implică de multe ori bunăvoința, 
induiosarea faţă de el. 

Asa se face că adesea hipocoristicele si diminutivele sint tratate 
împreună, ba de multe ori chiar confundate. Este necesar totuși să fie 
despărțite, măcar teoretic. Diminutivele nu servesc totdeauna pentru 
mingiiere, ele pot exprima si alte sentimente, bunăoară disprețul (de 
exemplu advocáfel, profesoras). Diminutivele se formează în primul rînd 
de la substantivele comune, pe cînd hipocoristicele numai de la nume 
de persoane. Dar deosebirea cea mai importantă rămîne сеа de formaţie: 
hipocoristicele se formează prin scurtare, iar diminutivele prin lungire. 
La diminutive nu este suficient să apară clar sufixul, trebuie ca și tema 
să fie recunoscută. Cüátel de exemplu, deși denumeşte un cîine mic si 
comportă sufixul diminutival -el, nu poate fi considerat ca diminutiv, din 
cauză că rădăcina căț- nu înseamnă nimic in romineste. 

Am spus cá e necesar ca cele două tipuri să fie despărțite, măcar 
teoretic. Într-adevăr, în practică nu vom putea totdeauna să le despártim, 
pentru că, după cum se va vedea, de la hipocoristice se formează adesea 
«diminutive si, desigur, de la diminutive se formează hipocoristice. Cînd 

de la Constantin ajungem la Tinel, ne putem închipui cá numele s-a re- 
dus la Tin, la care s-a adáugat apoi sufixul diminutival -el. Adevárul este 
insá foarte probabil contrariu, Constantin a devenit Constantinel (cunosc 
numele Tantinel) scurtat apoi in Tinel. Dar Niculaie, pentru a deveni 
Nicufá, diminutiv, a trecut evident prin faza de hipocoristic Nicu. 

În greaca veche, din numele compuse oficiale, se păstra numai una 
dintre cele două părţi componente, iar dacă se putea, se dubla o consoană 
interioară (așa-numita geminare afectivă): Iphikrates (iphi- „puternic“, 
kratos ,fortá^) devine Iphis, Nikolaos (niko „a învinge“, laos „popor“) 
devine Nikis, Menelaos (mene- „curaj“) devine Mennes. Chiar din aceste 
exemple se vede însă cá partea păstrată primește o nouă terminatie: nu- 
mele, fiind substantive, trebuie să se încadreze într-o declinare, deci tre- 
buie să primească semnul acesteia, un sufix. Iată alte exemple: de la 
Philippos se formează Philon, de la Zenodotos—Zenon (un nume scurtat 
era şi Platon, vezi adjectivul platys „lat“). Apar și sufixe de diminutiv, 
de exemplu -ylos: Aiskhylos (numele autorului de tragedii Eschil, de la 
aiskh- „sfială“), Kratylos (de la kratos ,fortá^); -iskos: Andriskos (de la 
andro- „bărbat“, cf. Andro-nikos, Alex-andros, de la care se formează si 
Alexis). 

În limbile germanice, de asemenea, se păstrează numai una dintre păr- 
file compusului, dublindu-se de obicei o consoană și adáugindu-se un sufix 
morfologic: Friedrich devine Fritz, Hugbert (hugu „minte“), Hugo, Odward 
(audo „bogăţie“, ward „apărător“, cf. engl. Edward, format din aceleași 
elemente) si Ottulf (wulf „lup“) devin Otto, iar pentru Siegfried apare 
Sicco. 

În slavă, la fel, se retine numai unul din termenii componenti, cu 
sau fără adăugarea unui sufix de diminutiv: pentru Vladimir, Vladislav, 
apare Vlad, pentru Vladimir, Branimir, Stragimir etc., găsim Mirce (alte 
exemple din limbile slave actuale se vor da mai departe). 

După toate semnele, aceeași era situaţia în tracă, unde găsim nume 
scurtate ca Muca, alături de altele mai lungi ca Mucapor, si de asemenea 
nume formate dintr-un singur termen dar cu un sufix special: Spartacus. 

În limbile mai noi, atit hipocoristicele, cît si diminutivele joacă un 
rol mult mai mare decît în cele vechi. Un motiv al acestei situaţii poate 
fi faptul că în evul mediu se întîmpla destul de des ca în aceeași casă să 
apară de două ori același nume, fie la unul din părinţi şi la un copil, fie 
chiar la doi fraţi sau două surori; pentru diferenţiere, se foloseau, pentru 
fiecare din cele două persoane, forme lungite sau scurtate. Fenomenul se 
mai poate intilni si astăzi: am cunoscut personal o familie în care tatăl 
se numea Ion, băiatul cel mai mare Ionică, iar unul mai mic Ioniță. Alt 
motiv pentru înmulţirea numelor mingiietoare poate fi si creșterea afec- 
livitátii familiale în raport cu relaţiile mai dure din antichitate. Dar e 
posibil să intervină și faptul că pentru ultimele secole dispunem de o 
documentare mai bogată. 

În limbile europene moderne, unde numele nu mai sînt compuse (si, 
chiar dacă s-au format într-o vreme mai veche prin compunere, astăzi 
adesea cei doi termeni nu mai sînt recunoscuţi), se recurge în general la 
scurtare fără să se mai țină seamă de etimologie. Astfel în germană se fo- 
loseste Hans pentru Johannes, în Italia de sud Vanni pentru Giovanni si 
de asemenea Simo pentru Simone, Vince pentru Vincenzo, adesea numele 

oficial fiind amputat de tot ce urmează după accent. Un caz mai rar ni-l 
prezintă italianul Dante, formă scurtată pentru Durante (egal cu francezul 
Durand, cu sensul probabil de „care durează mult“); numele de familie 
al poetului Dante era Alighieri. 

Foarte frecvente sînt hipocoristicele în englezește: Sam pentru Samuel, 
Tom pentru Thomas, Ben pentru Benjamin etc. Chiar acolo unde cei doi 
termeni ai compunerii sînt cunoscuti si azi si sînt folosiţi în mod indepen- 
dent în vorbire, scurtarea se produce fără a respecta legătura dintre ei. 
Eroul lui Mark Twain, Huckleberry Finn e numit Huck, desi huckleberry 
e cunoscut cu valoarea de „afin“, fiind format din huckle (formă stricată 
în loc de hurtle) si berry, care înseamnă „boabă“ (intră în compunerea 
multor nume de plante care au fructe de același tip). Ar fi fost deci de 
așteptat să se desprindă fie Huckle, fie Berry, şi în nici un caz să nu se 
taie în două una din părţile compusului simțită ca atare. Dar americanii 
păstrează cît mai puţin posibil din numele oficial: Al pentru Alexandru, 
Alfred, Alfons etc., Jo(e) pentru Joseph, Nick pentru Nicolas, Pat pentru 
Patrick etc. 

Cît de obișnuită este scurtarea pentru americani arată anecdota ur- 
mătoare, pe care am citit-o într-o revistă sportivă acum vreo treizeci 
de ani: un vas american a acostat în Turcia şi marinarii angajează o par- 
tidă de base-ball cu o echipă turcă; văzînd că jucătorii turci, înainte 
de a lovi mingea, invocă pe Allah, de la care așteaptă ajutor, un jucător 
american, cînd îi vine rîndul să atace, ridică ochii către cer şi zice: You 
know me, Al! („mă cunosti, Al!“). Prin urmare pînă si lui Allah i se 
adresează cu o formă scurtată. 

Alt amănunt curios este cá în englezeste adesea formele scurtate 
sînt transformate substanţial prin modificarea consoanelor: William de- 
vine Will, apoi Bill; Robert devine Bob, Ricard devine Dick. De la Do- 
rothea si de la Adolphus se formează Doll (ca substantiv comun, doll 
a ajuns să însemne „păpușă“). Alteori nici nu s-ar putea ghici cum s-a 
ajuns la formarea hipocoristicului, dacă nu s-ar face cercetări istorice: 
de la Mary, se ajunge la Polly, de la Margareta, la Peggy. Întîi s-au for- 
mat Molly de la Maria şi Meg de la Margareta, apoi Molly a fost trans- 
format în Polly, iar Meg, Meggie, în Peg, Peggie. Și mai curios este cazul 
lui Daisy, hipocoristic de la Margaret: floarea căreia noi îi zicem тат- 
garetă poartă în englezește numele de daisy, ceea ce a făcut ca fetele 
numite Margareta să primească numele de mîngiiere Daisy. 

Din frantuzeste merită să fie semnalat un tip care reproduce ezi- 
tările de pronunțare ale copiilor (la fel se pot explica unele dintre hipo- 
coristicele englezești citate mai sus): Dede pentru André, Gegene pentru 
Eugene, Gugusse pentru Auguste, Jojo pentru Georges, Lulu pentru 
Lucien sau Lucienne, Mimile pentru Emile, Nanot, Nanette pentru Jean- 
not, Jeannette, Nenesse pentru Ernest, Totor pentru Victor etc. În apa- 
renfá aceste nume nu sînt scurtate; în realitate, silaba primă a fost supri- 
mată, apoi, printr-un procedeu adesea utilizat de copii, silaba rămasă este 
repetată. | 

Mare parte dintre hipocoristicele apusene sînt comune mai multor 
limbi, si chiar şi limbii romîne. Printre acestea sînt Lili (format în engle- 
zeste de la Elena si Elizabeth, iar in nemfeste de la Elisabeth), Magda, 
Marga (formate in nemţeşte de la Magdalena, Margareta), Rita (format 

in italieneste de la Margherita), Théo (format in frantuzeste de la Théo- 
dore) etc. 

Un tip de hipocoristice apusene despre care nu totdeauna putem 
spune cu sigurantá din ce limbá provin este cel in -y: Lucy (pentru 
Lucia) Nelly (pentru Cornelia, eventual si pentru alte nume), apoi Mmi, 
Tony (pentru Anton, Antonia, Antoaneta) etc. Mai adaug apoi pe fr. Bébé, 
engl Baby, germ. Bubi, care toate înseamnă de fapt „copil“. Nume care 
seamănă ca formaţie cu acestea se găsesc în ungureste: Gyuri, pentru 
György, Sări pentru Sarolta (germ. Charlotte, din frantuzesgte), Trezsi 
pentru Teréz, Zsuzsa, Zsuzsi pentru Zsuzsanna. Un exemplu cu sufix: 
Joska pentru Jozsef. 

Franceza este în general săracă în diminutive, dar se găsesc destule 
nume de familie care la origine sînt diminutive de la nume de botez. 
Semnalez un singur tip, răspîndit în sudul Franţei, cel în -el: Claudel, 
Clémentel, Fernandel, foarte asemănătoare ca formaţie cu tipul nostru 
Ionel etc. 

Mai mult vom avea să ne ocupăm de formaţiile greceşti si mai ales 
de cele slave, pentru că multe din ele sînt folosite și la noi. În grecește 
apar numeroase scurtări de la numele cele mai frecvente, de exemplu: 
Fanis de la Teofanis (rom. Fane e mai curînd de la Ștefan, dar vocala 
finală trimite totuşi la forma greacă), Gogos de la Gheorghios (de aici 
rom. Gogu), Mantos de la Diamantis (după Buturas, p. 114) sau de la 
Mamantos (după Constantinescu; în ambele ipoteze, rom. Mantu ridică 
o problemă, pentru că în grecește nt se pronunţă nd; trebuie apoi să se 
ţină seamă cá Manto, Mando apare si in bulgáreste, vezi Izvestiia, VII (1961), 
p. 339, Weigand, p. 126), Mitros, Mitris de la Dimitrios (rom. Mitru, 
Mitrea), Nakos, Nanos (de la Ioannis, rom. Nacu; si Nanu? vezi si bulg. 
Nano, Nako, acestea din urmă de la Naiden, după Izvestiia, VII, p. 342; 
Naku de la Atanas, dupá Izvestiia, V (1957), p. 426), Spiros (de la Spiridon, 
rom. Spiru), Simos (de la Simeon, rom. Simu) etc. 

Greaca foloseste si diferite sufixe de diminutiv, despre care voi spune 
cîteva cuvinte la discutarea diminutivelor romíinesti. Aici pomenesc de 
unul singur, bine cunoscut la noi. Este vorba de sufixul masculin -akis, 
care apare în diminutive ca Filipache, Gheorgache (deoarece Gheorghe 
are variantele Iorgu, Iorga, apar şi variantele Iorgache, Iordache); de la 
Ianis „Ion“, se formează lanache, lenache (scris de obicei in romînește 
Enache) etc. 

De cele mai multe ori din numele de bază nu rămîne decit consoana 
finală a temei, ceea ce înseamnă cá, cu toată sufixatia, sîntem in fata 
unor hipocoristice. De multe ori nu putem ști, fără o informare mai 
amănunțită, care e forma completă. Astfel Lache poate fi de la Miha- 
lache, Manolache, Neculache, Postolache, Vasilache; Mache, de la Ada- 
mache, Gherasimache (Gherasimos „respectabil“, de unde hipocoristicul 
nostru Gherase), Onesimache (Onesimos folositor“), Valsamache (Val- 
samos, de la valsamon „balsam“), Zosimache; Nache, de la Antonache, 
Ionache, Marinache; Pache, de la Filipache; Rache, de la Stavrache, Tu- 
dorache, Zamfirache; Sache, de la Năstăsache, Tănăsache; Tache, de la 
Costache, Dumitraehe, Panaitache, Petrache. 

Ín unele cazuri nu putem avea sigurantá cá formele citate au fost 
împrumutate de noi din greceste, căci puteau tot atît de bine să fie făcute 

in romuneşte, după ce s-a introdus procedeul. Lucrul este încă mai ade- 
vărat pentru exemplele slave care urmează, 

Scurtarea fără sufixare nu este necunoscută în limbile slave mai 
noi, de exemplu pentru cehă se poate vedea Svoboda, p. 106—111. Dar 
în limbile slave cu care romina a fost in contact mai strîns acest tip nu 
apare în mod curent. Se folosesc în schimb numeroase sufixe de diminu- 
tiv, ataşate în general la nume scurtate, astfel că de la același nume de 
bază se găsesc numeroase variante cu sufix. De exemplu în rusă si ucrai- 
neană, de la Grigorii, există formele Grișa, Grișaka, Grifa, Grifko. 

În ruseste se păstrează hipocoristice cu sufix de formă feminină 
pentru nume de bărbaţi: Grisa, Misa (de la Mihail), Sașa (de la Alexan- 
dru), apoi Mişka, Pașka (de la Pavel) etc. Mai răspîndite sînt cele cu sufixul 
-ea, atît pentru femei, cit si pentru bărbaţi: Galea (de la Galina), Ghenea 
(de la Ghenadii), Kolea (de la Nikolai), Sonea (de la Sofia), Tanea (de la 
Tatiana), Tolea (de la Anatolii), Valea (de la Valeria), Varea (de la Var- 
vara), Volodea (de la Vladimir) etc. Unele dintre ele au fost scrise în 
romíneste cu -a (Sonia, Tania), ceea се s-a explicat prin faptul cá au avut 
model apusean, din limbi care nu au mijlocul de a marca prin e muierea 
consoanei precedente si trebuie să folosească pentru aceasta pe î. N-ar fi 
însă exclus ca scrierea cu -ia să se datoreze unei încercări de a diferenţia 
femininele de masculine, care sînt scrise toate, totdeauna, cu -ea. Mai 
adaug formele feminine cu -a, de tipul Mașa (de la Maria), Nina (de la 
Anna). 

Din punctul nostru de vedere, cele mai importante formaţii sînt cu 
sufixul diminutival -k- în combinaţie cu diferite alte sufixe. Voi da 
exemple numai dintre numele cunoscute în romíneste, de aceea voi folosi 
pentru ele ortografia noastră. Cele mai simple tipuri mi se par cele în 
-oc (Filipoc, Mihoc, cu varianta regională Moc) şi în -ca (Borca, scurtat 
din Borislav, Noica, bulg. Noika din Noe, Stoica, bulg. Stoika din stoi- 
„a sta“). Chiar din aceste cîteva exemple se poate vedea că multe dimi- 
nutive slave formate pe bază de hipocoristice nu sînt simţite in romi- 
neste nici ca diminutive, nici ca hipocoristice, ci au devenit nume pri- 
mare, in general nume de familie. Iată acum exemple cu alte combinaţii 
de sufixe: 

-ko (exemplele sint grupate după finala rădăcinilor), în Baicu 
(sl. Baiko din Baioslav, Puşcariu, Limba română, I. Bucureşti, 1940, p. 300), 
Braicu (bulgăresc sau sîrbesc, de la brat „frate“), Maicu (de la mat- „ma- 
mă“), Paicu (de la Pavel?), Raicu (bulgăresc si sirbesc, explicat prin rai 
„paradis“, însă mult mai probabil de la Radu), Staicu (bulgăresc, de la sta- 
„a rămîne“, „a dura“), Vlaicu (bulgăresc, de la Vladimir sau Vladislav); 
Boicu (bulg., de la boi „război“), Voicu (sirb., de la voi „bărbat“, „soldat“); 
Nedelcu (bulg., sirb., de la Nedelea „duminică“), Velcu (bulg. si sirb. din 
Velimir: veli- „mare“, iar pentru mir, vezi p. 37); Milcu (bulg., sîrb., de la 
mil- „drag“), Brancu (de la Bran), Dancu (de la Dan), Iancu (de la Ian, 
formă scurtată a lui Ivan), Nancu (de la Nan, care după N. A. Constan- 
tinescu reprezintă pe Ananias, dar vezi altă ipoteză mai sus, p. 60; Wei- 
gand, p. 163, îl pune în legătură cu bulg. nana „ţaţa“), Pancu (de la Pante- 
limon), Stancu (bulg., sirb. si rus., de la sta-, cf. Staicu şi participiul slav 
stan), Tancu (după N. A. Constantinescu, în loc de Stancu, dar mai curînd 
ucrainean de la Tanas sau bulgar de la Atanas, vezi Izvestiia, VII, p. 351); 

Cincu (după Constantinescu, format în romîneşte de la cinci, ipoteză neve- 
rosimilá, dar vezi mai jos cazul lui Petcu; Cinko existá, sau a existat їп 
bulgară, Jzvestiia, VII, p. 355), Dincu (din Costandin; poate si din Dima, 
cf. Dimka in bulgáreste, Izvestiia, V, p. 427), Ghincu (de la Ghenadie); 
Mincu (dupá Constantinescu, de la Mina; vezi ínsá in bulgáreste Minko 
de la Mihail, Izvestiia, VII, p. 340); Нїпси (după Constantinescu, din germ. 
Johan, ceea ce mi se pare greu de crezut); Boncu (dela Bone); Lascu, Lafcu 
(de la Lazăr); Moscu (de la Moise), Batcu (probabil de la bate „frate mai 
mare“), Datcu (după Constantinescu, de la det- „copil“; Detko există, sau a 
existat in bulgáreste, Izvestiia, VII, p. 326); Fetcu (ucr. Fedko din Fedor), 
Petcu (din bulg. Petko, iar acesta format de la pet „cinci“ ca hipocoristic 
pentru Paraschiv; ziua a cincea a săptămînii a fost numită de greci paras- 
keve „pregătire“, pornindu-se de la vinerea mare, vezi Weigand, p. 156, 
N. A. Constantinescu, Limba romînă, XI, 1952, p. 528; astfel Paraschiva a 
ajuns echivalent cu Venera, de la care este numele zilei de vineri), Sfetcu 
vezi p. 53). Nu intră în această serie, bineînţeles, Pascu, care e scurtat din 
Pascale, avînd originea ultimă în ebraică. 

La numele pe care le-am trecut în revistă există şi altă posibilitate, 
anume ca formele romínesti să fie refăcute din nume de familie in -ov 
(vezi p. 97). 

Paralel cu masculinele in -ko găsim feminine în -ka, acestea, desigur, 
rămase în general prenume, diminutive simţite ca atare in romînește: 
lăsînd la o parte numele ca Donca (de la Anton), Minca şi Voica, feminine 
de la Mincu si Voicu (dar vezi bulg. Minka de la Maria, Izvestiia, УП, 
p. 340), Vasilica de la Vasile, rămîn nume ca Anca (de la Ana), Ilinca (de 
la Ilina), Ivanca (de la Ivana), Leanca (de la Leana), Marica (de la Maria, 
cf. bulg. Mariika), Sofica (de la Sofia, cf. bulg. Sofiika, Izvestiia, VII, 
р. 349), Zinca (de la Zina, Zinaida, vezi p. 243; Zinka există si în bulgă- 
reşte, Izvestiia, VII, p. 330), deci feminine formate de la alte feminine. 

-ko apare ca al doilea element în sufixul diminutival compus -аѕко 
din ucraineană: Dumitrașcu, Grigorașcu, Ivașcu (de la Ivan), Mihalașcu, 
Pătrașcu. Aici si Romașcu (sau Romasca) de la Roman (locuitorii oragu- 
lui Roman se numesc romașcani, după numele întemeietorului). Formaţii 
sigur rominesti, cu același sufix, sînt Ionașcu si Lupaşcu, probabil si 
Toderașcu. De la numele a căror rădăcină se termină în -r- (Dumitrașcu, 
Grigorașcu, Pătrașcu, Todirașcu, s-a desprins hipocoristicul Rașcu, folo- 
sit ca nume de familie (vezi si bulg. Rasko, Izvestiia, V, p. 429 si VII, 
p. 347). Sufixul a fost studiat, din punct de vedere rominesc, de Bogrea, 
DR, IV (1927), p. 872—873. 

Fiind urmat de un sunet palatal, k devine ë, cum îl găsim în două 
sufixe diminutivale, in forma lor romînească, -ciu, si -cea. Primul apare 
în Maciu (de la Matei, Capidan, DR, II (1922), p. 802); Raiciu (de la Radu); 
Banciu (puţin clar, dar există si in bulgáreste, Izvestiia, VII, p. 316); Dan- 
ciu (de la slav. dan „dat“, ca hipocoristic de la un compus de felul lui 
Bogdan, cáci adesea numele de felul acesta au ca bazá unul din cei doi 
termeni ai unui compus); Ganciu (bulg., de la Gano); Ivanciu; Manciu (de 
la Manole); Panciu (de la Pantelimon); Stanciu (vezi Stancu); Enciu (bulg. 
de la Ianko); Nenciu (de la Ion), Penciu (bulg., de la Petre); Clinciu (pro- 
babil de la Climent); Minciu (vezi Mincu); Bonciu (de la Bone); Donciu (de 
la Anton); Onciu (de la Ion); Tonciu (de la Anton); Cociu (de la Constan- 

tin; Rociu (după Constantinescu, de la Proca), Berciu (după Constanti- 
nescu, din rom. berci ,crainic*, dar mai curínd din sl. Berko de la ber- „а 
răpi“); Gorciu (de la Grigore). 

Cel de-al doilea sufix, -ce, folosit ріпа astăzi în mod curent în bul- 
güreste pentru a forma diminutive de genul neutru, dă naştere la dimi- 
nutive nume de persoană atît masculine cit si feminine, de exemplu 
Vance, de la Ivan, poate servi şi pentru feminin. Iată cîteva exemple: 
Dimcea (de la Dimitrie); Oancea (de la Ioan); Pancea (de la Pantelimon); 
Vancea (de la Ivan); Ghencea (de la Ghenadie); Doncea (de la Anton); 
Duncea (de la Dumitru), Cocea (de la Constantin), Marcea (de la Marcu, 
după Constantinescu, dar mai curînd e de la Marin); Mircea (de la numele 
compuse cu -mir, ca Vladimir sau Miroslav), Borcea (după Constantinescu, 
de origine turco-cumană, dar mai probabil mi se pare că e de la slavul 
bor- ,luptá^): Grigorcea (de la Grigore); Vucea (de la sirb. Vuk „lup“, 
cf. paralela Vilcu, de origine bulgărească). 

În unele cazuri putem avea de-a face cu formaţii rominesti în -ea 
de la nume cu rădăcina terminată in -c-, de exemplu Burcea, Stîrcea pot. 
fi formate in romíneste de la burcă, stîrc (Constantinescu). 

Mult mai putin productive sint alte sufixe diminutivale, de exem- 
plu -le in bulgáreste (Șteflea de la Ștefan), sau -e, atașat la rădăcini ter- 
minate în -n: Bonea (după Constantinescu, din Bon, dar există in bulgá- 
reste Bone si Bonev), Conea (sirb., de la Constantin), Mihnea (aici sufixul 
pare -ne), Voinea (vezi Voicu). | 

In paginile precedente am întîlnit numeroase hipocoristice si diminu- 
tive formate în alte limbi dar folosite si în romînește. Urmează acum să 
le vedem pe cele care s-au format chiar in romineste, precizind de la 
început că sînt foarte multe și nu le vom putea cita pe toate. 

Există si in romînește cazuri, ce e drept nu prea dese, de scurtare 
pur si simplu. Nu ne vom opri 1а nume ca Radu, față de Radoslav, Nicu, 
față de Niculaie, deoarece forme scurtate de acest fel întîlnim si in bul- 
gară sau în neogreacă și sînt multe șanse ca ele să stea la baza hipocoris- 
ticelor noastre. Totuși avem exemple cum e Costan faţă de Constantin, 
pentru care nu cunosc un original în altă limbă. 

În sistemul traditional romînesc, cel puţin la numele care ar fi rămas 
de o singură silabă, este indispensabil să se adauge o finală vocalicá, de 
exemplu se formează Dinu de la Costandin, Nelu de la Ionel sau de la 
Cornel, Relu de la Aurel, Sacu de la Isac, Sîvu de la Iosif (cu pronunțare 
regională, Iosîv); aici poate fi clasat Doru din Teodor, dacă nu cumva e 
refăcut din Dora, iar acesta din Dorina (altă ipoteză va fi amintită mai 
departe, la p. 65), apoi Chiru de la Chiriac (Capidan, DR, II (1922), p. 803; 
vezi si aici mai jos, p. 148). Cu -sufixul -ea, avem hipocoristice ca Monea, 
de la Filimon sau de la Solomon, iar cu sufixul -a, Dima de la Dimitrie, 
Dona de la Anton, Duma de la Dumitru (nu vom lua în serios ipoteza lui 
Weigand, p. 154, acceptată de N. A. Constantinescu: sl. duma „gîndire“, 
„cuvînt“), Iorga de la Gheorghe, Laza de la Lazăr (Capidan, art. cit., p. 802), 
Nasta de la Anastase, Nica de la Nicolaie, Proca (după Capidan, art. cit., 
p. 804, de la v. sl. prok „rămas“, dar, după același autor si la aceeaşi 
pagină, de la v..sl. prodan „vîndut“: ambele ipoteze provin de la Wei- 
gand, care cel puţin nu le emite pe aceeași pagină, ci acceptă pe cea 
dintii la p. 166, iar pe cea de-a doua la p. 113; mai probabilă mi se pare 

ipoteza lui Puscariu, DR, II (1922), p. 698, care trimite la Procopie), Sima 
de la Simeon. Pentru cele mai multe exemple citate, vezi articolul pome- 
nit al lui Puşcariu. De adăugat, pe de o parte că Iorga se explică mai 
bine prin Iordache, Iorgache, pe de altă parte că unele nume citate pot 
fi regăsite în bulgáreste sau in grecește (vezi de exemplu, pentru Chiru, 
in bulgáreste, Weigand, p. 125, Izvestiia, V, p. 428 si VII, p. 334). 

Un sufix puţin obișnuit în romînește este relevat de Capidan, art. 
cit., p. 802 (după Weigand): -tu în) Itu de la Ioan, cu trimitere la Nito 
(alături de Niko) în bulgară. (În Izvestiia, VII, p. 343, bulg. Nito este 
explicat prin Nistor.) 

De o suprimare pur si simplu a sfîrșitului nu se poate vorbi pentru 
o perioadă mai veche, cu o singură excepţie: la vocativ, la unele nume 
masculine (dar nu în toată ţara), de exemplu măi Gheo pentru Gheorghe 
(pentru alte exemple, din Maramureș, vezi BPh, V (1938), p. 165; vezi si 
aici mai jos, p. 137). În secolul nostru apar și se înmulţesc nume cu sfir- 
şitul suprimat: Adi de la Adrian sau Adriana, Grig de la Grigore, Luci 
de la Lucia sau Lucian, Mari de la Maria, Nata de la Natalia etc., în 
general dupá model stráin. 

Se poate suprima începutul: Lambe pentru Haralambie, Lisaveta, 
Saveta, Veta pentru Elisaveta se gásesc si in greceste, Ina pentru Dorina 
şi pentru alte nume cu aceeași finală se găsește si in ruseste, dar Geta 
pentru Georgeta, Gore pentru Grigore, Tanta pentru Constanta, Sile pentru 
Vasile nu par să aibă pereche în altă limbă. 

Avem de asemenea cazuri de suprimare a mijlocului: Fia de la Filof- 
teia (BPh, V (1938), p. 177), Mioara de la Marioara (dacă nu cumva e femi- 
ninul de la mior), Mita de la Marita (Miţa şi în bulgáreste, Izvestiia, VII, 
p. 341), Naie de la Niculaie. 

Mai curînd si exclusiv după model străin întîlnim suprimarea înce- 
putului şi a sfîrşitului în același timp: Gusti pentru Augustin, Mili pentru 
Emilia, Neli pentru Cornelia, Tavi pentru Octavian etc. 

Dintr-alt punct de vedere se poate obţine un clasament diferit: 
1. nume care, în urma scurtării, rămîn cu o terminatie potrivită cu struc- 
tura morfologică a limbii romîne (Costan, Gore, Mioara); 2. nume cărora 
li se adaugă o finală vocalică (Onu, Onea de la Ion); 3. nume care rámin 
cu o terminatie neconformá cu tradiţia limbii romine: Cleo pentru Cleo- 
patra, Costi pentru Constantin (Costică), Іоге pentru Iozefina, Mari pen- 
tru Maria, Vasi pentru Vasile etc. Se inmultesc acum numele ca Ang: 
(Angela), Mitty (Dumitru), Nelly, Nutzi, Sofi, copiate dupá limbile apusene 
(vezi si scrierea cosmopolită cu y, tz si consoane duble). Sub influența 
unor nume de acest fel se introduce în rom$neste un nou sufix, - (y), cu 
care se formeazá diminutive. 

Se înmulţesc acum hipocoristicele de felul lui Jenny pentru Ioana sau 
Eugenia, Mary, Mery, Mitzi pentru Maria, diminutivele ca Jeannot, 
Johnny pentru Ion. Un colectivist din comuna Războieni, raionul Tírgu- 
Neamţ, îmi scrie cá în satul lui se ráspindesc acum numele ca Jeni, Lili, 
Meri, Zizi pentru fete şi Gelu, Gigi, Miki pentru băieţi. Desigur aceasta 
este situaţia și în alte sate, ca să nu mai vorbim de orașe. 

Din graiul copiilor sau din obișnuinţa adulților de a se adresa copiilor 
cu cuvinte simplificate se preiau nume cu dublarea unei silabe, de 
exemplu Coco, Mimi, Titi, cu sufixe, Guguţă, Titilică etc. Prin stîngăcia 

de pronunțare a copiilor se explică si suprimarea unor sunete: Adi pentru 
Adri-, Bică pentru Dobrică, Tică pentru Trică etc. 

Se pot intilni si hipocoristice fără nici o legătură fonetică cu nu- 
mele oficiale: Lache pentru Gheorghe, Nina pentru Clara, Tituș pentru 
Anghel. Se înţelege că acestea sînt strict individuale. 

Se mai folosesc ca hipocoristice nume comune, bineînţeles tot fără 
legătură fonetică cu numele oficial: Coca, Doru (vezi însă mai sus), Mielu 
(dacă nu e de la Mihai), Mioara (dacă nu e de la Maria), Păpușa sau Pusa, 
Puica, Puiu si chiar si nume care n-au nici un inteles lexical, de felul lui 
Chichi, Pusi, Tuchi etc. 

Ajung la diminutive, formate fie de la numele oficiale, fie de la hipo- 
coristice. Am vázut mai sus o serie de sufixe stráine, imprumutate de noi 
impreuná cu numele de persoane pe care le formeazá (-ache din greacá, 
-așcu din ucraineană etc.). Nu avem siguranța absolută cá toate numele 
formate cu aceste sufixe sînt împrumutate, este posibil ca unele să fi fost 
formate în romineste. Mai adaug un sufix franțuzesc, de curînd introdus 
la noi, anume -ette, cu care se formează feminine de la masculine, dar și 
diminutive (vezi exemple la p. 126). 

Limba romînă cunoaște numeroase sufixe de diminutiv, la substanti- 
vele comune, si în general ele pot fi folosite si pentru numele de persoane. 
De remarcat că nu merge orice sufix la orice nume, după cum de altfel 
пісі la orice substantiv comun, problemă puţin studiată (vezi Viața Romiî- 
nească, 1930. nr. 6, p. 247—253 si Et. rom., p. 38—43). Nu zicem Petrel, 
Costas, Mihüisor etc. 

Iată cele mai importante sufixe cu care se formează diminutive ro- 
minesti de la numele de persoane: 

-aş (după sunete muiate, si -es), de exemplu Andreias, Dumitraș (mai 
mult ca nume de familie), Gheorghieș, Ionaș, Mateiag, Niculăieş, Păvălaș, 
Victoraș. Feminine cu sufixul -așa nu există (Bălașa e format cu sufixul 
-a de la Bălaș; vezi însă p. 133 gi în rusește, nume ca Duneaga de la Dunea). 

„„el: Costel, Florinel, Ionel, Marinel, Săndel. Feminin nu are (apare 
acum Ionela, dar format cu -a de la Ionel, iar Marinela e împrumutat 
gata făcut). 

-ica; Angelica (recent, împrumutat), Florica, Ionica, Marica (se gă- 
seste si în bulgară si în greacă; vezi p. 62), Rodica, Vasilica. Annika se 
găseşte în greacă, dar sufixul e rominesc. 

-icá: Costică, Dumitrică, Georgică (şi Gică), Ionică (şi Nică), Marinică, 
Mitică, Petrică, Vasilică; cu dezvoltarea -ul-, Mirciulică, Rádulicü. 

-igoara: Anigoara, Miţișoara. 

-igor: Ghifigor, Petrişor. ; 

-ifa: Anifa, Gheorghifa (si in bulgăreşte, Izvestiia, VII, p. 323), Luxifa, 
Marița (si în bulgară si în greacă), Кайда, Sandita, Victoriga. Ín greceste 
gásim diminutive ca Annifa, Kalifa (de la kalos „frumos“), Кітіакіја, 
Мат а, Zoita, dar sufixul e slav, 

-iţă: Chimiţă. (de la Achim), Chiriță (de la Chiru), Gheorghiţă, Ioniţă 
(si Niță), Mihăiţă, Niculiţă, Vasilitá. Nu există un sufix -ifu, de altfel nici 
la substantivele comune (-if apare numai regional. în poezie, de exemplu 
püunif). 

-oara (e де fapt același cu -îșoara) în Marioara (care se găsește şi în 
grecește; împrumutat din romînește?); -oară a fost înlocuit cu -ișoară, 

uşoară si la substantivele comune, vezi articolul citat din Viaţa Romi- 
nească. Nici masculinul -or nu mai există, fiind înlocuit. cu -îșor, -usor. 

-uca: Irinuca, Măriuca. 

-ucu: Răducu, Sünducu. 

-uică: Fünuicd, Rüduicá (folosite са nume de familie). Exemple de 
-uica n-am gásit. 

-и$: Mitrus, Petruș. Exemple de -usa n-am găsit. 

-uşor (e de fapt o variantă а lui -іѕот, după anumite sunete): Nicușor 
Exemple de -ușoara n-am găsit. | 

-uf: Petruf, У1ййщ. 

-ufa: Anufa, Ilenufa, Mariufa. 

-ufá: Gogutá, Nicufá, Păvăluţă. 

-ufu: Gogufu (si Guţu), Iorgufu, Rüdufu. 

Există si nume cu două sufixe si chiar cu mai multe: Cost-ic-ufà, 
Cost-el-uș, An-ic-ufa, Nus-ic-ufa din Elena (acest exemplu si alte cîteva 
Je-am cules din lucrarea de diplomă a absolventei Maria I. Vlad). După 
cum se vede, din Elena nu a mai rămas decît consoana n. Se poate merge 
şi mai departe, în asa fel încît din numele oficial nu mai rămîne nimic, 
de exemplu cînd de la Constantin (prin fazele intermediare Costică, Cos- 
ticufá etc.) se ajunge la Țușică. În asemenea cazuri sufixul ajunge să joace 
el singur rolul de nume, de exemplu Ina, Ica, Eta, Ufa (masculine de 
acest tip n-am gásit). Deoarece sufixul se adaugá la mai multe nume, este 
imposibil sá spunem, fárá informatii suplimentare, cárui nume íi cores- 
punde un hipocoristic diminutiv de felul lui Ica (Florica, Valerica etc.), 
si chiar cind se pástreazá o consoaná din numele oficial, de exemplu 
Nuta poate fi de la Anufa, Lenufa si de asemenea de la Marina, Steli- 
ana etc. 

Unele masculine sint formate de la feminine, de exemplu, sigur, 
Viorel, de la Viorica, si, probabil, Domnel, de la Domnica. Aurică ar putea 
fi format după Aurica, dar de asemenea după Aurel, care nu e diminu- 
tiv, ci provine din lat. Aurelius. Pușcariu, DR, II (1922), p. 697, crede că 
şi Ionică, Ștefănucă etc. sînt formate de la feminine, pentru dezmierdare. 
De observat însă că există diverse formaţii de același tip pentru care 
nu avem feminine, de exemplu Costică, Răzvănică, iar Gica e іогтаї 
de la Gică (acesta de la Georgică). Desigur, s-ar putea răspunde că, după 
ce s-a creat tiparul trecerii la masculin de la feminin, s-au putut forma 
nume masculine după modelul altor masculine. Dar întreaga problemă 
a numelor masculine terminate în -ă va trebui rediscutată în capitolul 
consacrat morfologiei. Mai adaug aici numai că nu există masculine în 
-ic si -if, cum ne-am putea aștepta, ci numai în -icu si -icá pe de o parte, 
-$й pe de altă parte. 

Există apoi formaţii masculine folosite pentru feminin: Catrinel, Iri- 
nel, Tánfel; Máriug, Mariorel; Mifigor, Fünigor, Didinel, acestea din urmă 
notate de Pușcariu, loc. cit., care citează, ca substantiv comun, și pe mămic 
(acesta se folosește însă numai la vocativ). 

După cum s-a putut vedea si pînă aici, de la numele frecvente se 
folosesc adesea foarte multe hipocoristice și diminutive, ceea ce permite 
diferenţierea persoanelor, deși nu se folosesc foarte multe nume oficiale. 
Pentru exemplificare, voi da în continuare lista (desigur necompletă) 

a derivatelor de la citeva nume mai ráspindite, impreuná cu unele va- 
riante regionale sau de origine stráiná. 

Constantin: Costandin, Costan, Costandache, Costin, Codin, Cos- 
tache, Costicá, Tache, Ticá, Costa, Costea, Costel, Coti, Cocea, Conea, 
Dinu, Dincá, Dincu, Dinicu; 

Dumitru: Dimitrie, Demetru, Dumitrache, Dumitrică, Dumitras, 
Dumitrașcu, Duma, Duncea, Mitru, Mitrea, Mitrache, Mitache, 'Tache, 
Mitrică, Mitică, Trică, Tică, Mitrifü, Tritá, Mitran, Mitu, Miti, Mitea. 
Medrea, Matache (acesta folosit si pentru Stamate); 

Ecaterina: Caterina, Catrina, Catrinel, Catinca, Tinca, Tincufa, 
Cati, Сана, Catiusa, Catalin, Kitty; 

Elena: Elenca, Ileana, Lena, Leana, Leanca, Lenuta, Lenfa, Lenus, 
Ilenufa, Lina, Linica, Ilinca, Leni, Lili, Héléne, Hellen, Ilona; 

Elisabeta: Elisaveta, Lisabeta, Lisaveta, Eliza, Liza, Lizi, Lizica, 
Lizuca, Ilisafta, Safta, Saveta, Veta; 

Gheorghe: Gheorghiţă, Ghiţă, Gheorghieș, George, Georgică, 
Gică, Georgel, Giurgiu, Gogu, Goguţu, Guţu, Goguţă, Guţă, Iorgu, Iorga, 
Iordache, Ghica, Jorj; 

Ion: Ioan, Ionel, Ionică, Ionut, Ionas, Ionașcu, Iani, Iancu, 
Ene, Enâche, Enacache, Enuţă, Enciu, Onu, Oană, Onea, Onuf, Nelu, Nică, 
Nuţu, Nuță, Nache, Ivan, Iovan, János, Johan, Hans, Hanes, Jean, Jeannot, 
Johnny; 

Maria: Măria, Marioara, Mărioara, Mariorel, Măriuş, Mioara (?). 
Marica, Maricica, Măriuca, Máriuta, Marita, Rita, Maritica, Mita, Mitu. 
Mitisor, Mariana, Marieta, Mara, Marghioala, Marișca, Marusca, Mari. 
Màri, Meri, Merisor, Masa, Masenca; 

Mihai: Miai, Mihăiţă, Mihail, Mihăilă, Mihale, Mihalcea, Mihalache, 
Lache, Mihalașcu, Mialagcu, Mială, Mielu, Mihnea, Mihoc, Mioc, Mihu, 
Miu, Mişu, Mişa, Misca, Michel (pronunțat mihel) Michel (pronunţat 
mișel), Micky; 

Niculaie: Niculai, Niculdifá, Nicolaie, Naie, Nicolai, Neculai, Ne 
culutá, Necula, Neculce, Neculache, Lache, Nicola, Nicoară, Nicu, Nică, 
Nicufd, Nicușor, Laie, Niculiţă, Culifá, Culai, Colea, Coliu, Miclăuș, Miclău, 
Micle, Nick, Nicky; 

Teodor: Theodor, Tudor, Toader, Toderitá, Tudorică, Rică, Tudorel, 
Dorel, Doru, Tudorache, Dorache, Rache, Tudorașcu, Тойетаѕси, Rascu, 
Tudoran, Todie, Dicu, Todufd, Feodor, Fedia, Fedco. 

V 
FRECVENTA NUMELOR 


In toate limbile europene, numărul prenumelor este foarte mare, 
dar mai peste tot numai puţine dintre ele sînt mult folosite. Faptul că 
de la numele foarte obişnuite avem multe derivate si variante are ca 
efect, la rîndul sáu, că aceste nume continuă să se ráspindeascá, în dauna 
celorlalte. Așa se face că, în mai toate limbile, un mic număr de prenume 
este suficient pentru a denumi marea majoritate a locuitorilor. Iată ci- 
teva exemple care o dovedesc. 

În anul 1171, la un banchet în orașul francez Bayeux, s-a făcut pro- 
punerea să se scoale în picioare toţi cei pe care.nu-i cheamă Guillaume 
(Wilhelm): au rămas pe scaune 117 oameni care purtau aceste nume 
(Kleinpaul, p. 71). 

În Irlanda, un sfert dintre femei poartá'numele Mâire sau Moire, 
adică Maria. În Anglia, la mijlocul secolului al XVIII-lea, aproape 20 la 
sută din femei se numeau Mary (Withycombe, p. 201). Iată (după același 
autor) o statistică, formată după registrele de botez, de unde se vede că 
în decursul timpului, cu mici variaţii, trei nume de bărbați si trei nume 
de femei ocupau mai mult decît jumătate din locuri. Cifrele sînt grupate 
pe cite o jumătate de secol si ele exprimă în procente frecvența numelor 
(Withycombe, p. XXVIII). . 


Ani 1550—99 1600— 49 1650—99 1700—49 1750—99 





William 15.5 19.0 28.0 24.5 19.0 
John 22.5 15.5 18.5 20.0 20.0 
Thomas 13.5 16.0 16.0 10.0 16.0 
Total 51.5 50.5 62.5 54.5 55.0 
Anii 1600—49 1650—99 1700—49 1750—99 
Elizabeth 25.0 14.5 22.0 19.0 
Mary 17.0 20.5 20.0 24.0 
Anne 10.0 11.5 14.0 14.0 
Total . 52.0 46.5 56.0 57.0 


Date interesante pentru numele germane găsim la Fleischer (p. 70—73). 
Intre altele, ni se aratá cá o statisticá fácutá la Berlin in anul 1900, asupra 
a 41 000 de elevi, a gásit printre ei numai 600 de nume de botez, iar даса 
se consideră împreună variantele aceluiași nume, de exemplu Karl si ` 
Charles, rămîn numai 400; mai mult decît o dată apar numai 379, si anume 
187 masculine și 192 feminine. 

Iată şi cîteva date privind situaţia de la noi. St. Pasca (p. 26) arată 
că în comuna Porumbacu-de-Jos numele Ion era purtat la 1680 de 33 de 

oameni, la 1688 de 62, la 1726 de 104, la 1766 de 62, iar la 1789 de 103 
(la acea dată, erau in comună 388 de bărbaţi). Statistici mai amănunțite 
au făcut numai cercetătorii de la Cluj si numai în putine comune din 
Transilvania. Astfel Aurelia Stan, în articolul Frecvența numelor de per- 
soană masculine în Valea Sebeșului, publicat in CL, II (1957), p. 267—279, 
ne prezintă situaţia din cîteva comune, în linii mari cam pentru ultima 
sută de ani; dintr-un total de 609 nume, au ieşit în evidenţă ca numele 
cele mai mult folosite următoarele: 


Ion 137 de persoane 

Nicolaie 65 Petru 28 
Vasile 63 Dumitru 21 
Gheorghe 44 Gligore 19 
Ilie 39 Constantin 14 


Total 430 


Aceasta înseamnă cá 9 prenume denumesc mai bine de două treimi 
din numărul total al bărbaţilor. Din articolul Prenumele locuitorilor din 
satul Purcăreţi, raionul Sebeş, în 1957, de Al. Cristureanu si Aurelia 
Stan, publicat în CL, V (1960), p. 103—109, se desprind date asemănă- 
totare. Din totalul de 637 de persoane, bărbaţi și femei, găsim: 


Ion 86 Maria 78 
Nicolaie 65 Elisabeta 60 
Gheorghe 35 Ana 51 
= Ioan 2 
Total 186 са са 
Total 214 


Prin urmare 400 de persoane din cele 637 sint numite numai cu 7 pre- 
nume. j 

Dacă ar fi să-l credem pe I. - A. Candrea, Onomastica română (curs 
litografiat), p. 26, în Oltenia peste 70 la sută dintre bărbaţi poartă numele 
Ion si peste 75 la sută dintre femei poartă numele Maria. Oricum, pro- 
centele par exagerate. 

VI 
PORECLE 


Am văzut că încă din antichitate este cunoscut procedeul poreclelor: 
un individ este desemnat nu prin numele care i s-a dat la naştere și prin 
numele familiei sale. ci printr-un cuvînt care într-un fel oarecare s-a legat 
de persoana sa. În multe cazuri, în antichitate, era vorba de o calitate, de 
un succes al individului, așa cum s-a văzut pentru latină la p. 41, dar 
arăşi de multe ori adaosul se referea la un defect, la o acţiune greșită szu 
necinstită. Procedeul a continuat să fie folosit și mai tîrziu. 

În ultimul timp se face deosebire între porecle și supranume, păstrîn- 
du-se teymenul poreclă pentru denumirile folosite ocazional, pentru cele- 
lalte urmînd să se folosească cel de supranume. „Dacă porecla dată cuiva 
de către o persoană este repetată si de alții la adresa aceleiași persoane. 
ea devine supranume“. (Aureliu Candrea, Poreclele la romíni, București, 
1895, p. 8.) E suficient să fie repetată de o singură persoană, o singură dată, 
sau trebuie mai multe (cite?) si de mai multe ori (de cite?)? Un asemenea 
criteriu nu poate servi la nimic, dar mi se pare că în general distincţia 
e neinteresantá. De multe ori cei vizati au schimbat, cu voia sau fără voia 
lor, „porecla în renume“, și au lăsat-o urmașilor ca nume de familie, chiar 
cînd era vorba de un defect fizic pe care urmașii nu-l aveau. L. Csâk, 
Supranume cu rol dé identificare, in CL, VI (1961), p. 184, crede că se 
introduc supranumele pentru a evita confuziile între persoane cu același 
nume și prenume. Fără îndoială, poreclele pot servi la aceasta, dar nu e 
de crezut cá cle se nasc din nevoia de a evita confuziile. Oricine cunoaște 
cazuri de porecle date şi păstrate fără această nevoie. 

Pentru ca poreclele să se păstreze si să se fixeze, devenind nume de 
familie, este foarte favorabilă situaţia acolo unde nu există un sistem co- 
erent şi permanent de nume de familie și mai ales acolo unde schimbarea 
numelor nu este îngrădită de legi, Aceasta a fost multă vreme situaţia 
şi la noi, şi, cel puţin într-o parte a ţării, a rămas pînă de curînd, cum se va 
arăta ceva mai departe. 

Un tip vechi de porecle sint cele intilnite în basme, de felul lui 
Strimbá-lemne, Gerilă etc. Altele au devenit oarecum cuvinte ale limbii 
obișnuite, fiind folosite ca epitete ocazionale, de exemplu Soarbe-zeamă 
pentru un om care mănîncă mult. Frige-linte pentru un zgîrcit etc. 

Iată cîteva porecle cunoscute din istorie (cele mai multe sint din 
Moldova, poate pentru că acolo numele de familie, provenite adesea din 
porecle, s-au fixat mai devreme decît în Muntenia): Petru Cercel (purta 
un cercel în ureche), Grigore Ureche, Petru Majă (fusese negustor de 
pește și vindea cu maja, unitate de măsură) poreclit și Rares („си părul 
rar“), Petru Șchiopul (era schiop) (vezi mai sus, p. 9, Nicoară Potcoavă). 
Multe sînt compuse: Frige-vacă, Tará-lungá, Vacă-mare (acesta din urmă, 
franţuzit in Vacamar, cum arată M. Sadoveanu în Nada Florilor). Mai noi, 
cunoscute de mine întîmplător, fără să pot arăta cum s-au născut: Bază- 

verde, Calalb, Саісатітаит. Cudalbu („cu coada albă“), Decusară, Manta- 
roşie, Zeamă-neagră. 

Aici mai mult decît oriunde (vezi Cuvîntul înainte) este greu să ghi- 
cești originea unei denumiri; ea devine însă foarte clară în momentul 
cînd aflăm povestea care-i stă la bază. În copilăria mea, am cunoscut în 
Moldova un bătrîn căruia i se zicea Mos Dovleac, deoarece, la întoarcerea 
în sat după o ședere în Muntenia, zisese dovleac în loc de bostan, cum e 
numele moldovenesc al plantei. O femeie din Transilvania mi-a povestit, 
acum vreo 40 sau 50 de ani, că în satul ei un om care stătuse la Bucureşti 
a zis o dată geam pentru fereastră, „şi Jam i-a rămas numele“. Se înţelege 
că o asemenea poveste nu poate fi ghicită. 

Mare parte dintre porecle au la bază denumirea unui defect fizic 
(sau a unei calităţi): Micu (germ. Klein), Lungu (germ. Gross, magh. Nagy, 
ambele cu înţelesul de „mare“), Mogoș (din magh. magas „înalt“), Hosu 
(din magh. hosszá „lung“), Chiose (din turc, köse, bulg. kiose ,spin^) etc. 
De notat că epitetul poate fi si ironic. Am avut odată un elev cu numele 
Lungu, care era cel mai mic din clasă, şi am putut constata că si tatăl 
lui era mic de statură, de unde am dedus că porecla va fi fost dată tatălui, 
eventual bunicului, în ironie. 

Multe porecle sînt nume de animale, fie pentru că omul este compa- 
rat cu un animal, fie pentru că a avut în vreun fel de-a face cu animalul: 
Aslan (turc. aslan „leu“, vezi si rom. Leu), Bou (cu acelaşi înţeles, germ. 
Ochs, ebr. Sor), Ciocîrlie, Pitigoi, Presură, Socol (sirb. sokol „şoim“) si 
multe altele. 

Nume de culori: Albu (cu același înţeles, germ. Weiss, magh. Fehér; 
vezi şi rom. Bălan), Negru (cu același înţeles, germ. Schwarz, magh. Fe- 
kete grec. Mavru), Roșu (cu același înţeles, germ. Rot, magh. Veres), 
Scarlat (gr. skarlato „stacojiu“), germ. Blau „albastru“, Braun „cafeniu“ 
(vezi engl. Brown), Griin „verde“ etc. 

Mai devin porecle anumite particularităţi de comportare, eventual 
formulate ca niște lozinci. În Transilvania există numele Bornemisa, pro- 
babil dintr-o poreclă, căci înseamnă „пи bea vin“ (magh. bor „vin“, nem 
„nu“, isz- „a bea“) paralel cu fr. Boileau, it. Bevilacqua, care înseamnă 
ambele „bea apă“ (și ar putea avea la bază o ironie). În secolul trecut 
a fost un ministru de interne, Radu Mihai, pe care adversarii politici îl 
porecliseră Ceas, deoarece îl acuzau că ar fi furat un ceas. 

Alteori devine poreclă o expresie mult folosită de un vorbitor. La 
Viena este o stradă care se cheamă Jasomirgott-strasse, după un perso- 
naj, care avea obiceiul să spună mereu Ja so mir Gott... „aşa să-mi 
(ajute) Dumnezeu“ (vienezii nu mai înțeleg numele, căci accentuează 
Jasomirgott, ca si cînd sensul ar fi „zeul Jasomir“). În comuna Reviga, 
raionul Slobozia, am cunoscut un om poreclit Dorișata, pentru că avea 
obiceiul să injure de dorul și dorigata. În Moldova este cunoscut numele 
Faliboga, care reproduce evident rusescul hvali boga „laudă-l pe Dum- 
nezeu*. 

Printre porecle se găsesc multe diminutive, de exemplu Crăcănel 
(pe vremuri porecla unui profesor din București; vezi si Caragiale, D-ale 
carnavalului), Dovlecel (porecla unui politician dinainte de război), Pă- 
rülufá, Ráculef.etc. Numele Colonel nu are nimic comun cu gradul mili- 


тп 


www.dacoromanica.ro 


iar, ci este diminutivul de la colun „măgar sălbatic“, aga cum dovedeste 
lipsa articolului. 

Adesea poreclele sint formate cu sufixul -ea, despre care va fi vorba 
mai departe: Blegea, Brăgărea, Cernea (echivalentul slav al lui Negrea), 
Horea („її plăcea să horească“, adică să cînte). Din lucrarea de diplomă a 
absolventei Dumitra Neda-Surdu, asupra numelor din Fîntînele, raionul : 
Zimnicea (lucrare nepublicată), extrag următoarele: Ciurea (o persoană 
venită din comuna Ciurari) Purcărea (fiul unui porcar), Tucea (e 
tuciuriu). 

Iatá si un tip de poreclá intilnit mai rar: lui Florea I. Cálárasu i se 


zice Fleicá, deoarece într-o vreme se iscálea Fl. 1. Călărașu (s-a citit deci 
Fle. I. Că-). 


NOTA 


Cu privire la porecle romínesti, se pot consulta următoarele lucrări: 

Stefan Pasca, T. O. 

Al. Graur, Glosar din Comuna Reviga (Ialomiţa), in BPh, V (1938), p. 177—178. 

Aurelia Stan, Porecle și supranume din Valea Bistriţei, in Limba romînă, 
VI (1957), nr. 5, p. 42—48. ; 

Natalia Cernăuţeanu, Observaţi asupra sistemului de denominafie 
personală în mediul rural, în Limbă și literatură, V, (1961), p. 77—87. 

Al. Cristureanu, Supranumele locuitorilor din satul Răchita (raionul 
Sebeș, regiunea Hunedoara), în CL, VI (1961), p. 397—411. 

Doina Grecu, Despre supranumele din comuna Berzovia. 1. Supranume 
provenite din nume de familie, prenume şi hipocoristice, în CL, VII (1962), p. 53—56. 

VII 
NUME DE FAMILIE 


Vorbind despre numele chineze, arabe, latine, n-am putut evita sà 
tratez si situaţia numelor de familie — sau a ceea ce echivalează cu nu- 
mele de familie — ín aceste limbi. La limbile indo-europene vechi, cu 
exceptia latinei, problema numelor de familie nu s-a pus, deoarece astfel 
de nume nu existá. Si latina le-a pierdut in primele timpuri ale feuda- 
lismului. De aceea, pentru limbile mai apropiate de noi — ín timp si in 
spatiu — am putut pune problema numelor de botez izolatš, rámínind 
sá tratez separat numele de familie. 

Un singur nume (fiind singur nu poate fi numit prenume) a putut 
fi de ajuns în colectivităţi restrinse, unde erau puţine şanse ca doua per- 
soane să fie numite la fel. Situaţia se schimbă pe de o parte din cauza 
înmulțirii populaţiei, un trib sau chiar o gintá cuprinzind numeroase 
familii în sensul nostru actual, pe de altă parte din cauza dezvoltării 
relaţiilor dintre triburi, apoi dintre popoare. Tinind seama de numărul 
relativ mic de cuvinte care se folosesc ca nume, se ajunge repede ca mai 
multe persoane să fie numite la fel. Trebuia cu atit mai mult să se 
găsească un mijloc de a le diferenţia, cu cît se înmulțesc cazurile de vîn- 
zări si cumpărări, mosteniri, înfieri, care pretind identificarea precisă 
a persoanelor interesate. Devine deci necesar un al doilea nume. 

Cel mai simplu mijloc de diferenţiere a două persoane care poartă 
acelaşi nume este să se spună si numele tatălui, la genitiv. În Grecia 
veche, acest mijloc se folosea în mod curent, de exemplu oratorul Demos- 
tene (gr. demos „popor“ si sthenos „forţă“) era numit în mod curent De- 
mostene al lui Demostene (pentru cá și pe tatăl său îl chema tot Demos- 
tene); Alexandru cel Mare era numit Alexandru al lui Filip. 

Un al doilea mijloc a fost adăugarea numelui tatălui însoţit de cuvîn- 
tul „fiu“, prepus sau postpus, şi aceasta constituie un prim rudiment de 
nume de familie. Am văzut că în latineşte, chiar după ce se stabilesc 
numele gentilice, formula oficială pretinde să se precizeze, după numele 
gentilic, „fiul lui...“ (L. Calpurnius, P. fil., Piso „Lucius Calpurnius, fiul 
lui Publius, Piso“), Am mai văzut în limbile semitice formaţiile cu ben 
„fiu“ (Ahmed Ben Bella) si în turcește cu oglu „fiu“ (Ceausoglu). În lim- 
bile care ne interesează mai de-aproape, astfel de formaţii vor interveni 
mai tîrziu. 

În lumea medievală, cei dintii care-și adaugă un al doilea nume, sînt 
nobilii, adică proprietarii de pămînt, ca unii care aveau mai multe interese 
personale de apărat. În general, numele era legat de proprietate: la nu- 
mele de botez se adaugă numele localităţii sau al ținutului, de care era 
legat titlul de nobleţe; înaintea acestuia se introduce de obicei prepozitia 
„de“ (în englezeste of, în frantuzeste de, du, de la, in nemteste von): fr. 
Philippe de Champagne, germ. Wolfram von Eschenbach. Între egali se 
folosea de obicei numai numele proprietátii, de exemplu pe Louis de 

Nemours, alt nobil il striga nu cu numele de Louis, ci Nemours (fără pre- 
poziţie), astfel cá în cele din urmă numele proprietăţii este mai răspîndit 
decit prenumele. De exemplu marchizul de Lafayette este cunoscut ca 
Lafayette si cred că foarte puţină lume îi stie numele de botez 

În englezeste se folosește pînă azi prepoziţia of numai pentru numele 
legate de titlul de proprietate: Prince of Wales „prinţul de Tara Galilor“, 
Duke of York „ducele de York“. Altminteri numele nobililor se cunoaşte 
numai pentru că înaintea lui se pune lord sau sir. Deoarece mai departe 
nu va mai veni vorba despre aceste lucruri, vreau să folosesc ocazia de a 
vorbi aici despre ele. Lord se foloseste cu numele de familie (Lord Russel), 
dar trebuie notat că, o dată cu primirea titlului (prin moștenire sau prin 
graţia regelui) se primeşte și numele nobil, părăsindu-se cel vechi. Cînd 
fostul prim-ministru Disraeli a fost înnobilat el a devenit Lord Beacons- 
field. Tot așa fostul prim-ministru Anthony Eden se numește astăzi Lord 
Avon. Aceste schimbări pot încurca pe străinii nefamiliarizati cu obiceiu- 
rile englezeşti. În timpul din urmă întîlnim si cazul contrar, nobili care, 
părăsindu-și titlul de nobleţe, revin la vechiul lor nume burghez, de 
exemplu lordul Hume a devenit recent Douglas Home, lordul Hailsham a 
devenit Quintin Hogg. | 

Ín ce priveste formula de adresare cu sir, aceasta se foloseste numai 
cu numele de botez, eventual urmat de cel de familie, dar niciodatá numai 
cu cel de familie: sir Roy, sau sir Roy Welenski, dar niciodatà sir We- 
lenski. Cam în același fel s-au folosit la noi in trecut conu, coana: Conu 
Mihai, Coana Margareta, dar niciodată Conu Popescu sau Coana Ionescu 
Domnul, domnişoara se pot folosi si cu numele de familie si cu prenumele 
(domnul Ionescu, domnu Gică, domnișoara Popescu, domnigoara Nasta- 
sia) pe cînd doamna, în limbajul distins, nu se foloseşte decît cu numele 
de familie, după modelul francez (în englezește se folosește curent Lady 
cu numele de botez al femeii: Lady Helen). Putem deci spune despre o 
femeie Doamna Popescu sau Doamna Miţa Popescu, dar nu Doamna Miţa 

În secolul trecut s-au introdus la noi termenii francezi, dintre care 
Monsieur și Mademoiselle au devenit repede ridicoli, în timp ce Madame 
a rezistat mai bine. Cu numele de familie (Madam Popescu) s-a folosit 
destul de mult și desigur mai apare pe ici, pe colo, pînă astăzi; cu numele 
de botez al femeii, a coborit repede la nivelul personalului casnic: Madam 
Maria, Madam Cati erau bucătăreasa, spălătoreasa mai în vîrstă, cărora 
trebuia să li se arate oarecare respect, de aceea nu li se putea spune pe 
nume, dar pentru care doamnă ar fi fost considerat prea ceremonios. Ca- 
ragiale, în schița 25 de minute, ridiculizeazá pe provincialele care, nepu- 
tînd să numească pe regina Madam Elisabeta, dar nici cu numele de familie, 
îi spun Madam” Carol. 

Ca şi conu, coana, se comportă în principiu termenii de respect nenea 
(nea) badea, fafa, dada etc.: folosirea lor tradiţională este limitată la 
numele de botez, deci nea Gheorghe, faţa Irina, dar nu nea Popescu sau 
fata Ionescu. În ultimele decenii a început totuși, la orașe, să se zică si 
nea Popescu, dar fără sanse de generalizare, căci desigur nu multă vreme 
se va mai folosi în general nea sau nenea, după cum nu se mai folosește 
aproape de loc, cel puţin în orașe, јаја. Apariţia lui nea alături de nume 
de familie trebuie pusă în legătură pe de o parte cu generalizarea si folo- 
sirea mai frecventă a numelor de familie, pe de altă parte cu împrospă- 

tarea populatiilor orágenesti prin imigrarea de muncitori de origine tà- 
rănească. . 

Revenind la numele apusene in evul mediu, trebuie semnalat cà 
uzajul prepozitiei de nu este în general limitat la nobili. În frantuzeste, 
de exemplu, se cunosc destule nume cu de pus ínaintea unui nume de 
localitate sau de regiune, care arată pur si simplu cá strămoșii purtă- 
torului, ţărani sau burghezi, s-au deplasat cîndva din localitatea sau din 
regiunea respectivă: Debray, de exemplu, înseamnă „din Bray“. Cu atît 
mai clar este cazul cînd după de nu urmează un nume de localitate, ci 
un cuvînt care arată un punct al unei localităţi, de exemplu Delavigne 
„de la vie“. Alte exemple se vor vedea în paginile următoare. De ase- 
menea trebuie avut în vedere cá multe nume franţuzeșşti începătoare cu 
de sînt de fapt flamande sau olandeze şi conţin articolul de: De Groot (pro- 
nunfat în olandeză hrot) „cel mare“, De Jonghe (pronunțat în olandeză 
ionghe) „cel tînăr“ etc. Ce e drept, au fost cazuri cînd purtătorii unor astfel 
de nume au reusit să treacă drept nobili. 

De altfel nici olandezul sau flamandul van (pronunţat fan), care 
inseamnă în adevăr „de“, nu arată originea nobilă (situatia în această 
limbă diferă de cea din germană, unde von este semn de nobleţe): Van 
Gogh, Van Dijk (pronunţat deik, înseamnă „dig“, deci numele complet 
s-ar traduce „de la dig“), Van Houten (,de la păduri“), Van der Velde 
sau Vandervelde („де la cîmpuri“). 

Nici în italiană prepozitia de, di nu e semn de nobleţe, ci înseamnă 
„fiul lui“: D'Annunzio, De Sica, Di Stefano, De Vittorio etc. 

Mai pomenesc de irlandezul o, cu înţeles aproximativ asemănător 
si care servește la formarea de nume de familie mult ráspindite în An- 
glia si în S.U.A.: O'Brian, O'Hara, O'Neil (acesta din urmă e de la irl 
Ма, derivat de la niadh „campion“). 

La inceput numele de familie s-au creat spontan; dupá nobili, au 
început si burghezii să poarte nume de familie, apoi si ţăranii, iar aceste 
nume s-au format oarecum la voia întîmplării, folosindu-se numele tată- 
lui, numele localităţii de origine, o poreclă, un nume de meserie etc., apoi 
în diverse {агі si la diverse date si de asemenea, chiar în aceeaşi țară, 
pentru diversele naţionalităţi, se stabileste prin lege obligativitatea unui 
nume de familie, care trebuie să fie păstrat din tată în fiu. În Franţa, de 
exemplu. celebra ordonanţă de la Villers-Cotterets, dată de Francisc I 
la 1539, a introdus limba franceză în locul celei latine în actele judiciare 
şi, totodată, a creat registrele de stare civilă, aceasta nemaifiind de aici 
înainte un apanaj al preoților. S-a fixat si legalizat astfel regula ca fiecare 
persoană să aibă un nume de familie. Dar aplicarea ordonanţei nu s-a 
generalizat curînd, în secolul al XVIII-lea se mai găseau oameni fără 
nume de familie, iar în Wallonia numele nu s-au fixat decît la sfîrşitul 
aceluiași secol (vezi Dauzat, Les noms de famille en France, p. 41). 

O serie de nume frantuzesti, paralele cu cele citate pentru Italia 
sînt formate din numele de botez al tatălui, precedat de prepozitia de. 
cu valoarea de „al lui“: Degeorges, Dejean, Depierre (Pierre e echivalen- 
tul lui Petre al nostru). Altă serie e formată cu prepozitia à sau, unită cu 
articolul, au, à la; în franceza literară, această prepozitie formează dati- 
vul, dar în graiurile regionale înlocuieşte pe de pentru a introduce atri 
butul genitival : Amathieu „al lui Matei“, Aucouturier „al croitorului* 

(sau „al lui Croitoru“), Alabergére „al ciobanitei*. A treia serie este formată 
dintr-un nume feminin precedat de articolul la: Lamartine, Larousse 
„гоѕсоуапа“; acestea s-au format probabil, prin eliminarea lui a- de la în- 
ceput din nume de tipul prezentat anterior. 

Mult mai frecvente sînt numele precedate de propoziţia de consti- 
tuind indicative geografice: Decauville „din localitatea Cauville", Delille 
„din Lille“. Cele mai multe provin însă din indicaţii locale: Dubois „de la 
pădure“ (sub forma meridională, Dubosc), Dubout „de la capăt“, Dufour 
„de la cuptor“, Dujardin „de la grădină“ (sau, cu pluralul, Desjardins), 
De l'Isle, formă arhaică pentru De FIle „din insulă“, Dumas „de la casă“ 
(e vorba de o casă izolată, la o fermă), Dumont „de la munte“, Dumoulin 
„de la moară“ (sau, cu pluralul, Desmoulins), Dupont „de la pod“, Delpuech 
(meridional) „de pe platou“, Dupuis „de la put*, Duval „din vale“ etc. 

Alte nume sînt formate din numele de naţionalităţi, de exemplu 
Langlois „englezul“, Lallemand „germanul“; din nume de culori, de 
exemplu Leblanc „albul“, Lebrun „brunul“; din nume de meserii, de 
exemplu Berger „cioban“, Boulanger „brutar“, Lefèvre „fierar“, Meu- 
nier „morar“, Parmentier „croitor“; din porecle, de exemplu Loucheur 
„saşiu“, Poincaré „pumn pătrat“, apoi din nume de botez, cu sau fără 
sufixe. 

De adăugat că dialectele franceze sînt foarte diferite unele de altele, 
astfel încît același cuvînt, sub formele lui dialectale, poate sta la baza 
a nenumărate nume deosebite între ele. Iată un singur exemplu: de la 
cuvîntul „capră“ avem pe Chèvre si Chevreuil „căprior“ în limbajul pa- 
rizian si literar, Cabre, Cabrol, forme meridionale, Quiévre, Quévreux din 
dialectul normand și multe altele. 


În Franţa se găsesc foarte multe nume de origine străină, în primul 
rînd italiene, apoi spaniole, germane, flamande si, în urma imigratiilor 
mai noi, polone (de exemplu Bokanowski) etc. 

O menţiune specială merită numele bretone, deoarece acestea pro- 
vin dintr-o limbă neromanică, dar vorbită pe teritoriul Republicii Fran- 
ceze. În general numele bretone se pot identifica foarte ușor. Unele încep 
cu Ker (care înseamnă „casă“): Kerbol „casa lui Paul“ etc. Mult mai 
multe încep cu articolul definit, care în bretonă are forma ar sau an (con- 
soana depinde de inițiala cuvîntului următor). Bretonii au tradus in gene- 
ral articolul lor prin fr. le, lăsînd însă netradus substantivul. Cînd intil- 
nim nume frantuzesti ca Lebon (fr. bon „bun“), Legrand (fr. grand 
„mare“), ne dám ușor seama cá sint franfuzesti. Dar cînd partea а doua 
nu înseamnă nimic, sînt toate șansele ca numele să fie bretone: Le Braz 
(bret. braz „mare“), Le Gall (bret. gall „francez“), Le Goff (bret. goff 
„fierar“), Le Gonidec (bret. gonidec „plugar“) etc. Uneori totuși ne pu- 
tem înşela: în Bucureşti a trăit multi ani un profesor de franceză numit 
Francis Lebrun, al cărui nume părea tot ce poate fi mai francez; el însuși 
mi-a spus însă că numele lui nu însemna „brunul“ pe franţuzește, ci era 
o adaptare franfuzeascá a numelui breton Ar Brenn, care înseamnă 
„tăriţea“. 

Un ultim amănunt privind numele bretone: unele din ele sint nume 
de sfinţi locali, de exemplu Hervé, Renan, Rio (asemenea nume se folo- 
sesc uneori ca prenume și în frantuzeste: Yves). 

Ín tárile de limbá germanicá lucrurile s-au petrecut aproximativ ca 
şi în Franţa. În Anglia, numele de familie au apărut pe la 1300, iar re- 
gistrele de stare civilă devin obligatorii la 1538. În Tara Galilor, 
Henry VIII (sec. XVI) a ordonat nobililor să aibă nume de familie, dar la 
celelalte clase nu se generalizează nici în secolul al XVIII-lea. Și în Ger- 
mania primele patronimice apar prin secolul al XII-lea, prin secolul al 
XIII-lea ele încep să se ráspindeascá printre nobili, prin secolul al XIV-lea 
ating şi burghezia, iar prin secolul al XVI-lea încep să se generalizeze. 

În unele părţi ale Germaniei, încă în secolul al XIX-lea numele de 
familie nu se generalizaseră la ţară. 

În engleză si în germană se folosesc ca nume de familie formele de 
genitiv (în -s) ale numelor de botez, de exemplu engl. Peters „al lui 
Petru“, germ. Mertens „al lui Martin“, Philipps „al lui Filip“. În Anglia, 
inventarul de nume s-a completat cu elemente din limbile celtice, vor- 
bite pînă astăzi în insulele britanice: irlandeza, scofiana si galeza. De 
exemplu din galeză provin nume ca Lloyd (se pronunţă în galeză aproxi- 
mativ hlioid) „cenușiu“, Morgan (mor înseamnă în galeză „mare“, iar 
partea a doua e neclară); nume de origine irlandeză am citat mai sus. 
De remarcat că irlandeza are o ortografie teribil de complicată, ceea ce 
se vede si în numele de persoane. De exemplu O'Shoughnessie se pro- 
попа oșansi, iar Toirdhealbhach se pronuntă turlo. Nu e de mirare dacă 
englezii, a căror scriere nu e chiar atît de complicată, mai simplifică 
uneori numele celtice. Citeodată galezii le anglizează pe ale lor, de 
exemplu Llewelyn (pronunţat hleuélin, iar uneori scris de englezi greșit 
Llewellyn) devine adesea Lewis, care e unul din cele mai frecvente nume 
galeze, alături de Gruffydd (pronunţat grifîd, cu d final rostit ca in arti- 
colul englez the), Jones, Williams. Avînd în general puţine nume de fa- 
milie foarte ráspindite, celții nu pot face faţă cu ele, si pentru a diferenţia 
persoanele, asociază adesea cîte două nume de familie: irl. O’Hara + engl. 
Wood, iar în galeză, Gruffydd-Williams etc. Mai amintesc pe David Lloyd 
George, prim-ministru al Angliei în timpul primului război mondial. 

O situaţie destul de asemănătoare ne întîmpină și în engleză. S-a 
luat de multă vreme obiceiul ca numele de familie al mamei să poată fi 
dat ca nume de botez unuia din copii (pentru numele de familie folosite 
ca nume de botez, vezi p. 47). Apoi acest nume poate trece la descendenții 
acestuia, eventual, prin imitație, si la alte familii. Winston, nume de lo- 
calitate, a devenit nume de familie; Henry Winston a avut o fată, Sarah 
Winston, care, căsătorită cu un Churchill, a avut un fiu numit Winston 
Churchill, născut la 1620; de atunci încoace, în familia Churchill, se 
păstrează prenumele Winston. Astăzi, în ţările anglo-saxone, functio- 
nează un sistem oficial cu trei nume: între prenume și numele de familie 
al tatălui se intercalează numele de familie al mamei. Americanii, în 
ocazii solemne, scriu complet toate trei numele: Franklin Delano Roose- 
тей, John Fitzgerald Kennedy. În alte cazuri, al doilea nume apare 
numai cu inițiala: Lyndon B. Johnson. În Anglia, ori se scriu, toate nu- 
mele complet (mai rar) ori primele două cu iniţială, ori se notează ini- 
раја primului, iar al doilea este eliminat. 


1 Numele Roosevelt se pronunţa corect rozevelt, uneori si rozvelt, dar niciodata 
ruzvelt, cum se aude pe la noi. Este de origine olandeză si înseamnă „cîmp de 
trandafiri“, fiind paralel cu germanul Rosenfeld. 


77 


www.dacoromanica.ro 


Citeva cuvinte despre numele germane. Ín trecut au fost adesea 
folosite ca nume de familie diminutivele formate cu sufixul -ung sau -ing, 
considerîndu-se că fiii sint un tip redus al tatălui: Adelung, de la o formă 
redusă a unui nume începător cu adal- „nobil“, Niebelungii („fiii negu- 
rei“), Dühring (de la numele zeului Donar), Kărting (de la Kórte, diminu- 
tiv al lui Konrad); vezi apoi nume ca Merovingii, Carolingii, Harding, 
Horning sau Hornung etc. Mai adaug că dintre numele vechi germanice 
unele au fost păstrate şi au devenit nume de familie; și aici apar nume 
care arată localitatea de origine (formate de obicei cu sufixul -er): Ade- 
nauer (de la Adenau), Berliner, Hamburger, Oppenheimer (de la Oppen- 
heim) etc., apoi nume de meserii, ca Meyer „fermier“, Müller „morar“, 
Richter „judecător“, Schneider „croitor“, Schultze (din forma de bază a 
acestui nume avem în romíneste pe soltuz); nume de obiecte, ca Seidel 
„găleată“, nume de culori etc., pentru care nu mai dau aici exemple de- 
oarece multe nume germane vor fi intilnite în paginile următoare. 


O singură observaţie încă privitoare la numele olandeze: multe dintre 
ele încep cu Ver (pronunţat fer), care poate fi interpretat în două feluri 
Cele mai vechi contin o scurtare a cuvîntului vrouw „femeie“, „doamnă“. 
prin urmare la un moment dat s-a dat copiilor numele mamei, de exemplu 
Verwoerd (woerd înseamnă „răţoi“, vezi р. 146). Cele mai noi reprezintă 
o scurtare a grupului van der, care e format din prepozitia van si articolut 
der, de exemplu Vermeulen „de la moară“. 


Dintre numele italiene relev aici numai pe cele care sînt formate 
де la plural, pentru că s-a pornit de la denumirea colectivitátii familiale: 
Bontempelli, Buonarroti (numele lui Michelangelo), Marinetti, Medici, 
Mussolini, Romanelli, Terracini si multe altele. 

Si spaniolii au adoptat un sistem cu trei nume, al treilea fiind numele 
de familie al mamei: Fidel Castro Ruz. Adesea între ultimele două nume 
se introduce un y, care înseamnă „și“: Ramón Menéndez y Pidal, Ramón 
Arramón y Serra si altele, -ez, in numele ca Menéndez, López, Fernán- 
dez, Pérez este un sufix asemănător cu -escu al nostru. 

În timpul Renașterii, cînd antichitatea era la modă, multe nume 
europene au fost latinizate. Astfel Komenski a devenit Comenius, 
De Groot s-a schimbat în Grotius, Descartes în Cartesius, Della Scala în 
Scaliger, Kremer (germ. Krămer „negustor ambulant“) în Mercator (lat. 
negustor“, vezi p. 153), Estienne in Stephanus. Alţii, mai îndrăzneţi, 
nu s-au multumit cu schimbarea terminatiei, ci si-au tradus numele, de 
exemplu Hohenheim a devenit Paracelsus. 

Umanistul Erasmus se numea, cu un nume olandez, Geert Geerts, am- 
bele nume continind radicalul germanic gari ,lance*. Neintelegind acest 
lucru, el a crezut cá numele sáu este de la verbul (format cu prefixul be-) 
begeeren „a dori“, de aceea l-a tradus prin Desiderius Erasmus (lat. desi- 
dero „a dori“ si grec. erao „a dori“; Kleinpaul, p. 36). Tot dorinţa de la- 
tinizare o trădează, desigur, numele săsești terminate în -us: Capesius, Hon- 
terus, Siegerus (germ. Sieger „învingător“). 

N-au lipsit si unii care să folosească limba greacă, de exemplu ger- 
manul Schwarzerd „pămînt negru“ a devenit, pe grecește, Melanchthon, 
cunoscut umanist din secolul al XVI-lea (vezi Hans Rheinfelder, Der 
libersetzte Eigenname. München, 1963, p. 7). 

Am arătat mai înainte cá în diverse limbi s-a folosit cuvîntul „ц“ 
pentru a forma cu ajutorul lui nume de familie. Acest procedeu este 
curent în limbile germanice. În germană, se adaugă la numele tatălui 
cuvîntul Sohn „fiu“: Natansohn, Mosessohn etc. (vom vedea că numele 
de acest fel sînt purtate mai ales de evrei; cîteodată numele tatălui e pus 
la genitiv, în -s: Mendelssohn). La fel se folosește in englezeste son „fiu“: 
Edison, Johnson, Peterson etc. (aici nu mai sînt în general nume evreieşti), 
citeodată baza este celtică, de exemplu în Fergusson „fiul lui Fergus“ 
(nume irlandez format din celt. fer „bărbat“-și gus „ales“). Si în suedeză 
„fiu“ se zice son (Danielsson, Holgerson), iar în daneză, sen (Petersen, 
Rasmussen). Există si femininul cu dotter „fiică“ (Lavrandsdotter). 

În engleza mai veche erau frecvente numele care aveau la început 
cuvîntul Fitz (din francezul fils „fiu“). Ele se dădeau în general fiilor 
nelegitimi ai nobililor. Astăzi asemenea nume se găsesc mai cu seamă la 
irlandezi: Fitzgerald, Fitzmaurice, Fitzpatrick (Patrick este un nume 
foarte important în calendarul religios irlandez, de la misionarul Patricius, 
care i-a creștinat pe irlandezi). De remarcat că aceste nume se pronunţă 
cu accentul totdeauna pe al doilea element, nu pe Fitz (deci fițgerală, fit- 
moris, fițpătrik). 

În irlandeză si scoțiană se folosește si cuvîntul mac „fiu“: Mac Arthur, 
MacCarter, Macintosh, Macdonald, Mackee, Mackenzie, Macmillan, Mac- 
pherson etc., mult folosite în ţările de limbă anglo-saxonă. Și aici accentul 
in englezeste este totdeauna pe al doilea element, pe silaba a doua, în 
exemplele citate, iar în Mac Namara, nume irlandez foarte răspîndit, ac- 
centul e pe a treia silabă (deci namăra). De notat apoi că se pronunţă mac în 
Macmillan (nu mec, cum se spune uneori la noi), iar ck (în MacCarter, 
Mackee) se rostește са un singur К, deci máki, măcârtăr. După cum s-a 
văzut, unele se scriu într-un singur cuvînt, altele nu. Un ultim amănunt, 
mac se prescurtează adesea mc (McCarthy). 

În slavonă s-a folosit cuvîntul sin „fiu“, întîlnit adesea și în numele 
rominesti din trecut (Mihai sin Gheorghe „Mihai, fiul lui Gheorghe“) si 
uneori există și astăzi, dar mai mult la evrei (am cunoscut într-o concen- 
trare militară un soldat cu numele Haim sin Cojocaru: neintelegindu-se 
formaţia, i se spunea Haimsin sau chiar Haimsi). Sá nu se confunde acest 
sin cu sîn, care înseamnă „sfint“: pe de o parte există Ion sin Gheorghe, 
pe de altă parte Ion Singeorgiu 

In limbile slave de azi, cele mai multe nume sint formate cu sufixe, 
mai mult sau mai putin asemánátoare, din punctul de vedere al organi- 
zárii, cu formatiile discutate рїпа aici. Їп rusá si bulgará, cu -ov (dupà 
consoană dură) sau -ev (după consoană moale): Ivanov, Iakovlev. În po- 
lonă, sufixul mai obișnuit este -owicz sau -ewicz, repartizate după același 
criteriu (Kurytowicz, Mickiewicz, Sienkiewicz: accentul, în toate numele 
polone, este pe silaba penultimă). În sîrbo-croată, este un sufix, general 
întrebuințat, -ié (pronunţat -ісі) în nume ca Belić, Karadzic, Nušić, Perić; 
acest sufix se poate combina cu ov-, ev- ajungindu-se la nume са Enako- 
vić, Karageorgevic. Minovic. Numele iugoslave care nu se termină în 
-ié nu sînt sirbesti, ci croate sau slovene: Drezga, Skok. De obicei toate 
sufixele pe care le-am citat se adaugă la un nume de botez: rus. André- 
ev, Petrov, Simonov, Tihonov, Zahărov etc. bulg. Dimitrov, Anghelov, 
Tónev ete.. sirb. Živković etc. Dar există si nume formate de la cuvinte 

comune: rus. Cemodanov (cemodan „geamantan“), Filosofov („filosof“), 
Konev (koń „cal“), Ribakov (rîbak „pescar“), Șâhmatov (sahmati ,sah*) 
etc. Scriitorii ruși I. Ilf si E. Petrov (Sobranie socinenii, Moscova, 1961, 
p. 64) prezintă într-o schiţă pe membrii unui colectiv care-și schimbă cu 
toţii numele și aleg derivate de la nume de flori si altele, astfel са о fe- 
meie se va numi pe viitor Ananasova. 


In rusă, un sufix destul de răspîndit este -in: Borodin (de la borodo 
„parbă“), Volghin (de la Volga) etc. apoi se formează nume cu sufixul 
adjectival -îi sau -oi (-@ cînd sufixul e neaccentuat, -ot cînd e accentuat): 
Bédnii „săracul“, Sedói ,cáruntul* (Soloviov Sedói: primul nume e dedi- . 
vat de la solovei „privighetoare“), Tolstói „grosul“ etc. 

Alt sufix adjectival, folosit in poloná si, mult mai rar, in alte limbi 
slave, este -ski, cu care se formează de obicei derivate de la nume de 
localităţi: pol Lwowski, Paderewski, Rozwadowski, rus. lampolski, 
Krupski, bulg. Hilendarski, Levski, Rómanski. În polonă sint multe nume 
la care sufixul -ski a fost ataşat la un radical terminat in -f (scris în po- 
lonă c); în acest caz s este suprimat, astfel că numele se termină în -cki 
(pronunţat -fkiî): Kumaniecki, Rapacki. 


În ucraineană sînt foarte răspîndite numele în -enko: Korolénko (ko- 
rol „rege“), Makàrenko, Potapenko. Sint diminutive cam de același fel cu 
cele germane în -ing. Astfel de nume capătă adesea cei care au fost cres- 
cuti de un frate mai mare, sufixul adáugindu-se la numele de botez al 
fratelui (Makar, Potap). Si în Bielorusia sint răspîndite numele de acest 
fel, dar la sfîrşit li se mai adaugă sufixul -ov: Піёпкоо, Soldatenkov, Tară- 
senkov (de la Ilià, soldat, Tarăs). Mă întreb dacă nu cumva, pentru expli- 
carea acestor nume masculine, trebuie pornit de la femininele în -ova. 


Alt sufix mult folosit în ucraineană este -iuk (cu variantele complexe 
-ciuk, -enciuk), care formează nume întîlnite adesea și în ţara noastră (pe 
acestea le redau cu ortografia romineascá): Kostiuk, Pavliuk, diminutive 
hipocoristice de la Konstantin, Pavel. La fel sînt formate numele Beniuc, 
Martiniuc, Tucaliuc, Tumniuc, Usatiuc: Sufixul ia forma -ciuk cînd îna- 
intea lui ¿ se găseşte un f sau un k: Korneiciuk, Repciuc, Tcaciuc. Apoi 
Sauciuc < Savciuc, de la Sava. vezi Bogrea, DR, IV (1927), p. 864, n. 2. 
Apare si forma complexă -enciuk cînd -iuc se ataşează la un nume în 
-enko: Rebenciuc, Seredenciuc. Alte exemple la Bogrea, DR, IV, p. 864. 


În limbile slave, femeile poartă în general nume de familie feminine, 
adică de la numele masculin se formează, cu un sufix, o formă feminină. 
La numele în -ov, -ev se adaugă sufixul -a, de exemplu în rusește, de la 
Teregkov, se formează femininul Tereșkova de la Gurícev, Guríceva; in 
bulgáreste, la fel, apar numele feminine Cicikova, Tankova si Dragoiceva. 
Russeva. Їп poloná, de la numele in -owicz, avind in vedere cá finala se 
pronunţă ci, cu un sunet totdeauna muiat, femininul nu este decît cu -eva, 
de exemplu de la Safarewicz, Zambrowicz se formează Safarewiczewa, 
Zambrowiczewa (aici, prin urmare, pe lingă -ow, -ew din tema numelui 
masculin, se mai adaugă o dată -ew- pentru formarea femininului). Tot 
cu =a se formează în rusește femininele de la numele în -in: Repina de la 
Repin, Kocerghina etc. De la numele bieloruse în -enkov femininul e for- 
mat normal, cu -a (Soldatenkova; vezi însă mai sus ipoteza că masculinul 
ar fi refăcut de la feminin). 

Deoarece numele in -ski sint la origine adjective, femininul lor se 
formeazá ca al adjectivelor, in poloná in -ska, de exemplu de la Kotar- 
binski, femininul Kotarbinska, de la Mirski, Mirska; în rusă, in -skaia, de 
exemplu de la Desnitki (din desnif-ski), femininul e Desnifkaia, де la 
Krupski, Krupskaia. 

Numele ucrainene in -enko si in -iuk nu au forme diferite pentru fe- 
minin, astfel cá la un nume ca Osipenko sau Romaniuk nu se poate cu- 
noaste dacă e vorba de un bărbat sau de o femeie, decît dacă se adaugă 
prenumele sau, pe romineste, o specificare de tipul tovarășul sau tovarășa. 
Acelasi lucru se intimplá in ruseste cu numele de origine stráiná, de 
exemplu Heríen sau Guhman. 

In cehá, unde numele masculine nu au ín general sufixe tipice (multe 
sint, ce e drept, in -ek, de exemplu Zatopek), femininele sint totusi for- 
mate in general cu -ová (vocala lungá finalá aratá cá a provine din -aia): 
Fuéciková de la Fudcik, Skalová de la Skala, Tauberová de la Tauber ete., 
cu unele modificári explicabile prin fonetica istoricá, de exemplu de la 
numele în -ek se suprimá vocala e: Rysanek, fem. Rysankovd, Zatopek. 
fem. Zatopková. De la numele formate din adjective, femininele sint ca la 
adjective: Chytrý (adjectivul chytrý ,siret*, pronunţat hítri), fem. Chytrá. 

În rusește se folosește un sistem de trei nume, format după un prin- 
cipiu diferit de cel întîlnit la englezi si la spanioli. Primul nume este pre- 
numele, pástrat din inventarul vechi slav: Vladimir, Veaceslav (termenul 
întîi, veace-, înseamnă „mai mare“), sau luat din calendar (Grigorii, Ivan, 
Nikolai etc., iar în unele cazuri împrumutat din scandinavă, din turco- 
tătară (cum am arătat mai sus), dintr-o limbă apuseană sau din istoria 
veche. Al treilea nume este numele de familie, de care am vorbit pînă 
acuma, iar între primul si al treilea se intercaleazá un patronimic: un 
nume terminat în -ovici sau în -evici (după cum consoana precedentă e 
dură sau moale), care arată al cui fiu e purtătorul numelui. Astfel fiul 
lui Piotr se numește Petrovici, al lui Nikolai, Nikolüevici. De exemplu 
numele complet al învățatului Pavlov este Ivan Petróvici Pàvlov. Pentru 
femei, la numele tatălui se adaugă sufixul -ovna, -evna, repartizat după 
aceleași criterii ca la masculin: Petrovna, Nikoláevna. Femeia măritată 
păstrează ca al doilea nume derivatul de la numele tatălui, dar primește 
ca al treilea nume femininul de la numele de familie al bărbatului. Astfel 
Nina Stepanovna Titkina, căsătorindu-se cu Serghei Matveevici Konstan- 
tinov, se va numi Nina Stepanovna Konstantinova. 

În trecut, sistemul cu trei nume era rezervat pentru boieri. În ro- 
manul Petru F de Alexei Tolstoi, se arată cum ţarul, avind nevoie de bani, 
a promis negustorilor că le va da voie să folosească sistemul celor trei 
nume, iar ei, incintati de această promisiune, se oferă imediat să depună 
însemnate contribuţii materiale, Cu încetul, sistemul cu cele trei nume s-a 
generalizat. Nu numai atit, dar cea mai politicoasă formulă cu care te 
adresezi unui rus este formată de primele două nume. Chiar în timpul 
ţarului, un subaltern care se adresa unui superior, oricare ar fi fost, nu-i 
zicea domnule sau ceva asemănător, ci rostea numai primele două nume. 
De exemplu cuiva numit Fedor Ignatievici Popov i se zicea Fedor Ignatie- 
vici şi formula a rămas în vigoare si azi. De aceea, cînd cineva face cu- 
nostinfá cu un rus, se interesează în primul rînd de numele de botez al 
tatălui lui, ca să-i poată vorbi politicos. În romanul Vifelul de aur de Ilf 

9i Petrov, un impostor se dá drept fiul locotenentului $mit, bine cunoscut 
din istorie pentru rolul pe care l-a jucat în revolta de pe crucişătorul 
„Potemkin“, dar în același timp puţin cunoscut în ce priveşte viaţa sa 
privată. Impostorul este pus în încurcătură pentru că este imediat întrebat 
de numele de botez al tatălui său, ca să i se poată forma patronimicul, 
iar el nu cunoștea acest nume. În romanul Donul liniștit de Solohov, cînd 
Grisa Melehov devine comandant de divizie, tatăl lui se vede silit să i se 
adreseze cu formula Grigori Panteleevici. 

În vorbirea familiară numele patronimice care au accentul pe silaba 
antepenultimă se pronunţă de obicei scurtate: Panteleici pentru Pantele- 
evici, Rodionici pentru Rodionovici, Senofontici pentru Xenofontovici. În 
popor se poate folosi ca termen de adresare numai cel de-al doilea nume: 
Ilici în loc de Vladimir Ilici (vezi expresia lampa lui Ilici), Petrovna pentru 
Maria Petrovna. 

Bulgarii au adoptat si ei un sistem cu trei nume, dar de obicei cel 
de-al doilea, format de la numele tatălui, este tot in -ov sau -ev, ca si 
cel de-al treilea si numai rareori sînt rostite toate trei: Iordan Stoiànov 
Mircev (vezi si p. 89). 

Cîteva amănunte privitoare la fonetică. În slavă, între o consoană 
lnbială (b, p, v, f, m) si o vocala muiată următoare se introduce un I: de 
aceea, de la Iakov se formează în rusă Iakovlev, Iakovlevici. 

Accentul, atît în patronimice, cît și în numele de familie, terminate, 
primele, în -ovici, -evici gi, ultimele, în -ov. -ev (si de asemenea la femi- 
nine în -ova, -eva şi -ovna, -evna), se orientează în ruseste după genitivul 
numelui de botez de la сазе sînt formate. La numele de botez Iàkov, Nikifor, 
Pàvel, Simon, Tihon, Vladimir, Zahăr, accentul la genitiv rămîne pe si- 
laba pe care stă și la nominativ (deci genitivul e Iàkova, Nikifora, Pâvla, 
Simona, Tihona, Vladimira, Zahăra), de aceea de la ele se 'formează 
Iàkovlev, Nikiforov, Pàvlov, Simonov, Tihonov, Zahărov si de asemenea 
làkovlevici, Nikiforovici, Pàvlovici, Vladimirovici şi Iàkovlevna, Nikifo- 
rovna, Pàvlovna, Vladimirovna, find indiferent cît de multe silabe 
urmează după accent. În schimb Piotr are genitivul Petrà, pop „popă“ 
are genitivul popă, rîbak „pescar“ are genitivul ribakà, de aceea de la ele 
se formează Petrov, Petrovici, Petróvna, Popov, Popovici si Rîbakov. 
Numai la Ivan se constată o excepție: alături de forma așteptată Ivànov 
(dupa genitivul Ivăna), apare mult mai des Ivanov. ПЕ si Petrov, în Operele 
alese citate mai sus, la p. 64. susţin în glumă că toti cei care se disting 
prin capacitatea lor devin Ivânov, în timp ce masa celorlalţi rămîne 
Ivanov. Dar prima accentuare este cea normală si numai:cea din urmă 
are nevoie să fie explicată. De semnalat apoi că patronimicul este accen- 
tuat numai Ivănovici. 

Am citat mai sus si numele lakovlev. Trebuie să notez că numele în 
-ev nu sînt niciodată accentuate pe finală, căci dacă e este accentuat, el 
devine -ëv (pronunțat -iov), de exemplu Soloviév. La noi multi pronunţă 
greşit Hrüsciov în loc de Hrușciov: dacă accentul ar fi pe u, vocala finală 
s-ar pronunţa e. Sint si nume la care pronunţarea fluctueazá: Gvozdev 
se pronunţă uneori gvozdev, alteori gvazdióv. În bulgărește, -ov, -ev nu 
poartă aproape niciodată accentul, 

De asemenea sufixul -in este totdeauna neaccentuat: Aléhin, Pogodin 
(de la pogóda „starea timpului“) etc. La noi aceste nume sînt adesea pro- 

nuntate greșit cu accentul pe finală, după model franțuzesc si de altfel 
în acord cu structura limbii noastre, care preferă accentul pe finală la 
cuvintele terminate în consoană. Ca excepţie de la regula dată, semnalez 
numele Borodin. 

Numele ucrainene în -enko urmează aceeaşi regulă ca cele ruseşti în 
-оо: Makăr (din grec. makarios „fericit“), genit. Makàra, nume de familie 
Makărenko (la noi se pronunţă greşit Makarenko), Parhom (hipocoristic 
de la Parfenii, din grec. parthenios, de la, parthenos ,fecioará^), genit. 
Parhóma, de unde Parhómenko; în schimb kravét „croitor“, genit. kravfà, 
de unde Kravcénko, Pavló, de unde Pavlénko. 

Trec acum la numele maghiare, alegindu-le de preferintá pe cele 
cunoscute la noi. Foarte frecvente sint numele locale, formate cu sufixul 
-i adăugat la numele localităţii de origine: Bányai (de la Baia), Budai, Fo- 
garassi (din Făgăraș), Hidegkúti (de la Fíntina-Rece: hideg „гесе“ si kút 
„fîntîină“), Körösi (de la Criș), Makai (де la Macău), Marosi (de la Mureș), 
Mezei („cîmpean“, de la mező „cîmpie“), Miskolczi (de la Migkolf), Sze- 
redai (de la Szereda adicá Miercurea), Sincai (de la Sinca), Tordai (de la 
Turda). De remarcat cá acest -i sufixal este totdeauna vocalic si deci for- 
meazá silabá, ceea ce inseamná cá se pronuntá Sza-bol-czi, in trei silabe, 
nu în două, apoi Bánya-i, Maka-i, Szereda-i, Torda-i. 

Deosebit de acest -i este elementul -fi, care înseamnă „fiu“, prin 
urmare numele ca Petófi „fiul lui Petre“ (tradus din sîrb. Petrovici, căci 
tatăl poetului era sirb) sînt asemănătoare cu cele germane în -sohn etc., de 
care a fost vorba mai sus. Nobilii aveau obiceiul sá-si scrie numele cu doi 
f şi cu y: Apaffy (de la apa „tată“), Bánffy (bán, titlu de boierie). 

Alte nume maghiare sint in general formate ca si ale celorlalte po- 
poare: nume de meserii, ca Asztalos ,timplar*, Huszár „husar“, Juhász 
„păstor“, Kovács „fierar“, Kulcsár „chelar“ (de aici rom. Colceriu), Mol- 
nár „morar“, Szabó „croitor“; nume de animale: Bárány „miel“, Farkas 
„lup“, Róka „vulpe“; culori: Fehér „alb“, Fekete „negru“, Vörös (Veres) 
„roşu“; alte adjective: Apró „mic“, Hosszu „lung“, Kiss (kis „mic“), Nagy 
„mare“, Sós „sărat“. În sfîrşit, nume de popoare: Cseh „ceh“, Horvát 
„croat“, Lengyel „polonez“, Magyar, Német „german“, Oláh  ,romin". 
Olasz „italian“, Orosz „rus“, Rácz (rác „sîrb“, de unde rom. Raţiu), Szász 
„sas“, Szerb „sîrb“, Tot „slovac“ (de unde rom. Tăutu), Török „turc“ etc 
Cele mai multe dintre aceste nume etnice sînt purtate de evrei. 

Un ultim amănunt: în ungureşte se pune întotdeauna întîi numele de 
familie, apoi cel de botez. Accentul, care e totdeauna, în toate cuvintele, 
pe prima silabă, este mai puternic pe primul nume, astfel că se pronunţă 
Ko"ssuth La'jos, Ká"dár Já'nos etc. 


Acum numele grecesti. Un fel de patronimice neoficiale existau deja 
în antichitate: adjective sau substantive derivate de la numele tatălui se 
foloseau ca inlocuitor al numelui incá de pe vremea lui Homer. E vorba 
de adjective cu sufixul -ios, -eios, ca Telamonios (Aias) „fiul lui Telamon“, 
Neleios (Nestor) „fiul lui Neleus“, Priameios „fiul lui Priam“, feminin 
Priameia. Mai ráspindite sint sufixele -ades, -ides, care formează substan- 
tive: in epopeile homerice, lui Ulise, fiul lui Laertes, i se spune Laertia- 
des, lui Diomede, fiul lui Tydeus, i se spune Tydeides etc. (În alte dialecte 
decît cel ionic-atic, sufixul păstrează în silaba finală vocala primitivă -a-, 
de aceea араг nume ca Leonidas „fiul lui Leon“, sau, mai bine zis, „al leu- 

lui“, de unde in iomineste numele de botez Leonida.) Aceste substantive 
s-au mentinut in limbá si, in perioada medievalá, au devenit nume de fa- 
milie constante (pronuntate -adis, -idis). Ele au fost mult folosite de greci si 
raspindite si la noi, fie prin imigrarea grecilor, fie prin adoptarea de cátre 
romini a unor nume de familie greceşti, cum se va arăta mai jos. Apar astfel 
nume ca Constantinide, Dioghenide, Fotiade (al lui Fotios), Gheorghiade, 
Nicolaide,  Panaitide, Vasiliade, Zahariade etc. După cum se vede, 
finala a fost intr-un fel adaptată la limba romînă (alte nume însă 
rămîn terminate in -і: Palladi, Pippidi). Poate mai apropiate de nor- 
mele limbii romine sînt cele care părăsesc vocala finală: Garoflid (gr. 
garofili „garoafă“), Ioanid, Pavlid (vezi, pentru întreaga problemă, p. 98). 

Cam la fel de răspîndite în Grecia (şi bine cunoscute și la noi) sînt 
numele formate de la genitivul masculin, în -u: Apostoli („al lui Apostol“), 
Nikolau (în greceste în patru silabe, „al lui Nikolaos“), Teodoru („al lui 
Teodor“). Foarte des înainte de -u se găsește vocala -i-, care face parte 
din tema numelui de botez: Anastasiu (de la Anastasios), Atanasiu (de la 
Atanasios), Dimitriu (de la Dimitrios), Gheorghiu (de la Gheorghios), Gri- 
goriu (de la Grigorios), Lefteriu (de la Elefterios, Vasiliu (de la Vasilios), 
asa încît la un moment dat se poate crea impresia că sufixul e -iu, nu -u. 
La răspîndirea acestei idei pot contribui o serie de fapte: 1. alături de gr. 
Elefterios există si forma, mai veche, Elefteros („liber“), deci se poate crea 
impresia cá Lefteriu e derivat de la Lefter; 2. numele grecesc Sterghios 
(„ferm“) a devenit in romineste Sterie, apoi Stere, pe cînd in derivatul 
Steriu, -i- s-a păstrat, deci poate părea cá la numele de botez se adaugă 
-iu; 3. există în grecește nume în -ios cu variantă in -îs, de exemplu 
Stamatios si Stamatis (,ferm", „solid“), devenit in romineste Stamate, 
astfel incit Stamatiu, derivat de la Stamatios, poate párea derivat de la 
Stamate. În felul acesta se creează deprinderea de a forma nume de fami- 
lie în ĉu de la teme care nu se termină їп -i: Angheliu, Constantiniu, Di-. 
miu (de la Dima, Manoliu (în grecește numele e Manolis, dar genitivul e 
Manolu), Teodoriu (cu varianta Tudoriu). Ba se ajunge chiar, prin alipirea 
elementului de formaţie rominesc -ul-, la un sufix -uliu in nume са Dinu- 
lau, Necşuliu. 

Alt sufix cu oarecare ráspindire este -itis, -otis, care formează numele 
locuitorilor, derivate de la nume de localităţi. Si la noi au ajuns formaţii 
cu această valoare, de exemplu moscovit, sofiot; uneori întîlnim si deri- 
vate de la nume romínesti, în general pretentioase: iasiot, sinaiot. Nu- 
mele locuitorilor devin usor nume de persoane, denumind familiile strá- 
mutate: Axiotis, in loc de Naxiotis, mai întîi „locuitor din insula Naxos“, 
apoi numele unor familii originare din această insulă. În romineste de 
obicei aceste nume au la sfîrșit un -u, care se poate explica în grecește 
la fel ca în Teodoru, adică am avea de-a face cu forma de genitiv, dar 
s-ar putea întelege si ca articolul romínesc -u(l) dacă admitem că valoa- 
rea locala a sufixului a fost recunoscută, cel puţin în primele timpuri: 
Hiotu ar putea însemna deci „(fiu) al celui din insula Chios“, sau „cel din 
insula Chios", cum ar fi în romineste sinaiotul(l. Cea de-a doua inter- 
pretare este sigur justă pentru numele arominesc Dinischiotu, originar 
din localitatea Diniscu. Mai citez numele Turnuvitu „din Tîrnovo“ (orașul 
bulgăresc). Dar Panait, Panaiot, nume de botez, din gr. Panaghiotis, repre- 
zintă altă formaţie, fiind derivat de la Panaghia ,preasfinta". 

Nume de meserii devenite nume de familie se gásesc si in greceste. 
Alifantis ,tesátor* (apoi „păianjen“), Anagnostis „cititor (la biserica)“, 
Zografos „pictor“. Multe nume de meserii se formează cu ajutorul sufi- 
xului -as, totdeauna accentuat; aceste nume, care în romineste pierd pe 
-s final, sînt adesea pronuntate greșit la noi, cu accentul pe silaba pen- 
ultimă: Alevra ,fáinar", Malaxa „manipulant“, Metaxa „mătăsar“, Petala 
„potcovar“, Schina (de fapt Shinas) „funier“. La fel pare format Cutava, 
care însă înseamnă „căţel “(Bogrea, DR П (1922), p. 413). La acestea se 
adaugă numeroasele formaţii în -is (aici s-au contopit terminaţiile vechi 
greceşti -es, cu e lung, si -ys), terminate in romineste în -i accentuat 
(scris de multe ori si -y): Diamandi (cu varianta Iamandi, in greacă Dia- 
mandis, derivat de la diamăndi „diamant“), Macri (de la gr. makrós „lung“), 
Stavri (de la stavrós ,,cruce^). 

Iatá si sufixul -anos, -inos (din v. gr. -enos cu e lung), care formeazá 
adjective derivate in general de la nume geografice. Accentul е totdeauna 
pe finală: Candiano („дїп Candia“, oraș în Creta), Cantacuzino, Damaski- 
nos („дїп Damasc“) etc. La acestea se adaugă adjective în -inos: Dendrino 
(„cu copaci“, gr. dendron ,copac^), Fotino (vezi p. 106), Lambrino  (,,strá- 
lucit“, gr. lambros „luminos“, lambri „sărbătoarea Pastelor^) etc. 

Un sufix de origine romanică: -atos apare în nume ca Galiatatos, Li- 
nardatos (de la Linardos, împrumutat din it. Leonardo), Lorenzatos (din it. 
Lorenzo, vezi it. Francescato de la Francesco), Marinatos, Papadatos, Po- 
gonatos (rom. Pogonat, de la gr. pogon „barbă“). 

Urmează cîteva elemente cu care se formează nume compuse. Ca prim 
termen găsim mai adesea următoarele: 

konto-, kondo- (în grecește se scrie cu f si se pronunţă cu d, vezi 
р. 50), care înseamnă „scurt“, deci „mic“: Contogheorghe, Condomihali etc. 

mavrós „negru“: Mavrocordat, Mavrogheni (gheni „barbă“), Mavroiani 
(ani „lon“), Mavromihali, Mavrom(m)ati ((omymati „ochii“). (Vezi şi deri- 
vatele Mavrodi, Mavrodin „negricios“.) 

pap(p)a „preot“: Papacostea, Papadima, Papagheorghe, Papagoga, Pa- 
pahagi (al doilea termen este „hagiu“), Papanicola, Papastratos, Papata- 
nase etc. În unele cazuri al doilea termen este un nume de botez pus la ge: 
nitiv: Papagheorghiu (Gheorghiu este genitivul de la Gheorghios, deci nu- 
mele întreg înseamnă „al lui popa Gheorghe“), Papaioanu (al doilea termen 
este genitivul de la Foannis), Papandreu (genitivul de la Andreos), Papata- 
nasiu (de la Atanasios) Papateodoru (de la Teodoros). Aici se mai poate 
adăuga si diminutivul Papadachi (,popic^). 

Ca al doilea termen, cel mai des e folosit -o-poulos, paralel cu forma 
antică polos, care însemna „băiat“, deci formaţia se încadrează alături 
de cele semnalate mai sus (germ. -sohn etc.) Aceste nume au fost romi- 
nizate in -pol: Caraianopol sau Carianopol („fiul lui Iani cel negru“), Da- 
nielopol, Frangopol (.fiul occidentalului“), Grammatopol (gr. gramma- 
tas „secretar“), Iatropol (iatros „doctor“), Levantinopol (levantin „din Le- 
vant“), Malacopol (malakos „moale“), Mavrianopol („fiul lui Ion cel negru“), 
Papadopol (papad-  „preot“), Papaianopol (,fiul lui popa Ion“), Рарахіп- 
tacopol (,fiul lui popa Axintache“), Raftopol, Viahopol (vlahos ,romin* 
sau „cioban“), Xenopol (xenos „străin“), Zarifopol (zarifis ,elegant*) Gà- 
sim scris si grecește, cu ou pentru u, Poulopoulo, care ar putea fi „fiul 
fiului“, dar si „fiul păsării“. 

Mai adaug cîteva nume grecești negrupate după înţeles: simple 
Duca (gr. Dukas „duce“, „doge“), Hondru (gr. hondrós ,,gros"), Paximadi 
„pişcot“, Russo „roşcovan“; compuse: Cristodulo (Hristos si dulos „rob“ 
deci „robul lui Cristos“), Hrisoveloni (hrisos „aur“, veloni „ac“), Kalomi- 
ris (kalos „bun“, mira „soartă“). 

În secolul al XIX-lea, la noi mulţi au început să-și scrie numele 
după moda occidentală, adică asa cum le-au transcris romanii după ori- 
ginalul din greaca veche: Basil-escu pentru Vasil-escu, Danielopol (grec 
mod. Daniil), Demetriade pentru Dimitriadis, Eleutheriade pentru Elef- 
teriadis, Eliade pentru Iliadis, Pherekydes pentru Ferechidis („purtător 
de glorie“: phero „port“, kydos „glorie“), Polychroniades pentru Poli- 
hroniadis („fiul lui Polihron* „bătrin“, din polys „mult“ si khronos „timp” 
an“). 

O situaţie deosebită prezintă numele evreiești. Fiind de altă religie 
decît populaţia majoritară din ţările unde trăiau, evreii au rămas multă 
vreme în afara curentului general, păstrînd un sistem de nume arhaic. În 
imperiul german, cu capitala la Viena, la 1787 s-a impus evreilor prin 
decret obligaţia de a-și alege un nume de familie. Ei şi-au ales nume de 
formaţie germană (limba lor maternă, idigul este un idiom germanic) 
uneori simple (Fuchs „vulpe“, Hirsch, tradus în romînește prin Cerbu 
Wolf „lup“ etc.), de cele mai multe ori însă compuse din două elemente. 
Partea a doua se reduce la un mic număr de tipuri: Mann „bărbat“, de 
exemplu: Fischmann (Fisch „peşte)“, Goldmann (Gold „aur“), Reichmann 
(reich „bogat“), Rotmann (rot ,rogu") Silbermann (Silber ,argint%). 
Weissmann (weiss „alb“); Berg „munte“, de exemplu: Goldenberg (gol- 
den „de aur“), Grünberg (grün „verde“), Rosenberg (Rose „trandatir“), 
Rotenberg (rot „roşu“). Steinberg (Stein „piatră“), Baum „arbore“. de 
exemplu: Birnbaum (Birne ,parà*), Grünbaum (grün ,verde*) Oliven 
baum (Olive ,másliná^) Rosenbaum (Rose „trandafir“), Tannenbaum 
(Tanne „Ьгаа“); Stein „piatră“, de exemplu: Feinstein (fein ,fin"), Gold- 
stein (Gold. „aur“), Silberstein (Silber ,argint^); Thal „vale“, de exemplu 
Blumenthal (Blume „loare“), Lilienthal (Lilie „crin“), Rosenthal (Rose 
.trandafir"); Blatt „frunză“, de exemplu: Grünblatt (grün „verde“), Mohn- 
blatt (Mohn „mac“), Rosenblatt etc. Dar cele mai multe sint formate cu 
Sohn „fiu“, aşa cum s-a arătat mai sus. 

Trebuie totuși avut în vedere cá sînt si germani autentici care au nume 
de acest fel. Se stie că unul dintre principalii acoliti ai lui Hitler se numea 
Rosenberg. De asemenea nu toate numele care arată originea locală sînt 
purtate de evrei: Berliner „berlinez“, Wiener „vienez“ se numesc şi unii 
germani. Despre numele de felul aceasta s-a discutat mai sus (p. 78), ca 
şi despre unele nume de popoare folosite ca nume de familie, mai mult 
de către evrei (dar nu numai de către evrei). La exemplele citate mai 
sus (p. 83) adaug aici cîteva de origine germană: Deutsch „german, 
Polack „polonez“, Schweizer „elveţian“, Ungar sau Unger „maghiar“, apoi 
unul de origine italiană, Tedesco „german“, si unul de origine sîrbească, 
Labin „Albania“. 

Nume evreieşti locale ‘s-au format si în afara țarilor de limbă ger 
mană, de exemplu la noi Focsaner „din Focșani“, uneori cu sufix dublu, 
de exemplu Przemyăleaner „din oraşul polonez Przemysi (cu sufixul slavo- 
romîn -ean. urmat de sufixul german -er; vezi articolul meu Double suf- 

fixation des noms des habitants, in Atca Antiqua, X, 1962, omagiu Morav- 
csik Gyula, p. 119—121), alteori cu sufix slav, de exemplu Botosanschi, de 
la Botoșani“, sau cu sufix rominesc, de tipul Botoșeneanu, Gülüfeanu, Ie- 
seanu (se intelege cá nu toti cei numiti cu astfel de nume sint evrei). 

Numele de meserii folosite ca nume de familie evreiesti nu se disting 
in general de cele folosite de germani. Notez numai că numele Meier ,,fer- 
mier“ este foarte frecvent printre evrei, pentru cá a fost amestecat cu 
numele ebraic Mahir „răsplată“. În tara noastră mulţi evrei poartă nume 
de meserii formate din elemente romînești: Beraru, Blănaru, Cojocaru, 
Croitoru, Făinaru, Pantofaru etc. 

Alegerea unui nume prezentabil depindea adesea de liberalitatea ofi- 
cialitátilor. S-au răspîndit anecdote care arătau că a trebuit plătit un bac- 
515 funcţionarului austriac pentru a se putea introduce un sunet suplimen- 
tar în numele ales de autoritatea locală: prin acest sunet se transforma în 
ceva acceptabil, sau cel puţin în ceva fără nici un înţeles, un nume foarte 
urit indicat de funcţionar. 

În Franţa, evreii au fost obligaţi să-și fixeze un nume de familie abia 
in 1808. Mulţi dintre ei poartă nume spaniole si portugheze, din cauză cà 
sînt originari din Peninsula Iberică: Alfandery, Benveniste „bine ai venit“, 
Halfon etc. (şi la noi au ajuns astfel de nume, prin evreii spanioli veniţi 
din Peninsula Balcanică: Aftalion, Saporta etc.). Alţi evrei francezi poartă 
nume germane, pentru că sînt veniţi din Alsacia sau chiar din Germania 
(Rotschild „firmă rosie“). Printre evreii alsacieni este răspîndit numele 
Bloch, care, după cît se pare, este forma săsească a cuvîntului valah, deci 
ar fi vorba de evrei veniţi din regiunile noastre şi acest exemplu ar tre- 
bui adăugat la numeroasele nume etnice pomenite mai sus. Evreii fran- 
cezi poartă adesea numele oraşului de unde provin: afară de derivatele 
de tip german, ca Darmstădter „din orașul german Darmstadt“, apar 
fără un sufix special nume de orase ca Landau, Worms din Germania, 
sau Lyon din Franţa, desi Napoleon I a interzis acest uzaj. Mai curios 
este numele compus din două nume de orașe frantuzesti: Lyon-Caen. 

În ţările de limbă slavă (în special în Polonia) evreii și-au luat ca 
nume de familie, de cele mai multe ori, numele tatălui, urmat de sufixul 
slav al cărui rol este tocmai să indice filiatia: -ovici, -evici (în condiţiile 
precizate la p. 82). Găsim astfel nume ca Davidovici, fiul lui David, 
Herșcovici, fiul lui Herșcu, Iankelevici, fiul lui Iankel, Șmilovici, fiul lui 
Șmil etc. Se cunoaste cá sint evreiesti numai după numele саге stă la 
baza lor. În ţările de limbă germană sufixul a devenit -owitz (Horowitz). 

Prin decret li s-a impus şi turcilor un nume de familie, și aceasta 
într-o perioadă mult mai apropiată de noi: printre reformele întreprinse 
de Kemal Pasa în anii de după primul război mondial a fost si aceea a nu- 
melor de persoane (1934). Turcii purtau nume de botez, eventual urmate 
de numele tatălui, asa cum am văzut mai sus. Acum au fost siliți să-și 
aleagă nume de familie. Însuși reformatorul a dat exemplu, fixindu-si 
numele de Atatiirk, care înseamnă „tatăl turcilor“. Alte nume stabilite 
atunci: Bayar „înalt“, Menderes „lunca“. Numele poetului Nazim Hikmet 
e format din două cuvinte arabe: nazım „poezie“ si hikmet „ştiinţă“. 

Numeroasele populaţii turcești, mongole etc. din Uniunea Sovietică 
nu aveau nici ele în general nume de familie înainte de Revoluţie. Mo- 
delul l-au format numele ruseşti terminate în -ov, -ev: de la numele de 

botez al tatălui, se formeaza nume de familie cu sufixele pomenite, de 
exemplu de la Torbogos, Torbogoşev, de la Muhitdin, Muhitdinov. Cele 
mai multe nume sovietice terminate їп -aev, -eev sínt formate in felul 
acesta de la radicale turce sau mongole: Abaev, Ajaev, Babaev, Djabaev 
(de la muntele Djabai) Sanjeev etc. Numai cînd radicalul este un nume 
de botez cunoscut din ruseste (Alexeev de la Alexei, Andreev de la An- 
drei) avem siguranţa cá derivatul e rusesc. 

Adaug, ca si la numele de botez, cîteva nume armenesti cunoscute 
la noi în ţară: Bagdasar pentru Baltazar, Garabet (văzut mai sus), Ma- 
gearu (,maghiar* în armeană, vezi Bogrea, DR, II (1922), p. 427), Manuc 
„prunc“ (id., ib.; există şi armeni din Romínia pe care îi cheamă Pruncu, 
ceea ce înseamnă că şi-au tradus numele originar), Vartic, diminutiv de la 
vart „trandafir“ (id. ib). Pentru numele armenești de la noi, in general, 
vezi V. Bogrea, Glose românești în patronimicele armenești din Ardeal, in 
I-iul congres al filologilor români, București, 1926, p. 54—88. 

Numele de familie armenești se formează de cele mai multe ori 
de la numele de botez (sau de la un nume care le tine locul), cu sufixul 
-ian: Baboian, Bagdasarian, Bedrosian (campionul mondial de șah, sovie- 
ticul Petrosian, isi scrie numele cu consoanele primitive, desigur după 
model rusesc), Chevorchian (rominizat: Gheorghian), Chioseian (turc. köse 
spin“), Chircorian (rominizat: Gregorian), Frenkian (frenk în tur- 
ceste înseamnă „francez“, apoi orice occidental),  Hovsepian, Ovanesian, 
Zambaccian (turc. zambak „crin“). În Uniunea Sovietică cunoaștem 
nume armenesti rusificate. de oxemplu Avanesov din Ovanesian, Budagov 
din Budagian. | 

Numele de familie au în general formă mai solemnă decit cele de 
botez, de exemplu Atanasiu aláturi de Tünase; desi mai recente, ele sint 
in general mai durabile, pentru cá se mostenesc din tatá in fiu si deci 
sint mai puțin supuse modei; cu ajutorul lor se dovedește filiatia si se pot 
stabili drepturile la mostenire si altele. Nu cred cá un englez de azi i-ar 
pune fiului sáu numele Farquhar (de origine scoțiană, pronunţat fărkar: 
fer „bărbat“ si kar „prietenos“); dar există englezi pe care-i cheamă 
Farquharson, pentru că au moștenit acest nume de la părinţii lor. 

În primele timpuri, numele de familie serveau pentru a diferenţia mai 
multe persoane care purtau același nume de botez. Astăzi, dimpotrivă, 
numele de botez servesc pentru a diferenția pe membrii aceleiași familii, 
care isi primesc numele de familie automat, în momentul nașterii, acelaşi 
pentru toţi copiii aceloraşi părinţi. Multă vreme numele de familie erau 
folosite facultativ. Ріпа astăzi, în anumite medii, ele par nesemnificative, de 
exemplu am văzut o scrisoare a unei muncitoare semnată G. Maria, iar G. 
era inițiala numelui de familie. Din ce în ce mai mult însă se folosesc 
inițialele pentru numele de botez si de multe ori cunoaștem un personaj 
si avem informaţii bogate asupra lui, fără să ştim care e prenumele lui. 
Se consideră totuşi nepoliticos să pronuntám numai inițiala în locul pre- 
numelui, in felul aratat la p. 102. 

VIII 
NUME DE FAMILIE ROMINESTI 


Am vázut in paginile precedente cá numele de familie de tipurile fo- 
losite astázi in Europa nu sint prea vechi. La noi in trecut nu existau alte 
nume decit cele de botez. Cineva era Ion sau María, iar dacá se cerea o 
precizie ceva mai mare, se adăuga numele tatălui sau al soțului, cîteodată 
al mamei sau al soţiei, în genitiv: Ion al lui Gheorghe, Niculaie al Saftei, 
Maria lui Vasile. Adesea se putea folosi numai numele părinţilor: al lui 
Stan, al Ioanei (evident, între oameni pentru care această indicație era 
suficientă) si formula aceasta se mai poate întîlni și astăzi, la ţară. 

Din grupe de acest fel s-au născut mai tîrziu unele nume de familie: 
Toma Alimos nu este decît Toma al lui Mog. Mai răspîndite sînt însă pînă 
azi numele formate de la feminine: Aioanei, Amüriufei etec., despre care 
se va mai vorbi mai departe. Numele de acest fel sînt uneori transformate 
așa încît devin greu de recunoscut: din Moldova vine Ababei (în loc de 
al babei), pronunţat de munteni cu accentul pe finală (Ababéi) ca şi cum 
‚ аг fi turcesc, format cu bei; tot aşa Amălcăi, citit greșit, a devenit Amalcăi, 
ajungînd astfel să semene cu numele evreiești spaniole de tipul Alcalai. 

În actele mai vechi apare formula slavonă cu sin, văzută mai sus. 
Pînă astăzi se mai pot intilni ici si colo unele exemple. Dar în multe părți, 
Ja ţară, un sistem de nume de familie s-a format abia de curînd si se 
poate zice că nici astăzi el n-a luat în toate ocaziile locul formulelor vechi. 
Socotesc util în această privinţă să reproduc un fragment dintr-un articol 
ре care l-am publicat in 1939 în Viața românească (XXXI, nr. 2), unde, 
după ce arátam că la bulgari, la ţară, încă nu se fixaseră numele de familie, 
continuam: ,,De exemplu, pe Iordan, fiul lui Mircev, îi cheamă Iordan Mir- 
cev, dar pe fiul lui îl va chema Gheorghi Iordanov, iar pe fiul acestuia din 
urmă, Ivan Gheorghiev. Actualmente autorităţile se silesc să impună un 
al treilea nume, așa încît numele de botez al bunicului să dureze două 
generaţii în loc de una si astfel să aibă mai multe șanse să rămînă. De 
exemplu pe fiul lui Ivan Gheorghie» îl numesc la şcoală, la armată, Petăr 
Ivanov Gheorghiev. Dar această inovaţie nu prinde la ţărani, care, cel 
mult, primesc numele bunicului, dar atunci suprimă pe al tatălui. 

Situaţia aceasta este foarte asemănătoare. cu cea de la noi, cel puţin 
în Cimpia Dunării. Condiţiile generale ale vieţii au fost aici în oarecare 
măsură asemănătoare cu cele din Bulgaria, și mai ales schimburi de popu- 
laţie au avut adesea loc între ţările situate pe cele două maluri ale Dunării. 
Pînă astăzi regiunile bulgărești de la frontiera noastră sînt locuite în 
bună parte de romini, iar județele Ialomiţa, Ilfov, Vlașca au numeroase 
aşezări bulgărești. 

În orice caz, putem constata că, de unde în restul ţării numele de fa- 
milie, provenind mai ales din porecle, s-au fixat începînd cam de la sfir- 

șitul evului mediu’, iar astăzi ţăranii moldoveni si ardeleni au in imensa 
lor majoritate nume de familie, în Cîmpia Dunării situaţia este la fel cu 
cea descrisă în Bulgaria?. Singura deosebire este că la numele tatălui 
nu se adaugă nici un sufix. Astfel pe fiul lui Ion îl cheamă Gheorghe Ion. 
pe fiul acestuia, Neculai Gheorghe, pe nevasta acestuia din urmă, Maria 
Neculai. Am putut constata personal că chiar atunci cînd un locuitor, 
venit din altă regiune, poartă nume de familie, copiii lui îl leapădă. 
Aici este vinovată în primul rînd școala. Cînd Ion Munteanu, să zicem, 
vine să-și înscrie băiatul în clasa I primară, învățătorul scrie în registru. 
fără nici o ezitare, Dumitru Ion. 

Armata, ce e drept, este mai pretențioasă, căci porneşte întotdeauna 
de la numele bunicului. Acesta nu este totdeauna lepădat nici în sat. În- 
totdeauna se găsesc înir-un sat mai mulţi locuitori cu numele de Ion 
Gheorghe sau Gheorghe Ion. Pentru a se deosebi, ei sint obligati să adauge 
numele bunicului, așa încît unul se va numi Ion Gheorghe Dinu, iar celă- 
lalt Ion Gheorghe Petre. Ba se întîmplă chiar ca si numele bunicului să 
coincidă, de aceea se mai adaugă si al strábunicului. Am întîlnit astfel 
nume ca Petre Neculai Stan Bucur. La fel pentru femeile măritate: 
Leana Ion Ilie Oprea. Aceste nume pot părea incomode, dar în realitate 
ele nu supără pe nimeni, pentru simplul motiv că în marea majoritate 
a cazurilpr ele sînt înlocuite cu porecle. Cele trei sau patru nume de botez 
înşirate constituie numele oficial, întrebuințat în actele publice, iar po- 
recla este numele curent, adoptat de multe ori chiar de individul poreclit. 

Prin urmare, atunci cînd recrutul sosește la regiment, este cu totul 
surprins la constatarea că i s-a schimbat numele și i s-a atribuit unul 
la care poate nici nu se gîndise pînă atunci. Sînt într-adevăr tineri care 
nu şi-au cunoscut bunicul si care n-au fost niciodată numiţi in sat cu 
numele lui, fie pentru că au un nume de botez mai rar, fie pentru că 
numele tatălui lor este mai rar, fie în sfîrşit pentru faptul, cá întîmplă- 
tor, nu există omonimi. Bunáoará de cînd s-a născut omul a ştiut că-l 
cheamă Stan Dobrin, iar la armată se pomeneşte strigat Ivan Stan, pentru 
că pe bunicul lui, uitat de mult, îl chema Ivan. Şi cum adesea se foloseşte 
numai numele de familie, sau ceea ce-i tine locul, mai des i se spune 
omului numai Ivan. El poate deci avea impresia, destul de naturală, că 
i s-a schimbat numele de botez. Am auzit chiar spunîndu-se unui re- 
zervist mai bătrîn nea Ivane, cînd pe el îl chema Stan. 

Este deci explicabil că, imediat ce se eliberează din armată, ţăranul 
se întoarce la numele pe care i l-a dat nașu-său și caută să uite cu totul 
războtezarea care a avut loc la armată, din motive misterioase pentru el. 
Toată viaţa de aici înainte el se va numi cu numele lui de botez. Listele 
electorale se alcătuiesc alfabetic, după numele de botez (în Bulgaria e la 
fel) si tot asa se tin dosarele de la judecătorii. 

Cu toate acestea, există cazuri de schimbare. "Țăranii au observat că 
pe «boieri» îi cheamă mai ales cu -escu. Numele acestea, care astăzi sînt 
așa de răspîndite, erau purtate, pînă la începutul secolului trecut, într- 
adevăr aproape numai de boieri. De-atunci încoace, nenumărați ţărani, 
deveniți orășeni, au adăugat pe -escu la numele de botez al tatălui lor, 


1 Socoteam atunci sfîrşitul evului mediu la 1453. 
2 Ar fi trebuit să precizez că situaţia nu caracterizează şi Oltenia. 

devenind astfel, din Gheorghe Ion, Gheorghe Ionescu; din Ion al popii, Ion 
Popescu. Si cum, in urma Regulamentului Organic, clasa intermediará era 
formată mai ales din fii de preoţi, ne putem explica de ce avem asa de 
multi Popesti! . 

Astăzi încă, ţăranii mai înstăriți își adaugă cîte un -escu, care, in 
general, se impune, în ciuda legii numelor. Mai modesti, flăcăii igi acordă 
cîte un -escu pe scrisorile pe care le trimit fetelor, fără însă să dea vreo im- 
portanță acestui lucru. Dar acest lucru e interesant, pentru că ne arată 
că mecanismul formării numelor în -escu este clar pentru toată lumea“. 

În 1940, fiind concentrat într-un sat de lîngă Bucureşti, mîncam la 
cîrciuma lui Băică (hipocoristic care, dacă nu mă înșşel, înlocuia numele 
Alexandru). Soţiei lui, care ne servea masa, cei mai în vîrstă îi ziceau 
pe nume, Gherghina, iar cei mai tineri, tata Gherghina. Nu pot uita 
mirarea comandantului de companie cînd a auzit pe unul din noi, mino- 
ritar ardelean nedeprins cu rînduielile din satele de dincoace de munţi, 
zicîndu-i cîrciumăresei doamnă Petrescu. Fără îndoială, omul a stăruit 
să afle un nume de familie, care nici pînă astăzi nu ştiu cum i s-a fabri- 
cat şi pe care cu siguranţă nimeni din sat nu l-ar fi recunoscut. 

Care este situaţia astăzi, după 25 de ani?. (În realitate după 45 de ani, 
deoarece în articolul citat eu descriam faptele pe care le cunoscusem în 
prima mea tinereţe.) Aceasta se poate vedea din cîteva lucrări recente, 
dintre care una publicată, de N. Cernáuteanu. În comuna Sirbeni, raionul 
Titu, de unde autoarea și-a cules datele, toate tipurile de nume sînt ames- 
tecate. Sistemul neoficial semnalat de mine este încă în floare, căci 
găsim nume ca Ion a lu Costache, Dragomir a lu Petre Neguf, Niculaie a 
lu Stan a lu Ene; se pornește și de la numele mamei: Marin al Cris- 
tinei (probabil si de la numele soţiei si de la al soacrei), Multi sînt numiți 
cu porecle. Cît privește numele în -escu, pe acestea le poartă numai „по- 
tabilitátile*, in asa fel încît, dintre doi frati, pe unul îl cheamă Oprea, iar 
pe celălalt, care a lucrat la primărie, Oprescu. 

Date asemănătoare am cules din lucrarea de diplomă a Dumitrei 
Neda-Surdu, din Fîntînele, raionul Zimnicea, lucrare prezentată la Fa- 
cultatea de limba si literatura romînă a Universității din Bucureşti în 
sesiunea februarie 1964. Aici se vede că se pot folosi numele ambilor 
părinți: Niculaie a lu Petre a lu Mitică al Catifei (Catita fiind soția lui 
Mitică), Vasile a lu Gigel al Ioanei lui Titi (ioana e soția lui Titi). Si în 
această comună numai ,,notabilitátile" poartă nume їп -escu. Sînt in totul 
8 nume în -escu, dintre care 2 recente. Poartă astfel de nume fostul mo- 
sier, cîțiva foşti chiaburi, preoții si un învățător, care a adoptat numele 
în -escu în 1949. 

Dar spre surprinderea mea am constatat că situația nu este foarte 
deosebită nici în Ardeal, căci altă lucrare de diplomă, prezentată în iulie 
1963, acelea a lui Ion Roşianu, ne arată că în satul Lancrăm, raionul 
Sebeș, se folosesc denumiri ca Ioana lu Sîvu lu Aurelu Pic? (Pici este pentru 
Picăi), sau, mai scurt, Ioana lu Pica, Sonu lu Nilu lu Avram Boieru, Paul 
a lu Sabin a lu Palea lu Vramu lu Avram Bucur (deci, în cazul acesta, 
6 nume peritru o singură persoană). Că se foloseşte si numele soției pare 


1 Despre numele formate cu sufixul -esca se va vorbi mai pe larg în paginile 
următoare. 

ane arăta si pasajul din Coșbuc, Flacári potolite: „Ion al Anei, cică rus din 
moși ...“. Se înţelege că adesea persoanele pomenite sînt numite mai scurt 
cu porecle. Dar este interesant de constatat că chiar si în Ardeal, unde 
numele de familie sînt introduse de mai multă vreme, numele oficiale 
apar numai în actele, publice sau particulare, care comportă oarecare so- 
lemnitate, pe cînd în relaţiile curente și mai ales în lipsa personajului denu- 
mit se folosesc numele de tipul vechi. 

Totuşi o mare parte a populaţiei ţării noastre are astăzi nume ае 
familie autentice, care se transmit din tată în fiu. Pe acestea trebuie să le 
trecem acum în revistă și vom începe cu cele care arată originea geogra- 
fică a purtătorului. În paginile precedente am citat, din diverse limbi, 
nume de acest fel, dar fără o privire teoretică asupra procedeului, pe care 
o voi face aici. 

Între numele de persoane și numele geografice au fost stabilite din 
cele mai vechi timpuri legături destul de strînse. Unele nume de localităţi 
sînt de fapt nume de persoane, de exemplu Snagov, Roman, Pantelimon 
etc. S-a zis mă duc la Seceleanu, intelegindu-se prin acest nume o per- 
soană, dar în același timp casa, curtea, moșia lui, astfel incit si după ce 
persoana astfel numită n-a mai existat sau cînd te duceai la altă persoană 
din același loc spuneai tot la Seceleanu, pînă cînd numele persoanei a 
ajuns să fie folosit în mod normal pentru a denumi locul sau localitatea. 
Alteori localitatea poartă numele urmașilor, format cu un sufix. Vezi 
N. A. Constantinescu (lucrarea citată mai sus, la p. 9; Iorgu Iordan, To- 
ponimia rominească, București 1963, p. 154 si urm.; vezi si aici mai jos, 
p. 113. | ` 

In sensul invers, legátura este mai aparentà, lucru explicabil, dacà 
ne gindim cá nume de persoane sint mai multe decit nume de locuri. Cind 
într-o localitate apare o persoană originară din altă regiune, ea este in 
mod normal indicată cu un adjectiv derivat de la locul de origine, eventual 
cu numele populaţiei în mijlocul căreia a trăit. Cunoagtem asemenca ca- 
zuri încă din antichitate. Istoricul roman Titus Livius avea ca al treilea 
nume Patavinus, deoarece era din localitatea Patavium (astăzi Padova). 
Alt sufix latin pentru aceeaşi funcţie era -ensis: poetul roman Horaţiu vor- 
beste de o oarecare Folia Ariminensis, din orașul Ariminum (azi Rimini). 
Sufixul -ensis, pe o cale ocolită, a ajuns la noi sub forma -ez, cu aceeași 
funcţie (vienez). Scriitorii greci sînt adesea diferentiati prin localitatea sau 
fara, populaţia de origine: Diodoros Sikeliotes „Diodor din Sicilia“, Dio- 
nysios Halikarnasseus „Dionis din Halicarnas“, Dionysios Thrax „Dionis 
tracul“ (era născut în Egipt, dar dintr-o familie de origine tracă) sînt 
numai un slab procent din numele de acest tip. Exemplele din limbile 
mai noi, date în paginile precedente, nu prezintă diferenţe esenţiale. 

Se înţelege că un nume de felul discutat aici nu se dă nimănui care 
rămîne în localitatea sau în ţara sa de baștină, ci numai unuia venit din 
alta parte. De exemplu unui locuitor din Ploieşti nu i se spune Ploieșteanu, 
pentru cá cu acest nume el nu va putea fi diferențiat de ceilalți locuitori 
ai orașului. Dacă totuşi găsim bucureșteni pe care-i cheamă Bucureștea- 
nu, aceasta înseamnă că ei, sau strămoșii lor, au plecat din București în 
altă localitate, unde li s-a zis Bucuresteanu, apoi, cu acest nume fixat, fa- 
milia a revenit în Bucureşti. Într-o vreme cînd numele de familie nu 
erau încă strict reglementate, dacă un ploieștean se muta, să zicem, la 

Brăila, indiferent ce nume ar fi purtat de mai înainte, acolo i se zicea 
Ploieșteanu. Apoi porecla s-a schimbat în renume, iar urmașii, chiar dacă 
nu mai aveau nimic de-a face cu Ploieştii, au păstrat numele de familie 
derivat de la numele orașului de baștină. 

lată mai întîi cîteva nume romínesti care reprezintă nume de po- 
poare: Атари, Arbünasu (,„albanezul“), Armeanu, Bulgaru (am cunoscut 
un muzicant care se prezenta el însuşi sub numele de Bulgaru, pentru 
că ега de origine bulgară şi colegii săi îl numeau aşa), Calavrezu (,,cala- 
brezul“ pe grecește), Frîncu (,francezul", eventual „italianul“ sau „spa- 
niolul“, vezi mai sus Frangopol si Frenkian), Grecu, Leahu (,polonezul*, 
vezi Pasca, DR, VI (1931), p. 477), Misirliu (,,egipteanul* pe turceşte), Mi- 
tilineu („din insula Mitilene“, in forma greacă modernă), Neamţu, Rusu, 
Sasu, Sîrbu, Szekely (,secuiul^ pe ungureşte), Talianu (,italianul* pe sîr- 
beste), Tătaru, Turcu, Ungureanu. La acestea se pot adăuga Misir (,,Egipt^ 
pe turcește) si Mizrahi (,meridional* în ebraică). 

Trebuie să atrag atenţia în mod special asupra faptului că numele 
de 'acest fel nu dovedesc neapărat originea străină a purtătorului. Desigur, 
uneori este într-adevăr străin; dar de multe ori este romin care a călă- 
torit în ţinutul al cărui nume îl poartă sub forma unui derivat, de exemplu 
Grecu poate fi un romin care a stat un timp în Grecia, eventual într-o 
mahala grecească a unui oras rominesc, sau chiar un romín care stie gre- 
ceste. Ungureanu este numele dat în trecut în mod curent romînilor veniti 
din Transilvania, care aparținea Ungariei (se mai zicea și „Părțile Ungure- 
ne“). Afară de aceasta, Bulgaru, Sîrbu sînt nume date adesea grădinarilor, 
chiar dacă sînt romini. Evident, vor mai fi si alte explicaţii, numele etnic 
putînd servi ca poreclă: doctorul Slátineanu, din cercul vechii Viefi romí- 
nești, era denumit Turcu, desi nu fusese niciodată în Turcia. Un politai 
din Bucureşti se numea Parizianu. Am arătat mai sus că sint si străini 
numiţi în limba lor ,romínul*: germ. Bloch, magh. Oláh, grec. Vlahos, 
Vlahopol, Viahide, rus. Volosinin etc. Purtătorii acestor nume pot fi 
uneori de origine romînească. i 


Cei care au fost in pelerinaj la Ierusalim si-au adáugat la numele 
de botez cuvîntul turcesc hagi: Hagi-Chirea, Hagi-Paraschiv, Hagi-Petcu, 
Наді-Тийотасће, Hagi-Tudosc. Vezi şi numele grecesc (purtat la noi de 
aromîni) Papahagi si formaţia simplă Hagiu sau Agiu. 

În deceniile trecute se luase obiceiul ca tinerii să-și zică între ei cu 
numele localităţii de unde erau originari, de exemplu unei fete din Si- 
naia i se zicea, la vocativ, Sinaio, unui băiat din Adjud, Adjudule. Obi- 
ceiul este american, dar americanii adaugă la numele localităţii si un nume 
de persoană, de obicei un hipocoristic: Texas Jo pentru „Joseph din 
Texas“, Alleghany Al pentru „Alexandru“ (sau „Alfred“, „Alfons“ etc.) 
„din Alleghany* etc. Americanii pun înainte localitatea sau statul, asa 
cum pun și poreclele (Red Nick pentru „Nick cel roșu“, Diamond Jack 
pentru „Jack, hoţul de diamante“ etc.). 

Cel mai obișnuit mod de a forma nume care arată originea este adău- 
garea unui sufix specific la numele localităţii. Am văzut mai sus unele 
formaţii străine de tipul german Krakauer (de la Krakau ,,Cracovia*), 
Friedlănder (de la Friedland), de tipul grecesc în -otis, ca arom. Cavallioti 
(de la Cavalla), maghiar în -4, ca Szatmáry (de la Satu-Mare), turcesc în 
-li, de exemplu Cavarnali (de la Cavarna) etc. De asemenea am vorbit de 

numele lave in -ski, ca Tarnowski (de la Tarnow, in Polonia); uneori ase- 
menea nume pornesc si de Ја radicale romihesti, de exemplu Oltenschi. În 
sfirsit, adaug numele georgiene in -veli, dintre care cel mai cunoscut este 
Rustdveli (de la Rustav), 

În romineste, sufixul cel mai obișnuit pentru a forma nume care arată 
originea este -egnu: Corduneanu (din Cordun, numele vechi al Bucovinei), 
Craioveanu, Desmireanu, Dunáreanu etc. Pentru diferitele variante ale 
sufixului si pentru intrebuinfárile lui în diferite situaţii, vezi capitolul pri- 
vitor la formarea cuvintelor. 


Nume de meserii si de situaţii sociale 


Într-o vreme cînd numele de familie nu erau prea fixe, iar meseriașii 
erau destul de rari, s-a adăugat adesea la numele de botez numele mese- 
riei, suficient pentru a se putea identifica persoana astfel denumită. Deși 
în general meseria nu se moştenește, totuși, cu timpul, în multe cazuri 
numele de meserie s-a moștenit ca nume de familie. Am dat mai sus 
(p. 87) exemple din diferite limbi străine şi mai adaug cîteva care sînt 
cunoscute si la noi: germ. Fischer „pescar“, Pelzer „blănar“, Schäfer 
„oier“, Schmidt „fierar“, Wagner „căruţaș“, Weber „ţesător“; magh. Dobos 
„toboșar“, Fazekas „olar“, Kerekes „rotar“, Mészáros „măcelar“, Szekeres 
,cárufas*, Szücs ,cojocar“, Takács ,tesátor*. 

Dintre foarte numeroasele nume romînești care la origine denumesc 
meserii, trec peste cele banale ca Ciubotaru, Cizmaru, Fieraru, Moraru, 
Olaru, Pescaru, Rotaru, Zidaru si aleg cîteva mai puţin clare, fie pentru 
că meseria nu se mai practică, fie pentru că a căpătat alt nume etc.: 
Barabanciu „cel care bate barabana“, adică darabana „toba“, Birtagu, 
Boiangiu, Braharu si Buzagiu, ambele cu înțelesul de „bragagiu“, Calan- 
giu „spoitor“, Cișmigiu „care face cismele*, Cîrciumaru, Covăliu „fierar“, 
Faur „fierar“, Făinaru, Harabagiu, Herghelegiu, Ieparu, Magheru  ,bu- 
catar“, Mehtupciu „scriitor“ (secretar), Mindirigiu „care face mindire“ (adică 
saltele de paie), Păcuraru „cioban“, Poterașu „membru al unei potere“, 
Rücaru „care prinde (si vinde) raci“, Sabău „croitor“, Suciu  ,cojocar*, 
Surlăşiu „care cîntă din surlă“, Tobosaru, Topciu „tunar“. 

Iată si cîteva nume de situații sociale: Armașu, Banu, Cluceru, Comi- 
şel, Postelnicu, Serdaru, Spătaru, Vornicu. Numele de boierii arată sau 
pe urmașii unui fost boier, sau pe ai cuiva care în deridere a fost poreclit 
cu nume boieresc, poate tocmai pentru că era sărac. 

O situaţie aparte au copiii găsiţi: deoarece familia lor nu este cu- 
noscută, trebuie să li se inventeze un nume de familie. Adesea aceste 
nume trădează situația socială a purtătorilor. În frantuzeste se cunosc 
nume ca Trouvé „găsit“; la fel în ruseşte Nahodka, în bulgăreşte Naiden, 
iar în romineste Aflatu, Lepădatu. Apoi in frantuzeste Champi, derivat 
de la champ „cîmp“. În piesa „„Mielul turbat“ a lui Aurel Baranga este 
un personaj numit Spiridon Biserică, pentru că a fost găsit pe scările 
unei biserici. Apare și numele Prodan, cu înţelesul de „vîndut“. În apus 
mulţi copii găsiţi poartă numele zilei sau al lunii în care au fost găsiți: 
germ. Freitag „vineri“, fr. Janvier „ianuarie“. Dauzat, Les noms de fa- 
mille en France, p. 257, aratá cá uneori se fabricá nume dupá monogra- 
mele găsite pe scutece, de exemplu după monograma TxL, unde x era 


94 


www.dacoromanica.ro 


pus numai spre a despárti cele douá initiale (probabil ale numelui ma- 
mei), copilul a fost numit Texel. Mai poate servi locul unde a fost gásit 
copilul: unuia gásit lingá gratiile de la intrarea azilului i s-a zis Des- 
barreaux, adică „de la gratii“. În sfîrșit, se pot evoca împrejurările care 
au determinat părăsirea copilului: La sécheresse „seceta“ s-a spus unuia 
părăsit în urma unei secete care, probabil, a adus mizeria părinților (vezi. 
pentru aceste exemple, Dauzat, op. cit. p. 254—257). 

La noi, în unele cazuri, s-a dat copilului un nume de botez, desigur 
în legătură cu sărbătoarea religioasă în timpul căreia a fost găsit, apoi 
acest nume a fost repetat, servind şi ca nume de familie: Ion Ion. De 
aceea, adesea, cei care au același nume de familie ca și numele de botez 
adaugă la mijloc inițiala tatălui, de exemplu Ion P. Ion, tocmai ca să se 
vadă cá nu sînt copii găsiţi, deoarece cunosc inițiala tatălui. 


Ordinea numelor 


S-a văzut că în unele limbi numele de familie se pune obligator îna- 
inte (chineza, maghiara), iar în altele obligator la urmă (latina). În lim- 
bile europene moderne, printre care si în romînă, regula este cá se pune 
întîi prenumele, care astfel își justifică denumirea. Dar sînt multe ocazii 
unde în mod oficial se procedează invers: în cataloage, pe listele de 
plată, la armată, pe scurt, peste tot unde numele se pun în ordine alfa- 
betică, deoarece ordinea alfabetică se stabilește după numele de fami- 
lie. Probabil de aici vine obiceiul, care se ráspindeste astăzi, de a pune 
înainte numele de familie. Printre numeroasele scrisori pe care le pri- 
mesc de la ascultătorii posturilor de radio, nu știu dacă sînt zece la sută 
care semnează începînd cu prenumele. Sînt și publiciști care pun la început 
numele de familie și devin cunoscuţi cu formula aceasta, de exemplu 
Pop Simion. La unii ordinea nouă este adoptată dintr-un fel de snobism, 
pentru a-și arăta oarecum apartenenţa la clasa muncitoare, întrucît in 
uzine e răspîndită moda de a păstra ordinea de pe statele de salarii. 

Cu mirare am văzut de curînd că strada Brezoianu nu se mai cheamă 
asa, ci strada Brezoianu Ion. De ce totuși se menţine strada Mihail Emi- 
nescu si nu se transformă în Eminescu Mihail? Ar trebui reglementată 
într-un fel ordinea numelor, ca să se evite confuziile. Primesc nume- 
roase scrisori semnate cu nume ca Vasile Mihai sau Nicolaie Gheorghe 
şi, neputînd ghici în ce ordine au fost scrise numele, n-am de unde să 
ştiu care e numele de familie. Mai mult decît atît: în fata unui nume 
ca Mariufa Ioan, nu sînt sigur dacă am de-a face cu un bărbat sau cu o 
femeie. 


Schimbări de nume 


În trecut nu exista nici o piedică legală pentru cineva care voia să-și 
schimbe numele: totul era să convingă pe cunoscutii săi să folosească 
numele nou. Lucrul acesta nu era totdeauna ușor. Să ne gindim ce ar 
fi dacă am cere să ni se schimbe porecla: neavînd un statut juridic, porecla 
nu capătă valoare oficială, dar, în acelaşi timp, nu poate căpăta putere 
legală nici schimbarea ei. O dată cu fixarea numelor de familie, cu organi- 

zarea stării civile, registrele de naşteri încep să fie ţinute cu grijă şi schim- 
parea numelui de familie nu se mai poate face decit cu anumite forme. 

În diferite ţări ale Europei constatăm că de obicei trebuie să treacă 
o vreme destul de îndelungată pînă cînd numele de familie se generali- 
zează şi se fixează, si aceeași este situaţia si la noi, după cum am arătat 
mai sus. Prima lege a numelui în ţara noastră datează din 1895, dar ea 
nu a devenit cu adevărat aplicată, la ţară, decît după eliberarea patriei 
noastre. Aceasta înseamnă că mulţi oameni, în secolele trecute, iar la 
{ага si în secolul nostru, au putut, cînd au vrut, să-și schimbe numele de 
familie, singura condiţie fiind aceea ca semenii lor să o accepte tacit. 

Motive pentru schimbări de nume sînt numeroase. Voi prezenta aici 
numai cîteva. În primul rînd numele se poate schimba şi fără voia pur- 
tatorului, dacă se mută în altă ţară, unde pronunţarea diferă. Cel mai 
clar exemplu este cel al străinilor imigrali în Franța. Limba franceză are 
ortografie etimologică, multe litere nu se pronunţă sau se pronunţă alt- 
fel decît sînt scrise, multe sunete se scriu cu mai mult de o literă și, 
bineînţeles, regulile nu corespund cu ale altor limbi. Francezii citesc 
orice nume străin asa cum ar trebui citit dacă ar fi un cuvînt franțuzesc 
(de exemplu numele meu îl citesc gror). Dacă cineva cu numele Pău- 
cescu s-ar muta în Franţa, el ar deveni automat posescii, cu accentul pe 
finală. Nu e de mirare dacă multi, auzindu-si pronunţat numele, nu 51-1 
recunosc. Totuși, cei care se fixează în Franţa se deprind cu pronunța- 
rea franceză, iar urmaşii lor ajung să-și pronunţe si ei numele după 
moda franceză. Astfel un alsacian cu numele german Hachenburger (pro- 
nunţat hàhenburgür) devine în Franţa asanbürgé. 

Romiînii care s-au stabilit în Franţa au acceptat si ei astfel de modi- 
ficări, în special şi-au schimbat ei înșiși pe -cu final (căci multe nume 
rominesti se termină în -cu), scriindu-l cu -o, pentru a evita pronunţarea 
cu й, care dădea naştere unui echivoc in frantuzegte: Bibesco, Ionesco, 
Popesco, Vacaresco. Un nume ca Brîncoveanu, scris Brâncoveanu, devine 
în frantuzeste Brancovan. Rominii care au ajuns să locuiască in Rusia sau 
in Bulgaria au căpătat adesea un -ov la sfîrşitul numelui, de exemplu un 
cunoscut om de cultură în Rusia lui Petru I purta numele Ghinculov, por- 
nindu-se desigur de la numele rominesc, scris cu ortografia de atunci, 
Ghincul. 

Sînt mai numeroase şi mai bine cunoscute numele romineşti maghia- 
rizate. Uneori ofiterul stării civile din Ardeal, fiind maghiar, n-a auzit 
bine, n-a reţinut bine sau n-a ştiut cum să scrie numele rominesti, cărora 
le-a dat о formă maghiară. De exemplu numele Șchiopoaie (Așchio- 
poaiei) a fost scris Steopoe păstrat pînă astăzi la unele familii, transfor- 
mat la altele în Steopol (dacă nu cumva, mai curînd, acesta reprezintă o 
scriere maghiară pentru Șchiopul). Pe de altă parte, au fost romini care 
şi-au maghiarizat de bună voie numele, în special cei care se imbogáteau 
sau deveneau nobili. Alţii, al căror nume fusese tradus în ungureşte, l-au 
retradus, semnînd cu ambele nume: Molnar-Piuaru (molnár „morar“ ín 
ungurește), Vaida-Voevod (magh. vajda ,,voievod^) etc. (Vezi şi Micu-Klain 
de la germ. klein „mic“.) 

Există şi procedee de romînizare a numelor maghiare, eventual de 
rerominizare a numelor romínesti care fuseseră maghiarizate. Deoarece 
funcţionarii maghiari n-au notat pe -u final la numele romînești, si ast- 


96 


www.dacoromanica.ro 


fel s-a ajuns la scrieri (si pronuntári) ca Muntyân pentru Munteanu, 
Placsintár pentru Plăcintaru (vezi si E. Petrovici, DR, V (1929), p. 585), si 
nici rominii ardeleni nul-au mentinut pe -u in nume ca Muntean, Mure- 
san etc., la un moment dat s-a putut părea cà -u este tipic pentru romina 
literară si el a fost adăugat la nume unde nu era originar: Dráganu, nu- 
mele unui filolog clujean, ale cărui rude rămase în satul natal poartă 
numele în forma lui normală, Drăgan; la tel Novacu pentru Novac (magh 
Novák, din sîrb. novak „nou venit“) etc. 

Mai răspîndită este moda de a adăuga un -ĉu la un nume de origine 
străină, avînd în vedere că numele gentilice latinesti se terminau în -ius. 
Am vorbit mai sus de Raţiu. Iată acum alte exemple: Cadariu (magh. ká- 
dár ,butnar^) Cheresteșiu (magh. keresztes „cruciat“, Daicoviciu, 
Lucaciu (magh. Lukács „Lauca“), Naghiu (magh. паду „mare“), Petroviciu 
etc. (Pentru citirea gresită, cu î accentuat, vezi p. 150.) 

Numele maghiare terminate în - au fost uneori romînizate cu ajuto- 
rul sufixului -ea; Nagy devine Noaghea, Szigeti („de la Sighet“) devine 
Sighetea. 

Numele bulgărești sînt poate cele mai ușor de romînizat. Ele se ter- 
mină de cele mai multe ori în -ov sau -ev. Fiind lăsată la o parte con- 
soana finală, numele ín -ov devin nume romînesti in -u (căci o neaccen- 
iuat se pronunţă în bulgáreste foarte aproape de u): Dikov devine Dicu, 
Lekov>Lecu, Milkov> Milcu, Tabakov> Tabacu, Тетеікоо > Тетеїси, Vğl- 
kov>Vilcu (vezi BL, VII, 1939, p. 110—111). Apare totuși și -о în unele 
nume ca Dimo, Simo. 

Cit despre numele în -ev, ele devin nume rominesti în -e: Bobe< Bo- 
bev, Bone<Bonev, Done<Donev, Gane<Ganewv, Robe<Robev, Russe«Rus- 
sev (de la numele orașului Russe „Rusciuc“), câteodată găsim si -4: Toni<To- 
nev. Aspect si mai rominesc capătă numele la care în loc de -ev găsim -ea: 
Delcea< Delcev,, Ganea, Gîncea<Găncev, Tonea. 

S-ar putea pune întrebarea dacă nu ситуа în cazurile ca Milcu, Vîlcu, 
Bone, Gane, Delcea, Tane avem de-a face cu nume de botez bulgărești, deci 
de la inceput fárá v (bg. Delce e hipocoristic de la Nedelko). 1n unele cazuri 
aceastá posibilitate existá si s-ar putea chiar vorbi de probabilitate. Un 
semn ar fi existenţa numelor romínesti Bobescu, Robescu, Russescu, for- 
mate sigur in romineste, chiar dacá, eventual, dupá un model bulgáresc 
(Bobev etc.). De vreme ce avem numele de botez Nedelcu < bulg. Nedelco, 
putem socoti că acesta a devenit nume de familie romînesc, fără să mai 
facem apel la bulg. Nedelkov. Dar această ipoteză nu este verosimilă decît 
acolo unde putem admite că a fost împrumutat numele de botez si acesta 
a devenit nume de familie în romineste, căci în bulgáreste nu se folosesc 
numele de botez ca nume de familie. Un nume ca Sfetcu ar putea deci 
veni direct de la bg. Tvetko (vezi p. 53). Dar cum numele ca Lecu, Milcu 
si mai ales Temelcu pe de o parte, Done, Tone, Tane, Delce, Gănce pe de 
alta nu sint cunoscute ca nume de botez in romineste, pare mult mai pro- 
babil cá ele vin din nume de familie in -ov, -ev (cîteodată putem să o do- 
vedim concret, vezi articolul din BL citat mai sus) Ezitári mai putem 
avea in altá privintá: un nume ca Tabacu ar putea fi format in romineste 
de la tabac,tăbăcar“, nu din bulg. Tabakov,iar Pavlu ar putea sà nu fie 
bulg. Pavlov, ci, mult mai curînd, grec. nominat. Pavlos sau genit. Paviu 
(,al lui Pavel“). 

Si numele ucrainene în -enko sint relativ ușor de romînizat. Într-o 
primă etapă, -o se schimbă în -u și astfel Kravcenko (vezi p. 83), Priad- 
cenco, Romanenko devin Crafcencu, Priadcencu, Romanencu. În etapa 
următoare, nu mai e nevoie decît de o mică schimbare ca să ajungem la 
Crafcescu, Romanescu. Cam în același fel se procedează cu numele їп -ski: 
Bucevski devine Bucescu (am avut elevi doi frati, unul cu numele Bucev- 
ski si celălalt Bucescu). După cît se pare, se foloseşte și sufixul -eanu, desi 
acesta este rezervat pentru nume de locuitori: Cupceanu de la ucr. Kup- 
cenko, derivat de la kupef „negustor“. 


S-a vázut mei sus cá numele grecesti terminate in -opoulos (de felul 
lui Kanellopoulos) rámin in romineste cu terminatia -opol (Steriopol, fiul 
lui Sterios, pe romineste Stere), fără însă ca prin aceasta să se intunece 
originea lor grecească. Numele terminate în -u, care au la bază genitive 
grecești, pot fi eventual luate drept romînești, articulate, aga cum s-a ară- 
tat mai sus (Hiotu). Si -s de la numele în -is sau în -as a fost suprimat, 
pornindu-se poate de la genitivul grecesc, de exemplu gr. nominat. Ste- 
riadis, genit. Steriadi. Suprimarea lui -s poate da impresia că numele sînt 
italienesti: Calavrezo, Cozoni. Mai rămîne de explicat schimbarea lui -і 
în -e sau chiar suprimarea lui (Stamatiade, Ştamatiad, Demetriad еіс.): 
influenţa formelor care au trecut prin latină, cu e lung grecesc păstrat în 
silaba finală, sau influenţa formelor franţuzeşti, cu acest -e nepronuntat, 
ar putea fi luate în consideraţie. Uneori a fost părăsit și -u: am cunoscut 
un grec numit Teodoru, care-și zicea Teodor, deşi Teodoru este un nume 
rominesc foarte convenabil. 

Singurul caz unde nu încape îndoială că s-a urmărit rominizarea este 
acela al numelor în -i schimbat în -ea (Rallea), în general însă numele 
greceşti nu au fost rominizate cu intenţie, căci nu au fost considerate 
compromiţătoare: doar multe familii boierești purtau astfel de nume la 
noi în ţară. Mai mult chiar, profesorii greci au înlocuit adesea numele 
rominesti ale elevilor lor cu nume grecești. Ion Rădulescu, fiul lui Ilie 
Radu, a devenit astfel Ion Eliade. Alt Rădulescu, scriitor mediocru care 
semna Rădulescu Niger (vezi mai jos) povesteşte undeva că, fiind dat 
la şcoală, i s-a zis Gheorghiu, deoarece pe tatăl lui îl chema Gheorghe. 
Aceasta arată o dată mai mult cá nu toţi cei care poartă nume greceşti 
sînt neapărat de origine grecească. (Unii sint si aromini.) 

Am citat cazuri de acomodare a sfirgitului numelui, păstrîndu-se 
rădăcina. S-au văzut totuși exemple de modificare totală. Adesea unii care 
poartă nume de origine străină, fiind ei înșiși originari din altă țară, adoptă 
un nume curent în tara de adoptiune, pentru a manifesta în felul acesta 
adeziunea lor totalá la noua patrie. De cite ori e posibil, numele vechi 
se traduce (am văzut, la p. 83, cazul lui Petofi), de exemplu cineva care 
se numea, cu nume german, Schwarz, sau cu nume maghiar, Fekete, isi 
zice Negru sau Negrea; numele ucrainean Bilefki, în legătură cu adjecti- 
vul bili „alb“, devine Bilefki-Albescu. Citeodată un nume nou consti- 
{ше o adevărată profesiune de credinţă. În preajma ultimului război 
mondial, cînd in Ungaria era puternică influenţa fascistilor germani, filo- 
logul clasic Waldapfel Imre, de la Budapesta, şi-a adăugat la numele sáu, 
de origine germană, un nume unguresc, Trencsenyi, ca o manifestaţie anti- 
germană. 

De multe ori schimbările sint de asa natură încît un ochi deprins nu 
se lasă înşelat. Alături de nume ca Vasilescu, corect formate pentru cá 
derivá de la un nume de botez, un exemplu cum e Crafcescu se trádeazá 
de la prima vedere ca fabricat, deoarece nu existá un nume de botez 
crafc-. De asemenea un nume ca Froimescu, format de la numele de botez 
evreiesc Froim, nu poate trece drept rominesc. Se va vedea însă mai de- 
parte cá si unii romini poartă nume în -escu neconforme cu tiparul normal 
de formatie. 

Evreii, in general, au ezitat de а folosi pe -escu, prea tipic romînesc, 
şi s-au mulțumit cu nume în -eanu (acestea, fiind bazate pe adjective 
derivate de la nume geografice, li se dădeau și fără asentimentul lor 
special, de exemplu unui venit de la Iași i se spunea în orice caz ieşea 
nul). Dar -eanu își are si el regulile lui, de aceea un nume în -eanu care 
nu derivă de la un nume geografic se trădează imediat ca fabricat (nu 
neapărat evreiesc): Căpităneanu, Filoteanu, Marcoveanu, Melidoneanu etc. 
Apoi radicalul străin, fie el şi geografic, nu permite transformarea sufi- 
cientă a unui nume ca Izraeliteanu (refăcut din Izrailovici) Alţii au în- 
cercat să traducă numele compuse: dacă Munteverzeanu a fost inventat 
de un glumet pentru a reda pe Griinberg (germ. grün „verde“ si Berg 
„munte“), în schimb Montaureanu, traducere a lui Goldenberg (germ. Gold 
„aur“), a circulat. Nici Sigalea pentru Segal nu pare să fi adus vreun ser- 
viciu purtătorului. Am cunoscut un maghiar Fekete care şi-a schimbat 
numele în Negrulea, formaţie evident neromíneascá. În unele cazuri. 
totuși sufixul -ea poate servi: un nume ca Milea, în loc de Miller, poate 
da impresia de formaţie romînească. 

Si pentru a romíniza numele armenești a putut folosi sufixul -eanu, 
care a înlocuit pe -ian: Mesrobian devine astfel Mesrobeanu. 

În secolul trecut, cînd nu exista încă o legiferare cu privire la nume. 
s-au produs adesea schimbări datorate profesorilor. Răposatul profesor 
Sapcaliu, de la Cîmpulung, mi-a povestit cum un elev, cu nume banal, 
a fost întrebat de un profesor din ce sat e; la răspunsul „din Bughea“, 
profesorul a tras concluzia: te vei numi Bungescu, si într-adevăr acesta 
a rămas numele elevului. 

O adevărată fabrică de schimbat numele a existat în acea vreme 
la Craiova. Un profesor de limba romînă, рге nume, dacă nu mă ínsel, 
Pufaru, şi-a schimbat mai întîi propriul nume în Fontaninu, ca să-i dea 
înfăţişare latineascá (desi cuvîntul puț este si el tot de origine latină). 
Apoi, nemulțumit cu atîta, a trecut la schimbarea în masă a numelor 
elevilor săi, pentru ca toti să apară ca latini curati. Asa s-a ales anecdo- 
tistul Th. D. Sperantia cu numele pe care l-a purtat toată viaţa, desi 
numele lui originar era Nădejde (era văr primar cu Ion Nădejde). Aşa 
s-a transformat Preofescu in Sacerdofeanu, cu sufix nepotrivit (sacerdos 
înseamnă „preot“ pe latineste, dar trebuie să adaug că si preot este 
cuvînt latinesc,-ce e drept împrumutat de romani din grecește). Cele mai 
multe nume fabricate de Fontaninu se termină in -ian, care vrea să amin- 
tească de latinescul -ianus, dar ne trimite mai curînd la armenescul -ian, 
din nume ca Danielian etc. Asa Zugrăvescu a ajuns să aibă rude numite 
Pictorian, Colorian şi Tinctorian (lat. pictor „pictor“, color „culoare“, 
tinctor ,vopsitor*); asa au apărut Pretorian, Claudian, probabil si Cella- 
rianu si poate, în unele cazuri, si Florian. De notat cá -ianus, dacă ar fi 

fost moștenit din latineste, ar fi trebuit să devină -in, adesea cu modifi- 
carea consoanei precedente. Desigur că această treabă nesăbuită efectuată 
de Fontaninu a contribuit la alegerea lui ca membru al vechii Academii Ro- 
mine. 

Uneori numele tradiţional este înlocuit din motive demagogice. În 
latineste, diitongul au, în vorbirea populară, se pronunţa о. Astfel numele 
patrician Claudius avea o variantă populară Clodius. Demagogul P. Clau- 
dius Pulcher, pentru a-și atrage voturile mulţimii, şi-a schimbat numele 
in Clodius. Acum cîteva decenii, politicianul francez Rotschild, ca să 
camufleze înrudirea sa cu binecunoscuta familie de financiari, s-a pre- 
zentat pe arena politică sub numele de Mandel („„migdală“ în limba ger- 
mană, dacă nu cumva avem aici pur și simplu pronunţarea franceză a 
numelui evreiesc Mendel). 

Intervine si snobismul. O persoană cu numele de botez Cantemir si 
cu numele de familie Popescu avea obiceiul să se prezinte, pe scurt, 
Cantemir, vrind astfel să-și dea un aer de nobleţe, pînă cînd s-a găsit un 
interlocutor spiritual care i-a răspuns recomandindu-se „Mihai Viteazu“! 

Există totuși cazuri cînd oamenii au motive serioase să йе nemultu- 
miti de numele pe care-l poartă. Acest nume poate să coincidă întîm- 
plător cu al unui răufăcător notoriu, cu al unui trădător de ţară etc., ceea 
ce dă naștere la neplăceri în tot soiul de ocazii, Există apoi nume cu 
aspect urît, de exemplu cele care evocă vreun animal antipatic. Se cu- 
noaște în Transilvania familia Capdebou: cu siguranță că numele nu 
face aluzie la prostie sau la ceva similar, ci se referă la o stemă pe care 
strămoșul neamului avea pictat un cap de bou. Dar astăzi urmașii nu se 
consolează la ideea aceasta, ci preferă să-şi schimbe numele, scriind 
Capdebo si punind accentul pe e. Am citit undeva că pe magnatul cine- 
matografiei americane Goldwyn îl chema în tinereţe Goldfish, adică 
„peşte de aur“ (engl. gold „aur“ si fish „pește“). Într-o zi, pe cînd făcea 
paie într-un bazin, cineva a întrebat: „Unde e Goldfish?“ si i s-a răspuns: 
„Unde vrei să fie? În apă“. Enervat de această glumă, poate și de altele 
la fel de nesărate, omul s-a hotărît să-și schimbe numele, luînd finala 
-wyn de la numele unui prieten. 

Alţii sînt nemulţumiţi că numele lor este atit de banal, încît aproape 
că nu mai poate servi pentru a diferenţia persoanele. Se ajunge la for- 
mule ca Dumitrescu Ion al doilea, dl treilea, sau Popa Popp Ion doi etc. 
Pentru a diferenţia numele de felul acesta, cel mai obișnuit procedeu este 
adăugarea unui nume de localiiate. Acest nume poate aminti o faptă 
eroică, o comportare deosebit de merituoasă a purtătorului, legată de loca- 
litatea sau regiunea cu pricina (s-a pomenit, din antichitate, cazul lui 
Scipio Africanul, Scipio Asiaticul). În cazul acesta, adaosul îl face publi- 
cul. Alteori oameni cu nume foarte răspîndit adaugă din proprie iniția- 
tivă fie un adjectiv substantivat derivat de la un nume de localitate, de 
exemplu Niculescu-Brüilifeamu (profesor de fizico-chimice originar din 
Brăiliţa), fie, mai obişnuit, chiar numele localităţii, locul de naştere sau 
localitatea unde s-au făcut cunoscuţi: Ionescu de la Brad, Popescu-Voi- 
testi, Constantinescu-lași, Popescu-Ulmu, Păunescu-Ulmu etc. Am fost 
eu însumi martor al unei astfel de schimbări. La un liceu din capitală, 
în aceeaşi clasă, erau doi elevi cu numele de Tănăsescu I. Constantin. 
Са să poată fi diferenţiaţi, directorul liceului, după ce a cercetat actele 

lor de naștere si a constatat că unul se născuse la Bucureşti si celálali 
la Galaţi, a trecut în catalog pe unul Tănăsescu-București si pe celălalt 
Tănăsescu-Galaţi, desi ambii locuiau în Bucureşti. 

Se poate adăuga si numele unui riu: Dobrescu-Argeș, Rădulescu- 
Motru (în multe cazuri oamenii sînt numiţi după apa din ţinutul de ori- 
gine: erigeni, milcoveni, mureşeni, prahoveni, ће că numele rîului a fost, 
fie cá nu a fost dat ținutului, regiunii, judeţului; aga apar nume ca Du- 
năreanu, Pruteanu, Sireteanu etc.). 

După ce s-a răspîndit obiceiul de a adăuga un nume geografic, 
acesta a putut apărea ca distins, de aceea s-au găsit oameni care și-au 
alipit astfel de nume fără ca cel existent dinainte să fi fost banal: Tran- 
cu-lași, Pancu-lasi. 

În cazuri mai rare, numele adăugat se pune înaintea celui vechi: 
Bosnieff-Paraschivescu. Pe de altă parte, moda de a adăuga un nume 
de localitate a ajuns pînă la un nivel social unde organizarea numelui 
dezvoltat n-a mai fost înţeleasă clar, astfel că se pot vedea semnături ca 
Enescu D. Stîlpeni, Marinescu Elena-Buzău, desi între numele tradi- 
tional si cel geografic n-ar trebui să se introducă nimic. În forma dată, 
s-ar părea că Buzău precizează pe Elena, nu pe Marinescu, 


O fază ulterioară este atinsă atunci cînd numele vechi este părăsit 
si rămîne singur cel geografic. Este, de exemplu, cazul unor artiste ca 
Anca Verești sau Euterpe Ghimpați (în treacăt fie zis, la ultima citată, 
numele de botez străin nu se prea potriveşte cu numele neaos de locali- 
tate; Euterpe era la vechii greci muza cîntului, numele fiind format din 
eu bine“ şi terpo ,desfát"). 

Existá si cazuri. de alegere a unor nume mai pretentioase: poetul 
Ion Păun, după o scurtă sedere in Italia, s-a întors cu semnătura Păun- 
Pincio, adoptind numele unei coline de la Roma. Cam de același fel este 
numele lanculescu-Reuss (de la numele unui rîu din Germania) Nu 
ştiu de unde yine Olănescu-Ascanio (forma italiană a numelui latin 
Ascanius). Vezi şi numele Svensk la p. 18. 

Se întîlnesc cazuri cînd cineva, ca să fie asigurat în ce privește iden- 
tificarea, poartă două nume de familie. Am cunoscut în București un 
doctor pe care-l chema Vasilescu-Popescu. Am văzut mai sus că pro- 
cedeul este foarte curent în Tara Galilor. 

În alte împrejurări, la numele banal se alipeste un hipocoristic care 
a aparţinut tatălui, de exemplu Protopopescu-Pache, Niculescu-Cociu, 
Poate si numele mamei: Ionescu-Mariţa. În timpul primului război mon- 
dial, printre ostaticii luaţi din București şi trimiși de trupele germane în 
comuna Săveni, lingă Țăndărei, se găsea unul cu acest nume. Auzind că 
ceilalți ostatici îl numeau mai pe scurt Marița, ţăranii din localitate au 
început să-i zică coană Marifo! 

Alteori propriul nume de botez sau hipocoristic pare mai semnifica- 
tiv decît numele de familie, care este astfel lăsat pe planul al doilea, de 
exemplu lui Take Ionescu i se spunea mai scurt Take, iar aderentii lui 
erau numiţi takisti. Se mai folosesc si inițialele: G. V. Popescu devine 
Gheve Popescu; politicianul Jean Th. Florescu era numit curent Jean 
Tehaș. Alt politician, D. R. Ioanifescu, era numit Dere, ba uneori i se 
zicea, cu un diminutiv fabricat, Derică. Lui Ion Marin Sadoveanu, intimii 

1i spuneau, pe frantuzeste, Jean Maren. Un absolvent al Facultăţii de filo- 
logie din București, Ion Z. Marin, era strigat de colegii sài Zemarine! 

În legătură cu aceasta, cîteva cuvinte despre denumirea cu iniţiale. 
În diverse ţări, ca Franţa, Germania, se evită în orice ocazie citirea ini- 
fialelor: sau se pronunţă prenumele întreg, Emile Zola, de exemplu, sau 
se spune numai Zola; se poate scrie E. Zola, dar nu se citeşte niciodată 
așa. În ţările anglo-saxone, dimpotrivă, este foarte curent să se spună 
cuiva numele de familie precedat de initiale, de exemplu Gi. Bi. Shaw 
pentru George Bernard Shaw, şi de multe ori sint suficiente inițialele, de 
exemplu Eci Gi pentru Н. G. Wells. Uneori numele literei este mai lung 
decît numele complet, căci w se numeşte double iu, dar aceasta nu îm- 
piedică de a se rosti așa. Se pot utiliza și inițialele numelui de familie: 
într-un film american, un patron cu numele Van Sample era numit de 
salariaţii săi Vi Es, pentru cá aşa semna apostilele pe hírtiile de serviciu. 

Ajungem acum la problema numelui de familie al femeilor. Pînă la 
máritis, situaţia este simplă: fata poartă numele de familie al tatălui, indi- 
ferent dacă neschimbat, sau, ca în limbile slave, sub forma unui derivat 
feminin. O dată cu căsătoria, se pune problema dacă va purta sau nu ace- 
lași nume cu bărbatul. Pînă în ultimul timp situaţia era clară, femeia 
și pierdea automat propriul nume de familie: Ioana Popescu, căsătorită 
cu Gheorghe Ionescu, devenea Ioana Ionescu. Soluţia aceasta prezintă 
dezavantajul unei rupturi cu trecutul (de exemplu dacă femeia publicase 
o lucrare ştiinţifică înainte de a se căsători si mai publică una după 
căsătorie, mulţi vor crede că e vorba de două autoare diferite), dar pre- 
zintă şi un avantaj: întreaga familie e denumită cu acelaşi nume și, in 
orice caz copiii nu poartă alt nume de familie decît mama. 

În apus, mai ales în Franţa, dar și în Anglia, se merge și mai departe 
pe această cale. Acolo este obiceiul ca femeia măritată să fie prezentată 
oficial nu numai cu numele de familie al soţului, ci și cu numele lui de 
botez. În Franţa. în ocazii cît de cît solemne, aceasta este regula: este pre- 
zentată Madame Georges Durand, deşi prenumele ei este Marie sau Yvonne. 
La fel, cel puţin în unele cazuri, în Anglia. De aceea vedem invitaţii redac- 
tate în felul următor: „Doamna Georges Durand şi ambasadorul Franţei vă 
invită ...“, numele ambasadorului nemaifiind nevoie să fie exprimat, de 
vreme ce a fost făcut cunoscut prin denumirea, cu ajutorul lui, a soţiei. 
In Ungaria este regula generală ca femeia măritată să fie denumită cu 
întresul nume al bărbatului, adăugîndu-se la numele lui de botez par- 
ticula né (nó înseamnă „femeie“): Veres Lajosné este numită soția lui 
Lajos Veres, fără ca în vreun fel să se noteze numele de botez al femeii. 
În felul acesta sînt notate adesea si la noi numele feminine maghiare. De 
curînd am văzut totuși altă formulă, ce e drept o singură dată: Magda 
Barinkai Oszkárné (,Munca", 15 mai 1964, p. 1, col. 7), ceea ce înseamnă 
„Magda, soţia lui Oszkár Barinkai“. În felul acesta a fost împăcată tra- 
ditia maghiară cu cea romineascá. 

Mai aproape de noi, unele femei, in special cele cunoscute prin ac- 
tivitatea lor (artiste, savante, sportive etc.), au început să-și păstreze 
numele vechi, ce e drept neoficial, si, pentru a satisface si tradiţia si 
pentru a micsora posibilitatea de incurcáturi, adaugá numele de familie 
al soțului: Irina Rüchifeanu-Sirianu. În ultimele decenii am întîlnit adesea 
scrierea inversă, adică se pune întîi numele soţului: Valentina Nikolaeva- 

Teregkova, ceea ce nu mi se pare normal, tinind seamá de faptul cá nu 
mele soţului s-a adăugat la al soţiei si nu invers. 

Tot în ultimele decenii s-au înmulţit exemplele de păstrare neschim- 
bată a numelui femeii, deși s-a căsătorit, ceea ce mi se pare că se poate 
justifica prin faptul că măritișul nu desfiinţează personalitatea. Este 
foarte frecvent cazul artistelor apusene si soluţia este acolo cu atît mai 
practică cu cit căsătoriile sînt adesea urmate de divorturi si deci ar trebui 
tot timpul făcută publicitate cu alte nume. Și, fiindcă a venit vorba de 
divorţ: în principiu femeia divorțată își reia vechiul nume, dar sînt cazuri 
cînd preferă să păstreze pe al soţului, fie că i se pare mai estetic, fie 
că s-a făcut cunoscută sub acest nume, fie pentru alte cauze. Mai citez 
cazul artistei franceze Huguette Duflos care, acum vreo patruzeci de ani, 
a divorţat de soţul ei, Duflos. Nevoind, nici să păstreze numele fostului 
sot, sub care se făcuse cunoscută, nici să-l reia pe alei, a adoptat o a treia 
soluţie: a apărut în public ca Huguette ex-Duflos, adică „fostă Duflos*. 

Un caz mult mai puţin răspîndit este adoptarea de către bărbat a nu- 
melui femeii. Într-o formă mai simplă, se adaugă la numele de familie al 
soţului numele de familie al soţiei. Marele lingvist (romanist) Wilhelm 
Meyer-Liibke se numea în tinereţe Wilhelm Meyer, şi așa a semnat pri- 
mele sale lucrări. Dar atît numele cît si prenumele sáu sînt foarte frec- 
vente în Germania și întîmplarea a făcut ca în același timp să mai existe 
alt lingvist numit la fel. Pentru a se diferenția, acesta din urmă adăuga 
la semnătura sa cuvintele din Speyer (localitatea sa de baştină). După ce 
însă primul s-a căsătorit cu o domnișoară Liibke, a adăugat la numele său 
pe cel al soţiei și a rămas cunoscut pînă astăzi cu numele de W. Meyer- 
Liibke. 

Mai complicată este situaţia numelui unui lingvist danez, bine cunos- 
cut la noi, pentru că s-a ocupat de aproape de studiul limbii romine. Se 
numea la început Kristian Sandfeld, apoi, după căsătorie, Sandfeld-Jensen 
(ambele nume sînt de fapt frecvente în Danemarca, dar amîndouă la un 
loc formează o denumire mai rară). Aici însă lucrurile n-au mers atît de 
bine, deoarece lingvistul danez a divorțat si a fost silit astfel să-și reia nu- 
mele de... băiat, semnînd ultimele sale lucrări din nou Kr. Sandfeld. 

O soluţie diferită numai în ce privește punctul de plecare au găsit 
Frédéric Joliot şi Irene Curie: deoarece în momentul căsătoriei lor ambii 
purtau nume cunoscute, le-au adoptat amindoi pe amindouá, devenind 
astfel Frédéric Joliot-Curie şi Irene Joliot-Curie, dînd o nouă celebritate 
acestor nume. 

La noi, legea actuală stabilește că fiecare din cei doi soţi trebuie să 
declare la căsătorie ce nume va purta: sau fiecare își păstrează mai de- 
parte numele sáu, sau ambii aleg numele unuia din cei doi soţi, sau 
` ambii le aleg ре amîndouă (dar in acest caz trebuie amîndoi să ia ambele 
nume, vezi Maria Ioana Eremia, Numele de familie, în volumul colectiv 
Persoana fizică în dreptul R.P.R., Bucureşti, 1963, p. 117). În caz de divorţ, 
urmează să cadă din nou la învoială, de astă dată asupra numelor pe care 
le vor purta nu numai ei, ci si copiii lor (M. I. Eremia, op. cit., p. 115). Ci- 
teodată aceasta serveşte pentru a scăpa de un nume neplăcut. 

Oarecum diferită este situația numelor de botez. Sînt împrejurări 
cînd, pentru diverse motive, un nume este evitat de o comunitate. În so- 
cietatea primitivă, sînt cuvinte care nu pot fi pronunțate pentru că se 

opune religia. Este vorba de așa-numitul tabu. Cuvintele interzise nu pot 
figura nici în numele de persoane. De aceea numele existente trebuie 
schimbate. În alte cazuri e vorba de ceva mai puţin grav, anume de a nu 
da copiilor nou-născuţi un anumit nume. Asemenea fapte se pot întîlni 
şi în societăţi mai puţin înapoiate. Un exemplu clasic este furnizat de 
spanioli, care evită numele Maria, deoarece consideră că, dacă și-ar numi 
astfel fetele, s-ar arăta nerespectuoşi faţă de presupusa mamă a lui Iisus 
Hristos. Şi în Franţa a fost evitat numele Maria (Lebel, p. 117): a început 
să se răspîndească abia din secolul al VII-lea si numai sub forma unor 
diminutive. Cum totuși spaniolii credincioşi au dorit să-și pună fetele sub 
protecţia Mariei, le-au botezat cu surogate ale numelui ei: după cul- 
turi locale, ca Maria de Dolores („dureri“), de Mercedes („mulţumiri“), 
de Consuelo (,consolare), sau după variante religioase ca Maria Asunta 
(„primită“), Concepción („concepţie“), Encarnación („incarnare“), au ajuns 
să dea fetelor numele de Dolores, Mercedes, Consuelo (cu atît mai bizar cu 
cît e de formă masculină), Asunta, Concepción, Encarnación. Este curios 
că aceiaşi spanioli folosesc totuşi în mod curent ca nume de botez pentru 
báieti numele Jesus (pronunţat hesus). 

Sînt si alte situaţii în care un nume este evitat, de astă dată nu din 
respect, ci din dispreț. Astfel numele împăratului roman Nero a ajuns 
să fie folosit curent pentru cîini, ceea ce, bineînţeles, face imposibilă 
utilizarea lui pentru oameni (mai aproape de noi, s-a zis cîinilor Bismarck, 
după numele „cancelarului de fier“ al Germaniei, vezi un exemplu la 
Caragiale, în Bubico; e curios totuși că și Hector a devenit nume de 
cîini). În timpul stápinirii fasciste in Germania, mulţi antifascisti euro- 
peni au dat cîinilor numele Adolf, după Hitler. Iată în legătură cu aceasta 
o anecdotă care circula în timpul celui de-al doilea război mondial. Оп. 
cetățean se plingea cá are un nume antipatic, anume Adolf Scîrbosu (am 
înlocuit numele de familie din anecdota germană, pentru a nu reproduce 
o formaţie necuviincioasă), pe care nu i se permite să-l schimbe. Cînd i s-a 
arătat cá legea dă voie, cu anumite formalitáti, să se înlocuiască numele 
de familie, și numai numele de botez nu se poate schimba, cetățeanul 
a răspuns: tocmai asta e, că mie numele de botez nu-mi place (deoarece 
coincidea cu al lui Hitler). Din cartea lui W. Fleischer (p. 67), aflăm că 
numele Adolf este evitat astăzi în Germania. 

În comuna Reviga, raionul Slobozia, trăia acum vreo 50 de ani un 
nebun, pe care-l chema Manole. Cum toată lumea din sat îl cunoştea și în 
vorbire se făceau adesea referiri la el, nu este nici o mirare că în acel 
timp nici un băiat din localitate n-a mai fost botezat cu acest nume. 

Un nume poate deveni neplăcut si pentru alte motive: cînd e ráspin- 
dit în vreo producţie literară pentru a denumi un personaj antipatic sau 
ridicol, de exemplu, după ce s-a cîntat, pe la începutul secolului nostru, 
cintecul Chiriac n-are parale, desigur numele Chiriac a devenit mai гаг. 
De asemenea nu e de crezut că părinţii ar mai spune unui fiu al lor Ma- 
rinică, acum după ce a fost popularizat cîntecul care are de erou un codaş 
cu acest nume. 

La noi într-o vreme se vorbea de August prostul, tradus de fapt din 
nemţeşte (vezi Fleischer, p. 13), desigur dupá vreun clovn sau bufon care 
se va fi numit August. 

Piná aici am vorbit de nume schimbate in sensul cá nu mai sint folo- 
site, Există însă si nume înlocuite după ce au fost purtate un timp de 
o anumită persoană. Noul Testament afirmă că apostolul Paul (Pavel) se 
numea Saul şi şi-a schimbat numele cînd s-a convertit la creştinism. 
Asemenea schimbări au fost frecvente la păginii care se creştinau şi de 
asemenea la mirenii care se cálugáreau (de exemplu lui Alexandru Lápus- 
neanu, călugărit, i s-a pus numele Paisie), ca o manifestare intenţionată, 
pentru a demonstra ruperea cu trecutul. Și papa, imediat după alegere, 
își ia un nume diferit de cel pe care-l purta înainte. 

Schimbări de nume s-au produs adesea la copiii bolnavi: oamenii 
superstitiosi încercau să înșele boala, să o facă să creadă că s-a schimbat 
copilul. Creangă, în Stan Păţitul, pune in gura eroului său cuvintele ur- 
mătoare: „Tot Stan mă cheamă, dar de la o boală ce-am avut, cînd eram 
mic, mi-au schimbat numele din Stan în Ipate şi de-atunci am rămas cu 
două nume“. 

Am auzit în copilăria mea că se proceda aga: copilul bolnav era pre 
dat pe fereastră unei persoane străine, apoi era adus din nou, pe ușă, cu 
nume schimbat, pentru ca boala să nu-l mai recunoască. De aici desigur 
numele german Neumann („от nou“; după Kleinpaul, p. 108, Neumann 
nu denumeşte decît pe cineva venit din altă localitate; dar cînd e nume 
de botez?). Un exemplu de persoană care și-a luat numele Neumann cînd 
și-a schimbat religia găsim chiar la același autor, p. 63. Tot atunci am 
auzit și altă variantă: se presupunea că bolnavul a fost dat lupului, care 
a adus în schimb alt copil, numit Lupu. Aceasta ar fi originea acestui 
nume de botez, cel puţin în unele cazuri (altă explicaţie s-a dat mai sus). 
În același fel trebuie înţeles numele Prodan, саге în slavă înseamnă „vîn- 
dut“ (şi pentru acesta s-a dat mai sus altă explicaţie posibilă). Numele 
ca Renata, fr. Renée „renăscută“, pot fi date unor persoane botezate, dar 
eventual și unora care au scăpat de o boală. 

În sfîrşit, în evul mediu, iobagii fugiţi de pe moşia stápinului isi 
schimbau adesea numele, ca să li se piardă urma. Dar lucrul acesta era 
posibil pentru că fugeau în regiuni unde nu erau cunoscuţi dinainte. 

Toate cele arătate presupun o situaţie în care numele nu erau fixate 
prin lege, prin urmare pentru a le schimba nu era nevoie decît de voinţa 
posesorului si, eventual, de bunăvoința cunoscuţilor. Administraţia state- 
lor moderne a constrins pe oamenii de azi să respecte anumite dispoziţii 
legale. În ţările capitaliste, schimbarea numelui de botez este interzisă. 

Se întîmplă totuși, ce e drept, ca legea să fie nesocotită, oamenii 
dindu-si sau primind un nume neoficial dar folosit în practică. În regimul 
trecut, servitoarele își vedeau adesea numele schimbat, pentru motive su- 
biective, de cei care le angajau. Nu numai că servitoarea care se întîmpla 
să poarte același nume cu stăpîna nu-l putea păstra, dar trebuia să ţină 
seama și de capriciile „estetice“ ale stăpînilor. Am cunoscut o servitoare 
care, angajíndu-se la un stăpîn nou, şi-a declarat numele Valentina; din 
acte însă геіеѕеа că o cheamă Leontina. Întrebată de ce nu şi-a spus nu 
mele real, a arătat că fosta ei stăpînă i l-a schimbat, găsind că Valentinu 
e mai frumos, iar ea s-a deprins cu acest nume nou. De multe ori cucoa- 
nele, pentru a nu se osteni să ţină minte numele servitoarei, îi aplicau ín 
mod arbitrar numele fostei servitoare, cu care se deprinseseră. 


105 


www.dacoromanica.ro 


În legislaţia noastră actuală, respectind anumite formalitáti, se poate 
schimba si prenumele. , 

În paginile precedente s-au citat cazuri de nume traduse dintr-o limbă 
într-alta. Se întîmplă însă ca traducerile să fie greșite. Iată un exemplu 
cu multe implicații, luat în cea mai mare parte din Withycombe: numele 
irlandez Una, citit de englezi ¿uma, a fost tradus prin Agnes, pentru că 
acesta din urmă (din grecește, cu înțelesul de „curată“) a fost confundat 
cu lat. agnus „miel“, iar Una a fost confundat cu irl. uan „miel“. Pe de 
altă parte Una a fost redat si prin Iuno, nume de zeiță romană. De obicei 
însă se confundă Una cu numeralul latinesc una si e tradus prin Mona, 
confundat si el cu gr. mone „una“ (de fapt însă Mona e irl. Muadhnait, 
diminutiv de la muadh „nobil“). De adăugat cá nici Monica nu e grecesc, 
cum se crede adesea, ci poate african (cáci era numele mamei scriitorului 
roman Augustin, de origine africaná). Vezi si Sidonia, la p. 46. 

Transformarea numelui se poate produce si fárá intentie. Simpla 
citire a unui nume stráin ca si cum ar fi indigen poate duce uneori la for- 
mafii ridicole, de exemplu francezul Rauchalles (pronunţat roșal), a fost 
citit de germani rauhăles, ceea ce înseamnă „fumează tot“ (imperativ), iar 
francezul Sautier (pronunţat s6ti6), care însemna în evul mediu „pădu- 
rar“, a fost citit de germani zâutir (Sau „scroafă“, Tier „animal“, vezi 
Hans Rheinfelder, Der übersetzte Eigenname, München, 1963, p. 6). 

Grecii excelau în aranjarea numelor străine in asa fel încît să pară 
grecești, bineînţeles adesea cu alt sens decît cel real. Astfel ei au transfor- 
mat pe Zarathustra, nume persan care în grecește nu însemna nimic 
(pentru înţelesul în persană, vezi p. 34, în Zoroaster (gr. zoros „mînios“, 
aster „astru“). Cam'în același fel au procedat soldaţii romîni cînd au 
transformat numele generalului francez Berthelot în Burtălău. Iată alte 
câteva cazuri de astfel de adaptări. Numele englezesc Rosemary era egal 
cu rosmarin. Francezii, germanii si alții l-au înţeles ca format din două 
nume, Rose si Mary, ceea ce a avut ca urmare nu numai că lau scris 
separat, ci şi cu inversarea termenilor, deci Marie Rose. Numele Adrian, 
Adriana reproduc pe latinescul Hadrianus, de la Marea Adriatică. În di- 
verse limbi (greacă, rusă, bulgară, romînă) apar variante ca Andrian, An- 
dreiana, pentru că vorbitorii au crezut că recunosc un derivat de la An- 
drei (poate si din cauză cá în greaca modernă d se scrie nt). Numele gre- 
cesc Stylianos e derivat de la stylos ,stilp* și denumea la început un 
„stilpnic“, adică un ascet care sade mai mult sau mai puţin timp pe vîrful 
unui stilp. Dar acest nume a fost transformat în Stelian, fiind pus în legá- 
tură cu Stella din latineste („stea“). Se mai adaugă că varianta originară 
Stilian a fost considerată ca rustică, din cauza tendinței de a pronunţa i 
pentru e neaccentuat (dar si în greaca modernă există varianta Stellianos). 
Sextil Puşcariu (DR, VI (1931), p. 528, n.) arată că numele Oșanu („din 
Tara Oașului“) a fost dat unei străzi din Cluj; dar fiind scris etimologic 
Oassianu, a fost transformat de public in Cassianu. În sfîrşit, medicul 
şi umoristul A. Ureche avea ca prenume Alceu (după numele unui poet 
din Grecia veche), dar aproape sistematic i se zicea Alecu. 

lată si cazuri unde forma scrisă a rămas mai mult sau mai puţin 
neschimbată, dar elementele cuvîntului au fost înţelese greșit. Numele 
grecesc Photinos e derivat de la Phota, sărbătoare corespunzind Bobotezei, 
dar a fost confundat cu adjectivul photeinos „luminos“, care se pronunţă 

la fel (de aici numele cunoscut si la noi Fotino). Scriitorul spaniol V. Blasco 
Ibáñez vorbeşte undeva de о mamă romanf1ioasá, care și-a botezat băiatul 
Rosalindo, socotind, fără îndoială, că numele e format din sp. rosa „tran 
dafir* si lindo „frumos“, cînd de fapt e vorba de un nume vechi germanic, 
format din hros „cal“ si lindi „şarpe“. În Italia, numele Mario, provenit 
din lat. Marius, e luat adesea drept formă masculină pentru Maria. În 
sfîrşit, numele calendaristic Foca, de origine ebraică, a devenit în greceste 
numele protectorului marinarilor (pentru cá a fost pus greșit în legătură 
etimologică cu numele de animal marin focă), iar în romineste o credinţă 
populară spune că „Foca e rău de foc“, prin altă etimologie populară 
Tot asa în Germania superstițioșii au crezut cá sfintul Blasius apără 
contra bășicilor (germ. Blase „băşică“), iar sfîntul Augustin contra bolilor 
de ochi (germ. Auge „ochi“: vezi Fleischer, p. 48). 


Pseudonime 


În oarecare măsură, se poate spune că și semnarea cu un pseudonim 
este o schimbare de nume, deși în viaţa de toate zilele autorul continuă 
să fie cunoscut sub numele lui moștenit. Apoi se poate întîmpla ca pseudo- 
nimul să se adauge la numele primar, formîndu-se un compus, sau, în alte 
cazuri, numele vechi este eliminat din toate activităţile și purtătorul 
rămîne să fie cunoscut numai cu pseudonimul. Cine mai ştie, de exemplu, 
că pe Anatole France îl chema, pe numele lui adevărat, Thibaud? Situaţia 
aceasta este cu atit mai frecventă cu cît avem de-a face cu popoare mai 
depărtate. De exemplu nu cred cá multi oameni la noi știu că Lu Hsün 
este pseudonim (numele adevărat al scriitorului chinez fiind Șăn Ian-bing), 
sau că pe preşedintele Uniunii scriitorilor chinezi, Mao Dun, îl cheamă 
de fapt Djou Su-jen. 

În ce împrejurări ajung artiștii, scriitorii, ziariștii să adopte pentru 
a-și semna lucrările alt nume decît cel real? Trebuie să avem în vedere 
în primul rînd cazul cînd autorul este împiedicat de o cauză oarecare 
să-şi facă cunoscut numele, fie că îi e frică de persecuții, fie că rangul lui 
social nu admite publicitatea (în trecut actorii erau desconsiderati, de 
exemplu), fie că cineva publică mai multe articole în același număr de 
ziar si nu poate să-și etaleze numele pe toate paginile, fie în sfîrşit că o 
femeie vrea să treacă drept bărbat (poate tot din considerente de con- 
venienfá socială) sau un bărbat vrea să treacă drept femeie. Astfel actorul 
și autorul de comedii Jean-Baptiste Poquelin n-a fost cunoscut decît sub 
pseudonimul Moliere (după cît se pare acesta este numele unei localităţi 
din sudul Franţei); Aurore Dupin, baroaná Dudevant, şi-a semnat roma- 
nele cu pseudonimul bărbătesc George Sand; invers, publicistul romin 
Artur Arsene semnează Maria Arsene. 

La considerentele de mai sus se adaugă că numele autentic poate fi 
banal, iar pseudonimul poate rezuma într-un fel ceea ce purtătorul vrea să 
exprime prin opera sa, de exemplu Alexei Maximovici Pegkov sugerează 
mai puţin decît pseudonimul Maxim Gorki (în ruseste „amarul“). 

Sînt cazuri, în publicistică, de pseudonime care acoperă mai multe 
identități. Poeţii D. Anghel si St. O. Iosif, lucrînd împreună, au folosit 
pseudonimul comun A. Mirea. La revista Viața Romíneascü era pseudo- 

nimul Nicanor et Comp., sub care apăreau in fiecare număr numeroase 
note, redactate pe rind de mai toti colaboratorii revistei. 

Uneori pseudonimele acoperá nume de origine stráiná, greu de retinut 
sau chiar de pronunţat ori cu rezonanţă neplăcută pentru publicul indigen. 
Artista de origine polonă Apollonia Chalupec, angajată să joace în filme 
americane, a devenit Pola Negri, nume evident mai ușor de acceptat 
pentru publicul american. Poetul grec Papadiamantopoulos (sper că citi 
torii ştiu acum să analizeze această formaţie), stabilindu-se în Franţa, a 
adoptat pseudonimul Jean Moreas, pornind desigur de la numele peninsu- 
lei grecești Morea (Peloponez). Pe poetul nostru Panait Cerna îl chema 
Stanciov. Mai curioasă e situaţia criticului C. Dobrogeanu-Gherea, care 
a avut două pseudonime, Constantin Dobrogeanu si Ion Gherea, ráminind 
pînă la urmă cu numele mixt format din ambele pseudonime. 

Alteori, dimpotrivă, posesorul unui nume indigen încearcă să impre- 
sioneze publicul cu un pseudonim străin, fie răsunător, fie ușor de reţinut 
şi armonios. Un ziarist romîn numit Gh. Rădulescu a semnat multă vreme 
în presă cu pseudonimul Arhibald. 

Există 51 pseudonime de modestie. Fratele scriitorului francez Jean- 
Richard Bloch, devenind el însuși scriitor, și-a ales pseudonimul Pierre 
Abraham, ca să nu profite de gloria fratelui său, ci să-și creeze prin 
munca sa o reputaţie. 

În sfîrşit, există si pseudonime comice, menite să arate că purtătorul 
este autor sau actor comic. Doctorul A. Ureche, de care a fost vorba mai 
sus, a semnat multă vreme schiţele sale umoristice cu pseudonimul Iodo- 
form. Actorul Gr. Vasiliu apare pe afișe cu numele Birlic. 

Din ce elemente se formează pseudonimele? Un mod oarecum ele 
mentar de formare este folosirea initialelor, eventual urmate de a doua 
sau de a doua și a treia literă a numelor. Așa se pare că s-a format grupul 
Niger, de care am vorbit mai sus, din Ni(colaie) Ge(orge) R(ádulescu). Asa 
a apárut in orice caz Nigrim, semnátura unui epigramist, pe numele sáu 
adevárat Nicolaie Grigore Mihüilescu. Un publicist lipsit de valoare, numit 
Paul I. Papadopol, a semnat cîtăva vreme Pip, fără să-și dea seama cá 
se acoperea astfel de ridicol. Traian Demetrescu şi-a făcut un pseudonim 
din mai multe litere: Tradem, care nu sună rău. 

Alt procedeu, la fel de elementar, este anagrama. Voltaire este în loc 
de Arouet Ме) J(eune), adică „Arouet junior“ (să se ţină seamă са V, 
în secolul al XVIII-lea, se putea citi si u, iar ¿ initial se scria j). Artistul 
francez Dranem se numea în realitate Ménard. Poetul romin Proca şi-a 
semnat poeziile O. Carp, iar un publicist care se numea Sigler și-a făcut 
pseudonimul Relgis. Mai curios este felul în care a procedat ziaristul 
francez Fourneau: numele sáu, care înseamnă „cuptor“, a fost tradus în 
latineste Fornax, apoi, prin anagramă, a devenit Xanrof, mărturisesc cá 
fără a dovedi prea mult bun gust. 

Mulţi folosesc un nume geografic, legat într-un fel de originea sau 
activitatea lor, pe care-l adaugă eventual la numele autentic. Este bine 
cunoscut Delavrancea, pe numele lui real Barbu Ștefănescu. Eu însumi 
am semnat multă vreme în presă cu pseudonimul Gh. Reviga, folosind 
numele unei comune în care am trăit în copilărie. 

În sfîrșit, se pot folosi nume si cuvinte străine, reminiscente din 
lecturi sau din ocupațiile profesionale. 

Un caricaturist francez, al cărui nume autentic nu-l cunosc, și-a luat 
pseudonimul Caran d'Ache, care face impresia unui nume nobiliar, dar 
nu este altceva decît un aranjament ortografic al cuvîntului rusesc 
karandaş „creion“. 

Gh. Călinescu a semnat multă vreme Aristarh (numele unui critic 
vestit din Grecia veche); Grigore Pișculescu şi-a ales pseudonimul Galac- 
tion, adáugind, drept nume de botez, Gala: nume teologic grecesc (gala, 
cu genitivul galaktos, înseamnă „lapte“). 

Mai notez că, în regimul nostru, pseudonimele sînt ocrotite de lege, 
in sensul că, dacă cineva s-a făcut cunoscut cu un pseudonim, acesta îi 
aparține si altcineva nu şi-l poate însuși pentru a crea confuzie cu pri- 
vire la posesor. În acest sens, un pseudonim are tot atîta valoare cît un 
nume moștenit de la părinţi. 

În încheiere, cîteva cuvinte despre numele conspirative, care consti- 
tuie o speță deosebită a pseudonimelor. Fiind obligati să se ferească de 
poliţiile care îi urmăresc, luptătorii revoluționari sint siliți să-și aleagă 
un nume noi, cunoscut numai de tovarășii lor. Astfel aceștia îl pot pro- 
пша fără prea multe precautii, deoarece afară de ei nimeni nu stie la ce 
persoană anume se referă. De data aceasta însă numele nu mai e ales în 
raport cu însuşirile reale ale personajului, ci, pe cît posibil, deosebit de 
ele, pentru ca cei care-l aud întîmplător să nu ghicească de cine e vorba. 
De altfel nu totdeauna și-l alege purtătorul însuși. În cele mai multe 
cazuri, un nume conspirativ nu durează multă vreme, deoarece cu tim- 
pul secretul lui e străpuns. Atunci în general e înlocuit cu alt nume con- 
spirativ, dacă nu cumva, devenind celebru, se păstrează în continuare și 
ajunge să fie folosit în mod oficial pentru a denumi pe purtătorul lui. 
Vladimir Ilici Ulianov, alegîndu-și în ilegalitate numele conspirativ 
Lenin. a intrat si a rămas în istorie cu acest nume. 

IX 


OBSERVATII PRIVITOARE LA FORMAREA 
CUVINTELOR ÎN ROMINEŞTE 


În general, pentru a forma nume de familie şi unele tipuri speciale 
de nume de botez (mai ales diminutive, căci celelalte nume sînt de obicei 
adoptate gata formate), se urmează aceleași reguli ca pentru formarea 
substantivelor comune. Limba romînă foloseşte rar compunerea și faptul 
acesta se reflectă si în formarea numelor de persoane. Găsim unele nume 
compuse, provenite în general din porecle (Catărău, Burtăverde etc., vezi 
alte exemple la p. 70), sau împrumutate gata făcute, de exemplu cele 
greceşti terminate în -opol. Despre acestea nu mai e nevoie să vorbim 
aici. Nici derivate nu găsim de toate felurile, de exemplu prefixe apar 
numai acolo unde ele au figurat în cuvinte comune care au devenit apoi 
nume de persoane (de exemplu Răspop, de la verbul ráspopi) Rămîne 
deci să ne ocupăm aici numai de sufixe, si nici măcar de toate sufixele 
diminutivele au fost discutate într-un capitol anterior, iar formarea lor 
nu diferă cu nimic de a diminutivelor substantive comune. 

În paginile precedente au fost pomenite unele sufixe de origine strái- 
nă, care au ajuns să fie folosite si în romineste pentru a forma diminu- 
tive de la numele de botez: -ache si ascu; de asemenea au fost intilnite 
nume de familie care circulă şi la noi, formate cu sufixele slave -ov (-ev) 
si -ovici (-evici) cu sufixul german -er, cu sufixele grecesti -ade (-ide), 
-iu, acesta din urmă putînd fi găsit si in formaţii romînești. În sfârşit, 
am avut ocazia să pomenesc formele romînizate în -u (din sl. -ov, din gr. 
-os), -encu si -escu (din ucr. -enko), -e şi -ea (din sl -ev, din gr. -іѕ) etc. 
Despre toate acestea nu voi mai vorbi in acest capitol, care nu va cu- 
prinde decît nume formate $n romineste cu sufixe rominesti. 

Mare parte a numelor de botez masculine cit si a celor de familie 
de formă masculină se termină în -u. Într-o fază mai veche a limbii, 
terminația era -ul. Încă înainte de apariţia primelor texte rominesti, in 
documentele slave din secolul al XIV-lea, se întîlnesc numeroase exem- 
ple, de felul lui Neagul, Dragotescul. Ce esie această terminatie? G. Wel- 
gand a susținut că ea reproduce, printr-un intermediar slav, sufixul ita- 
lian -olo, idee cu totul inadmisibilá, în lumina întregii situaţii prezentate 
în cartea de față (de altfel în italiană numele in -olo nu sînt prea răs- 
pîndite, iar în slavă si mai puţin). Th. Capidan (DR, I (1921), p. 
195—209, a susținut apoi că -l este aici articolul romînesc fără a explica de 
ce a fost întrebuințat articolul la aceste nume de persoane (este adevărat 
că femininele sînt aproape fără excepţie articulate, dar masculine există 
multe fără articol). Cît despre numele (rare) sirbesti si bulgărești în -ul, 
ca lankul, Capidan le consideră împrumutate din romineste, probabil nu 
tără dreptate. 


Am intervenit în această discuţie prin articolul publicat în Romanie, 
III (1926), p. 495-—504, arătînd cá în romineste -u(l) apare Ja numele de 

botez care, fără acest adaos, ar fi fost monosilabice: Radu(l), dar Marin 
etc. Deci rolul elementului adáugat era sá dea un corp acceptabil nume- 
lor care ar fi fost prea scurte. Repartiția aceasta fiind specifică pentru 
romînă, trebuie să credem că şi elementul adăugat cu rolul definit este 
romînesc, nu împrumutat din slavă, care nu avea nevoie de el în func- 
tiunea arătată. 

Ca excepţii am găsit pe de o parte pe Bran, Dan, Nan, Stan și Vlad, 
pe de altă parte pe Alecu, Nedelcu şi Răducanu, primele rămase mono- 
silabice, ultimele primind pe -u deși aveau mai mult decit o silabă. Am 
scos din discuţie numele ca Alexandru, Dumitru, deoarece aici -u nu are 
nimic de-a face cu elementul -ul, ci este o vocală de suport pentru gru- 
pul de consoane care nu putea fi pronunţat la sfîrşitul cuvîntului. 

Am socotit apoi că după modelul numelor scurte s-au luat hipoco- 
risticele şi diminutivele, care, chiar dacă au mai mult de două silabe, se 
termină în -u: Sănducu, Răducu. Totuși constatăm că altele, ca Dănuţ, 
Petruf, Vláduf, Ionel nu primesc ре u. 

Elementul -ul, nemaifiind simţit ca articol, a primit desinenţa de vo- 
cativ, creîndu-se astfel forme de vocativ articulat, ca Radule, de unde s-a 
ajuns la desinenţa de vocativ -ule, folosită şi la numele comune: omule 
(Weigand explica acest vocativ printr-o interjec(ie bulgărească le, folo- 
sită însă in bulgáreste numai pentru femei). Numele ca Alexandru, Du- 
mitru, neavînd de fapt articolul, fac vocativul în -e, nu în -ule. De ase- 
menea Răducanu, care prin aceasta ar dovedi că nu este de fapt un nume 
în -ul. Același -ul apare apoi în sufixele compuse de felul lui -ulescu . 
Diculescu (de la Dicu, iar acesta din bulg. Dikov), Rădulescu, Săndulescu. 

Am văzut totuși încă de atunci si alt aspect al problemei: -u apare 
acolo unde în slavă avem în paralel un hipocoristic terminat în -o, acest 
o fiind de fapt vocala caracteristică a declinării, devenită apoi vocala de 
legătură între elementele compusului: Rado-mir, devenit Rad-o-mir (cînd 
vocala tematică -o a slăbit în pronunțare la finala cuvintelor simple), a 
dat hipocoristicul Rado, pe care bulgarii îl pronunţă aproape ca Radu. Prin 
aceasta se explică, pe de o parte, de ce găsim numele fără -u, ca Dan, 
acestea fiind în slavă toate teme in -i (Vlad-i-mir), prin urmare fără -o 
în bulgáreste, pe de altă parte de ce găsim nume mai lungi și totuşi cu -u, 
ca Alecu, Nedelcu, acestea reproducînd pe bulg. Aleko, Nedelko, formate 
cu sufixul -ko. Tot în felul acesta se explică absenţa elementului -ul- în 
numele de familie ca Brănescu, Dănescu, Nănescu, Stănescu, Vlădescu. 
Este de neînțeles pentru mine cum Pasca, T. O., p. 129. poate respinge 
ideea cá -u ar avea ceva de-a face cu bulgărescul -o. 

Să ţinem seamă că repartizarea pe teme în -o si în -i în bulgáreste 
coincide în întregime cu repartizarea numelor romîneşti pe teme în -u 
și în consoană, indiferent de numărul de silabe pe care le are cuvîntul 
(repartizarea după numărul de silabe, cum s-a văzut mai sus, nu coinci- 
dea în întregime cu repartizarea pe teme în -u si în consoană), astfel că 
o potrivire datorată hazardului pare exclusă. 

Cît priveşte numele derivate cu sufixul complex -ulescu, fără їп- 
doială, la un moment dat a intervenit o oarecare confuzie, căci apar şi 
nume ca Mărcescu, Rădescu, pe de o parte, Stoiculescu, Tomulescu (їп 
loc de Stoicescu, Tomescu) pe de altă parte. Dar această confuzie este de 
dată recentă şi poate fi explicată. În primul rînd, adesea avem, derivate 

de la acelasi radical, in bulgáreste, hipocoristice cu -o si fárá -o (cu -a) 
aláturi de Dimo, Leko, Simo (rom. Lecu, Simu), apar Dima, Leca, Sima 
(nu schimbá nimic faptul cá, in romineste, Lecu, Dimu reproduc mai 
curînd numele de familie bulgáresti Lekov, Dimov). Se poate deci căpăta 
impresia că Simulescu, derivat de la Simu, este format de la Sima, astfel 
încît pe baza aceasta se pot construi si nume ca Chirculescu, Stoicule-cu, 
Tomulescu direct de la Chirca, Stoica, Toma (de fapt, Stoiko există în bul- 
gărește). Pe de altă parte, alături de Sava există si varianta Savu, „mas- 
culinizată“ după Pasca, lucr. cit., p. 319, deci alături de Süvescu se con- 
struieste corect si Săvulescu, care poate fi apoi pus în legătură directă cu 
Sava si perechea aceasta poate servi de model pentru alte formaţii soco- 
tite neregulate. 

În al doilea rînd, hipocoristicele în -u au adesea variante cu -ă: ala 
turi de Duţu, Guţu, Niţu, Nuţu, avem pe Duţă, Guţă, Niţă, Nuță, ceea ce 
poate duce pe de o parte la Dutulescu, Gufulescu, Niţulescu, Nufulescu 
pe de altá parte la Dufescu, Gufescu, Nifescu, Nufescu, creindu-se astfel 
impresia cá -escu şi -ulescu se pot înlocui reciproc. Chiar dacă Gufescu 
si Nufescu poate nu există, ele s-ar putea formal. Tinind seamă de 
faptul că numele ca Mărculescu, Rădulescu sînt frecvente, a putut inter 
veni si dorința de diferenţiere, саге a dus la construirea numelor de tipul 
Mărcescu, Rădescu. Aş zice aproape că e de mirare faptul că amestecul 
de forme nu e mai mare. 

Totuși nu pot spune nici acum că originea numelor în -ul este pei 
fect lămurită, deoarece nu s-a arătat de unde a apărut -l. S-ar putea crede 
că s-a produs o confuzie între -u « bulg. -o si -u rămas final după cáde- 
rea articolului -1: în momentul în care în loc de omul se pronunţa onu 
(iar -u prelua funcţia articolului), cei care ştiau că trebuie să scrie -Ї, des 
nu se pronunţa, l-au scris și acolo unde -u final nu rezultase din căderea 
lui -l, deci scriau Radul, deși pronuntau Radu. Această ipoteză se izbeste 
însă de obiectia că -l n-a dispărut decît în secolul al XVII-lea, iar numele 
terminate în -ul apar mult mai devreme. Ce e drept, încă în secolul al 
XV-lea apar nume în -u, fără -l (Albu, Négu, vezi Al. Rosetti, Limba ro- 
mână în secolele XIII-lea—XVI-lea, București, 1956, p. 34), dar e vorbe 
poate aici mai curînd de faptul că articolul încă nu se generalizase la nu 
mele în -u decît cá -l dispăruse la numele comune. 

Altă explicaţie mi se pare mai plauzibilă. Poreclele, fiind adesea ad 
jective, sînt întrebuințate în mod normal cu articol: Cirnu(l), Lungu(l) 
Surduţl). intilnindu-se cu numele provenite din porecle, numele de ori- 
gine slavă terminate în -u au suferit influența acestora și au primit 
si ele articolul. Aceeaşi este situația numelor de familie in -escu formate 
cu un sufix adjectival care obliga la folosirea articolului: Mihăilescul etc, 
Apoi genitiv-dativul numelor de persoane se forma pe atunci ca si al 
numelor comune, deci se zicea Cîrnului, Mihüilescului şi, tot aga, Radu- 
lui (pînă astăzi încă acest tip de flexiune nu a fost complet eliminat). 
Dar din moment ce genitiv-dativul era Radului (şi astfel nu se putea 
forma de la Radu), era normal ca nominativul să fie Radul, 


1 Та ultimul moment am ţinut să verific dacă există sau nu, si metoda pentru 
aceasta a fost foarte simplă: am căutat în cartea de telefon a capitalei, unde am 
găsit inserate ambele nume. 

Cit priveste numele Rüducanu, acesta nu este izolat (vezi de exem 
plu Pătrășcanu de la Pătrașcu): e format cu un sufix -an, care produce 
adjective şi nume de purtători ai unei calităţi (M. Pietreanu, SMFC, II 
1960, p. 93—100), deci in fond nu are o situaţie diferită de a sufixului 
-escu, totdeauna articulat. 

-escu. Ajungem acum la numele de familie. Am arătat mai sus 
cá, în diverse ţări, primii care au căpătat sau și-au luat nume de 
familie au fost nobilii si cá si la noi primele nume de familie au fost 
ale boierilor, formate cu sufixul -escu. Ei şi-au luat numele de la moşia 
pe care o stápineau, iar aceasta, la rîndul ei, își trăgea numele, de multe 
ori, de la o persoană care o stăpînise mai înainte (bineînţeles, de la nu- 
mele de botez al acelei persoane). Multe localităţi poartă pînă azi nume 
terminate în -eşti (vezi Iorgu Iordan, Toponimia тотіпеаѕсӣ, p. 157 si 
urm.) avînd ca primă parte rădăcina unui nume de botez. De exemplu 
pe urmaşii unui Filip, care s-a instalat pe o bucată de pămînt, îi cheamă 
Filipeştii, pe urmașii unui Bucur, Bucureștii, pe ai unui Albu, Albeștii 
Deoarece urmașii se înmulţesc, ei ajung să formeze un sat, care păstrează 
în mod natural numele familiei întemeietorului. Aga se explică numele 
de localităţi ca Bărbulești, Calomfireşti, Mircești, Stoienesti si asa mai 
departe. Cînd un boier cumpără moşia de la Bălănești, el începe să fie 
numit Bălănescul si în acelaşi fel apar nume ca Mihăilescul, Florescul etc., 
chiar cînd, cum se întîmplă de obicei, purtătorul nu este descendentul 
unui Bălan, Mihail sau Florea, ba, mai mult, chiar cînd nici nu e indigen 
de origine. Dacă un grec, cu numele Vretos, să zicem, a preluat moșia 
de la Miroslăvești, i se spune mai întîi Vretos Miroslăvescul, apoi, cel 
puţin urmașii lui, dacă nu el însuși, devin mai simplu Miroslăvescu. În 
acelaşi timp, descendenţii lui Miroslav, rămaşi ţărani, nu poartă nici un 
nume de familie, pentru cá nu este obiceiul si nici nu au nevoie. 

A existat credinţa că în Moldova sînt normale numele formate cu 
sufixul -eanu, iar în Muntenia cele cu sufixul -escu. Alecsandri, in Isto- 
ria unui galben, vorbește de ,fiinti a cărora nume se sfirgeste in -еѕси, 
cînd se află în Moldova, si in -eanu, cînd merg la 'Valahia“, ca să fie 
deosebiți de cei dimprejurul lor. Daniil Scavinschi declară, la Negruzzi, 
Scrisoarea a IV-a, că dacă ar fi trăit la București şi-ar fi zis Scavinescu 
Numele lui primitiv era Scavin. Ideea aceasta este numai parţial adevă- 
rată, în sensul că în Muntenia şi în Oltenia sînt mai frecvente decit în 
Moldova numele în -escu. Aici s-au format nume în -escu si de la nume 
de localităţi. Deja în secolul al XVII-lea se vorbeşte de boierii Craiovesti, 
iar mai aproape de noi Tudor Vladimirescu își trage numele de la loca- 
litatea sa de baștină, Vladimir. În zilele noastre se cunosc nume са Sui- 
cescu de la localitatea Șuici (în apropiere de Cimpulung-Muscel) si mai 
sus am vorbit de Bungescu de la Bughea. 

Multă vreme numele în -escu au rămas rezervate pentru boieri, ca 
si patronimicele rusești. Cu timpul au început şi negustorii să le folo- 
seascá. Nu este exclus ca o încurajare în această direcţie să fi provenit 
de la modelul rusesc, în timpul Regulamentului Organic, cînd un patro- 
nimic ca Petrovici putea fi transpus în Petrescu. Ion Ghica ne spune că 
mama lui Bălcescu era Zinca Petreasca Bălcescu, exact cum în rusește 
s-ar fi spus Z. Petrovna B. În orice caz, în secolul al XIX-lea au apărut 
nenumărați Ionescu, Dumitrescu etc. fii, eventual nepoti, ai unui Ion. 

Dumitru etc. Am arătat cá chiar în zilele noastre, cînd există o lege a 
numelui, se înmulţesc numele în -escu atît de mult, încît devin tipice 
pentru romíni, pe care îi poti recunoaște după acest semn, în orice ţară 
i-ai găsi. Se stie cá Tudor Mușatescu a scris o piesă cu titlul -Escu, sufi- 
xul fiind suficient pentru a exprima ideea autorului. Acum mulţi încep 
să se lepede de astfel de nume pe care le consideră banale, dacă nu chiar 
vulgare. 

Nu totdeauna procedeul de formare al acestor nume este înţeles si 
uneori apar nume care nu sînt formate de la nume de botez, de exem- 
plu Piperescu, Răgădunescu. În general ele se trădează, chiar prin aceasta, 
ca fabricate: Muzicescu, Sătescu sînt vizibil recente; Frașculescu a apă- 
rut pe baza unei porecle, Frașcă (nume de pasăre). Acest din urmă nume 
îl pot explica fără rezervă, mulțumită faptului că l-am cunoscut pe pur- 
tător si împrejurările în care și-a luat noul nume. În alte cazuri e mai 
greu să má pronunf, pentru cá la bază ar putea sta totuși un nume de 
botez necunoscut de mine și mai ales pentru că, așa cum voi arăta mai 
departe, numele în -escu le înlocuiesc adesea pe cele în -oiu. În special 
din Cîmpulung şi din împrejurimi îmi sînt cunoscute nume ca de exem- 
plu: Copăiescu (de la copaie?), Codescu (de la coadă, dacă nu cumva de 
la numele de botez Codin?) Hulubescu (hulub „porumbel“ nefiind folo- 
sit decît în Moldova, aş prefera să mă gîndesc la hulubă), Melcescu (de 
la melc?), Minciunescu (de la minciună?), Puricescu (де la purice?) şi 
altele. 

Un caz special este cel al numelor terminate in -ărescu: Bünürescu 
Morărescu, Rotărescu, Untărescu, Văcărescu ar putea fi eventual trecute 
printre cele formate greșit, dar există o posibilitate să fie corecte, care 
trebuie avută în vedere în special pentru cel din urmă, relativ vechi. 
Dacă urmașii lui Dumitru sint Dumitreşti, de ce urmașii jui Văcaru n-ar 
fi Văcărești? (vom respinge, evident, explicaţia fantezistá care vede în 
Vacărești, printr-o presupusă formă Făgărești, „oameni din Făgăraş“). 
Mărturie pentru această posibilitate stă neamul Şoimăreştilor de la Șoi- 
maru. Formaţii asemănătoare, de astă dată de la titluri de boierie: Armă- 
șescu (de la armas), Cămărășescu (de la cămăraș). ' 

Deoarece Гоп este cel mai ráspindit ргіпіге numele de botez mas- 
culine, se înţelege că si Ionescu este cel mai răspîndit nume de familie. 
Cercetind cartea de telefon a orasului București, am găsit înscriși aproa- 
pe 1800 de abonaţi cu numele Ionescu, deci mai mult decît unu la mie 
din întreaga populaţie a capitalei. Sá ne gindim cá în fiecare familie sînt 
mai multe persoane cu același nume si cá nu toti cei pe care îi cheamă 
Ionescu au telefon. Dintre abonaţii cu acest nume, 105 se numesc To- 
nescu I. deci probabil Ion, fără să numărăm pe cei pe care-i cheamă 
lonel, Jean etc.: 93 sînt Ionescu Constantin. Dacă socotim numărul pagi- 
пог ocupate de cei cu numele Ionescu în raport cu numărul total al pa- 
ginilor (in care intră şi instituţii și întreprinderi), vom constata cá To- 
nestii ocupă doi la sută din cartea de telefon. 

Următorul nume în ce priveşte frecvența este fără îndoială Popescu. 
Acest nume spune singur cum e format: de la popă. Ріпа la Regulamen- 
tul Organic, fiii de ţărani nu aveau voie să urmeze în școli. Noua regle- 
mentare le-a deschis accesul numai la şcolile de popi, iar fiii de popi 
puteau urma orice școală. Aceasta explică de ce, pe la mijlocul secolului 

trecut, funcţionarii, ofiţerii, liber-profesionistii au început sà fie adesea 
numiţi Popescu. Fiul lui popa Gheorghe, al lui popa Ilie etc., mergind 
la școală, devenea Popescu. Tradiţia trebuie să fie însă mai veche, de pe 
vremea cînd se putea spune despre oameni că sînt popești, în sensul că 
sînt „ai popii“ (despre obiecte se poate spune şi azi: batistă рореаѕсӣ, 
carte popească etc.). 

În legătură cu felul in care popii au intrat în sistemul numelor romi- 
nești ar mai fi și altele de spus, fără legătură însă cu sufixul -escu. Mai 
sînt o serie de nume legate de preoţie, începînd cu Popa, frecvent mai 
ales în Ardeal. Chiar în București, cartea de telefon cuprinde peste 400 
de abonaţi cu numele Popa, la care trebuie adăugaţi peste 120 cu numele 
Pop, ceea ce e echivalent cu Popa. Tot în Ardeal apare frecvent numele 
Pap (Papp), care în ungureste înseamnă „popă“, apoi nume ca Popandron 
(Popa Andron), Poparad (Popa Radu), Popivan (Ivan), Popluca (vezi Dră- 
ganu, DR, VII (1934), p. 251), Popidan („al popii Dan“) etc. Numerogii 
Popovici (peste 300 în cartea de telefon din București) poartă un nume 
slav, desigur sîrb, corespunzător lui Popescu (în rusă și polonă se accen- 
tuează Popovici). Mai există Popov rusesc si bulgăresc, Popovschi, desi- 
gur polon, la care urmează să adăugăm pe Papadopol (în grecește „fiul 
popii“), Papadachi (tot în grecește „popic“; aici se adaugă numeroasele 
nume grecesti de felul lui Papatănase, vezi p. 85), Papazoglu (în turcește 
papaz „popă“ si oglu „fiu“). Sachelarie este forma grecească, derivată 
de la un cuvînt latinesc care înseamnă „templu“. Rabinovici, formaţie slavă 
care înseamnă „fiu de rabin“ (adică preot mozaic), apoi Cahane, Cohen, 
Cohn, Kahn sînt variante dialectale ale numelui ebraic al preotului. În 
sfîrşit, din romineste, mai adaug pe Preofescu si pe Sacerdofeanu, de care 
a fost vorba mai sus. 

Numele de familie sint mai solemne, oficiale, se perpetueazá, de aceea, 
cînd sînt derivate de la numele de botez, se aleg formele mai pretentioase 
ale acestora. Faţă de Năstase, Tănase, găsim pe Anastasiu, Atanasiu (dar 
Anastasescu, Atanasescu stau alături de Năstăsescu, Tănăsescu); faţă de 
Gheorghe, Ghiţă, apare Georgescu (alături de Ghifescu; Gheorghescu, fo- 
losit uneori în secolul trecut, de-abia dacă mai poate fi întîlnit). De ase- 
menea, de la Niculaie, alături de Niculescu, de formă mai modestă, găsim 
si pe Nicolescu, mai pretenfios, format de la Nicolaie; de la Dumitru, Du- 
mitrescu, iar mai pretentios, Dimitrescu, de la Dimitrie si, încă mai pom- 
pos, Demetrescu, de la Demetru, care de-abia dacă mai apare. 

Am avut ocazia în tinereţe să asist la formarea de derivate solemne 
din nume simple. La balul din sat fetele primeau de la flăcăi ilustrate, 
după numărul cărora se alegea regina balului; apăreau atunci nume ca 
domnișoara Georgescu sau Angelescu, iar cei care „despuiau scrutinul“ se 
întrebau cu mirare cine pot fi adresantele, pînă cînd unul ghicea: e a lui 
Stan Ghiţă, sau a lui Anghelufd'. Se vede după ultimul exemplu cà 


1 Trebuie să adaug un fapt care vine impotriva celui semnalat ceva mai sus: 
suprimarea sufixului -escu în anumite împrejurări. În perioada dintre cele două 
războaie mondiale, am auzit adesea, printre elevi şi chiar printre profesori, spunin- 
du-se în intimitate Chiriţă, Niţă, pentru Chirifescu, Nifescu, şi de, asemenea, la voca- 
tiv, Nifule pentru Nifulescule. Aceste formule păreau mai afectuoase decit cele ofi- 
ciale. După război. n-am mai avut ocazia să aud asemenea nume, sau poate nu se 
mai folosesc. 

sufixele de diminutiv se eliminá la formarea derivatului nume de fa- 
milie, si la fel alte sufixe: de la Dobrin se formeazá Dobrescu. Їп nomen- 
clatura orășenească există si excepţii: de la Costache se formează Cos- 
tăchescu (alături de Constantinescu), de la Petrache, Petrăchescu (alături 
de Petrescu (desi de la Dumitrache nu există decît Dumitrescu), si tot asa 
găsim Stoichifescu alături de Stoicescu. Explicaţia este desigur că, atunci 
cînd numele în -escu au devenit banale, s-a urmărit să se obțină unele 
ceva mai diferenţiate. Cred cá tot așa se explică Marinchescu faţă de Ma- 
rinescu. Alteori se obţine o formă mai rară prin suprimarea unui proces 
fonetic care ar trebui să se petreacă la derivat (de exemplu de la Mușat 
se formează normal Musütescu sau Muşetescu şi totuşi apare si Mușa- 
tescu), sau, dimpotrivă, se reintroduce în derivat un fonetism care nu era 
cunoscut decît pentru forma de bază (loanifescu de la Ioniţă, pentru că 
acesta din urmă, la rîndul său, derivă de la Ioan). Am văzut, acum cîteva 
decenii, si o firmă pe care scria Joannescu în loc de Ionescu. 

Si în derivate care nu servesc ca nume de persoane se întîlnește, са 
formă de bază, numele mai solemn: cînd Gheorghe Brătianu și-a format 
un partid politic, acesta s-a numit georgist, nu gheorghist. 

Un ultim amănunt, privind aspectul fonetic al sufixului. Acolo unde 
consoanele se pronunţă dur, e după o astfel de consoană se schimbă în ă. 
După cele mai multe consoane, ca s, z, f etc., pronunţarea -ăscu este limi- 
tată la unele regiuni ale ţării și ea nu apare în scris. După r dur, nu 
numai că pronunţarea cu ă este generală, dar ea este considerată în gene- 
ral corectă si în scris: Calvocorăscu, Cocorăscu, Dărăscu, Fierăscu (He- 
răscu), Mărdărăscu, Orăscu, Tătărăscu. Apar, ce e drept, si variante gra- 
fice ca Herescu, Mărdărescu, Tătărescu, iar unele nume se scriu regulat 
cu e și se si pronunță așa: Nicorescu, Sorescu. Mai multe amănunte pri- 
vind variantele dure si muiate se vor găsi la sufixul -eanu. 

-eanu. Urmează acum al doilea sufix foarte obișnuit la formarea nu- 
melor de familie, cel care produce nume legate de localitatea de origine 
a posesorului. Am atins această chestiune mai sus, unde am vorbit de di- 
ferite mijloace de a forma nume de persoane de la nume geografice, iar 
aici urmează să mă осир în mod special de sufixele rominesti folosite 
pentru aceasta. Cel mai obișnuit dintre ele este sufixul -eanu, de origine 
slavă. În vechea slavă, sufixul la singular este compus şi prezintă forma 
-ian-inü); (-anină); la plural însă apare sub forma -iane (-ane), căci 
-înu de la singular este un sufix de singulativ, adică servește pentru a se 
forma singularul de la plural, de exemplu „roman“ se zice Rimleanină, 
iar la plural Rimleane. În romînește s-a împrumutat forma de plural, 
-eane, în cuvinte ca brăileni, slătineni, de la care apoi s-au format în ro- 
mineste singulare ca brăilean, slătinean, iar acestea au ajuns să fie folosite 
ca nume de familie pentru cei care s-au deplasat din localitatea de origine: 
Braileanu, Slătineanu. 

După cum se vede din cele arătate, cuvintele formate cu sufixul -ean, 
derivate de la nume geografice, nu sînt neapărat nume proprii. Ele sînt 
de obicei adjective, dar chiar dacă sînt substantive, nu sînt totdeauna 
proprii: un profesor brasovean, o școală bîrlădeană, sau un brașovean, 
ın bîrlădean. Înseamnă deci, că acesta nume se pot discuta si la numele 
topice si la numele de persoane. Ele se pot forma si de la nume de ra- 

ioane, de regiuni, de tinuturi, de exemplu ardelean, moldovean, si de ase- 
menea de la nume de ríuri, considerate caracteristice pentru un tinut: 
milcovean, siretean. Toate însă pot servi si ca nume de familie. Nu cred 
са existá їп toatá tara vreun orag de la care sá nu se fi format nume de 
familie terminate în -eanu, si, bineînţeles, multe sint formate de la nume 
de sate: Bolintineanu de la Bolintin, Rebreanu de la Rebra, Tismăneanu 
de 1а Tismana etc. 

Dacă rădăcina nu este un nume geografic, avem în general de-a fuce 
cu nume inventate, formate fie cu voie, fie fără voie, în dezacord cu 
regula: Borvizeanu, Valentineanu. Dar se impune prudenţă în apreciere: 
s-ar putea să stea la bază un nume geografic pe care nu-l cunoaștem. 
De exemplu cred că multi nu știu că există un sat Agírbiciu, de unde 
vine numele scriitorului Agîrbiceanu. Eu însumi nu știu de unde vine 
numele Igiroșanu, dar bănuiesc că există la bază un nume geografic 
Bujoreanu nu este de la numele de botez Bujor, ci de la localitatea cu 
același nume. Am vrut să dau ca exemplu de formaţie greșită numele 
Toneanu, dar m-am reţinut, deoarece, evident, nu cunosc toate numele 
-eografice din ţară. 

Sufixul -eanu are o serie de variante fonetice, cauzate de consoana 
precedentă. El apare sub forma -anu, în primul rînd după consoane pro- 
nunfate dur: după r, de exemplu Tătăranu, de la Tătaru, Cocoranu, de la 
Cocora, Hotăranu etc. (dar Lăzureanu e de la Lazuri, cu r moale); după 
$, de exemplu Argeșanu, Mureşanu, Orășanu (nume ardelenesc, Cărpini- 
san); după j: Almăjan (de la Alma), Blăjan, Gorjan, Lugojanu (de la 
Lugoj): după 1: Vinfan (din Vinţ); după s: Bîrsan (de la Bîrsa); după z: Ro- 
gozanu. (Acolo însă unde consoanele se pronunţă muiate, apare forma 
-eanu: Blăjeanu, Bîrseanu, Rüchifeanu, Ruseteanu.) 

Forma -anu apare totdeauna cind rádácina se terminá in и consoaná, 
căci acesta nu comportă o formă muiată: Băcăuanu, Hirláuanu, Inăuan (si 
тоат), Măţăuanu, Tăzlăuanu (singura excepţie pare a fi Buzoian de la 
Buzüu, vezi M. Pietreanu, SMFC. II, 1960, p. 97—98). Mai apar apoi unele 
forme aberante cu v: Borgovan de la Birgüu, Siclovan de la Șiclău. Aici se 
porneşte fără îndoială de la o formă mai veche cu o lung din maghiară (si 
prima silabă de la Borgovan indică o transcriere maghiară), vezi Braso- 
veanu alături de forma regională a numelui localităţii, Brașău. 

Tot în forma -anu apare sufixul acolo unde -eanu ar altera profund 
caracterul consoanei finale a rădăcinii. Astfel în Ardeal găsim de la Fe- 
leac, Felecan, de la Haţeg, Hategan (pe cînd din Oltenia provine Busuio- 
ceanu, de la Busuioc). În Ardeal d final al rădăcinii apare adesea alterat 
în 2 din cauza lui -ean: Apolzan, de la Apoldu, Bungărzan, de la Bungard, 
Vecerzan, de la Vecerd. în alte cazuri consoana rămîne nealterată: Apa- 
hideanu, Homorodeanu. În sfirsit, al treilea caz, sufixul -ean este înlocuit 
cu -un, ceea ce, bineînţeles, are ca urmare păstrarea intactă a consoanei: 
Arădanu, Șimandan (de la Șimand). Aici trebuie clasat și Romascanu, vezi 
p. 62. 

Diferente care pot părea curioase mai apar la unele nume ardelenesti. 
De la Ghimbav nu se formează Ghimbăveanu, cum ne-am aștepta, ci 
Ghimbășanu, deoarece numele vechi al localităţii nu este Ghimbav, ci 
Ghimbah (germ. -Bach „pîriu“), si în trecut h muiat devenea s (de 
exemplu pluralul de la monah era monași). De la Lancrăm se formează 

Lüncrünjan sau Lăncrăjan, pentru că numele vechi al localităţii este 
Lancrüng, iar g(e) în Transilvania, devine j (lege, pronunţat leje). Apoi 
n, înainte de j, poate ușor dispărea. 

Sufixul nostru mai apare sub forma -anu acolo unde rădăcina se ter- 
mină în i consonantic (care nu formează silabă), căci ¿ea se pronunţă ѓа: 
Argetoianu (de la Argetoaia; orientîndu-se după argint, care de fapt nu 
are nici o legătură cu numele discutat, unii au pronunţat Argintoianu), 
Brătianu (de la Bratia), Brezoianu, Dăianu (de la Daia), Fălcoianu, Mu 
muianu, Tufuianu, Vișoianu. După i vocalic (care formează silabă). 
există două tratamente: de la Cozia, se formează Cozianu, de la Roșia, 
Roșianu, pe cînd de la Slobozia, Slobozeanu. Lucrul e cu atît mai curios, 
cu cît la ultima localitate i este accentuat. Probabil că diferenţa este dic- 
tată de lungimea cuvîntului: dacă de la Cozia s-ar suprima î, numele ar 
rămîne greu de recunoscut, pe cînd Slobozia, chiar si fără à, este destul 
de lung ca să fie înțeles. Nu trebuie încadrat aici Caloianu, care e grecesc 
şi e format din kalos „frumos“ si Iani „Ion“. 

La numele de locuri terminate în -eu situaţia e alta decît la cele ter 
minate în -ău: vocala clară e din sufix, fiind sprijinită de e din rădăcină. 
nu permite menţinerea lui u consoană, de aceea de la Meteleu se for- 
mează Meteleanu (după ce u vocalic a devenit consonantic). Și la numele 
in -ei se pierde o consoană, de astă dată -î: Macoveanu de la Macovei. 

O situaţie neclară se prezintă la numele derivate de la nume de loca- 
litáti formate cu sufixul -ești: în principiu, nimic nu se opune la un rezul- 
tat conform cu regulilie generale, şi într-adevăr, găsim Bereșteanu, Bucu- 
reșteanu, Căzăneșteanu, Cornesteanu, Fintegteanu, Ploieșteanu, Zimbreş- 
teanu si multe altele. Dar găsim şi cazuri de e schimbat in 2: Alimăniș- 
teanu, Budișteanu, Popișteanu (de la Popești), Udișteanu, fie pentru că e 
neaccentuat a fost pronunţat mai slab şi s-a închis, fie pentru că au 
influenţat numele unde š era primitiv: Boișteanu (de la Boistea), Brăniș- 
teanu, Pociovalișteanu (de la Pociovaliștea), Zvorișteanu. Din două col- 
turi ale ţării mi se semnalează că locuitorii unor sate numite Popești nu 
se cheamă popeșteni sau eventual popișteni, ci popescani, ca și cum nu- 
mele ar fi derivat de la singular (partizanii lui Averescu se numeau ave 
rescani). 

Altă modificare vocalicá ne intimpiná la numele de felul lui Cala- 
feteanu, Ghimpeteanu (de la Ghimpați), Predefeanu (de la Predata), Se- 
celeanu (de la Săcele). La origine, în toate aceste cuvinte a fost un a 
accentuat (Săcele e de la sat), care, devenind neaccentuat în derivate, s-a 
schimbat în ă, apoi, sub influența unui e următor, a devenit şi el e. În 
schimb, orientîndu-se după Brăila, mulţi pronunţă Brăilățeanu (poate 
si după Gălățeanu?) pentru Brüilifeanu (de la Brüilifa). 

Cind numele de localitate este un plural feminin articulat, derivatul 
nume de familie se formează cu suprimarea articolului: Cioceanu de la 
Ciocile, Farcășanu de la Fărcașele, Pogoneanu de la Pogoanele. Explica 
fia acestui fapt a dat-o Şt. Разса (DR, VII (1934), p. 157—158), care arată 
că adesea la bază este un nume de localitate mai vechi, fără articol: Băl- 
cean nu e de la Baltele, ci de la forma mai veche Bălți. De multe ori, în 
același fel, lipseşte cîte un sufix: Măgureanu de la Măgurele (de fapt de 
la Măgura), Rîureanu de la Ríugor etc. (іа. ib). Dar Réureanu e derivat 
de la pluralul Réuri? 

Ajungem la problema ceva mai complicatá a derivatelor de la nume de 
localităţi cu rădăcina terminată in -n. Aici se simte o greutate la adáu- 
garea sufixului, căci se obţine o alăturare a doi n, ceea ce complică pro- 
nunfarea. Poate cel mai clar este cazul numelor ca Iacobeanu, Mihăileanu, 
Spineanu, Urziceanu. Acestea, în aparenţă, sînt derivate de la nume de 
persoane și deci contrazic afirmaţia făcută la începutul acestui capitol. 
Este însă fără îndoială o iluzie. Ele provin de la numele localităţilor 
Iacobeni, Mihăileni, Spineni, Urziceni (este indiferent, din punctul nostru 
de vedere, în ce chip s-a ajuns la aceste formaţii). Ar fi trebuit deci să 
avem lacobeneanu, Mihăileneanu etc., dar limba s-a împotrivit acestor 
combinaţii si, printr-o disimilare silabică (fenomenul e numit haplo- 
logie) a suprimat unul din cele două grupuri de sunete aproape identice 
(la plural ele erau în totul identice: -en-en-i a devenit -eni). Exemple simi- 
lare citează Pasca, T. O., p. 141: Hîrsean pentru Hírseneanu, Ileanu pen- 
tru Ileneanu. 

În cazul lui Munteanu, Olteanu, am susținut altădată (SLG, 1960, 
р. 68) cá am avea formaţii de la munte, Olt, dar cu înţelesul influențat de 
Muntenia, Oltenia. E cazul acum să mă întreb dacă nu cumva avem aici un 
fenomen asemănător cu cel citat mai sus. Trebuie să adaug că numele 
Munteneanu şi Olteneanu există, dar fabricate greşit, de oameni care au 
ținut să-și schimbe numele, dar nu au avut curajul să treacă direct la Mun- 
teanu, Olteanu, poate ca să nu se expună unei opoziții din partea celor 
care purtau dinainte acest nume. 

Dar acesta nu este singurul fel în care se evită repetarea lui n la 
derivatele în -eanu. În lumina exemplelor de mai sus se va lămuri defi- 
nitiv si altă categorie, anume aceea a numelor derivate cu sufixul -aru: 
Poienaru etc. Problema a fost mult discutată: Iorgu Iordan, în mai multe 
articole din Arhiva Iaşi (ultimul în volumul XXX, p. 104—106), apoi în 
BPh, III, 1936, p. 158—160, Pușcariu, în DR, I. (1921), p. 327, si VI. (1931), 
p. 534, Pasca, DR, VII (1934), p. 159—160, si T. O., p. 141, si eu insumi, in 
BL, V, 1938, p. 58. Unii (acad. Iorgu Iordan, la care într-un fel m-am 
alăturat si eu) au socotit că sufixul -ar, din lat. -arius, are si funcţia de 
a forma numele locuitorilor, ceilalți au explicat folosirea lui -ar prin evi- 
tarea lui -ean, pentru a nu se repeta consoana n. 

Avînd în vedere că exemplele de -ur conţin toate un n la sfîrşitul 
rădăcinii sau cel puţin într-o silabă anterioară (aparentele excepţii au 
fost eliminate de Pasca), si de asemenea că acesta nu este singurul chip 
în care s-a evitat alăturarea sufixului -ean la teme în -n (unul s-a văzut 
mai sus, altul urmează), îndoiala nu mai este permisă. Indiferent dacă 
-ar a avut sau nu dinainte funcţia de a denumi pe locuitori, în orice caz 
el nu apare decît acolo unde -ean a fost evitat, deci ca un surogat al 
acestuia. Exemple s-au dat foarte multe în articolele citate. Iată numai 
cîteva dintre ele: Broștenaru, Comănaru, Rovinaru, Perșinaru, Vălenaru. 
Mi se comunică cá se zice si Zimnicaru, desi aici n nu este chiar la sfîr- 
şitul radicalului. 

A] treilea tip de evitare a repetitiei lui n, cu disimilarea consoanei 
din rădăcină: Beclerean, in loc de Beclenean (din Beclean), Ciocmărean, 
Hirserean, Ilerean etc. Mai curios e Vlădărean (din Vlădeni), care pare a 
fi din Vlădenaru, căci dacă ar fi din Vlădeneanu nu s-ar explica prezența 
celui de-al doilea d, provenit din e. 

Numele locuitorilor se poate transforma el insusi $n nume de loca- 
litate, care la rîndul lui poate da un nou nume de locuitori. Astfel locuitorii 
din Poiana, instalindu-se într-o nouă localitate, îi aduc acesteia numele 
lor de Poienari (la fel Bustenari, Mărginari etc.), iar locuitorii acestei 
localităţi se vor numi Poienăreni (Mărginăreni etc.) deci sufixul -ean 
reapare, dar nu imediat lîngă n din rădăcină. 

O variantă mai rară a sufixului pe care îl discutăm este -îanf, sem 
nalată de Bogrea, DR, IV (1927), p. 866, iar Paşca, DR, VII (1934), p. 161. 
adună mai multe exemple cu explicaţii. Forma citată este caracteristică 
pentru Banat si are corespondent exact în sirbeste. Exemplele cele mai 
cunoscute sint Gataianfu, de la Gataia, si Rîmneanțu, de la Rîmna. Se 
pornește tot de la sl. -ian-, -an-, numai cá, in loc să se adauge sufixul sin- 
gulativ -іпй, care nu figurează la plural, se adaugă sufixul -ici, devenit în 
romiîneşte -ef. Aceste sufixe se folosesc si la plural, numai că vocala redusă 
ï- dispare, deoarece ultima consoană nu mai are nevoie de suport, fiind 
urmată de vocala caracteristică pluralului. Deci forma de plural se ter 
mină în -fî. Astfel pornim de la un sufix care a avut la singular forma 
-ianif, iar la plural -ianţi. Şi în acest caz pluralul a fost mai puternic, de 
aceea in romînește avem forma -ianf, articulat -ianfu(L). 

Un ultim amănunt care interesează mai puţin sufixul si mai mult 
baza. Cum se formează numele locuitorilor din localităţile cu nume com- 
pus din mai multe cuvinte? Pe de o parte zicem Turneanu celor din Tur- 
nu-Măgurele, Pietreanu celor din Piatra-Neamţ, pe de altă parte zicem 
Severineanu celor din Turnu Severin. Apar nume ca Giosan sau Digiosan, 
apoi Suseanu (Susan), pentru cei din localităţile perechi, numite una de-Sus 
si cealaltă de-Jos. Faptul este în legătură cu prescurtările curente ale nume- 
lor de locuri: se zice Turnu pentru Turnu-Măgurele, dar Severin pentru 
Turnu Severin. Numai în glumă se adaugă uneori adjectivul, de exemplu 
Rîmniceanu-Sărat. Totuși, acolo unde numele localităţii nu se prescurtează, 
cel al locuitorilor cuprinde și el ambele elemente: Băimărean de la Baia- 
Mare, Sătmărean de la Satu-Mare (cf. si magh. Szatmari), Vălimnărecn 
de la Valea-Mare. Alte exemple, ca Valedulcean, se găsesc la Pasca, art 
cit., p. 162—163. 

Sufixul -an mai apare şi cu alte valori, avînd si altá origine, de aceea 
nu toate numele in -an se vor explica asa cum am văzut mai sus. Desigur 
în Micusan, Mirodan, Moruzan, Ramadan, Ticusan, totdeauna nearticu- 
late, avem de-a face cu sufixul augmentativ -an, care se găseşte si în 
nume de botez: Drăgan, Pîrvan, Puican, Șerban, Vilcan. În Stoian e sufix 
de participiu slav. 

-ea. Al treilea sufix în ordinea importanţei şi a frecvenţei este -ca. 
puţin studiat (Ioana Vintilă pregătește o lucrare specială cu acest subiect), 
si de fapt de mai multe origini, desi pînă la urmă apare în romineste ca 
sufix cu formă și valoare unitară. Spre deosebire de cel de-al patrulea 
sufix, -oiu (de care va fi vorba mai departe), -ea este general rominesc, 
chiar dacă frecvenţa lui diferă de la o regiune la alta („foarte productiv“ 
în Valea Jiului, după Al. Cristureanu, CL, VI (1961), p. 172; multe exemple 
*j la Dumitra Neda-Surdu). Se consideră de obicei că este de origine slavă 
dar lucrurile nu sînt prea clare. lată, in ordine, diferite posibilităţi de 
explicaţie, începînd cu numele de botez. 

Un nume masculin terminat in -e a putut primi articolul -a, de exem- 
plu Badea (vezi si Gédea, nume de familie), Oprea, Petrea, Udrea. Aici 
apar o serie de subcategorii, dupá consoana care precedá pe -e: -ce este 
in slavá un sufix de diminutiv, de care a fost vorba mai sus, redat їп 
romînește, in general, prin -cea: Cocea, Mircea, Vucea, vezi p. 63 
Lacea<sl. Vlad-ce, Dráganu, DR, VII (1934), p. 136 (în realitate pronun- 
tarea este €+a, după cum în Hogea<hoge pronunţarea este g-Fa) -le 
este de asemenea un sufix de diminutiv, intilnit in bulgará, de exemplu 
în Steflea (vezi p. 63; cf. prislea în Et. тот); vezi si Mihnea, p. 63. 

Sub influența acestor exemple, sau poate pur si simplu din cauza 
pronunțării muiate a consoanelor, -ea a putut lua locul lui -a în Cîrstea, 
Costea, Minea, Rizea, dacă ele provin din Cîrsta, Costa, Mina, Riza (cum 
e probabil pentru toate, afară de Minea, care pare mai curînd o pronun- 
{аге regională a lui Mihnea; să ţinem seamă că accentuarea originară a 
lui Mina este pe a). 

O serie de nume sînt hipocoristice ruseşti, simțite în general ca atare: 
Colea, Ghenea, Tolea etc. (vezi p. 61). 

Altele sînt hipocoristice formate în romînește, evident după modelul 
unora din cele citate mai sus; afară de Monea deja citat (p. 63), se pot 
adáuga exemple ca Bogdea din Bogdan (dar cred cá Bogde existá in ucrai- 
neaná judecind dupá derivatul Bogdenko), Fanea din Stefan, Firea 
din Zamfir, Gorea din Grigore. Pintea din Pintilie, Spirea din Spiridon, 
Stelea din Stelian etc. 

Deoarece există pe de o parte Chiru, pe de altă parte Chirea, ambele 
hipocoristice de la Chiriac, se poate crea impresia că Chirea e format 
direct de la Chiru, iar după acest model pot apărea Mitrea de la Mitru, 
Onea de la Onu, Șendrea de la Șandru etc. 

Există rare nume de femeie terminate în -ea: Nedelea folosit si pen- 
tru bărbaţi, de fapt numele vechi slav al duminicii (vezi mai sus şi Ne- 
delcu), Oltea (legătura cu rîul Olt mi se раге neprobabilă). 

Atasindu-se la un element în -l (-ul, -el), foarte frecvent în formarea 
cuvintelor romínesti, -ea apare în sufixele complexe -ulea, -eiea, de 
exemplu in Rădulea, Nichiţelea; dacă primul ar putea fi interpretat ca 
Radul +-ea, al doilea nu poate fi înțeles decît ca Nichita+-elea, deoarece 
un diminutiv Nichifel nu este cunoscut. Existenţa numelor în -elea spul- 
beră explicaţia, și așa cu totul neplauzibilă, a lui Diculescu, Die Gepiden, 
p. 186, care vede în numele ca Rădulea originale germane de tipul Rada- 
ulf. În Franţa, stăpînită de urmașii germanilor invadatori, foarte repede 
nu s-au mai putut forma nume din elemente de origine germanică, deoa- 
rece populația nu cunoștea limba germană (vezi p. 47). Este oare de cre- 
zut cá la noi cunoașterea germanei a fost atît de durabilă si de adincá, 
încît după ce pătrunseseră şi se impuseseră elementele slave (ca Radu) să 
se mai fi putut forma din ele compuse cu elemente germanice? 

Apar însă, nu se știe de cînd şi de ce, foarte multe porecle formate cu 
-ea: Burtea<burtă, Cotea<cot, Mucea“muci, Nodea€nod etc. etc. Vezi 
Pasca, T. O., p. 140. În lucrarea Dumitrei Neda-Surdu găsesc exemple 
ca T'ucea&tuci, poreclă a unui om negricios. Se pare că aproape de la orice 
substantiv se poate forma o poreclă cu -ea, iar aceste porecle devin ușor 
nume de familie. Desigur așa trebuie interpretate numele ca Corbea, 


121 


www.dacoromanica.ro 


Grecea, Lupea etc. Aici si Florea, vezi mai sus, p. 53, si BL, IV (1936), 
p. 80. 

În Transilvania, sufixul apare scris -ia, din cauză că ofiţerii stării 
civile erau maghiari sau germani, care nu aveau în limba lor scrierea -ea. 
Creţia, Horia, Montia etc. (ardelenii scriu si pronunţă Horea). 

Devenit sufix de nume de familie, -ea a servit la romînizarea a 
diverse tipuri de nume străine, asa cum s-a arătat la p. 97 si 98 
Găsim alături Gane si Ganea<bg. Ganev, Dude si Dudea, Ianule, Ianulea 
(şi chiar Ianül)€gr. Ianulis. 

Sufixul -oiu urmează să fie tratat ceva mai departe. Dau însă aia 
cîteva sufixe de mai mică importanţă, folosite pentru a forma nume de 
persoane. În ordine alfabetică: 

-e$, de origine slavă si maghiară în același timp. Pascu, Suf. 
p. 284—285, citează cîteva nume de familie provenite din porecle: Mares, 
Verdeș etc. Bogrea, DR, IV (1927), p. 868—869, adună o listă mai amplă, 
din care citez: Beleg (din sl. bel- „alb“), Codreș, Moales, Rareș etc. Se 
vede cá la bază stau adjective si substantive, de obicei rominesti. Se pune 
însă întrebarea dacă Mareș este într-adevăr format de la rom. mare. Hi- 
pocoristicul ceh Mares este ge ape prin Martin. 

-ete, după Pascu, Suf., p. 38, ar proveni din lat. -ittus, sufix de dimi- 
nutiv. Atît forma, cit si sd demonstrează categoric falsitatea aces- 
tei idei. Sufixul este specific pentru Oltenia si constituie un nou singular 
refăcut din pluralele în -efi ale cuvintelor formate cu sufixul -ef (BL, II, 
(1934). p. 246—249). După ce noul sufix s-a răspîndit si s-a consolidat, el 
a ajuns să fie atașat în Oltenia si la nume de persoane, în special la пите 
de botez. Pascu citează Cocorete, Crăciunete, Frunzete, Ionete, Püunete 
și, separat, ca și cînd ar fi vorba de alt sufix, nume în -ulete (acesta e 
refăcut din pluralul -ulefi, variantă a lui -efi): Chivulete, Mărculete, Păs- 
culete. -ete a ajuns să fie simțit atit de specific oltenesc, încît se fac glume 
cu ajutorul lui. În copilăria mea se recitau versuri așa-zicînd oltenești, ca 
Aţine-te, Marinete, c-a fugit brabetele (,,vrabia*) și-a luat prunetele . .. sau 
A venit Ionete de la București, cu ghete-n ghete („cu galoși“), călare pe 
tocilete („ре bicicletă“)... 

-ilá, studiat de Mioara Avram, SMFC, II (1960), p. 149—178, este im- 
prumutat din slavá, unde formeazá nume de purtátori ai unei calitáti, in 
general cuvinte depreciative, si unele hipocoristice. În romíneste serveşte 
la formarea de epitete derivate de la adjective și de la verbe, de exemplu 
bilbiilă, chiorilă, flămînzilă etc., care, la rîndul lor, întrebuințate ca po- 
recle, pot ușor deveni nume de familie. În ultimul timp, în poveștile 
pentru copii preșcolari, se înmulţesc numele în -ilá date animalelor: 
lepurilă, Ursilă etc. lată cîteva exemple de nume de familie formate cu 
-ilá: Busilá, Cornilă, Desilă, Frăţilă, Băncilă, ultimul fiind derivat de la 
hipocoristicul Banciu. 

-otă, tot de origine slavă (Pascu, Suf., p. 275), este atestat aproape 
numai în nume de persoane, devenite adesea și nume de locuri: Albotă, 
Balotă, Calotă, Capotă, Dobrotă (cf. numele cartierului bucureștean Dobro- 
teasa, soţia unui Dobrotă), Dragotă, Jacotă, Laiotă, Racotă etc. Balotă nu 
vine, cum credea încă Pascu, de la bală, ci de la slav. bel- „alb“, iar Albotă 
constituie traducerea lui în romineste. Cf. acad. E. Petrovici, Romano- 

slavica, III, p. 17, care aratá cá sufixul slav -ota forma abstracte de la 
adjective, apoi a ajuns sá formeze hipocoristice. 

-sa, de origine nu prea clară. Bogrea în DR, IV (1927), p. 863, 
dă o listă de nume, din care extrag următoarele: Capsa, Рота, Dracșa 
(vezi numele de localitate Drăcșani), Dumga, Focșa (vezi Focșani), Lupșa, 
Micșa, Tomșa, Tripsq. Pe Comşa îl explică prin sirb. komșia „vecin“ (de 
origine turcească), eventual din rus. komșă  ,bátáus*. Singurul 
lucru ce se poate spune despre această etimologie este că e neconvingă- 
toare. Pascu (Suf., p. 278) explică același nume prin coamă. Pe de altă 
parte Weigand, p. 154, crede cá Dumsa e format din sl. duma „cuvînt“. 
Sufixul a fost studiat temeinic de N. Dráganu, Numele proprii cu sufixul 
-sa, Cluj, 1933. Pe baza a mult mai numeroase exemple, е] a arátat cá 
radicalele acestor formaţii sînt totdeauna nume de persoane: Comșa de 
la Avacom sau de la Coman (p. 17), Cupșa de la magh. Jakab „Iacob“ 
(p. 26), Бота de la Doma, variantă maghiară a lui Damian, eventual 
de la Dominic (p. 20), Рита de la Dumitru (ib.), Dracșa de la Drag- (p. 21), 
Tripșa de la Tripon, variantă a lui Trifon (p. 42). În mod consecvent, vom 
socoti că numele de felul lui Capsa, Focșa, Lupșa (р. 21—22), Micsa sînt 
formate nu de la nume comune sau de la adjective, ci de la nume de per- 
soane ca Lupu, Micu (Capsa poate de la Capotă, iar Focșa de la Foca?). 


Moţiunea 


Numele de botez masculine şi feminine sînt adesea paralele, în sen- 
sul că alături de fiecare masculin se formează femininul corespunzător 
și (mai rar) viceversa. Formarea femininelor de la masculine a fost stu- 
diată de Aurelia Stan în articolul Contribuţie la studiul prenumelor femi- 
nine din Valea Bistriţei-Bicaz, publicat în CL, VI (1961), p. 383—393. La 
acest articol mă voi referi de mai multe ori în prezentul capitol. 

Adesea si numele de familie au forme diferite pentru cele două sexe. 
am văzut mai sus tipul latin, m. Iulius, f. Iulio, şi tipul slav, m. -ov, -ev, 
f. -ova, -eva, sau m. -ski, f. -ska etc. si in romineste vom găsi formaţii 
feminine paralele cu cele masculine la numele de familie, numai cá ele 
nu au Si nu au avut valoare oficialá. 

Cel mai simplu mod de formare a femininului este adáugarea sufixu- 
lui -a după consoana finală a numelui de botez masculin (dacă masculinul 
se termină în -u, acesta este eliminat), numele de persoane fiind astfel 
tratate ca adjectivele și ca substantivele comune. Se formează astfel femi- 
nine ca Dina, Dumitra, Ioana, Páuna, Rada, Sorina, Stana, Zamfira, de la 
Dinu, Dumitru, Ion, Păun, Radu, Sorin, Stan, Zamfir. Pe lingă formaţiile 
de acest fel, care sînt tradiţionale, Aurelia Stan citează unele recente, 
pe care le putem socoti cel puţin bizare: Chiriaca, Veniamina, Viorela 
(Ionela se intilneste si în București) etc. (art. cit., p. 386). Uneori astfel 
de nume ne vin și din apus, de exemplu Marina, care, ce e drept, poate fi 
format în romineste de la Marin, dar cel puţin în unele cazuri este datorat 
unei metode recente apusene. Trebuie adăugat totuși că Marina există 
si în bulgáreste (Izvestiia, V (1957), p. 428). 

Dar nu de la orice nume masculin se poate forma astfel femininul. 
Sint cazuri cind trebuie adáugat un sufix mai consistent (de altfel si la 

numele comune sufixul -ă pentru formarea femininului este astăzi puţin 
productiv). 

Încă de pe vremea romanilor se folosea sufixul -ina. Printre sub 
stantivele comune latinesti nu găsim decît două exemplare clare: gallina 
„găină“ de la gullus „cocoș“ şi regina de la rez „rege“ (Regina se folo- 
sește ca nume de femeie în englezeste si în nemíeste, iar din nemfeste а 
trecut şi la noi, mai cu seamă în Transilvania, cu pronunţarea germana 
Reghina). Poate deci părea curios ca de aici să fi ieşit un procedeu foarte 
obișnuit de a forma femininul numelor de persoană. În realitate, faptele 
sînt ceva mai complicate. 

Sub forma lui masculină, -inus, sufixul a fost mult folosit în lati- 
neste cu alte valori, iar de la masculinele în -inus s-au format, cu proce- 
deul curent, feminine în -a (deci numele feminine corespunzătoare celor 
masculine în -inus se termină în -іпа). Adesea tema la care se adăuga 
-inus se termina în -t: Augustinus, Iustinus, Martinus, mai ales cá multe 
sint formate de la participii prezente: Constantinus de la constans, con- 
stantis „statornic“, Valentinus de la valens, valentis „voinic“ etc. Dar 
sufixul nu e -tinus, ci -inus, cum se poate vedea după nume ca Agrip 
pinus de la Agrippa, Messalinus de la Messala, Paulinus de la Paulus. 
Cind aláturi de aceste masculine s-au format feminine, ca lustina, Mar- 
tina, Constantina, Valentina, Agrippina, Messalina, s-a putut naste impresia 
cá s-a pornit de la bazele Iustus, Mars (genitiv Martis), Constans, Valens, 
Agrippa, Messala, cu sufixul -ina. Cit priveste pe Paulina, acesta a putut 
párea format chiar de la femininul Paula. Pe aceastá bazá au putut apá- 
rea nume în -ina fără să existe masculine în -inus, sau cel puţin fără să 
se ţină seamă de ele: Clementina de la Clemens ,indurátor*, Florentina 
de la Florens „înfloritor“, Leontina de la Leontius „ca un leu“ (numele 
Leontin pare refăcut după feminin). 

Pe această bază s-au format în limbile apusene numeroase feminine 
în -ina. În franiuzeste există Célestine (celeste „ceresc“), Claudine alături 
de Claude (masculin și feminin), Jeannine de la Jean etc. În englezește 
s-a format, după cît se pare, Cristina (apare încă din secolul al XI-lea, 
vezi Withycombe). Pe bază de radicale germanice s-au format nume- 
roase derivate, avînd în general paralele feminine în -a: Carolina (şi Ca- 
rola), Ernestina, Filippina (si Filippa, cf. it. Filippino Lippi) Wilhelmina (si 
Wilhelma), pentru care vezi Kleinpaul, p. 84. Se mai pot adáuga Albertina, 
Leopoldina (nu stiu dacă este cunoscut în altă parte decit la noi, si nici 
la noi nu știu dacă îl poartă altcineva decît artista Leopoldina Bülünufà), 
apoi de la radicale latinești, Cezarina, Victorina (alături de Victoria), și 
de la un radical ebraic Jozefina (si Iozefa). N-ar fi exclus ca şi Marina să 
fi fost simţit ca un derivat, cu sufixul -îna, de la Maria, iar Rosina, de 1а 
Rosa. În orice caz, un nume ca Bertina, hipocoristic de la Albertina, 
a putut fi pus în legătură cu Berta, ceea ce a putut da naştere 
ideii că numele feminine pot fi „lungite“ prin adăugarea sufixului -ina, 
fárá să se pornească de la un masculin. Pe de altă parte, scurtarea poate 
fi mai accentuată: de la nume ca Wilhelmina sau Ernestina, se ajunge la 
hipocoristice ca Mina, Tina, care, în afara sufixului, nu mai păstrează 
decît consoana finală a temei, deci avem aici aceeași situaţie ca la numele 
grecești, de felul lui Mache, Tache (vezi p. 60), slave, de felul lui Rașcu 
(vezi p. 62), sau rominesti, de felul lui Ica (vezi p. 66). 

Si pentru acest sufix in lucrarea Aureliei Stan (p. 387) se gasesc 
exemple bizare: Dumitrina, Petrina, Teodorina, Vasilina. Dar Melintina, 
Melentina, Melitina, citate pe aceeaşi pagină, reprezintă măcar parţial pe 
gr. Meletina (Buturas, p. 77), derivat de la Meletie. Într-adevăr, la noi 
formaţia a putut veni mai demult din greceşte. În cartea lui Buturas am 
putut releva (fără să urmăresc să fiu complet) nu mai puţin de 15 nume 
in -іпа, printre care Anghelina, Asimina (de la asimi „argint“), Lefterina, 
Pavlina, Stamatina, Vasilina, Zambetina (alături de Zambeta) si, fără în- 
doială, din greceste este si Evanghelina (la Buturas numai Vanghelini si 
masculinul Vanghelinos). 

Ipoteza originii grecesti a numelor ca Anghelina se impune, inire 
altele, si pentru că există in romînește astfel de nume anterioare influen- 
fei occidentale. Pentru un nume ca Dobrina am putea porni si de la 
Dobre, si de la Dobrin, pentru Florina, atit de la Flora sau Floarea, cit si 
de la Florin (in acest din urmă caz, sufixul n-ar fi -ina, ci -a). Dar Ale- 
zandrina, nume vechi şi relativ popular, nu se poate explica decit ca 
format in romineste cu sufixul -ina. | 

Un argument puternic in favoarea originii grecești îl constituie nume- 
roasele exemple din bulgáreste, multe întru totul paralele cu cele romí- 
nesti. Gásesc de exemplu în Izvestiia, V, numele Anghelina (p. 426), 
Evanghelina (p. 427), Gherghina (p. 426), Krăstina (p. 428), Nikolina, Ni- 
kulina (p. 428), Pavlina (p. 428), iar in Izvestiia, VII, Anghelina (p. 315), 
Dimitrina (p. 327), Gherghina, Gheorghina (p. 323), Grigorina (p. 324), 
Hristina (p. 354), Lazarina (p. 337), Latina (p. 337; de la numele feminin 
Lata?), Nikolina (p. 343), Pavlina (p. 344), Zaharina (p. 330). 

Cîteva nume terminate in -ina trebuie despărțite de celelalte: Fro- 
sina, care nu e derivat de la Frosa, ci invers, originalul fiind vechiul 
grecesc Euphrosyne „înţelepciune“; Irina, unde -ina nu e sufix (grec. 
vechi eirene „pace“), apoi Corina, format în greaca veche de la kore 
„fată“ cu sufixul -inna (deci Korinna). În sfirsit Despina, care de ase- 
menea nu e format cu sufixul --ina: în greaca veche, de la despótes „stă- 
pînul casei“, cu un sufix complex -nia, s-a format femininul despotnia, 
devenit apoi despoina „stăpîna casei“, „gospodină“. În greaca modernă 
se pronunţă déspina ,stápiná^ si e folosit ca nume propriu în loc de 
Maria. Dar formaţia nu mai este inteligibilă pentru un grec de astăzi, 
dacă nu cunoaşte istoria limbii. În romíneste accentul a fost mutat pe 
i, desigur prin analogie cu celelalte nume terminate ín -ina. 

În frantuzeste s-au format feminine în -ie (pronunţat -i, dar transpuse 
în alte limbi prin -îa, după modelul latin) Masculinele latinești în -¿us 
au pierdut această finală (cel puţin în pronunțare: Aemilius > Emile, pro- 
пипа emil; Iulius > Jules, pronunţat jül), în timp ce femininele au păstrat 
pe -ia, schimbînd accentul (în latineste i era neaccentuat, iar in fran- 
(uzeste e accentuat), probabil după modelul sufixului de colective si 
abstracte -ia, devenit în limbile romanice -ia (fr. -ie); rom. moșie de la moș, 
prostie de la prost, fr. broderie, tyrannie. Deci femininul de la Emile este 
Emilie, de la Jules e Julie și se creează ideea cá pentru a forma femininul 
adăugăm un -î. Așa se formează де la Léon, Léonie (de aici, în romînește, 
Leonia). Asemenea formaţii găsim si în romînește, după ce s-a părăsit, 
la unele nume, finala -iu (vezi mai sus): alături de Aurel, Cornel, Emil, 
Eugen, Valer, sînt normale Aurelia, Cornelia, Emilia, Eugenia, Valeria, 

Anton e din greceste, fără -iu, iar Antonia din latineste. Victor (,invingá- 
tor^) n-a avut nici 1n latineste -/u, iar femininul Victoria a fost substan- 
tiv comun (,victorie^). Mai greu de lămurit este Stefania (pentru саге 
există si varianta mai simplă Stefana). Accentul acestui nume este pe і, 
ca їп derivatele frantuzesti, dar ín frantuzeste nu existá nici un nume 
corespunzátor (lui Stefan її corespunde in frantuzeste Etienne). Stefan e 
de origine greceascá, dar in greceste nu are si n-a avut niciodatá termi- 
natia -ios, de la care să se explice o formaţie feminină în -ia. Am întîlnit, 
totuşi, într-un film grecesc, numele Stefania, care ar putea fi eventual 
la baza numelui nostru (g initial s-ar explica prin influența lui Ștefan). 
Există și posibilitatea ca Stefania să se fi format în rominește: deoarece 
avem pe Năstase (din gr. Anastăsios), cu femininul Nastasia (din gr. 
Anastasia), după acest model se putea ajunge şi la Ștefania de la Ștefan. 

Petria (la Aurelia Stan, loc. cit), dacă e, cum cred, cu î accentuat 
(din păcate, autoarea nu a diferențiat formele cu accentul pe sufix de 
cele cu accentul pe radical) are o paralelă în bulgáreste (Weigand, p. 
129). Alte formaţii bizare, citate de aceeași autoare în același loc, ca Ermi- 
lia (Ermil, grecesc, n-a avut niciodată -iu), Ionelia, arată că sufixul ar fi 
devenit productiv în romineste (desigur, sub forma  neaccentuată). Dar 
Ermilia s-ar putea datora unei confuzii cu Emilia. 

Trebuie tratat aparte Vasilichia, care nu e format în romineste de la 
Vasile, ci luat gata făcut din grecește, unde are la bază adjectivul vasi- 
lichi, femininul de la vasilikós „regesc“. Mai amintesc pe Felicia, care în 
aparenţă porneşte de la Felix (in latineste „fericit“), de fapt însă este 
femininul unui derivat latinesc Felicius şi se foloseşte si in englezeste (nu 
in frantuzeste: femininul de la fr. Félix este Félicité „fericire“). Apoi 
numele de felul lui Constanța, Florența, саге au fost cîndva în -ia, dar i 
a fost absorbit de consoana precedentă. 

În frantuzeste se folosesc diminutive formate cu un element -tt-, de 
origine latiná. Aceste derivate fac functie si de feminine pe lingá numele 
de botez masculine. Їп forma -ette gásim in frantuzeste exemple ca Hu- 
guette, Josette, Odette, Yvette. Multe dintre ele au ajuns pînă la noi, cá- 
pátind fizionomie romînească: Aneta (cel mai vechi si mai răspîndit, di- 
minutiv de la Ana), apoi Antoaneta (fr. Antoinette, cu oi, pentru că mas- 
culinul francez este Antoine, pronunţat antoan; Aneta si Antoaneta apar 
şi în bulgáreste (Izvestiia, VII, p. 315), Georgeta (destul de frecvent). Hen- 
rieta, Marieta (de asemenea mult răspîndit), Nicoleta, Violeta. Antoinette 
se răspîndeste acum la noi sub forma Antoneta, nu numai pentru că este 
influențat de Anton, ci, mai ales, pentru că romîna nu suportă diftongul 
oa neaccentuat. Julieta are un i, pentru cá are la bază forma Julie. În for- 
ma -otte găsim, alaturi de masculinul Charlot (de in Charles „Carol“), pe 
Charlotte, in romineste Sarlota. Aici constatám са femininul francez 5-а 
format prin adăugarea unui -t (se pronunţă la masculin sarló si la femi- 
nin $arlót): a fost o vreme cînd masculinele frantuzesti se terminau în 
consoană, iar femininele in -a (rostit cam ca d al nostru), deci situaţia era 
ca in romineste; după un timp consoanele finale au dispărut, si multe 
masculine au rămas terminate in vocală; mai tîrziu, si vocala finală a 
femin'nelor a fost aproape complet eliminată, ceea ce a dus la rezultatul 
că femininele se termină în consoană. Astfel femininul de la Louis (pro- 
nunjat lui) este Louise (pronunţat Luiz) rom. Luiza. 

Saveta trebuie eliminat din discutie, deoarece nu este derivat de la 
Sava, cum s-ar putea părea, ci este hipocoristic de la Elisaveta, de origine 
ebraică. 

La Aurelia Stan (loc. cit.) nu apare nici un nume rominesc în -ota, în 
schimb cu -efa sint mai multe bizare: Arsineta, Gheorgheta, Grigorieta, 
Ioaneta (cu oa neaccentuat!). 

Sufixul grecesc -ad- (cu varianta -îd-) apare uneori la noi, dar e ne- 
productiv: Olimbiada (popularizat prin „Alexandria“, căci pe mama lui 
Alexandru cel Mare o chema Olympias, genitiv Olympiados; numele e 
feminin, de la Olimp), Persida (feminin de la Persu „persan“). 

Ajung la cîteva sufixe care se folosesc in romineste şi pentru substan- 
tivele comune. De origine slavă este -că, pe care îl găsim în cuvinte ca 
ogarcă, puică, săteancă. În nume de persoane îl întîlnim în Anca, diminu- 
tiv bulgăresc de la Ana, Leanca de la Leana (mai „distins“: Elenca de la 
Elena); Stanca ar putea fi format şi de la Stana şi de la Stan, dar Ivanca 
e de la Ivan, si mai ales Vasilca (destul de răspîndit) e indiscutabil de la 
Vasile (vezi însă formele paralele bulgărești, p. 62). Elena Ciobanu, în 
SMFC, I (1959); p. 138, nu prezintă decît exemple de nume de familie în 
-eanca (Băleanca), si -oaica (Brăiloaica). 

Alt sufix de diminutiv, folosit şi pentru formarea femininului, este 
-ică, acesta de origine latină. 11 găsim în nume comune ca fetică, mămică 
de la fată, mamă (în cele mai multe cazuri a fost înlocuit cu sufixul com- 
plex -îc-ică: pietricică etc.) Cu -ica se pot forma diminutive de la orice 
nume feminin; paralel există diminutive masculine în -ică. În felul acesta 
nu putem şti dacă un nume în -ica este derivat de la masculinul în -icá sau 
de 1а baza acestuia, eventual de la femininul în -a. De exemplu Ionica ar 
putea fi explicat prin Ionică, prin Ion si prin Ioana; Vasilica, prin 
Vasilică şi prin Vasile (de notat că e al patrulea feminin pe care-l întîlnim, 
după Vasilca, Vasilichia şi Vasilina). Vezi şi p. 65. 

Cam Ја fel se întîmplă cu sufixul de diminutiv -ță, de origine slavă 
(formează diminutive ca fetiță, guriţă. şi feminine ca morăriță, páunifd). 
Totuşi aici situaţia e ceva mai simplă, deoarece nu peste tot avem în 
paralelă masculine în -ifá: Victorija (mai răspîndit decît Victorina) ar 
putea fi format de la Victoria sau de la Victor, dar nu de la Victoriţă, care 
nu se foloseşte. În general, numele în -ifa, ca şi cele în -ica, sînt mai curînd 
diminutive decît feminine. De remarcat că sufixul a trecut si in neogrea- 
că, unde formează diminutive: Militsa (de la Milia „măr“, vezi şi p. 65). 

Există rare cazuri de masculine în -a folosite și pentru femei: Sava, 
Stoica. Le prezint mai mult ca o curiozitate. 

Ceva mai interesant este faptul că nu chiar de la orice nume de băr- 
bat se formează feminine (desi exemplele adunate de Aurelia Stan ne 
pot pune pe ginduri în această privință): Bujor, Cernat, Luca, Maxim, 
Moise, Preda, Remus, Romulus, Stroie, Toma, constituie cîteva exemple. 

Mult mai rare sînt cazurile de formare a prenumelor masculine de 
la cele feminine. Am mai pomenit mai sus (p. 53) de Corin (care ar în- 
semna de fapt „fetiţ“), de Leontin, de Sabin (ar putea fi si masculin de la 
origine, lat. Sabinus, dar de sabine s-a vorbit mult mai mult în istoria 
predată la noi, de aceea cred că punctul de plecare e Sabina, în orice caz 
mai frecvent decit masculiniil). Am citat apoi ne Viorel (p. 66). care e 
sigur format de la Viorica (după modelul Ionel/Ionica) S-ar putea apoi 

ca numele de felul lui Aurică să fie formate de la femininele ca Aurica 
(vezi mai sus, p. 66, ipoteza contrară), desi nu e exclus ca atît Aurică, cit 
si Aurica să fie formate direct de la Aurel (cf. vificá de la vițel). Eventual 
Florea se poate explica prin Floarea (vezi mai sus), Marín, cel putin їп 
unele cazuri, ar putea fi luat drept masculinul de la Maria (dar existá 
si in bulgáreste si in grecește). Sigur de la feminine sînt formate Irin, evi- 
dent rar, Monic (poate părinţii așteptau o fată, căreia îi pregátiserá nu- 
mele, apoi, căpătînd un băiat, au păstrat proiectul, suprimînd pe -ă). Se 
mai pot cita apoi Saftu și Teclu, femininele Safta si Tecla fiind mult mai 
răspîndite si avînd si o etimologie precisă (Safta e scurtat din Saveta, iar 
Tecla e din gr. theokleia, format de la theokles „gloria lui Dumnezeu“) 

După cum există nume masculine fără feminin, tot asa există si nume 
feminine fără masculin, ceea ce nu trebuie să ne mire, mai ales că numele 
feminine sînt adesea formate în special са feminine: Despina, Natalia, Ra- 
luca, Sofia, Speranţa (de curînd mi s-a semnalat un Speranţiu). Nu putem : 
cita foarte multe feminine, deoarece acestea sînt de cele mai multe ori 
formate de la masculine, deci perechea există dinainte. Fără asemenea 
justificare se mai pot cita Ana, Ecaterina, Elena, Marta. 

Formarea femininului de la numele de familie este în bună măsură 
deosebită față de cele arătate pînă aici. Тіпїпа seamă de faptul că adesea 
femeia este cunoscută după numele de botez al bărbatului, vom găsi, ală- 
turi de feminine formate de la numele de familie autentice, feminine for- 
mate de la nume de botez masculine, tinind locul numelor de familie. 
Încep cu cîteva formaţii nu prea răspîndite, care ridică, mai puţine 
probleme. 

Cel mai simplu si în același timp cel mai rar este sufixul -a, pe care 
l-am întîlnit si la femininele nume de botez. De la porecle, formate pe 
bază de adjective, în sudul ţării se formează feminine de tipul adiectival, 
în -a: Ciunga, Ochioasa, Pleașa, Răgușita, Surda, Tunsa pentru soţia lui 
Ciungu, Ochiosu, Pleșu, Răgușitu, Surdu, Tunsu, deși soţia nu este și ea 
ciungă, răgușita, surdă sau tunsă. Se formează apoi feminine în -a și de la 
porecle care nu sînt adjective: Gloanţa, soţia lui Glonf, Teașa, soția lui 
Teșu (vezi BPh, V (1938), p. 157 si lucrarea deja amintită a lui I. Rosianu). 

Prin Ardeal se foloseşte același sufix pe lîngă numele in -ean, care 
pot fi si ele luate drept adjective: Munteana. soţia lui Muntean(u). 

Cea mai mare întrebuințare o are -a la numele în -escu, al căror femi- 
nin fam liar este în -easca: Popeasca, Vasileasca. Cum numele în -escu 
sînt la origine adjective, se poate spune că formaţia este normală. 

Cunoscut de la numele de botez feminine este si sufixul -ca: dupa 
cum de la substantivele comune terminate în -ean se formează feminine 
cu -eancă, de exemplu dunăreancă, săteancă de la dunărean, sătean, tot 
așa si de la numele de familie in -eanu se formează feminine în -eanca: 
Cimpineanca, Ulmeanca. La fel, la numele formate си varianta -anu: 
Mocanca etc. Voi vorbi mai departe de varianta -оаѓса. 

Rareori si mai mult în glumă se formează, de la numele de familie, 
feminine cu sufixele diminutivale -іса, -ifa, -ufa: Brezica (de la Brezea- 
nu) Lungufa [de la Lungu, vezi, pentru ambele, E. Ciobanu, SMFC, I 
(1959), p. 142], Grăuriţa. 

Un sufix imprumutat, care se mai intilneste rar la noi, este -ina, cu 
i neaccentuat: Craterina (de la Cratero), Paleologhina (E. Ciobanu, art. cit., 

p. 139), Papadópolina (la Caragiale, în Bubico), Roséttina (lorgu lordan, 
Limba română actuală, Bucureşti, 1948, p. 187, n. 1), Teodórina. Aceste nu- 
me le-am auzit personal, adesea, cu accentul pe radical. Se socoteste uneori 
cá e același sufix ca in Alexandrina, dar părerea aceasta e greşită, deoa- 
rece acest sufix este accentuat. Buturas citează, ce e drept, nume ca Paleo- 
loghina, Чаг e vorba de nume de botez feminine. E. Ciobanu, loc. cit., por- 
neste de la nume greceşti în -ena (scris -аѓпа), fără să explice diferenţa de 
vocalism. Bogrea, DR, I (1921), p. 211, n. 1, înregistrează nume grecești ca 
Nikolina, Pàvlina, Ioànnina, dar explică prin ele numele de tipul Nicolina, 
evident greșit. Pare clar cá în greceste numele de botez sînt accentuate 
pe å, iar cele de familie pe radical, si acestea explică diferența din 
romineste. 

Douá sint sufixele cele mai comune pentru formarea numelor de fa- 
milie feminine derivate de la nume de botez al soţului: -easa si -oaia, am- 
bele folosite şi la nume comune. Primul e moştenit din latineste (unde e 
imprumutat din greceste), al doilea, a cárui istorie e ceva mai putin clará, 
este fără îndoială tot de origine latină. Formaţii comune cu -easă: maio- 
reasă, preoteasă. Numele soţiei, derivat de la numele soţului: Neguleasa 
(de la nume de botez), Corbuleasa (de la poreclă), Blănăreasa (de la nume 
de familie). Cu masculinul -o: se formează augmentative (bărboi, pietroi) 
Si nume pentru masculele animalelor care poartă nume generice femi- 
nine (сіотоѓ, vulpoi) pe cînd femininul -oaie formează numai feminine de 
la substantive masculine (doftoroaie, găzdoaie) şi de la nume de bărbaţi: 
Gavriloaia (de la nume de botez), Șchiopoaia (de la poreclă), Botezoaia (de 
la nume de familie). În Ardeal se folosește adesea fără articol: Bülufoaie 
(I. Roşianu). ; 

În forma lor veche, -oi, -oaie se pronuntau -ońu, -oañe, cu n muiat, 
care astázi nu se mai pástreazá in pronuntare decit in Banat (unde se zice 
si călcîń). În actele redactate in regimul austro-ungar, in Banat, s-a scris 
-oane, funcţionarul neavînd în limba sa un semn pentru n muiat, şi astfel 
unele nume au ajuns să se fixeze sub această formă, de exemplu Imbroane 
în loc de Imbroaie, de la numele masculin Imbre. 

În ultimele secole, pentru substantivele comune nu s-a mai folosit 
-oaie singur, ci a fost dezvoltat, adăugîndu-se încă un sufix de formare a 
femininului, -că, astfel că astăzi sufixul în forma lui obișnuită este -oaică, 
locul formelor mai vechi lupoaie, ursoaie luindu-l formele actuale lupoai- 
că, ursoaică. La numele de persoane acest adaos este rareori întîlnit (Сіт- 
broaica) şi în general in deridere. 

-easă şi -ooie isi împart atribuţiile după mai multe criterii. Întîi, după 
radicale: se zice cîrciumăreasă, nu cîrciumăroaie, dar zgripforoaie, nu 
29тірјотеаѕӣ. La numele de popoare se folosește numai -oaică (bulgăroaică, 
nemţoaică). În al doilea rînd, se tine seamă de consoana finală a numelui 
masculin: după s, 2 (poate si după s) nu se pune -easa, ci -oaia: Ispăsoaia, 
Botezoaia (Cizmășoaia, Verdeșoaia), iar de la masculinele in -u se for- 
meazá feminine în -uleasa: Frínculeasa, Păsculeasa. În al treilea rînd, se 
poate constata cá -oaia e mai frecvent în nordul țării, iar -easa în sud: pe 
nevasta lui Dumitru o cheamă în Moldova Dumitroaia, iar în Muntenia, 
Dumitreasa (evident, nu e o regulă absolută). 

În limba literară de azi, ambele formaţii sînt evitate la numele de 
persoane, dar ele se mai întilnesc adesea sub forma de nume topice, care 

nu pot fi evitate: Băneasa (soţia banului), Dobroteasa (vezi p. 122), Мо- 
gogoaia, Suroaia etc. 

La acéste sufixe se adaugă încă unul, foarte puţin studiat, folosit 
într-o parte a Ardealului. Este vorba de -oasa, semnalat de I. Rosianu: 
Achimoasa e soţia lui Achim (eventual fiica lui), Dirligoasa a lui Dîrligă, 
Turuncoasa a lui Turung (?). S-ar zice, la prima vedere, cá e un amestec 
intre -easa si -oaia. E insá mult mai probabil cá explicatia trebuie cáu- 
tatá in sufixul adjectival masculin -os: de la un cuvint ca ciuf s-a format 
porecla Ciufosu, sotiei celui numit astfel i s-a zis Ciufoasa, apoi acest fe- 
minin a putut párea format direct de la ciuf, astfel cá sotiei lui Тери i s-a 
putut zice Țepoasa fără un intermediar Тероѕи. 

Am văzut mai sus că numele de botez masculine formate de la nume 
feminine sint relativ rare. Aceeași constatare o vom face si cu privire la 
numele de familie, lucru explicabil, deoarece pînă astăzi se consideră că 
bărbatul este „capul familiei“. Sînt totuși împrejurări cînd numele femeii 
apare pe primul plan. Cînd tatăl a murit de tînăr şi mama a rămas sin- 
gură cu răspunderea familiei, cînd, desi tatăl e în viaţă, mama e conside- 
rată mai energică, mai cu iniţiativă si, în general, e mai cunoscută, cînd 
tatăl a venit din altă localitate si a fost primit in casa socrilor, eventual 
51 pentru alte considerente se intimplá ca copiii sá fie desemnati cu nu- 
mele mamei. Aceasta se intimplá si in alte tári, de exemplu їп Bulgaria 
Izvestiia, V, (p. 430), in Franţa, unde numele ca Lamartine arată cá a fost 
o etapá їп care familia a fost condusá de o femeie numitá Martine. La fel 
cu Larousse „roșcovana“ si altele (vezi Lebel, p. 105). Astfel apar la noi 
numele, destul de numeroase, ca Aarmei, Aioanei, Airinei,  Agheorghiţei, 
Asaftei. Forma articolului a, folosită și pentru masculin (în loc de al), trá- 
dează originea moldovenească a acestor nume. 

Mai numeroase sint exemplele de nume derivate de la numele ma- 
mei, cînd acesta, la rindul său, e derivat de la numele soţului (adică, în 
fond, al tatălui). Aici este fără îndoială vorba de văduve, căci altmintre- 
lea sau s-ar fi luat ca bază numele bărbatului, sau, dacă s-ar fi luat al 
femeii, nu s-ar mai fi pornit de la numele bărbatului. Exemple se găsesc 
de mai multe tipuri. Cele mai simple, dar mai rare, sînt cele care păstrează 
numele soţiei la nominativ: /oanifoaia, Preoteasa; în tinereţea mea era în 
Bucureşti un profesor numit Ilioasa, iar explicaţia acestui nume îmi apare 
abia acum, după cele arătate puţin mai sus: soţia lui Ilie. 

Cele mai multe exemple sînt cele formate cu sufixul -oaia, puse însă 
Ja genitiv: Agrigoroaiei, Apăscăloaiei, Apăvălouiei, Atănăsoaiei, Atodiroaiei, 
specifice pentru Moldova. Deoarece -iei se pronunţă în mod obişnuit -i, 
iar -e final neaccentuat este pronunţat în Moldova tot -i (carti, feti), s-a 
produs o confuzie în urma căreia multe nume în -oaiei sînt scrise cu -oaie 
sau -оае; Acostüchioae, Adăscăloaie. Se explică în acelaşi chip si for- 
mele ardelenesti ca Bülufoaie citat mai sus. Pasca, DR, IX, (1938), p. 338, 
respinge ideea cá Alexandroaie provine din al Alexandroaiei, si crede 
cá a fost la origine un „supranume“ in nominativ. Deoarece cunosc situa- 
tia din Moldova, pot spune categoric că această idee e falsă. De altfel tot 
Pasca citează imediat (la p. 339) nume ca: A Susoaie, A Lupoaie, A Chiri- 
louie. care arată clar cá avem de-a face cu genitive. 

Numele cu -esei sînt mai rare, pentru că sufixul e muntenesc, iar 

„combinaţia e moldovenească. Totuşi găsim nume ca Ahrifculesei (Hrif- 

culeasa e soţia lui Hrifcu, din urcaineanul Grifko, pronunţat hrifko, iar 
acesta e hipocoristic de la Grigore). 

Numele derivate de la numele mamei sint in general rustice si pur- 
tátorii lor nu sint de obicei supárati даса pot sà le camufleze putin. Ast- 
fel apar forme fără a initial, fie cá se contopeste cu vocala iniţială a nu- 
melui următor (Ani pentru Aanei), fie cá e pur și simplu suprimat: Ne~ 
grufi pentru A Negrufei (devenit apoi, cu scriere italiană, Negruzzi), 
Greculesi (numele unui pictor), Voiculesi. De notat cá aici se foloseşte 
pronunţarea obișnuită ca -i a lui -ei la genitivul femininelor. Alte exem- 
ple de același fel citează Pușcariu, DR, II (1922), p. 698: Grapini < Agri- 
pinei, Seni € Xeniei, Negri < Negrei, Reli € Relei (?). 

Suprimarea lui a- se explică simplu în cazul cind preceda un nume 
de botez feminin: Maria (a A)gripinei, si, de asemenea, un nume de botez 
masculin articulat sau párind articulat: Radu (al) Voiculesei, Dumitru 
Negrufei (vezi, pentru problema articolului, p. 142). 

După consoane dure, -i, e pronunţat î si se confundă astfel cu -ă 
neaccentuat, pe care moldovenii îl pronunţă tot î. Apar astfel nume ca 
Адай = al Gafifei (Pasca, DR, IX (1938), p. 339). De aceea, in fata unui 
nume ca Răduţă, nu putem sti dacă e diminutiv masculin sau înlocuieşte 
pe Arüdufei. Problema e rezolvată în cazul lui Máriufd, care nu poate fi 
masculin, deci vine sigur de la Amăriuței, 

În sfîrşit, iată si un nume care prezintă articolul genitival sub forma 
al: Alanchi, care pare italian, este de fapt al Anchii (mold. pentru Ancăi). 

Am vorbit (la p. 89) de nume de acest fel cu accentul schimbat 
(Ababéi, Amalcăi); în acela i fel Aniţei devine in Muntenia Aniféi. Apa- 
re si ¿ accentuat: Petri pentru Apetrei, dar aici avem de-a face cu un 
genitiv masculin; se stie cá pe scriitorul Ion Creangá, ín satul lui, i1 che- 
ma Nic-a lui Stefan a Petrei. Nu trebuie clasat aici numele Alecsandri, 
care e fără îndoială grecesc (de la Alexandris). 

Deoarece în secolul trecut se scria o cu accent (6) în loc de oa, unii 
au păstrat scrierea cu о, suprimind, bineînţeles, accentul, astfel că azi, 
în loc de Agrigoroaiei, Aioanei, îi cheamă Agrigoroe, dacă nu cumva chiar 
Grigoroe, Aionei (care se poate citi aionéi). Vezi si exemplul Steopoe 
(p. 96). 

Acum sîntem în sfîrșit pregătiţi pentru a examina cel de al patrulea 
sufix cu care se formează numele de familie, -oiu. Primul care l-a semna- 
lat a fost Bogrea (DR, I (1921), p. 474), de la mocanii din sudul Transil- 
vaniei. Problema a fost reluată de Pușcariu, in Studii Istroromîne, II, 
(1926), p. 311, care vede în -oiu slavul -oe, argumentind cu faptul că Dră- 
goiu se întilneşte în Banat fără n muiat, pe cînd sufixul rominesc -oi e 
reprezentat acolo prin -oń. A intervenit apoi în discuţie E. Petrovici (DR, 
V (1929), p. 576—578), care admite părerea lui Puşcariu cu privire la 
Drăgoiu, dar arată cá în alte cazuri în Banat apare n muiat: Albo, Im- 
фтоайе, că numele femeii se formează din al bărbatului, dar si al bărba- 
tului din al femeii, dacă femeia e mai bogată sau mai cunoscută sau dacă 
bărbatul a fost primit in casa femeii. Cu -ońu se formează astăzi în Banat 
nume colective: lencuțoții sint „ai lui lencuţ“; într-o serie de exemple, 
-ойи este egal cu -escu din restul ţării. În fine, acad. E. Petrovici găseşte 
un mijloc de a diferenția pe -oiu rominesc de -oie slav: numele slave in 

-oie sint hipocoristice, deci trebuie să fie scurte si prescurtate (?), iar 
radicalul lor trebuie sá fie slav. 

Cu aceste criterii nu ne putem declara de acord, întîi pentru cá hipo- 
coristicele sint uneori mai lungi de дома silabe, dar mai ales pentru са 
numele de familie sînt relativ recente, deci formate într-o vreme cînd 
vorbitorii nu mai știau să facă diferență între un nume cu radical slav 
si unul cu radical neslav. Vezi si E. Petrovici, DR, УШ (1936), p 
181—182. 

Urmeazá їп ordine cronologicá St. Pasca, T. O., p. 145, care crede са 
-oiu este sufixul augmentativ (ca їп pietroi) de aceea nu regăsește rolul 
pe care Petrovici l-a consemnat pentru sufix în Banat. Pașca adaugă: 
„s-ar părea că unele din formele masculine provin de la forma feminină 
(deci de la Tomoaia=soţia lui Toma, Tomoiu=fiul Tomoaiei)". 

Rezum ín continuare articolul meu din BL, VII (1939), p. 105—110: 
aria pe care sînt ráspindite numele în -oiu este mai largă decît cea care 
S-a arátat, cáci ele apar cu mare frecventá im Oltenia si in vestul Mun- 
teniei: Cîrstoiu, Filipoiu, Mitroiu, Oproiu, Pătroiu, Stănoiu, Vlădoiu etc. 
Aceste nume nu sint augmentative, deoarece de cele mai multe ori ele 
denumesc pe copiii celor care poartă numele de bază, cum a arătat Pasca, 
dar nu sînt nici diminutive. Ce e drept, există în romîneşte rare cazuri 
de diminutive în -oi (cel mai clar este pisoi). Dar nici diminutivele, nici 
augmentativele nu ar fi formate cu articolul postpus. Їп Moldova si, de 
altfel, si în restul ţării, apar porecle augmentative, dar fără articol: Brín- 
zoi, Gífoi, Mofoi, Năsoi etc. De asemenea se folosesc fără articol numele 
unde -oi nu e sufix (Coroi) si cele formate în slavă: Drăgoi, Rădoi etc. Se 
pot astfel găsi nume paralele, cu si fără -u, derivate de la același radical. 
alături de Filipoiu, Negoiu, cu sufixul pe care-l discutăm, găsim pe Fili- 
poi, augmentativ (în afara zonei de răspîndire a lui -oiu), Negoi, for- 
mat cu sufixul slav. Astfel se explică, desigur, Drăgoi, citat de Puşcariu, 
alături de Drăgoiu. Un nume cum e Chiroi se explică, cred, mai bine prin 
augmentativul rominesc decît prin slavă. 

Ca dovadă că numele în -оѓи nu sînt nici diminutive, nici augmen- 
tative, mai aduceam faptul că ele se formează și de la diminutive: Andri- 
foiu, Büdifoiu, Iovitoiu, Măniţoiu, Răduţoiu etc. (cf. şi exemplul Iencu- 
țotiu, citat de E. Petrovici). De asemenea ele se formează de la substan- 
tive comune care n-ar fi normal să dea naștere la nume diminutive: Că- 
tănoiu, Garofoiu, Сиѕеѓоіи (de la gușat), Izbágoiu (de la iuzbașă „căpi- 
tan“), Roboiu, Slăninoiu, Zidăroiu. 

Explicaţia mea este că numele în -oiu sînt toate refăcute de la femi- 
ninele în -oaia. Nu este o întîmplare că ele sînt curente tocmai în regiu- 
nea unde nu întîlnim nume ca Acernătoaiei sau Amititeloaie, Păvăloaie: 
echivalentul acestora în vestul ţării este Cernătoiu, Mititeloiu, Păvăloiu. 
Pentru motive care s-au mai arătat, numele femeii, desi derivat de la 
numele bărbatului, este la un moment dat mai prezent în mintea cunos- 
cutilor decît numele bărbatului, de aceea copiii sint identificati după nu- 
mele mamei: paralel cu nume ca A Vădanei, întîlnim fie A Chirifoaiei, 
A Răutoaiei (in Moldova), fie Chirifoiu, Răutoiu (în vest). O recunoaştere 
piezișă a justetei acestei teorii apare la Puşcariu, Limba romînă, I, 1940, 
р. 302, unde se arată cá Mărtoiu e matronimic. 

In cazul numelor:ca A Floarei, A Ioanei, e posibil ca tatăl să fie în 
viaţă, şi totuși pentru un motiv sau altul copiii să fie numiţi cu numele 
mamei (am cunoscut la începutul secolului la Galaţi un copil care se reco- 
manda Нетѕси Madam Tulenfeld). Dar numele în -oiu sînt aproape sigur 
la origine nume de fii de văduve, de vreme ce provin (cu rare excepţii 
care se vor discuta mai jos) de la nume în -oaia, formate la rîndul lor 
de la numele bărbatului: dacă soţia ar fi socotită mai importantă, nu i 
s-ar zice Predoaia, adică soţia lui Preda, ci Ioana sau Maria. Dar dacă 
i se zice Predoaia în timpul vieţii bărbatului, acest nume este păstrat și 
după ce bărbatul a murit. 

Acolo unde numele feminine nu se formează cu -оаѓа, nu găsim пісі 
derivate în -oiu. De exemplu, deoarece soţia lui Popescu nu este Po- 
pescoaia, ci Popeasca, nu există nici Popescoiu, pe cînd Pătrășcoiu există, 
deoarece soţia lui Pătrașcu este Pătrășcoaia. Numele în -oaia fiind tot- 
deauna articulate (cel puţin în Oltenia si Muntenia), se înţelege de ce 
şi cele în -oiu apar totdeauna cu articol. 

În lucrarea mea citată m-am izbit de o obiectie care mi s-a părut 
gravă: există derivate in -oiu de la radicale care nu dau nume masculine, 
deci nu au nici forme în -оаѓа. Totuşi, după examinarea mai atentă а 
materialului, am crezut cá pot elimina aceste exemple: Bălășoiu, Evoiu, 
Paraschivoiu, Săftoiu n-ar veni de la Bălașa, Eva, Paraschiva, Safta, ci 
de la Bălășoaia, Evoaia, Paraschivoaia, Săftoaia, care la rîndul lor sînt 
formate de la Bălaș, Iovu, Paraschiv, Saftu. Ce е drept, Bălaș va fi exis- 
tînd (vezi Pasca, Т. O., p. 168, care citează şi femininul Bălăsoaie; dar oare 
acest Bălaș nu e magh. Balázs? În acest caz el n-ar avea nimic de-a face, 
cu Bălașa, care e slav si derivă de la bel- „alb“, în timp ce Balázs este lat. 
Blasius) şi se poate intilni si Paraschiv (refăcut din Paraschiva), dar Saftu 
(refăcut și el din Safta) e rar, iar Iovu cu greu ar putea explica pe Evoiu. 
Dar mai sint si alte exemple, mai greu de eliminat, bunăoară Mărtoiu, 
Ruxündoiu. Astiel, pînă la urmă, reiese că aceste nume trebuie explicate 
direct de la numele mamei, fără sufix; deoarece alături de Rădoaia există 
Rada, se poate destepta impresia cá Rădoiu e făcut direct de la Rada, deci 
se poate forma si Săftoiu de la Safta. O dovadă peremptorie cá este 
posibilă derivarea direct de la feminin va fi dată ceva mai jos. 

Înainte de aceasta cred însă cá trebuie sà mai fac o nouă rezervă, cu 
privire de astá datá la posibilitatea de a avea augmentative terminate 
in -oiu: Negoi, Rüdoi, considerate ca augmentative, ar putea deveni Ne- 
доѓи, Rădoiu, sub influența paralelelor ca Enoiu, Vigoiu, avînd în vedere 
că la toate se poate degaja cu ușurință radicalul, nume de botez (Neagu, 
Radu, Ene, Vișu). Pe de altă parte, Negoiu, format de la Negoaia (iar 
acesta de la Neagu), s-a putut intilni cu Negoi de origine slavă, iar exis- 
tenia acestor două forme paralele a putut face să se nască si Brüiloi, 
alături de Brăiloiu sau, eventual, Brăiloiu alături de Brăiloi. Aceasta în- 
seamnă că, în principiu, atît forma cu articol, cît si cea fără articol ar putea 
fi formate si cu sufixul slav -oie, si cu sufixul de origine latină -oi, şi cu 
-oiu refăcut din -оаѓа, deci un nume ca Moţoiu ar putea fi totuşi format 
de la mof, după cum un nume ca Mofoi ar putea fi totuși format de la 
Moţoaia. Toate aceste posibilităţi există virtual, dar în practică marea 
majoritate a numelor în -oiu sînt sigur formate de la feminine, după cum 

marea majoritate a numelor ín -oi sînt sigur augmentative sau de origine 
slavá. MEM 

Exemple categorice pentru a dovedi cá se pot forma nume de familie 
de la numele mamei avem de la sufixul -easa, ce e drept, puţin frecvente: 
Numele de familie Dumitresu, semnalat în raionul Cîmpulung-Muscel, 
este limpede refăcut de la Dumitreasa, soţia lui Dumitru, fără altă posibi- 
litate de interpretare. De asemenea Anifoiu, Călugărițoiu (Pasca, DR, IX 
(1938), p. 339), Preotesoiu (semnalat de mine în Et. rom.) nu pot fi formate 
decit de la femininele Anita, cálugárifa, preoteasa, folosindu-se de: astă 
dată alt procedeu. Aceste din urmă exemple dovedesc cá -oiu s-a putut 
degaja de legătura lui primitivă cu -oaia si fac astfel verosimilá formarea ' 
unor nume ca Evoiu, direct de la feminine ca Eva. 

În ultimele decenii, numele in -oiu au început să fie simţite ca mai 
puţin distinse, poate din cauza asemănării lor cu augmentativele, poate 
și din cauză că numai la ţară s-au putut naște si ráspindi astfel de nume. 
De aceea, de multe ori, ele au început să fie înlocuite. Pentru aceasta au 
fost folosite două cái: 1, li s-a adăugat sufixul -escu, de exemplu Evoiu 
a devenit Evoescu, Firoiu (de la Firoaia, soţia lui Firu, iar acesta hipoco- 
ristic de la Zamfir, poate si de la Calomfir) a devenit Firoescu; 2. mult mai 
frecvent, -oiu este schimbat direct in -escu. Politicianul bine cunoscut odi- 
nioară Jean Th. Florescu, ridiculizat de Caragiale in schița „Boris Sara- 
foff“, se numea în copilărie. Floroiu. 

Tinind seamă de această situaţie, am ajuns la convingerea că în 
numele, relativ foarte numeroase, pe care le întîlnim în apusul Munte- 
niei şi în Oltenia, formate de la substantive comune cu sufixul -escu, 
trebuie să vedem în fapt nume care au fost formate la început cu -oiu. 
Regula este că -escu se ataşează numai la radicale nume de botez, ре cînd 
-oiu, refăcut din -oaia, poate figura pe lingă orice fel de radical, dacă 
acesta a servit ca nume sau ca poreclă. Astfel Codescu este inexplicabil 
direct de la coadă, dar o poreclă Coadă a putut da femininul Codoaia, de 
unde un nou masculin Codoiu, care a putut fi apoi transformat în Co- 
descu (vezi totusi rezerva exprimată la p 114). Tot asa s-ar putea explica 
Călătorescu, Melcescu, Minciunescu, Puricescu, eventual si Muzicescu. 
Amintesc în această ordine de idei observaţia făcută de асаа. E. Petrovici 
că -о%и în Banat e echivalent cu -escu din restul ţării (vezi şi DR, IX 
(1938), p. 398). Am întîlnit şi numele Preotesiu, care, după cit mi se pare, 
poate fi explicat ca o modificare a lui Preotesoiu, amintit mai sus. În nici 
un caz nu putem porni direct de la Preoteasa, 

X 


OBSERVATII MORFOLOGICE 
ASUPRA NUMELOR ROMINESTI 


Numele de persoane sint la origine cuvinte ale limbii comune, deci 
în aparenţă nu pun probleme aparte. Dar tocmai pentru cá sînt cuvinte 
ale limbii comune, ele ridicá acele probleme pe care le ridicá in mod 
obişnuit cuvintele: organizarea formală, genul, pluralul, flexiunea ín ge- 
neral, articolul etc. În plus, unele nume sînt adoptate din alte limbi şi pot 
face greutăţi la încadrarea lor în normele limbii noastre. 

Necunoscînd un gen neutru, numele de persoane se prezintă numai 
sub două forme, masculine și feminine, iar numele de familie, cel puţin în 
aspectul lor oficial, sub o singură formă. În principiu, numele masculine 
se termină în consoană sau în -u sau -і consonantic, iar numele feminine 
în -a. Dar numai în principiu. Din cauza mulţimii numelor feminine în -a, 
marele public a ajuns la ideea că toate numele de femei se termină obli- 
gator în -a. Lucrul nu este exact. Ce e drept, excepţiile sînt puţin nume- 
roase, dar ele există. Fără să mai vorbim de numele care pînă astăzi par 
pretenţioase, ca Edith, Manon, Solange (la drept vorbind, ele sînt puţin 
introduse, dar de acelaşi tip e Carmen, care e frecvent), fără să ne oprim 
la hipocoristicele, tot recente, de tipul Ani, Cleo (de la Cleopatra), Mimi, 
Netty ete., trebuie să amintesc de numele greceşti, acum intrucitva înve- 
chite, Caliopi, Penelopi (,modernizate* în Caliope, Penelope), Calipso, la 
care se adaugă unele nume recent intrate în limba noastră, ca Euterpe, 
Melpomene, apoi Cloe si, în sfîrșit, cel mai încetățenit, Zoe. Ele se ter- 
mină în -e în dialectul ionic-atic al limbii vechi greceşti, prin transfor- 
marea în acest dialect a lui a lung din vechea greacă comună. Pe de altă 
parte, deoarece în frantuzeste a final neaccentuat a ajuns să fie scris e și 
să nu mai fie pronunţat de loc în cuvintele obișnuite, s-a stabilit pentru 
noi corespondenţa între fr. -e (în scris) si rom. -a (pronunţat) de exemplu 
fr. Marthe, rom. Marta. Pe baza aceasta s-a refăcut si numelor greceşti 
în -e o formă rominească cu -a, de exemplu. Melpomena, Penelopa. Cit ` 
despre Zoe, care nu se foloseşte în frantuzeste, acesta n-a putut fi romînizat 
decît sub forma diminutivelor Zoica, Zoifa. 

În perioada dintre cele două războaie s-au răspîndit la noi multe nume 
frantuzesti pronunţate ca în frantuzeste, deci fără а la sfîrşit (le scriu 
cum se pronunţă): Elvir, Janet, Jozet etc. Această modă a pierdut din 
favoarea publicului. În schimb se ráspindesc diminutivele de formă mas- 
culină de tipul Catrinel, Irinel, Miţişor etc. (vezi p. 66). 

Pentru masculine, regula pomenită ceva mai sus este încă mai pu- 
tin respectată, căci avem nume relativ numeroase, vechi si frecvente, 
terminate în -a si în -ea: Toma, Oprea etc. Si la masculine au apărut 
hipocoristice terminate în -i: Johnny, Mitti etc. Substantivele de decli- 
narea a III-a (terminate la nominativ în -e) aparţin tuturor genurilor, 
de aceea nu prezintă complicaţii numele masculine ca Gheorghe, Petre, 
Vasile. 

Procedeele de trecere de la un gen la celálalt, atit pentru formarea 
numelor de botez, oficiale, cit si pentru numele de familie feminine popu- 
lare, au fost discutate la formarea cuvintelor si nu vor fi reluate aici. Ne 
ràmine însă să discutăm problema genului personal. 

În limba veche indo-europeană exista o despărţire a substantivelor 
în însufleţite si neînsufleţite, cu unele diferențieri in flexiune. Limba 
romînă a păstrat pînă astăzi genul neutru, rezervat substantivelor care 
denumesc obiecte neinsufletite. Într-o fază ceva mai tîrzie a limbii indo- 
europene comune s-a mai creat o despărţire, prin scindarea genului în- 
sufletit în masculin și feminin, despărţire pe care o păstrează pînă astăzi 
cele mai multe limbi din familia indo-europeană, printre ele, bineînţeles, 
si romina. Pe lîngă aceasta, în unele limbi slave (rusa si mai ales polona), 
s-a manifestat tendinţa de a împărţi substantivele insufletite în două ca- 
tegorii, una reunind numele de fiinţe omenești, iar cealaltă toate anima- 
lele afară de om. 

Este meritul lui Constantin Racoviţă, lingvist romin decedat din pá- 
cate in prima tinereţe, de a fi descoperit cá si limba romînă cunoaşte o 
tendinţă de a-și crea un gen personal. În BL, VIII (1940), p. 154—158, el 
a prezentat trei trăsături ale gramaticii noastre care diferenţiază sub- 
stantivele denumind persoane de celelalte substantive: 

1. Acuzativul se formează cu ре (îl văd pe fratele meu, îl văd pe 
Gheorghe, dar văd ursul). 

2. Genitiv-adjectivul singular se face cu (al) lui prepus la numele mas- 
culine (în ultimul timp se foloseşte partial si pentru feminine), pe cînd 
pentru animale si neinsuflefite genitiv-dativul articulat se formează mo- 
dificind sfîrșitul cuvintelor (al lui frate-meu, al lui Gheorghe, dar al ur- 
sului). 

3. Vocativul in -e si in -o este rezervat pentru persoane, in timp 
се la animale si neînsufleţite se face cu -ule sau e egal cu nominativul 
(doctore, Constantine, dar ursule, pămînt; Ioano, soro, dar pisică). Regu- 
lile stabilite astfel nu sint în totul respectate, lucru de care Racoviţă 51-а 
dat seama, de aceea a vorbit numai de o „tendinţă“ de constituire a unui 
gen personal. În ce privește vocativul, trebuie spus că acest caz în gene- 
ral nu prea se mai foloseşte, fiind înlocuit cu nominativul. 

în Gramatica limbii тотіпе de Al. Rosetti si J. Byck (București, ed. 
I 1943, ed. a П-а 1945) se adaugă o a patra trăsătură: „articolul“. alde (se 
zice alde frate-meu, alde Gheorghe, dar nu alde urs). 

La aceste patru trăsături am mai adăugat si eu cîteva (BL, XIII 
(1945), p. 97—104): 1. La numele feminine în -a precedat de c sau g, geni- 
tivul se formează cu -ăi in loc de -ei sau -4, eventual cu -ii, dar atunci 
se păstrează caracterul velar al consoanei niecedente, pe care o scriem 
ch si gh (Ancăi sau Anchii, Olgăi sau Olghii, dar vacii, püstrugii; in ulti- 
mul timp -ăi se ráspindesgte si la numele geografice, de exemplu se zice 
Volgăi). 

2. Diftongii ea, oa se păstrează la genitivul articulat (Leanei, Floa- 
rei, dar mrenii, florii; astăzi se răspindesc totuşi genitive ca cearei, 
moarei). 

3. Consoznele d şi t cu care se termină tema nu sint alterate la ge- 
nitivi (Radei, Martei, dar omizii; tendinţa actuală este însă să se spună 
omidei). 

4. Masculinele în -й, -a şi -ea: cu excepţia unui mic număr de cu- 
vinte care arată fiinţe omenești (tată, pașă, vodă etc.), acestea sint nume 
de persoane ca Nică, Niţă, Toma, Oprea etc. Acestea pot rămîne mascu- 
line, deşi sint de declinarea întîi, tocmai pentru că, indiferent de termi- 
nație, înţelesul lor arată că e vorba de persoane, iar numele de femei sînt 
totdeauna articulate, deci nu se termină niciodată în -ă. 

5. Femininele formate cu -d, -easă si -oaie sînt specifice pentru per- 
soane (prietenă, croitoreasá, Arionoaia), numele de animale formate ast- 
fel fiind absolut excepționale (se zice puică, leoaică, mügürifá etc. după 
cum se vede, cu alte sufixe). 

S-au formulat unele obiecţii față de acest mod de a privi flexiunea 
noastră nominală. Dintre ele, mai serioasă mi se pare observaţia că cele 
mai multe dintre trăsăturile descrise se referă nu la substantive care 
denumesc persoane, ci, mai îngust, la numele de persoane. Această obser- 
vatie nu împiedică discuţia de faţă, care privește tocmai $i exclusiv nu- 
mele de persoane. 

Rezumînd datele prezentate mai sus, vom constata că numele de 
persoane au manifestat, înaintea numelor comune si mai mult decît ele 
tendința de a suprima flexiunea nominală: se folosesc metode analitice 
in locul celor sintetice, se reduce diferența între formele cazuale prin 
suprimarea alternanţelor vocalice si consonantice. Singurul punct unde. 
numele de persoane rămîn în urma celor comune este vocativul: pe de 
o parte se păstrează procedee arhaice, ca vocativul masculin în -e (loa- 
ne, dar șefule), pe de altă parte însăși categoria, muribundă, mai duce 
o umbră de viaţă prin folosirea ei la numele de persoane. Ambele fapte 
își găsesc justificarea în aceea că vocativul este prin definiție mult mai 
mult folosit pentru numele de persoane decît pentru toate celelalte sub- 
stantive. 

Tocmai pentru că vocativul este mult folosit la numele de persoane 
vom constata că formele de vocativ, în unele împrejurări, au adus mo- 
dificări ale formei celorlalte cazuri, inclusiv formei nominativului. De 
aceea socotesc util să spun aici cîteva cuvinte asupra formelor și a evo- 
lutiei vocativului. 

Faptul că numele în vocativ sînt adesea strigate nu putea să nu 
aibă o oarecare influenţă asupra lor. 

Într-un articol mai vechi (Strigătele în romîneşte, în Viaţa romi- 
nească, XXII, 1930), am studiat influenţa pe care strigătele o au asupra 
cuvintelor strigate. O anecdotă populară arată că un neamt şi un romin, 
luîndu-se la întrecere pentru a se vedea care din ei strigă mai tare, 
şi-au chemat fiecare băiatul: romínul striga: măăă loaaane, măăă!, iar 
neamţul Fritz, Fritz! Se înţelege uşor cá rominul a cîștigat rămășagul, 
căci i nu poate fi strigat tare. Ce se face în asemenea cazuri? Сіпа n-ai 
încotro, deschizi mai mult vocalele, le lungesti, le pronunţi începutul cu 
ton urcător şi sfîrşitul cu ton coboritor, cum am arătat cu exemple în 
studiul pomenit. De multe ori se deplasează și accentul, spre începutul 
cuvîntului, pentru ca să rămînă loc pentru închiderea treptată a gurii 
după vocala accentuată. 

Ceva mai tîrziu mi-a apărut însă altă situaţie. În diverse părţi ale 
țării apar la vocativ forme scurtate: măi Gheo! („Gheorghe“) în Muntenia 
(BPh. V (1938), p. 165), Dumi! (,,Dumitre^), Ioa! („Ioane“) în Maramureş 

etc. (referinţe tot acolo). S-ar părea cá aici nu mai e vorba de nume stri- 
gate, pe care scurtarea le-ar face ineficace, ci de formule de adresare 
către cineva care se găseşte la mică distanţă. Este evident o pură intim- 
plare că fapte asemănătoare se semnalează din sudul Italiei (vezi p. 
58): şi la noi, şi acolo, ceea ce urmează după vocala accentuată a 
putut părea neinteresant, deoarece cel căruia i se adresează cuvîntul în- 
telege uşor cá e vorba de el. Nu poate fi însă întîmplător că ucrainenii 
din Maramureş folosesc acelaşi procedeu: Iva! pentru Ivan. Tinind seamă 
de faptul că la alti ucraineni scurtarea nu e cunoscută, va trebui să cre- 
dem că modelul l-a dat aici limba romînă. 

Se socotește de obicei că formele de vocativ ale limbii romine provin 
din latineste. Am arătat în alte locuri de ce nu pot fi de acord cu această 
teorie (pentru ultima oară în SLG, p. 124). Iată pe scurt situaţia. Toate 
limbile romanice, cu excepția rominei, au pierdut complet vocativul din 
fazele lor cele mai vechi; cu excepţia rusei, toate limbile slave au теп{ї- 
nut ferm vocativul, pînă si bulgara, care în afară de aceasta nu păs- 
trează nimic din flexiunea nominală (bulg. Simione, vocativ de la Si: 
mion) În cehă se formează in mod curent vocativul si de la numele 
străine, de exemplu unui american cu numele Bolton i se spune Boltone! 
"Юеѕіпеп{а de masculin -e este cunoscută si în latină si în slavă, deci in 
principiu ne-ar fi putut veni din ambele surse, pe cînd desinenţa de fe- 
minin -o nu există în latină, ci numai în slavă. 

Într-o fază mai veche a limbii romine, vocativul a cunoscut o largă 
dezvoltare: alături de desinenţa -e s-a creat, după cum am văzut, va- 
rianta -ule (vezi p. 111). Numele de familie nu urmează în general re- 
gula arătată la numele de botez: cele în -escu, şi în -oiu formează întot- 
deauna vocativul cu -ule, cele în -eanu întotdeauna cu -e, indiferent de 
numărul silabelor (Ionescule, Oproiule, Pircălăbescule, dar Moldovene, 
Codrene). La feminin, nu s-a putut păstra din latineşte decît folosirea 
nominaltivului cu valoare de vocativ, de vreme ce latina nu avea o desi- 
nenfá specifică pentru vocativ. S-a zis deci Ană,. Marie, după modelul 
numelor comune nearticulate, mamă, soție. S-a împrumutat apoi din 
slavă desinenţa -o (bg. Mario), folosită in general alături de -ă (Ioamá şi 
loano). Masculinele în -a si -ea au urmat femininele şi şi-au creat un 
vocativ în -o, -eo, (Tomo, Opreo), fără să aibă o formă paralelă, corespun- 
zînd celei feminine în -ă. Masculinele în -ă nu au urmat femininele, în 
sensul cá nu au o formă in -o (care s-ar confunda cu femininele din. 
aceeași temă). Nu mă refer la nume ca Ghiţă, aproape exclusiv masculine, 
ci la unele ca Florică, Nită, care au în paralelă femininele Florica, Nifa; 
dacă bărbaţii ar fi fost strigati Florico, Мо (ca Tomo), s-ar fi confundat 
cu femeile. Soluţia care s-a găsit este cá in cazurile acestea femininul 
nu foloseşte vocativul în -ă; Florică, Niţă sînt rezervate pentru masculin, 
pe cînd la feminin se zice Florico, Nifo. 

În ultimele secole, situația se schimbă, vocativul este tot mai puţin 
folosit. La aceasta va fi contribuit si faptul că, urmate de un genitiv, nu- 
mele nu mai pot fi puse la vocativ, ci se folosește nominativul eu valoa- 
re de vocativ, vezi de exemplu refrenul de cîntec Radu mamei, Radule. 
Diverse nume străine introduse în secolul nostru nu-l mai cunosc: Ernest, 
Ludovic, Robert. Acum aproape cincizeci de ani a stirnit ilaritate, voca- 
tivul Otule, adresat unui copil pe care-l chema Otto. Nici de la femini- 

nele recente nu prea se mai formeazá vocativul cu o: Ema, Frederica, 
Gratiela. De la nume adoptate în secolul trecut, în sudul ţării se foloseşte 
vocarivul: Aurele, Traiane, Virgile, pe cînd în nord, mult mai puţin (in 
copilăria 'mea, cel puţin, Aurele ar fi mirat pe un moldovean). Dar si pen- 
tru nume mai vechi putem întilni aceeași situație: Costele, Ionele (ba si 
ionelule) sint specific muntenesti. Adaug apoi numele care nici nu pot 
avea formă de vocativ, întîi cele ca Andrei, Matei, Mihai, Neculai, apoi 
cele terminate la nominativ în -e: Gheorghe, Ilie, Stroie, la care dacă s-ar 
forma vocativul el n-ar putea fi diferit de nominativ. 

Ce e mai important este însă faptul că nici acolo unde există o for- 
mă de vocativ ea nu se mai întrebuințează în mod curent. O primă breșă 
în sistem este la numele în -escu purtate de femei: o femeie nu poate fi 
strigată Popescule (și, bineînţeles, vom evita forma Popeasco), deci i se 
zice Popescu, cu forma de nominativ. Dar şi pentru numele de botez fe- 
minine, si pentru cele de botez si de familie masculine se foloseşte tot 
mai des nominativul în locul vocativului: Ana, Ioana, Maria, Radu, San- 
du, Popescu. 

Din vremea cînd vocativul era încă viguros, păstrăm urme ale opo- 
ziţiei lui faţă de nominativ. La masculin, găsim unele nume la care nomi- 
nativul a fost înlocuit cu vocativul, altele la care nominativul a fost mo- 
dificat spre a nu se confunda cu vocativul. De la Petru, vocativul s-a for- 
mat normal şi a căpătat forma Petre, care însă a putut fi luată drept no- 
minativ. După cum vocativului Ilie îi corespunde nominativul Ilie (mai 
exact nominativul [lie se folosește si pentru vocativ), tot aga faţă de vo- 
cativul Petre s-a socotit că nominativul trebuie să fie Petre (apoi s-a re- 
făcut un nou nominativ Petrea si un nou vocativ Petreo). Aceeași ar 
putea să fie situaţia lui Vasile, dacă la baza lui stă bulgărescul Vasil. În 
schimb grecescul Ioannes a trebuit să devină în romîneşte Ioane (N. A. 
Constantinescu explică această formă ca provenită din vocativul romîn); 
deoarece vocativului Simioane îi corespunde un nominativ Simion, i s-a 
refăcut si vocativului Joane (care era la fel cu nominativul) un nou no- 
minativ Jon. Nominativul Ioan s-ar putea explica prin v. sl. Ioan, dar 
lon e specific rominesc. Numele Grozdea este limpede in legătură cu 
bulg. grozde ,strugure* si ar putea fi explicat dintr-un nume de familie 
Grozdev (vezi p. 97). Dar mai este si altà posibilitate. Weigand, p. 157, 
citează numele bulgăresc Grozdio („născut la culesul viilor“): luat drept 
vocativ, el a putut da naștere unui nou nominativ rominesc Grozdea, după 
modelul Opreo: Oprea. În sfîrşit, bănuiesc că numele Caloianu din 
grecescul Kaloiannis („Ion cel frumos“, vezi p. 118) se explică tot prin 
vocativul Caloiene, mult folosit în anumite rituale magice. 

La. aceste fapte trebuie să mai adăugăm cîteva cazuri de nume femi- 
nine al căror nominativ rominesc este refăcut pornindu-se de la hipoco- 
ristice greceşti terminate în -o şi luate de noi drept vocative. Atestarea 
numelor grecești pe care le voi cita este asigurată în general de Buturas. 

Catinca provine din gr. Katinko. S-ar putea părea cá e uh nume slav, 
dar Buturas (p. 55) arată că nu e cazul. Costanda din gr. Kostando, hipo- 
coristic feminin al lui Constantin, Despa < gr. Despo, hipocoristic de la 
Despina, Frosa < gr. Froso, hipocoristic al lui Eufrosina, Manda < gr. 
Mando, hipocoristic de la Diamandi, Mara < gr. Maro, hipocoristic al lui 

Maria, Smara < gr. Smaro, hipocoristic al lui Smaranda, Stasa < gr. 
Staso, hipocoristic al lui Anastasia. 

Urmează să discutăm felul cum se formează pluralul. În principiu, 
s-ar părea că pentru numele de persoane nu se pune o problemă a plura- 
lului, deoarece fiecare persoană își are numele său individual și nu este 
пісі un motiv ca să adunám un Ion cu alt Ion si să formăm astfel doi Ioni. 
Dar cum numele de familie este comun pentru mai multe persoane, apare 
totuşi nevoia unor formaţii de plural. În limbile cu articol prepus, această 
nevoie se rezolvă de obicei lesne cu ajutorul formei de plural a articolu- 
lui, însoţită sau nu de o marcă a pluralului la sfîrșitul numelui: fr. les 
Costecalde (A. Daudet), les Thibault (Roger Martin du Сага), germ. die 
Müllern etc. 

In limbile slave, care, cu excepiia bulgarei si a macedonenei, nu au 
articol, pluralul se formeazá de obicei cu desinentele normale la substan- 
tive: rus. Ivanovi, bulg. Ivanovi. În Polonia, am văzut pe uşile aparta- 
mentelor cărți de vizită purtind un singur cuvînt, la plural: Kumanieccy 
„familia Kumaniecki*, Matfowistie „familia Matowist“, 

În romineste, în limbajul popular, se folosesc forme de articol geni- 
tival si de adjectiv nehotárit, toate prepuse: ai lui Firică si mai ales alde 
Ionescu. De notat însă că, pe de o parte, aceştia din urmă pot să nu fie 
rude și în orice caz să nu poarte același nume (alde Ionescu poate însem- 
na „Ionescu şi cei care sînt cu el“), pe de altă parte că în unele regiuni 
alde are valoare depreciativă (așa cum are în limba literară de-alde). 

Într-un stil ceva mai ridicat, dar tot familiar, se folosesc desinente 
de plural la numele formate cu sufixele cele mai frecvente: Ioneștii, Mun- 
tenii, iar cînd e vorba:numai de femei, se folosesc uneori plurale femi- 
nine: Jonestile (E. Ciobanu, SMFC, I (1956), p. 142). Si la numele formate 
fárá un sufix caracteristic se poate folosi pluralul dacá finala o permite 
si mai ales dacá la bazá este un substantiv comun: Cerchezii, Graurii. 
Substantivele feminine nu formează plurale, de la Raţă, Vrabie, nu se 
formeazá Rafele, Vrübiile, nici alte feluri de plurale. De la numele in 
-0iu, pluralul se foloseşte rar: Stănoii, frecvent numai in Banat, cum 
arată acad. E. Petrovici (lencufofii) Pentru nişte persoane feminine nu- 
mite Теѓи, am auzit pluralul curios Tefurile. 

A mai rămas de discutat articolul. O curiozitate a limbii romine, ne 
explicată pînă acum, este diferența de tratament, în ce priveşte articolul, 
între numele masculine si cele feminine, fiind vorba atît de numele de 
persoane, cît si de cele geografice. Se spune de obicei că numele femini- 
ne sînt folosite cu articol (ceea ce e adevărat cu unele excepţii) si cà 
cele masculine sînt nearticulate, „cu unele excepţii“ (Gramatica Acade- 
miei R.P.R., ed. a II-a, vol. І. 1963, p. 102), ceea ce se va vedea îndată cá 
nu este tocmai exact. 

La feminin, se zice in mod obișnuit Joana, Maria, cu articol. Nu mà 
refer la numele recent împrumutate care nu se termină în -a (de tipul 
Calipso sau Betty, discutate mai sus) si trec peste faptul cá în rare cazuri 
se poate spune o Marie, nearticulat, cum si peste vocativul în -ă, despre 
care am vorbit în capitolul precedent. 

La masculin, avem, ce e drept, nume nearticulate, de tipul Constan- 
tin, Ion, dar avem si foarte multe articulate. Mă gîndesc în primul rînd 
la numele în -u(D, despre care am vorbit mai sus şi care sînt simţite са 

articulate (lucrul se va vedea si din paginile care urmeazá); in al doilea 
rind la numele provenite din adjective, care sint aproape totdeauna arti- 
culate. Intră aici întîi numele provenite din porecle, ca Albu, Lungu, Pre- 
făcutu, Știrbu, apoi cele cu sufixul -escu, si ele adjective la origine; de 
asemenea cele cu sufixul -eanu, deși în slavă acesta nu forma adjective, 
dar în romíneste cuvintele ca muntean sint si substantive si adjective. În 
sfîrşit, sînt totdeauna articulate și nume care nu provin din adjective, de 
exemplu cele formate cu sufixul -oiu, poate fiindcă sînt formate de la 
femininele în -oaia, totdeauna articulate, apoi numele de meserii, ca 
“Ciobanu, Croitoru etc. Și la aceasta din urmă prezenţa articolului este ex- 
plicabilă, întrucît la origine numele de acest fel au fost substantive co- 
. mune, folosite pentru identificare: care Ion? Croitorul. 

Poreclele propriu-zise formate din substantive, de exemplu din nu- 
me de animale sau de obiecte, se folosesc fárá articol, deoarece ele nu 
însoțesc, în felul adjectivelor, numele de botez, nu servesc de atribute · 
Barză, Capră, Doniţă, Geantă, Vulpe (vezi BL, V, 1937, p. 218). Am dat 
numai exemple feminine, pentru cá masculinele, dupá cit se pare, ur- 
meazá regula numelor in -u(l) adicá cele monosilabice capátá un -u, de 
exemplu Lupu, Puiu, Ursu, Vîntu, pe cînd cele de mai mult de o silabă 
rămîn neschimbate, de exemplu Boboc, Ciocan, Cocos, Papuc. Problema 
ar trebui încă studiată: în afară de nume ardelenesti, ca Mof, se pot cita 
excepţii ca Glonf. Am arătat la p. 97 cá în Transilvania apar nume fără 
articol, ca Vecerzan, unele purtate de romîni maghiarizați, ca Oltyán 
„Olteanu“, și altele la care articolul e adăugat în chip neconform cu tra- 
аца, de exemplu Drăganu. Acum cîteva decenii am auzit spunindu-se în 
Ardeal că cineva e popăsc, cu înţelesul „e din Tara Veche“: deoarece în 
Muntenia și în Moldova era foarte răspîndit numele Popescu, puţin folo- 
sit în Ardeal, ardelenii l-au putut considera ca tipic pentru regiunile de 
dincoace de munţi și l-au folosit ca epitet comun, fără articol (vezi și 
p. 18). Dar cam în același fel Ion Ghica, în scrisoarea despre N. Bălcescu, 
scrie un Petresc. 

Mai multe probleme sînt de discutat la formele de genitiv-dativ, fo- 
losite mult pentru a arăta filiatia. Acad. E. Petrovici a adunat exemple 
dintr-un sat de lîngă Turda și le-a publicat într-un articol intitulat Nume 
proprii de bărbați articulate (DR, V, 1929, p. 579—583). Printre aceste 
exemple găsim un nume de femeie urmat de genitivul articulat al tatălui 
sau al bărbatului: Nastasia Știoncului (p. 581). Eu însumi am tratat pro- 
blema, cu material din comuna Reviga (raionul Slobozia), publicat în BL, 
V, 1937, p. 217. Exemplele mele sint construite altfel: Fia lu Timu, Ioana 
lu Neculai Toma. Despre numele tatălui însă voi vorbi mai departe. Aici inte- 
resează numai numele feminin: articolul enclitic de la Nastasia, Fia etc. 
se contopeste cu articolul genitival de la cuvîntul următor, mergînd pe 
calea pe care, de fapt, s-a creat la noi articolul enclitic. În același fel se 
construiesc, în regiunea cunoscută de mine, și numele masculine termi- 
nate їп -a, -ă sau -e: Toma lu Теѕи, Ghina lu Pavel Mortu (< Ghină-a), 
Gheorghe-a lu Hontea, Petre-a lu Ѕотиѕса. Nu cumva de aici au luat naş- 
tere formele ca Oprea, Petrea ? Ceea ce ne împiedică să o credem este 
faptul cá alte nume, ca Gheorghe, Năstase, Tănase, n-au căpătat nicăieri. 
un a final. 

Mai multe exemple de nume masculine găsim în articolul acad. E. 
Petrovici: Alirandru Mutului, Mitru Cucului, Simionu Meciului (p. 580), 
Ispasu Marcului, lonu Marii, lacovu Ponoaii (p. 581), la care se pot adáu- 
ga Solomonu Craiului (Pasca, T.O., p. 75), luonu Popii (Birlea, Cíntece 
poporane din Maramureș, Bucureşti, 1924, p. 220), Ionu Dudului (Lun- 
gianu, Icoane din popor, București, fără dată, p. 64). Din zona cercetată 
de mine am cules exemple ca Mitu lu Marin Drăgan, Neagu lu Moș Vasile, 
Iancu lu Mizdrugan, dar nici un caz de lonu etc.: se zice Ion a lu Gheor- 
ghe Mutu, Păun a lu Răducanu Badea etc., prin urmare articolul genitival 
al se alipeste la sfîrşitul cuvîntului precedent numai cînd acesta are el 
însuşi articolul -u. Observăm că și aici nordul Munteniei (exemplul lui 
Lungianu e de la Cimpulung) merge cu Transilvania. E curios că situa- 
һа mai arhaică se găsește în apropierea Bărăganului, pe un teritoriu de 
colonizare. š 

Trec acum la examinarea celui de-al doilea nume, cel care stà in 
genitiv. Pentru numele terminate ín -a, -ea, situatia e simplá, se pàs- 
trează în multe locuri forma de genitiv sintetic, de exemplu Lucăi, Mo- 
gildei, (finul) Pepelei (Eminescu), Duminica Tomei. La Slavici întîlnim 
Fiorii (Marcu Florii Cucului). Dar la numele terminate în consoană sau 
în -u, lucrurile sînt ceva mai complicate. În: zona nordică, găsim în pri- 
mul rînd forma cu articolul enclitic la numele terminate în -u: Cucului, 
Marcului, Meciului, Mutului, Știoncului, Ilia Ursului (la acad. E. Petro- 
vici, Cucului (la Slavici), Dudului (la Lungianu); în al doilea rînd, nu- 
mele care nu au -u, dar capătă un -u cînd sînt urmate de un genitiv 
(lacovu, Ionu, Ispasu, Solomonu), nu formează totuși genitivul enclitic. 
În al treila rînd, se înțelege că numele care nu capătă niciodată pe -u nu 
formează genitivul enclitic. Găsim la acad. E. Petrovici Susana lu Ispas, 
lu Onigor, si chiar Susana lu lacovu Ponoaii, deci cu u reţinut din for- 
mula cu genitivul următor, dar cu articolul proclitic. La Lungianu, întîl- 
nim Radu lu Anghel (Postelnecu Cumpănă, București, fără dată, p. 5), 
deci la fel ca în zona mea din valea Ialomiţei inferioare. Vezi şi acad 
Iorgu Iordan, Toponimia тотіпеаѕсӣ, p. 488. 

După acad. E. Petrovici, „ceea ce a împiedicat ca articularea numelor 
de bărbaţi să fie generală са la numele de femei a fost cu siguranţă mul- 
{теа de nume slave, intrate prin biserică sau direct pe cale populară, 
ale căror finale nu puteau fi ușor articulate“ (art. cit., p. 583). După cele 
discutate mai înainte, se va înţelege că părerea mea diferă de aceasta: 
tocmai numele slave hipocoristice au concurat la articularea numelor 
masculine romínesti. 

Se ciocnesc aici două tendinţe contrare : una, T romanicá, de 
trecere de la flexiunea sinteticá la flexiunea analiticá, a doua, specific 
romiíneascá, de trecere a articolului de la începutul atributului la sfír- 
şitul substantivului determinat. 

În trecut, genitiv-dativul numelor de persoane era format la fel 
cu al substantivelor comune, adică prin modificarea sfirgitului cuvîn- 
tului. Treptat, se trece la o flexiune organizată în mare parte cu ajutorul 
unor cuvinte adăugate (astfel în romineste perfectul simplu mersei este 
de tipul vechi, pe cînd perfectul compus am mers este de tipul nou). La 
numele de persoane, în primele texte romînești, întîlnim ambele tipuri 
de genitiv : la feminin, si ei Marie, ei Tamare, şi Mariei, Tamareei, la 

masculin şi lui Radu, si Radului. Apoi la feminin învinge tendinţa de 
postpunere a articolului si nu se mai spune decit Mariei, iar la mascu- 
lin învinge tendinţa spre analitism şi nu se mai spune decît lui Radu. 
Mai apare forma veche în expresii arhaice ca Școala Iancului, Șoseaua 
Iancului în București, sau mama Radului în versuri populare (vezi si, la 
Creangă, Măriuca Săvucului), dar în limba de azi nu se mai creează aseme- 
nea formule. 

De fapt, tendința general romanică de reducere a flexiunii şi de 
dezvoltare a analitismului n-a fost niciodată părăsită, ci numai inceti- 
nită. Ea continuă să se manifeste, între altele, prin faptul că şi numele 
feminine regăsesc, pe încetul, forme analitice, ce e drept, nu cele din 
secolul al XVI-lea, de origine feminină, ci altele, împrumutate de la 
masculin. Numele feminine împrumutate recent, care se termină în -o, 
-i sau în consoană, n-au putut forma genitiv-dativul în -ei, căci nimeni 
n-ar fi acceptat să zică Cleoei, Edithei, astfel că in mod fatal s-a ajuns 
la lui Cleo, lui Edith. Dar după acest model se zice și lui Mimi, desi aici, 
la rigoare, s-ar fi putut adăuga -ei la sfîrşit. Aceasta spre marea despe- 
rare a puristilor, care au impresia cá se prăpădește limba romînă, cînd, 
de fapt, se continuă o transformare începută de multă vreme si, pînă la 
urmă, utilă, căci unifică și simplifică declinarea. 

Sînt unii mai moderati, care admit formula nouă la numele în -o etc., 
jar protestează cînd aud zicîndu-se lui Coca, fără să observe cà Coca 
ar putea fi si băiat si deci ar trebui să-i facem două feluri de genitiv. 
Alţii, in sfîrșit, se indignează numai cînd formula nouă este aplicată la 
numele comune si se zice lui mama. Adesea, deoarece se dă vina pe 
numele străine, se găsește soluţia simplistă de a se interzice aceste nume, 
pentru că „ne strică limba“. Nu ştiu cine ar putea elabora o lege care 
să interzică numele la modă, mai ales că nu este vorba atît de numele 
oficiale, trecute în actele stării civile, cît de cele întrebuințate în mediul 
intim: cetáteana se numește Paraschiva, dar familia şi prietenii îi zic 
Piţi. Nu ar fi ridicol să se amestece aici autorităţile? 

Este însă de spus ceva mai serios, Nici măcar nu este exact că for- 
mulele cu articol prepus se datorează exclusiv numelor împrumutate 
recent. În primul rînd nu este vorba numai de nume de persoane: la 
un cuvînt ca tanti, destul de folosit astăzi, s-ar putea oare forma geniti- 
vul tantei sau tantiei în loc de lui tanti? Deci n-am folosi prea mult dacă 
am exclude numele proprii, și ar trebui să excludem și unele comune. În 
a] doilea rînd, nu este exact că a trebuit să așteptăm numele recent 
introduse ca să putem forma genitivul feminin cu articolul prepus: în 
copilăria mea am spus și am auzit curent spunindu-se în jurul meu lu 
mama, lu Maria etc., si aceasta la ţară, unde nu pátrunsese încă nici un 
nume de tipul Calipso sau Nuţi. Cînd ni se atrăgea atenţia că lui este mas- 
culin, răspundeam că n-am zis lui, ci lu, ceea ce, bineînţeles, nu este o 
apărare, căci spuneam lu și pentru masculin. 

S-ar putea ca punctul de plecare pentru noua formaţie să-l fi consti- 
tuit masculinele de declinarea întîi. Am văzut că la un nume cum e Coca 
nu se poate cunoaşte dacă e masculin sau feminin şi deci formaţia mas- 
culină se poate strecura la feminin. Dar sînt nume mai vechi și mai răs- 
pîndite, cum sînt Toma, Oprea, la care genitivul vechi este sintetic, Tomei, 
Oprei, ca la feminine. Fiind însă ştiut cá sînt nume de bărbați, li s-a for- 

mat si genitivul de tip masculin, lui Toma, lui Oprea. Alături de ele tre- 
buie să punem numele comune masculine de declinarea întîi: agá, pașă, 
popă, tată, vodă. În conformitate cu declinarea lor, au primit genitivul 
agăi, pașei, popii, tatei, iar în conformitate cu genul lor, lui aga, lui pașa, 
lui popa, lui tata, lui vodă. La unele este mai răspîndit un tip, la altele 
celălalt (vodă nu are de loc genitiv sintetic). În orice caz, s-a putut crea 
impresia că cele două formaţii se pot folosi oricînd una în locul celeilalte, 

Este oare adevărat însă că „se strică limba“? De ce nu se strică 
atunci cînd împrumutăm adjective nedeclinabile de felul lui gri, maro, 
sau chiar mai vechiul pembe? Nu se strică pentru că, de fapt, reducînd 
flexiunea nominală, nu facem altceva decît că urmăm vechea tendinţă 
romanică a folosirii cuvintelor auxiliare în locul desinenfelor nominale, 
Nu în acelaşi fel Radului a fost eliminat în favoarea tipului lui Radu? De 
ce nu protestăm si în cazul acesta? Numai pentru că lui e masculin și 
deci merge pe lîngă Radu, dar nu merge pe lîngă Rada. Dar dacă desfiin- 
tám flexiunea nominală, nu va mai fi de loc diferenţă între construirea 
masculinelor și a femininelor, asa cum nu este în italieneste (masc. di 
Paolo, fem. di Paola) si cum de fapt nu este їп romineste la plural, unde 
genitivul feminin e format cu articolul masculin (-lor din lat. illorum, fe 
mininul latinesc fiind îllarum). Limba devine mai simplă si atîta tot. 

Puţine lucruri sînt de spus despre alte feluri de articol. Articolul 
adjectival cel figurează rar în nume de familie: Celmare, format din cel 
şi mare, desigur la origine poreclă. Articolul genitival al, apare şi el rar, 
in nume de origine dialectală, de felul lui Al George (adică „a 
lui Gheorghe“) 

XI 


OBSERVATII PRIVITOARE LA 
ORTOGRAFIE SI ORTOEPIE 


In limbile cu ortografie etimologicá scrierea numelor de persoane 
creează adesea dificultăţi serioase: cuvintele din limba comună s-au învă- 
tat la şcoală si scrierea lor este mai mult sau mai puţin cunoscută, pe cînd 
numele de persoane pe care nu le-am mai întîlnit (si în fiecare zi întîl- 
nim nume noi) pun fie problema scrierii, dacă le-am auzit pronunţate, 
fie problema pronunțării, dacă le-am văzut scrise. Astfel un nume fran- 
tuzesc ca Brasillach s-ar putea pronunţa cel puţin în patru feluri: bra- 
ziiaș, braziiac, brazilas, brazilac (ultima pronunțare e cea reală), iar 
un nume pronunţat düsò se poate scrie (si se scrie efectiv) în cel puţin 
13 feluri: Dusso, Dussot, Dussod, Dussau, Dussaut, Dussaud, Dussault, 
Dussauld, Dussaux, Dussaulx, Dusseau, Dusseaud, Dusseauz. În englezeste, 
același nume unii și-l scriu Thomson, alții Thompson (si e de notat că 
sunetul inițial trebuie pronunţat t, nu th). 

Se înţelege că o atare anarhie nu poate să nu dea naștere la difi- 
eultáti. În plus, fie prin capriciul purtătorului, fie prin nestiinfa ofife- 
cului stárii civile, se produc modificári de litere, iar prin lipsa de infor- 
matie a vorbitorilor, se produc modificári de sunete. Voi da un singur 
exemplu, bine cunoscut, din franfuzeste. Numele Févre, sau cu articol, 
Lefèvre, înseamnă „fierar(ul)“, provenind din lat. faber (ca si faur al 
nostru). Copistii din evul mediu, plătiţi după numărul de litere pe care 
le scriau, au introdus adesea litere parazite, reluind sunete latinești care 
fuseseră transformate. Astfel ei au reintrodus pe b (deși acesta era pre- 
zent sub forma alterată, v) si au scris Febvre, Lefebvre. Deoarece însă în 
evul mediu nu exista disticţie în scris între u si v, unii au citit febür, si 
astfel astăzi există francezi pe care îi cheamă Fébure, Lefébure. 

Se va vedea mai departe că unele complicaţii ne produce şi scrierea 
numelor rominesti, dar nici pe departe atit de mari ca cele din franceză 
sau engleză. Avem însă dificultăţi cu nume străine și problema este ade- 
sea atacată de persoane din public. Numele proprii străine, scrise în limba 
de origine cu altă ortografie decît a noastră, riscă să fie greșit pronunţate 
de cei care nu cunosc limbile străine, si riscul acesta devine realitate la 
fiecare pas. În copilăria mea auzeam adesea zicindu-se néviorc in loc de 
niuiorc, pentru că se scrie, in englezeste, New York (pînă astăzi punem 
adesea greșit accentul pe silaba întîi). Mulţi pronunţă greșit cicago în loc 
de șicago (scris Chicago), pentru că au credinţa falsă că orice ch in engle- 
zeste se citeşte c. 

Iată cîteva nume de persoane pronunțate adesea greşit la noi (une- 
ori si la radio și televiziune, care ar avea rolul să educe marele public 
in această privinţă). S-a vorbit.mult, acum cîțiva ani, de omul politic 
francez Mendes-France, pronunţindu-se adesea greşit тёпӣеѕ în loc de 
mandes. Numele liderului congolez Gizenga trebuie citit ghizenga, dar 
mulţi își închipuie cá e nume franțuzesc si zic jizenga. Politicianul rasist 

din Africa de Sud, Verwoerd, care poartá un nume olandez (vezi p. 78; 
se stie cá burii sint colonisti veniti din Olanda) este numit adesea gresit 
la noi veroerd, in loc.de fervürd. 

Se intimplá ca vorbitorii sá aplice numelor dintr-o limbá regulile 
cunoscute dintr-altă limbă, de exemplu am auzit uneori garli șaplen, 
„franţuzeşte“, pentru ceărli ceăplin (scris Charlie Chaplin), nume engle- 
zesc. Mai adesea numele engleze, scandinave, olandeze sînt pronunțate 
ca si cînd ar fi germane: $penfár în loc de spensăr (Spencer), ștrindberg 
pentru strindberg (Strindberg), năbăl pentru nobel (Nobel), fan daik pentru 
fan deik (scris de noi Van Dyck, ca și cînd ar reprezenta pe olandezul 
dik „gros“, cînd de fapt e vorba de dijk „dig“, vezi p. 75), fan aik pentru 
fan eik (scris Van Eyck). 

Se emite uneori propunerea ca toate numele străine să fie scrise așa 
cum trebuie citite. Regula aceasta se si aplică pentru numele din. limbile 
care folosesc altă scriere decît cea latină: rusă, ucraineană, bulgară, indi- 
апа, chineză, arabă etc. deși numele din alte continente s-au răspîndit 
adesea cu scrierea franceză si mai ales cu cea engleză. De exemplu Dja- 
mila Bouhired, scris franţuzeşte pentru giamila buhired sau Javaharlal 
Nehri pentru geavaharlal пети. În ce privește numele rusești, ucrainene si 
bulgáresti, un timp k a fost redat in romineste prin c(h), scriindu-se, de 
exemplu, Constantinov, Corolenco, Gorchi, apoi s-a revenit la scrierea 
cu k, corespunzătoare ortografiei pe care purtătorii numelor au folosit-o 
ei înșiși cînd au semnat cu litere latine. Au rămas la mulţi unele incon- 
secvenţe, de exemplu vedem scris Maiacovski sau Maiacowvschi. Chiar un 
autor romîn semnează în mod inconsecvent Baconski. 

Pentru limbile scrise cu alfabetul latin, regula este să păstrăm orto- 
grafia din original, oricît ar fi de depărtată de a noastră. Această regulă 
are însă un mare cusur: sînt limbi scrise cu alfabetul latin, însă cu unele 
semne suplimentare, pe care noi nu le avem în tipografiile obișnuite si, 
de fapt, marele public nici nu le cunoaște. Este cazul cehei şi al polonei, 
Se scrie în cehă š pentru s, š pentru j, ë pentru ci; la noi s-au neglijat 
semnele suplimentare, ceea ce a dat naştere la pronuntári false, de exem- 
plu Skoda se pronunţă skoda in loc de șkoda, iar unii zic kapek în loc de 
ceapek (scris Capek). Cînd a rulat la noi filmul Jan Zizka, mulţi bucu- 
reşteni au citit greșit jan zizka în loc de ian jijka (Žižka este un hipoco- 
ristic de la Zikmont, rostit desigur jigmont). 

Dar propunerea de a se transcrie aceste nume cu ortografia noastră este 
inacceptabilă din mai multe puncte de vedere. E mai gravă o greşeală de 
scriere, care rámine pe hîrtie, decît una de pronunțare, care se duce-n vint. 
Nu este de admis .ca fiecare nume să fie scris altfel în fiecare {ага 
căci aceasta ar complica mult relațiile internationale si ar duce uneori 
la neînţelegeri grave, cu atit mai mult cu cit rolul screrii crește pe zi ce 
trece in vremea noastrá. Sá ne inchipuim ce greutáti s-ar crea la folosirea 
cataloagelor, a hártilor etc., dacá ar exista mai multe feluri de a scrie ace- 
laşi nume. O bibliotecă în care s-ar găsi traduceri din Shakespeare in 
mai multe limbi ar trebui să le insereze pe cele rominesti la s, pe cele 
germane la sch, pe cele maghiare la s, pe cele cehe la š, pe cele polone 
la sz, pe cele italiene la sci, pe cele suedeze la sj, pe cele franceze la 
ch, iar pe cele spaniole... nicăieri, deoarece spaniola nu are nici un 
mijloc de a nota pe s, care nu apare in nici un cuvint spaniol. 

Trebuie să mai finem seama de faptul cá pronunţarea numelor se 
schimbă cu timpul: care pronunțare о vom reproduce, cea mai veche, sau 
cea mai nouă? De exemplu numele francez Montaigne se pronunţa în 
trecut montat, iar azi monteń; Villon se pronunţa vilon, iar azi viion. 
Forma dată acestor nume ar depinde atunci de gustul celui care scrie. 

Să mai adaug că, dacă am modifica scrierea numelor străine în ce pri- 
veşte literele, problema n-ar fi în întregime rezolvată, căci mai trebuie 
să ţinem seamă de împărţirea în silabe și de accent (vezi unele exemple 
la. p. 43). O problemă ridică din acest punct de vedere numele de origine 
grecească. Genitivele în -u se pronunţă toate cu u vocalic, deci în altă 
silabă decît vocala precedentă, si neaccentuat. În romineste se păstrează 
această regulă la numele ca Dimitri-u Vasili-u (unii, ce e drept, pro- 
nunfá greșit aceste nume în trei silabe, cu i consonantic și cu accentul pe 
u; dar aceştia pronunţă greşit şi un nume de origine latină ca Duiliu, pe 
care-l transformă în Duiliu). Dimpotrivă grec. Nikolà-u, în patru silabe, 
a devenit in romineste Nicolau numai în trei silabe, păstrîndu-se accentul 
pe a, dar înlocuindu-se u vocalic cu u consonantic. Pînă aici, în defini- 
tiv, e treaba noastră, întrucît numele citate au devenit rominesti. Dar Pa- 
pandreu (vezi р. 85), pronunţat în grecește în patru silabe, apare la noi 
la radio si televiziune în trei silabe, desi nu a devenit nume rominesc 
(vezi, la p. 85 pronuntárile greșite Alévra, Malàxa, Metàxa, Cutàva).. 

Din cauza unor greșeli de accentuare numele pot deveni de nerecu- 
noscut. S-au văzut mai sus (p. 82—83) greșelile de accentuare la numele 
rusești, dar asemenea greşeli se fac şi la alte nume, de exemplu la pos- 
turile noastre de radio și televiziune se poate auzi tifian în loc de tițiân 
(scris Tizian, sau, mai exact, Tiziano), fidel în loc de Fidel Castro. 

Soluţia pentru a împiedica ráspindirea greselilor este să se pronunţe 
cum trebuie, cel puţin numele mai răspîndite, la radio și televiziune, 
pentru ca toată lumea să afle, cum e corect; eventual, primele dáti cînd 
un nume apare în scris, să se dea între paranteze pronunţarea corectă, 
pînă se deprind cititorii cu ea. Aceasta presupune însă că cei care folo- 
sesc prima oară un nume știu cum trebuie să-l pronunţe. Lucrul n-ar fi 
atît de greu astăzi, cînd avem secţii de limbi străine la facultăţile de filo- 
logie și cînd posturile noastre de radio emit în numeroase limbi din toate 
continentele. 

Dar probleme de scriere si de pronunțare se pun și pentru numele 
romîneşti. Principiul general, atit pentru cuvintele comune cît si pentru 
numele de persoane rominesti este cá se scriu cum se pronunţă. Dar, 
pentru numele de persoane, se admit unele excepţii și se trec cu vede- 
rea unele care în teorie nu sînt admise. Îndreptarul ortografic prevede 
(la p. 63) într-o notă că „Numele de persoană rominesti se redau asa cum 
sînt scrise de purtătorii lor: V. Alecsandri, Cezar Bolliac, George Coșbuc, 
B. P. Hasdeu, C. Mille, Anton Pann, A. Russo, C. Negruzzi“. La fel Ro- 
setti, scriere italienizantá (ca si Negruzzi) în loc de Ruset (de origine gre- 
cească: Rusetos, scris Rousaitos) şi Densusianu. 

Cînd s-a trecut de la scrierea cu litere chirilice la alfabetul latin, 
unele nume au rămas scrise ca mai înainte: Kogălniceanu, cu k (dar tre- 
buie notat că purtătorul şi-a scris astfel numele, cu litere latine, în rela- 
{Ше sale cu apusul, pe vremea cînd la noi se scria încă cu litere chirilice), 
Alecsandri (deoarece în scrierea chirilică nu există litera x). Acad. 

Gh. Călinescu încearcă acum să introducă si scrierea Grigore  Alecsan- 
drescu, după ce peste o sută de ani s-a scris cu 2. 

În același fel, cînd s-a realizat reforma ortografiei din 1953, şi s-a 
înlocuit litera â cu î, la unele nume de persoane s-a menţinut scrierea 
veche: Vasile Pârvan, Victor Vâlcovici. Acești autori erau cunoscuţi în 
străinătate sub această formă și, dacă s-ar fi modificat scrierea, exista 
riscul să se creadă că e vorba de alte persoane. 

Articolul pentru singularul substantivelor de declinarea a doua a 
fost în vechime -l, adăugat la -u- cu care se termina tema substantive- 
lor, deci -ul, scris în general -ulii. De prin secolul al XVIII-lea, -l a înce- 
tat de a fi pronunţat, locul lui ca articol luîndu-l vocala u care-l preceda. 
În scrierea numelor comune şi a adjectivelor -l a continuat să apară şi 
e scris şi astăzi: omul, frumosul. În ce priveşte numele proprii, situația 
nu e aceeași. Numele geografice prezintă fluctuații: Podul-Iloaiei, Tîrgu 
Frumos, Turnu-Măgurele, Turnul-Roșu, Râîmnicu-Vilcii şi așa mai de- 
parte. Numele de persoane se scriu în general fără ~: Dinu, Popescu, 
Lungu, Munteanu. Totuşi un mic număr de persoane, în special bucovineni, 
au continuat să semneze cu -l: Nanul, Onciul, Pumnul, Sorbul. Situaţia 
rămîne confuză la adjectivele care însoțesc un nume: Mihai Viteazul, sau 
Mihai Viteazu? În toate aceste cazuri, Îndreptarul ortografic nu dă nici 
o indicație. După părerea mea, scrierea ar trebui să urmeze pronunţarea 
Si să părăsească pe -l. 

O situaţie deosebită prezintă numele scrise cu o ortografie necon- 
formă cu pronunţarea din cauză că purtătorii lor au avut idei etimologice 
false sau au ţinut să se deosebească de masa vorbitorilor. Astfel unii sem- 
nează cu k în loc de ch (Kirițescu), alţii scriu cu c în loc de ch (Сути 
Oeconomu în loc de Chiru Economu; în felul acesta, Chiru, hipocoristic 
de la Chiriac, se poate confunda cu Cyrus, regele mezilor; nu ştiu pe ce 
se va fi bazînd N. A. Constantinescu cînd afirmă că Chiru e din forma gre- 
cească a lui Cyrus (vezi şi p. 64). La multe nume greceşti s-a adăugat 
un h pentru a apropia scrierea de cea latină, păstrată în apus (aceasta 
reproduce pronunţarea din antichitate): Christian, Athanasiu, Theodo- 
rescu etc. Mult mai puţin s-a scris cu ph pentru f, căci exista riscul de 
a se citi cu p: Philippide. Citeodatá h este introdus greşit, de exemplu 
în Anthon, care e de origine latineascá si n-a avut niciodată th în gre- 
ceste (în englezește există varianta Anthony, dar se pronunţă cu f), iar 
cu grecescul anthos „floare“ nu are nici o legătură. 

Scrieri latinizante, sau cel puţin diferite de pronunțare, găsim în 
Brandia sau Brandza pentru Brînză, Lapedatu pentru Lepădatu (vezi si 
р. 94), Coșbuc pentru Cojbuc, Hașdeu pentru Hîjdău. Numele Catírgiu 
„vizitiu de catiri* a devenit Catargi (Bogrea, DR, IV (1927), p. 862), pentru 
a se înnobila astfel prin apropierea de catarg. 

Numele de familie Ghefoiu e format cu sufixul -oiu de la numele 
de botez Ghefu, de origine bulgărească (vezi Izvestiia, V, p. 426), desigur 
hipocoristic de la Gheorghe. Fiind pus in mod greșit în legătură cu gheață, 
pe vremea cînd se scria latinizat ghiacia, a ajuns să fie scris Ghiacioiu. 

După modele cosmopolite, unele nume s-au scris cu consoane duble, 
de exemplu Bellu, apoi Ionnescu (mai complicat: Joannescu, vezi p. 116), 
Poppescu, aceste din urmă scrieri fiind cu totul nerecomandabile. În piesa 
Citadela sfărîmată, Horia Lovinescu introduce un personaj care se numește 

Gattescu, cu doi t; acesta işi exprimă profundul dispreţ faţă de cei care 
se numesc Gatescu si care se trădează ca parveniti tocmai prin faptul cà 
semnează cu un singur f. Consoana dublă nu este prin nimic justificată 
la numele Frunzetti (de fapt este oltenescul Frunzete). Un autor dă 
romanțe din deceniile trecute, pe nume Nelu Mínzatü, devenise Nello 
Manzatti, încercînd astfel să pară italian get-beget. 

Consoane duble apar la numeroase hipocoristice cosmopolite ca Nelly, 
Mitty etc. (cu un y care trădează aceeași mentalitate) si tot asa se intro- 
duce scrierea cu tz în loc de t în nume ca Mitzi, Tantzi. 

În sfîrşit, apar si scrieri complet străine, ca Bazil, Jorj, Mery, Michel, 
de care s-a mai vorbit (vezi p. 55). Chiar unele nume ruseşti sau bulgă- 
resti au fost scrise cosmopolit, ca în apus: Kisseleff pentru Kiselév, Pa- 
poudoff pentru Papudov etc. 

În secolul trecut a existat tendinţa de a evita scrierea cu і consoană, 
considerat in mod gresit caracteristic pentru slavá. Se scria atunci етта, 
poeni, cu toate cá din aceeași rădăcină aveam pe iarbă, poiană, unde i nu 
putea fi eliminat. Aceastá scriere a lásat urme si in ortografia unor nume 
de persoane ca Nicolae pentru Nicolaie, Stoenescu pentru Stoienescu (dé la 
Stoian). Pronuntind grupul ѓа neaccentuat ca ie, moldovenii au ajuns să 
scrie Ecobescu, Emandi în loc de Iacobescu, Iamandi (vezi si p. 85). 

Si alte fenomene dialectale lasă urme în numele de familie. După 
т dur, e a fost pronunţat са d, ceea ce a dus la scrieri ca Tătărăscu (vezi 
p. 116). Sextil Pușcariu sustine că, deoarece după z dur i s-a schimbat 
pe alocurea în £ (s-a pronunţat 2?с în loc de zic), prin pronunțare hiper- 
corectă s-a ajuns la schimbarea lui î în i, chiar acolo unde £ era primitiv. 
Astfel de la Zâna s-ar fi format Zînca, apoi acesta ar fi devenit Zinca 
(DR, VI (1931), p. 526]. Mai probabil acest din urmă nume este un hipo- 
coristic rusesc de la Zinaida (la fel N. A. Constantinescu; vezi și p. 62). 

Palatalizarea labialelor (chept pentru piept etc.) se reflectă si ea în 
unele nume de persoane: Chiuaru pentru Piuaru, Seracin (pronunţat 
serasin) pentru Serafin (vezi N. A. Constantinescu, Limba romînă, XI 
(1962), p. 526, care arată cu dreptate că nu e vorba de Saracenii musul- 
mani din evul mediu). Si t este palatalizat în vestul ţării (frakie pentru 
frate), iar ca reacţie, se ajunge să se pronunţe t şi acolo unde k este ori- 
ginar: de la localitatea Chioar (magh. Kóvár „cetate de piatră“?) se 
formează numele Chioreanu (E Petrovici, DR, V (1929), p. 583), scris şi 
pronunţat Tioreanu, Teoreanu. În Moldova, în anumite condiţii, ă neac- 
centuat se pronunţă a, şi aceasta se reflectă în scrierea numelor Patraș 
canu, Camilar. 

Multe prenume au variante rustice cu modificări de sunete. Astfel 
găsim І în loc de r (cînd urmează alt r) in Luxandra, Gligore (dar si în 
grecește există Gligoris, vezi Buturas, p. 61, iar in bulgáreste Gligor, 
izvestiia, VII, p. 323), un i introdus în Silivestru, apoi forma Pricopie їп 
loc de Procopie (si în grecește Prikop-, vezi Buturas, p. 81). 

O serie de greșeli de pronunțare se datorează unui defect al scrierii 
noastre, și anume faptului că nu se diferenţiază î care formează, de cel care 
nu formează silabă, de unde decurg si greşeli de accentuare. Ceea ce în 
limba literară se scrie si se pronunţă -aru (sufix pentru desemnarea celui 
care face o acţiune, exercită o meserie), în unele regiuni este reprezen- 
tat prin -ariu, care trebuie pronunțat tot în două silabe, cu accentul pe a. 

Finala -iu, după cum am văzut, este adăugată la unele nume ardelenesti, 
pentru a marca originea lor romineascá; alteori grupul -iu este etimolo- 
gic, în sensul că articolul -u s-a adăugat la o temă terminată în î scurt 
sau în consoană muiată (ceea ce se notează tot cu i). În toate aceste cazuri 
se pot face, şi se fac efectiv, greșeli de accent si de silabatie, desigur în . 
primul rînd sub influenţa numelor terminate în -îu, cu i accentuat, impru- 
mutate din grecește. Iată exemple: 

Despărțirea în silabe este corectă, numai accentuarea e greșită, la 
numele de origine latină Papiniu, transformat in Papiniu, Măniu, trans- 
format în Maniu. 

Scrierea cu î este justificată din punct de vedere etimologic, dar 
accentul trebuie pus pe vocala dinaintea lui, deoarece îi nu formează 
silabă ; Boeriu în loc de Boieru (mold. boiériu) Colceriu în loc de Col- 
ceriu (vezi p. 83), Covaliu în loc de Covăliu (mold. covali în două silabe, 
„fierar“), Morariu în loc de Moraru, Oeriv în loc de Oiériu (mold. 
oieri, în două silabe, format de la oaie cu sufixul -ar). La acestea se adaugă 
numele unde se scrie un î numai pentru ca literele c, g să se citească ci, 
gi, şi nu k, gh: Caràgiu (nume arominesc care înseamnă „negriciosul“), 
Comaniciu, au ajuns să fie pronunţate Caragiu, Comaniciu. 

i s-a introdus, fără justificare etimologică, pentru a da caracter romi- 
nesc numelui: Cizmășiu (pronunţat si Cizmașiu), pentru Cizmaşu, Surlaşiu 
(pronunţat Surlașiu) pentru Surlașu (vezi p. 94). 

u s-a adăugat în acelaşi fel pentru a marca etnicitatea romînă a purtá- 
torului, la nume terminate în -ісі: Daicoviciu pentru Daicovici, Petroviciu, 
Popoviciu. Tot așa numele unguresc Nagy s-a tr ansformat în Naghiu (vezi 
pentru toate acestea p. 97). 

La nume terminate în consoană s-a adăugat iu (vezi p. 97): Barițiu 
(pentru Ват), Barnutiu (pentru Bărnuţ); aici accentul nu s-a mutat din 
loc), Cheresteșiu pentru Cheresteș, Cipariu (pentru Tipar; şi aici accentul 
şi-a păstrat locul), Nășcuţiu (pentru Nășcuţ, desigur hipocoristic de la 
Ionașcu), Raţiu (tot fără schimbare de accent; pentru origine, vezi p. 83), 
Rádufiu (pentru Ráduf), Vlăduţiu (pentru Vláduf). 

Scrierea nediferentiatá a două pronunfári diferite a dus la greşeli 
și în sens invers, adică ceea ce trebuia pronunţat си i accentuat si cu u 
a fost uneori pronunţat fără и, alteori cu и, dar cu accentul mutat: Ba- 
rabanciu (vezi p. 94) a devenit Barabânciu, Condacciu (turc. kundakti 
„aprinzător“ ) a devenit Condaci. - 

Se mai fac si alte greseli de accentuare, pentru care nu mai putem 
da vina pe ortografie. Am pomenit mai sus de citeva nume accentuate 
de unii preoti altfel decit de masa vorbitorilor (Nicólaie etc.) si de nume 
ca Teodor, accentuate si Teodor, iar în timpul din urmă chiar și Teodor 
probabil prin confuzie cu Tudor, Toader). Mai uşor încă se strecoară 
accentuări greșite la nume de familie, mai ales cînd acestea nu sînt 
purtate de multă lume: Bacalbășa in loc de Bacâlbașa („staroste de ba- 
cali“, adică de băcani), Bălaci pentru Balăci (de la numele unei comune), 
Chiper pentru Chiper (formă regională pentru piper), Chisür pentru Chi- 
йт (pronunțare regională în loc de chiser, unealtă de dulgherie), Hàgi-Tu- 
dose (se aude chiar pe scenă) în loc de Hagi-Tudose, Papahăgi pentru 
Papahagi (e ca și cum am spune hàgiu în loc de hagiu), Sevăstos pentru 
Sevastós (vezi p. 50), Socor pentru Socor şi altele. 

XII 


DE LA NUMELE DE PERSOANE 
LA NUME COMUNE 


S-a vázut in prima parte a prezentei lucràri cá, ori de cite ori dispu- 
nem de documentatia necesará, constatám cá orice nume de persoaná 
are la bază un nume comun, excepţiile fiind atit de rare, încît putem 
sá le trecem cu vederea. Mergind indárát pe firul istoriei unui nume de 
. persoană, ajungem întotdeauna la un punct unde cineva a fost numit 
astfel, pe baza vocabularului obişnuit si pentru a se comunica o anumită 
idee. Cu timpul, numele se abstractizează, în sensul că pierde legătura de 
înţeles cu elementele care i-au stat la bază şi ajunge să nu mai aibă altă 
valoare decît aceea de a denumi, în chip arbitrar, una sau mai multe 
persoane. 

Se întîmplă, ce e drept mai puţin des, dar se întâmplă, cazul contrar: 
un nume propriu, în cazul nostru special un nume de persoană, ajunge 
să fie folosit cu valoare de nume comun. Problema a fost studiată în-mod 
special de lingvistul italian Bruno Migliorini, în cartea lui Dal nome pro- 
prio al nome commune, după care este imitat titlul prezentului capitol. 
Apoi, pornind de la această carte, în două articole intitulate Divagazioni 
semantiche rumene si publicate în revista „Archivum romanicum* (XII 
(1928), p. 161—231 si XVI (1932), p. 333—383; această ultimă parte priveşte 
mai putin direct problema noastră), lingvistul italian Carlo Tagliavini 
a tratat in mod special o serie de fapte rominesti. Am mai folosit, pentru 
documentaţie, pe Rudolf Platte, Deutsche Wortkunde auf Sprach- und 
Kulturgeschichtlicher Grundlage, München, 1936. 

O primá categorie de exemple este formatá de numele istorice, aces- 
tea, la rîndul lor, fiind de diferite tipuri. Unele se leagă direct de situaţia 
sau de activitatea purtătorilor, de exemplu: 

Croesus, rege al Lidiei, trecea drept cel mai bogat om din vremea lui, 
de aceea pînă astăzi se spune de un bogătaş că este ип cresus. 

Caesar, cognomenul omului politic roman care a instaurat monarhia, 
a devenit titlul pe care-l purtau urmașii lui, împărații romani. Imprumu- 
tat în antichitate, cuvîntul a devenit în limba germană actuală Kaiser 
„împărat“. Dintr-o limbă germanică veche, a trecut în slavă, unde a ajuns 
să fie pronunţat far, tot cu înţelesul de „împărat“. 

Maecenas, colaboratorul lui Augustus, a atras de partea acestuia pe 
mulți din scriitorii de valoare ai timpului, pe care i-a încurajat si i-a 
ajutat din punct de vedere material. De aceea numele lui a ajuns să fie 
folosit cu înţelesul de „protector al artiştilor“. 

Cuvîntul troian a însemnat la început „val de pămînt“, „întăritură“, 
şi reproduce forma slavă a numelui împăratului roman Traianus. 

Karl a devenit celebru prin Carol cel Mare (vezi p. 46). De aici în 
vechea slavă kralí (cu mici variante de pronunțare cuvîntul este folosit 
pînă astăzi cu înţelesul de prege“ în toate limbile slave), împrumutat de la 
slavi in romineste (crai) si în ungureşte (király „rege“). · 


151 
www.dacoromanica.ro 


Numele Pazvantoglu a fost analizat la p. 31. La noi amintirea lui 
se mai pástreazá in expresia de pe vremea lui Pazvante (uneori cu adao- 
sul: chiorul) pentru a caracteriza ceva învechit, demodat. 

Cu cît personajul denumit a jucat în istorie un rol mai important, 
cu atît mai multe şanse are numele de a dura. Dar rămîn uneori pentru 
un timp mai îndelungat si nume ale unor personaje umile, Cînd pentru o 
stare de lucruri nesatisfácáteare se dá vina pe un salariat cu rol neinsem- 
nat, se zice că Acarul Ion Păun e de vină. Aceasta pentru că acum 
aproape 50 de ani un acar cu acest nume a fost declarat singurul respon- 
sabil pentru o catastrofă de cale ferată, care fără nici o indoială implica 
răspunderi mai înalte. 

Deoarece chipul suveranilor a fost adesea fixat pe monedele lansate 
de ei, în diverse rînduri monedele au căpătat numele suveranilor: ludo- 
vic, traducere a fr. louis „20 de franci“ (de la regii Louis XIII—XVI); na- 
poleon, cu aceeași valoare, de la Napoleon Bonaparte; bolivar, unitate 
monetară în Venezuela, după numele lui Simon Bolivar, eliberatorul 
Americii de Sud de sub jugul spaniol. 

De multe ori faptele istorice se rásfring în numele comune prin 
prisma unor anecdote care pot reprezenta si forme de luptă politică 
lată cîteva exemple. 

În America se numesc Teddy ursule(ii cu care se joacă copiii; este 
un hipocoristic de la Teodor si se referă la numele președintelui Statelor 
Unite Theodore Roosevelt (începutul secolului al XX-lea), mare amator 
de vînători. 

În romineste se zice irozi la „colindători“, apoi, prin exagerare, la 
„actori mediocri, care joacă cu ostentatie". La bază este regele Iudeei 
Herodes (їп greceste a ajuns să se pronunţe Irodis), care este unul din 
personajele pieselor religioase prezentate în trecut de actori improvizati. 

Xanthippe (vezi masculinul Xanthippos la p. 35) a fost soția lui 
Socrate si a rămas nume tipic pentru o femeie mărginită si certáreatà. 

Originea cuvîntului grog „băutură făcută cu rom si cu apă fierbinte“ 
este mai complicată. Amiralul englez Vernon (sec. XVIII) era poreclit 
Grog, pentru că purta o manta ordinară, făcută din materialul numit 
gros grain. La un moment dat, neavînd suficientă rezervă de rom, a or- 
donat sá se dea marinarilor ratia indoitá cu apá, iar marinarii, nemultu- 
miti, au numit această băutură grog. 

Cuvîntul siluetă reproduce numele lui Silhouette, care a fost ministru 
de finanţe al Franţei în secolul al XVIII-lea și a făcut o politică finan- 
ciară de mari economii, iar adversarii săi au început să deseneze pe ziduri 
chipul lui în negru, făcînd astfel economie de vopsea. Acestui fel de de- 
sen i-a rămas numele de siluetă, după care cuvîntul a ajuns să fie între- 
buintat si cu înţelesul de „corp zvelt“. 

La 1880, un moșier englez, căpitanul Boykott, şi-a jignit vecinii de 
moșie, iar aceștia au hotărît să întrerupă în mod colectiv relaţiile cu el 
De aici denumirea de boicot pentru izolarea unei persoane sau a unei co 
Jectivitáti. 

În argoul american, guy (citit gai) înseamnă „individ“, „tip“; cuvîntul 
provine de la numele unui oarecare Guy Fawkes, care, la 1605, a încercat 
să arunce în aer parlamentul englez. 

Apropiate de numele istorice sint cele mitologice. Aflas, in mitologia 
greacă, era un uriaș care purta cerul pe umeri şi care era localizat în 
Maroc, identificat cu munţii Atlas. De aici numele comun atlas. După 
Platte, originea cuvîntului ar fi puţin diferită: geograful Mercator a numit 
atlas o colecţie de hărţi pe care a publicat-o la 1595, alegind acest nume 
în amintirea unui rege legendar al Mauritaniei, Atlas, care ar fi fost ama- 
tor de astronomie. Diana era la romani Zeița Lunii și a vinátorii. În romi- 
neşte numele a devenit zînă, termen generic. Hercule, prezentat de mito- 
logia greacă drept un semizeu deosebit de voinic, a devenit astăzi nume 
comun cu înţelesul de „om voinic“. Megaira era la greci una din cele trei 
furii; de aici în franfuzeste mégère „femeie afurisită“. Mentor „îndrumă- 
tor“ vine de la numele Mentor, pe care, după Odiseea, l-a luat zeița Atena, 
transformată în personaj uman, ca să-l îndrume pe tînărul Telemac. Vul- 
can este la origine numele latinesc al zeului focului, apoi ajunge să în- 
semne „foc“, de unde în sfîrșit înţelesul actual. 

Altă serie de nume mitologice devenite nume comune își au originea 
în Biblie si în credinţele creștine. Adam, primul om după concepţia bi- 
blică, apare în expresii ca de la moș Adam „de cînd lumea“. Despre Bal- 
tazar, Biblia vorbește cu ocazia unui celebru ospăț, iar numele lui a ajuns 
să însemne „chiolhan“. Beniamin (rom. Veniamin), fiul cel mai mic al 
biblicului Iacob, a devenit in frantuzeste benjamin „mezin“. Caiafa, nu- 
mele unui personaj pus în legătură cu condamnarea lui lisus Hristos 
(vezi expresia a trimite de la Ana la Caiafa), a ajuns, sub forma romi- 
nească, nume comun: caiafă „om ipocrit“. Gașpar, numele unuia dintre 
cei „trei crai de la răsărit“, reprezentind orientul, e folosit astăzi în romi- 
neste cu înţelesul de „tigan“. Ziua de 20 decembrie a fost consacrată sfin- 
tului Ignat şi în această zi s-a luat obiceiul să se taie porcii pentru săr- 
bátorile de iarnă; de aceea ignat, în vorbirea glumeaţă, a ajuns să însemne 
„ceasul morţii violente“, „execuţie“ (vezi și proverbul nu se îngrașă por- 
cul la ignat, „preparativele făcute în ultimul moment nu au eficacitate“). 
De la numele lui Iuda, prezentat ca apostolul care l-a trădat pe Iisus Hris- 
tos, este iudá „trădător“. Expresia a umbla teleleu ar reproduce numele 
martirului Thalaleos, după Tagliavini, arf. cit, р. 197. De la Toma, alt 
apostol care, după poveste, a cerut sà pipáie cu degetul rana lui Iisus, ca 
să se convingă că acesta a înviat. este expresia Toma necredinciosul, „om 
sceptic, care se îndoiește de toate“. 

Trebuie să remarc totuși că printre ultimele exemple citate sînt două 
care, deși, folosite în expresii, n-au părăsit complet stadiul de nume de 
persoane: Adam, Toma. 

Altă sursă importantă pentru nume de persoane transformate în 
nume comune este domeniul invențiilor, al creațiilor industriale, artis- 
tice etc. Adesea obiectul produs, noţiunea stabilită poartă numele creato- 
rului, de exemplu, în fizică, amper, curie, galvano, ohm, roentgen, volt, 
watt etc.; în medicină, boala e numită adesea după medicul care a desco- 
perit-o, basedow, pott, schauermann etc.; în arhitectură, mansardă, după 
numele arhitectului francez Mansard (din secolul al XVIII-lea); în aero- 
nautică, zeppelin, un soi de balon, după numele inventatorului german 
cu acest nume. Sînt foarte numeroase numele de arme și proiectile pro- 
venite de la inventatori: șrapnel (după generalul englez Shrapnel, pe la 
1800), browning, revolver (după I. M. Browning, din Utah, S.U.A.), colt, 

pistol (după Samuel Colt, industrias american), mauser, puşcă (după nu- 
mele a doi fraţi germani, mecanici); maxim, mitralieră (după numele 
inventatorului englez sir Hiram S. Maxim) Krupp, tun (după numele 
fabricantului renan Krupp). În legătură cu acest cuvînt trebuie semnalat : 
că în argoul готіпеѕс cuvîntul a ajuns să însemne un grad înaintat de 
beţie (după beat tun s-a zis beat krupp). În primul război mondial, soldaţii 
germani au dat unui tun de calibru mare numele de dicke Berta „Berta 
cea groasă“, după Berta, fata lui Krupp. Tot ca o curiozitate mai semnalez 
faptul cá în grecește un soi de carabină se numește kariofili, adică „ga- 
roafă“; după cit se pare însă, e vorba în realitate de Carlo figli „fiii lui Ca- 
rol“, numele unei fabrici italiene, citit greșit de greci (dacă nu cumva 
aceasta e o poveste în genul celor citate la p. 7—8). 

Trebuie să notez că numele de acest tip, date unor obiecte perfecţio- 
nate în vreun fel, sînt în general sortite să fie repede înlocuite, deoarece 
apar alte variante care le elimină. În infanteria noastră s-a întrebuințat 
odinioară pușca mannlicher (după inginerul german Mannlicher, care 
a inventat-o în 1878), înlocuită apoi cu pușca lebel (fr. Lebel). Mai repede 
dispar numele de medicamente: acum cîteva decenii se vindeau medica- 
mente denumite Nanu-Muscel, de care desigur puţină lume își mai aduce 
aminte. 

Adesea un produs capătă numele celui care-l fabrică, iar în regimul 
capitalist de obicei fabricantii își popularizează singuri numele în felul 
acesta. Cel mai clar exemplu îl furnizează automobilele, pentru care ci- 
tez numai cîteva exemple: Buick si Ford pentru S.U.A., Citroën pentru 
Franţa, Skoda pentru Cehoslovacia (ceh. škoda înseamnă „pagubă“). Apro- 
piat ca înţeles este pullman, vagon de lux, după numele industriasului 
american care l-a lansat. 

Alte producţii: macadam, un fel de pavaj, după inginerul scoţian 
Mac Adam; macintosh, un fel de impermeabil, după chimistul britanic 
Mac Intosh; macferlan, un fel de pardesiu larg, după exploratorul englez 
Mac Farlane (pronunţarea corectă este mac farlăn, dar de pronunţarea gre- 
sitá nu sîntem noi răspunzători, căci ne-a venit din frantuzeste); gobelin 
(pronunţat: goblen), soi de țesătură, după numele unui ţesător francez; 
georgette (pronunţat jorjet), numele unui voal, după numele unui croitor 
parizian; batistă, numele unei pînze, din fr. batiste, iar acesta de la Bap- 
tiste (pronunţat batist), numele unui fabricant din Cambray (în secolul al 
XIII-lea); ștras, fals diamant, după numele giuvaergiului Strass din Stras- 
bourg (secolul al XVIII-lea). 

Cam în același fel editorii și-au botezat cu propriul lor nume colecţiile 
pe care le publică: Baedeker, ghid turistic, după un editor german din se- 
colul al XIX-lea, Larousse, dicţionar enciclopedic, după editorul francez 
cu acelaşi nume. Un caz special prezintă interes: Edward Lloyd (nume 
galez, pentru care vezi p. 77) a deschis la Londra, în 1688, o cîrciumă, 
unde au luat obiceiul să-și dea íntilniri cei care făceau afaceri cu trans- 
porturile navale. 'În 1727, unii dintre ei s-au organizat într-o societate pe 
care au numit-o Lloyd, iar astăzi sînt mai multe lloyduri, si în afara An- 
gliei. Mai adaug aici cuvîntul godin (pronunţat adesea greşit godin), sobă 
de fier, care-și trage nume de la fabricantul belgian Godin (se citeşte 
goden). 

Alte obiecte sau activitáti poartá numele unor personaje care le-au 
popularizat, care le-au folosit mult, eventual le-au vindut. Încăperea cu 
acoperiș de sticlă la intrarea unei case se numește marchiză după mar- 
chiza de Pompadour (aici nu avem propriu-zis un nume de persoană), 
Pantalonul isi trage numele de la Pantaleone (oarecum „leul leilor“), per: 
sonaj din Commedia dell'Arte, teatrul popular italian în evul mediu: pe 
vremea cînd se purtau pantaloni scurţi, acest personaj apărea pe scenă 
cu pantaloni lungi; în timpul Revoluţiei Franceze pantalonii au ajuns la 
modă și li s-a zis (cu pronunţarea franceză), pantalon. Se numeşte raglan 
un fel de pardesiu larg, după numele lordului Raglan, comandantul ar- 
matei engleze în timpul războiului din Crimeea (terminat în 1856). Un soi 
de haină a căpătat numele spencer (pronunţat spensăr) de la nobilul en- 
glez Spencer (la sfîrşitul secolului al XVII-lea). Pălăria înaltă gi tare 
poartă numai in romineste numele de joben, după numele unui pălărier 
francez, Jobin, care avea un magazin în București, pe Calea Victoriei. 
Încălțămintea cu toc înalt numită Louis Quinze (pronunţat luichenz, 
greşit luchenf) isi trage numele de la regele Franţei Ludovic al XV-lea 
(secolul al XVIII-lea). 

Lucruri de mincare: renglota, un fel de prună, isi trage numele de 1а 
fr. reine Claude (pronunţat renclód) „regina Claudia“, regină a Franţei, 
moartă la 1524. Cuvîntul sandvis vine de la numele nobil englez, Sand- 
wich (pronunţat senduici), căruia i se aduceau sandvisuri la masa de joc, 
ca să nu fie silit să întrerupă jocul pentru a merge să mánince. Cafeaua 
cu rom se numește la noi marghiloman, după numele unui politician din 
jurul anului 1900. Diverse prăjituri poartă 'nume de personaje cunoscute 
(Joffre, mareșal al Franţei), Take lonescu, Știrbei etc., fără să pot spune 
«u ce ocazie au fost stabilite, 

Lucruri ceva mai puţin agreabile: un anumit fel de macara poartă 
numele enslezesc de derrick, de la călăul care, pe la 1600, spînzura con- 
damnatii. Ghilotina si-a luat numele de la medicul francez Guillotin, care 
a recomandat folosirea ei în timpul Revoluţiei Franceze. 

Ajung acum la tipul bine cunoscut al numelor provenite din operele 
literare. Cînd personajul e bine prins si cînd numele e bine ales, acesta 
devine adesea caracteristic pentru calităţile si mai ales pentru defectele 
unui tip de oameni, se transformă în nume comun (poate ajunge să fie scris 
Si cu iniţială minusculă). Se vorbeşte astfel de Nestorul științei noastre 
(după Nestor din Iliada, bátrin sfátos); un om cu gărgăuni cavalerești este 
un Don Quijote (dupá personajul cu acelasi nume al lui Cervantes); un 
indrágostit romantic este un Romeo (dupá Shakespeare); un bárbat care 
trece de la o femeie la alta este un donjuan (după Don Juan al lui Moliére); 
despre un zgircit zicem cá e un harpagon (numele pe care Moliére 1-а dat 
avarului sáu şi care de altfel este la origine un cuvînt comun grecesc: „cîr- 
lig cu care se apucă obiectele pentru a le trage“): despre un ipocrit zicem 
că e un Tartuffe (tot după Moliere). În romanul lui Eugene Sue, Les mys- 
teres de Paris, mult citit în secolul trecut, apare un portar pe care-l chea- 
mă Pipelet: de aici, în franceza pariziană, pipelet a ajuns să fie folosit ca 
nume comun in loc de „portar“. Într-o şansonetă frantuzeascá din seco- 
lul trecut apare un jandarm numit Pandore. De atunci în vorbirea pari- 
ziană pandore înseamnă „jandarm“. Este bine cunoscut şi la noi Gavroche, 

eroul lui Victor Hugo, după care astăzi se zice în franfuzeste  gavro- 
che pentru un báiat parizian, cam fárá cápátii, dar destept si spiritual 

De la Alexandre Dumas-fiul, Alphonse a rămas numele bărbatului 
întreţinut de femei, de la Alphonse Daudet, un fanfaron ridicol este numit 
Tartarin. Într-o revistă teatrală jucată la Londra spre sfîrșitul secolului 
trecut apare o familie de irlandezi bătăuși cu numele Hooligan (se pare 
că o astfel de familie cu acest nume exista efectiv la Londra) si de aici 
cuvîntul huligan, folosit în Anglia, apoi în Rusia si de acolo împrumutat 
în diverse alte ţări. 

De la Caragiale ne-au rămas o serie de astfel de nume, de exemplu 
Caţavencu, Pristanda, Tipătescu, de la Anton Bacalbasa s-a păstrat Mog 
Teacă (de altfel și teacă singur înseamnă cam același lucru, poate fără a 
fi trecut prin faza numelui de persoană). Revistele umoristice din trecut 
au popularizat numele Mitică pentru cel care face glume proaste, iar un 
cunoscut cîntec din ultimii ani a fixat pe Marinică în rolul de codas în 
muncă, după cum poveștile din trecut au apoteozat pe Ileana Cosânzeana. 

Sînt însă folosite ca nume comune și unele nume de persoane pe 
care nu le găsim în opere literare; în unele cazuri poate că se păstrează 
vreo tradiţie locală necunoscută din alte izvoare, dar pare foarte probabil 
că şi fără aceasta anumite însușiri au putut fi legate de un anumit nume 
de persoană. Din englezeste ne vine cuvîntul dandy (pronunţat déndi) 
„tînăr îmbrăcat elegant, dar pretentios", care reprezintă pe Dandy, hipo- 
coristic scoţian pentru Andrew „Andrei“. Tot din englezeste e  jocheu 
: (engl. jockey), care are la bază Беа Jocky, egal cu engl. Jacky, dimi- 
nutiv de la Jack „Iacob“. 

În romînește se cunoaște Chimiţă cu înţelesul de „om prost“, „bu- 
fon“ (după Bogrea DR, II (1922), p. 654, e vorba de un personaj bucureștean 
cu acest nume). Marghioală, care se foloseşte cu înţelesul de ,,mitocancá", 
vine din grecește (Marghiola) şi în secolul trecut era încă nume distins 
(deci valoarea actuală e datorată degradării numelui). Naie are valoarea 
de „prost“ (mă, nu fi Naie!), poate din cauza rimei cu baie, deci cu aluzie 
la anecdota cu prostul din baie. Popescu înseamnă un om oarecare (cînd 
cineva exagerează într-o privinţă oarecare, i se spune mai las-o, Po- 
pescule!). ` 

Numele de oameni ajung să fie caracteristice şi pentru unele ani- 
male. În frantuzeste renard înseamnă „vulpe“ din cauza romanului, mult 
citit în evul mediu, în care personajul principal este un vulpoi, botezat 
Renart (din germ. Reinhart: ragin „sfat“, hard „tare“), iar vechiul cuvînt 
care însemna „vulpe“ în frantuzeste, goupil, a dispărut aproape fără 
urmă. În romînește, moș Martin este ursul (poate din cauză că se plasează 
„ziua ursului“ la sărbătoarea sfîntului Martin), Vasilcă se numește capul 
de porc cu care umblă ţiganii la urat în ziua de sfîntul Vasile. 

În sfîrşit, numele de persoane ajung, în mod arbitrar, să denumească 
şi obiecte neínsufletite. În primul rînd sînt o serie de mărci de produse, 
folosite alături de numele produsului. Astfel diverse pînzeturi etc., se nu- 
mesc, nu se ştie de ce, Florela, Monica, Rodica etc. Unele dintre ele devin 
curente şi nu mai au nevoie de numele generic pe lîngă ele. Iată cîteva 
exemple, în ordine alfabetică și fără a se ţine seamă de limba din care 
provin: bertă, un fel de broboadă, din fr. berthe, iar acesta din numele de 
femeie corespunzător. Caterincă „flaşnetă“, din  ucraineanul katerinka, 


156 


www.dacoromanica.ro 


iar acesta este diminutiv de la Katerina (flasnetele cintau pe vremuri о 
melodie cu cuvinte nemtesti Charmante Katherine „fermecătoare Ecate- 
rina“; de aici în rusește flașneta se numește garmanka); Damigeană, din 
1f. damageana, iar acesta din fr. dame Jeanne „doamna Ioana“. Eugenia 
e numele unor biscuiţi romîneşti (se zice dă-mi o eugenie). Katiușa se nu- 
meste un aruncător de mine sovietic (hipocoristic de la Ekaterina). Ma- 
rionetă „păpuşă acționată cu sfori“, din fr. marionette (vezi p. 57). Marotă 
„ее pe care cineva o aduce tot timpul în discuţie“, din fr. marotte, cu 
același înţeles; mai demult denumea pápusa pe care bufonii o purtau 
în vîrful sceptrului lor (e alt diminutiv de la Marie). Nichel e din germ. 
Nickel, formă dispretuitoare în loc de Nikolaus, deci „metal prost“. Şar- 
lotă se numește o cremă (de mîncare), din fr. charlotte, iar acesta, ca nu- 
me de persoană, e femininul de la Charles (vezi p. 126). Vasilache, format 
cu această întrebuințare în romîneşte, este egal cu marionetă. 

Asemănătoare cu acestea sînt numele cuprinse în expresii curente, 
poate de pe urma vreunei anecdote care nu ni s-a păstrat, în orice caz 
ele au devenit proverbiale. Rareori putem bănui de ce tocmai de cutare 
cuvînt s-a legat cutare expresie sau chiar un anumit înţeles, de obicei 
peiorativ. Iată cîteva din aceste exemple: 

Inghite, Agachi (Agavie) „n-ai încotro“. 

Anteriul lui Arvinte (care tăia dintr-o parte ca să cîrpească într-alta. 
model de soluţie formală). 

August cel prost „clovn“. 

Are Chira socoteală „există o rațiune în treaba aceasta“. 

Care Costache? „ce tot vorbeşti?* 

Model nea Gheorghe „obiect grosolan, nefasonat^. În copilăria mea, 
la țară, se zicea sistem Clayton, model nea Gheorghe (se pronunţa cum 
se scrie, clai-ton. Numele Clayton, pronunţat cleitn, era marca unei fa- 
brici americane de secerátori). 

Vrei, nu vrei, bea Grigore agheasmá „trebuie să te supui nevoii“. 

A nimerit-o ca Ieremia (cu oiștea-n gard) „lucrul a ieşit ре dos“. 

Hop si eu cu tata Lina, se zice cînd cineva se amestecă nepoftit în- 
tr-o discuţie sau cînd spune o prostie. 

Pas de ca, Lisette „nu așa, Lizeto“, se spune în frantuzeste pentru a 
refuza ceva. 

Tronc, Marico „ai spus ceva care nu se potrivește de loc“. 

Ce mi-e baba Rada, ce mi-e Rada baba „e totuna“. 

Radu l-a chemat „a şters-o“, „a fugit“ (încercări de explicaţii în 
BL, II, 1934, p. 183; Iorgu Iordan, BPh, I. 1934, p. 114. n). 

Stan püfitul „om cu experienţă“ (popularizat de Creangă). 

Teleleu, Tănase „haimana“, de lemn Tănase ,insensibil*. 

În multe cazuri, așa cum s-a văzut şi din cîteva exemple citate pînă 
aici, numele de persoană este atras de o rimă. În frantuzeste sînt frec- 
vente astfel de exemple: c'est juste, Auguste „e adevărat, August“, tu 
parles, Charles „mai vorbeşti, Carol“ (adică: cred si eu), à la tienne, 
Etienne „în (sănătatea) ta, Stefane^ (înțelesul real e aproximativ „tronc, 
Marico“), t'as tort, Totor ,te-nseli, Victore“ (pentru Totor, vezi p. 59). 
De asemenea există zicători ca rester gros Jean, comme devant „a rámi- 
ne (nea) Ion, ca mai înainte“, adică a eșua într-o întreprindere. 

Iată si exemple rominesti: 

Alea, Chiroi, la boi „dă fuga“ (alea e scurtat pentru aleargă). 

Mai vine Drăguş la căuș „ai să mai ai nevoie de mine“. 

Moșu Ene pe la gene „somnul“. 

Una mie, una fie și-una lui popa Ilie „împărţeală uniformă“. 

Mincá, Ioane, că mai este-n oală (rima e imperfectă, dar e totuși 
rimă). 

Să vorbească și nea Ion, că şi el e om (cînd cineva se amestecă într-o 
discuţie si spune prostii). 

Ce mi-e Tanda, ce mi-e Manda „e totuna“. 

Hopa, Mitică, cum îl pui, el se ridică, numele unei jucării (păpușă 
cu centrul de greutate la fund, așa încît se întoarce totdeauna cu capul 
în sus), 

Bravo fie, Nastasie. 

Nici nu-i pasă de Năstasă, de Nichita, nici айа (vezi Creangă, Dă- 
nilă Prepelea:, 

Tine caii, Niculaie „nu te ambala“ (în pronunţarea curentă, rima e 
perfectă). 

Ori Stan, ori căpitan, se spune cînd cineva riscă totul pe o carte, 

Sint şi cazuri inverse, cînd numele atrage la rimă un cuvînt al lim- 
bii comune: Ilie cu pălărie sau Ilie cu tichie. 

De la numele de persoane folosite ca nume comune se formează 
derivate (mai rar compuse), care uneori pierd orice legătură de înţeles 
cu numele care stă la bază. În ruseşte se folosesc curent cuvinte ca ma- 
nilovscino „manilovism“ (de la Manilov, utopist inactiv, personaj din ro- 
manul Suflete moarte al lui Gogol), oblomovșcino „oblomovism“ (de la 
Oblomov, leneş, lipsit de voinţă, personaj din romanul cu același nume 
al lui Goncearov). 

lată în ordine alfabetică alte derivate, dintre care cele mai multe 
circulă si la noi: a boicota, de la boicot (vezi mai sus), camelie, floare 
adusă in Europa de călătorul Kamell, în secolul al XVIII-lea, cezariană 
(operaţie), de la Caesar (acest nume a fost interpretat ca „tăiat“, în legă- 
tură cu participiul latinesc al verbului caedo „a tăia“), dalie, floare nu- 
mită după botanistul suedez Dahl, care a adus-o din Mexic (în secolul al 
XVIII-lea), numită de asemenea gherghină, după numele profesorului 
rus Gheorghi, filipic, filipesc, monedă cu chipul regelui Filip (de unde și 
expresia ironică m-ai umplut de filipești „nu mi-ai dat nici un ajutor“), 
Jilipică, discurs violent, avînd ca model cuvintárile ţinute de oratorul grec 
Demostene contra regelui Filip al Macedoniei, ieremiadá „văicăreală“ 
de la profetul Ieremia, lazaret, izolator pentru bolnavi, de la Lazăr, săra- 
cul din evanghelie, malagambist, om îmbrăcat excentric, de la dirijorul 
Malagamba, fr. marivaudage, conversaţie rafinată şi superficială, de la 
scriitorul Marivaux, miticism, de la Mitică (vezi mai sus), nicotină, sub- 
stanfá care se găseşte în tutun, numită după francezul Nicot, care a adus 
tutunul în Franţa în secolul al XVI-lea, pralină, un fel de bomboană, 
după numele mareşalului du Piessis-Praslin, al cărui bucătar a inven- 
tat-o, savarină, prăjitură care poartă numele lui Brillat-Savarin, gastro- 
nom francez de la inceputul secolului al XIX-lea, simonie „vînzarea in- 
dulgentelor papale“, de la Simon Magul, personaj biblic, solomonie „vra- 

ја“, solomonar „vrăjitor“, de la regele Solomon, zünatic, din lat. diana- 
ticus ,lunatic* (propriu-zis „lovit de Diana“). 

Exemple de compuse: patefon, din fr. pathéphone, format de la nu- 
mele fabricantilor francezi fraţii Pathé, saxofon, după inventatorul in- 
strumentului, Adolphe Sax din Bruxelles (in secolul al XIX-lea). Al doilea 
element, în ambele cazuri, este grecesc şi înseamnă „sunet“. 

În sfîrșit, numele de persoane mai pot .fi introduse în expresii si 
prin etimologie populară: cuvintul german  Rhabarbersaft „extract de 
rabarbură“ (germ. Saft înseamnă „suc“) a devenit în Bucovina barba Saf- 

` tei (B. Cazacu, „Cum vorbim“, II, 1950, nr. 11—12, p. 12). 

Nu poate fi vorba de o listá completá a numelor de persoane folo- 
site ca nume comune, căci această listă e nesfírsitá. În fiecare an, în fie- 
care zi aproape, apar exemple noi, dintre care cele mai multe nu durează 
mult mai mult decît timpul necesar pentru naşterea lor. De altfel, în 
oarecare măsură, aceeaşi este situaţia si pentru numele de persoane în 
general: ele se primenesc necontenit, astfel că nimeni nu şi-ar putea lua 
sarcina de a le cuprinde pe toate într-o expunere de felul celei prezente. 
M-am mulţumit deci să prezint problemele care mi s-au părut mai im- 
portante, cu exemple care mi-am închipuit cá pot interesa pe cititorii 
romîni. Dacă am reușit sau nu, vor aprecia ei înşişi. 

INDICELE NUMELOR DE PERSOANE 


Avînd in vedere ca numele de persoane trec cu mare ușurință dintr-o limbă 
într-alta, am socotit inutil să alcătuiesc indicele pe diferitele limbi aduse în discu- 
ţie. Am folosit ordinea strict alfabetică, în ordinea literelor adoptată de scrierea 
romînească. Variantele de pronunțare sau numai de scriere au fost introduse sepa- 
rat, iar acolo unde se folosesc literele latinești cu semne diacritice inexistente în 
romineste am introdus aceste litere în urma corespondentelor lor rominesti. Am inse- 
rat, pe cît posibil, numai acele nume cu privire la care se poate afla ceva din 
textul unde sînt citate. N-am trecut însă la indice eventualele forme morfologice 
discutate, ci numai nominativul. 


Aanei 130, 131 
Aaron 28 
Ababei 89, 91 
Abaev 88 
Abdala 32 
Abdallah 30 

Abd El 30 
Abdul 30 
Abdullah 30 
Abder 30 

Abdur 30 
Abraham 28, 29, 30, 42 
Acernátoaiei 132 
Achilles 34 
Achim 29, 65, 130 
Achimoasa 130 
A Chiriloaie 130 
A Chiritoaiei 132 
Acostáchioaie 130 
Adalbert 36, 37 
Adalfuns 36 
Adalheidiz 46 
Adam 28, 29, 153 
Adamache 60 
Adăscăloaie 130 
Adelung 78 
Adenauer 78 
Adi 64, 65 
Adolf 36, 37, 104 
Adolphus 59 
Adoula 32 
Adrian 64, 106 
Adriana 64, 106 
Aemilia 42 
Aemilianus 41 
Aemilius 39, 43, 125 
Aesculapius 44 

